
CUVINT ÎNAINTE 


Lumea plantelor este prin ea însăși atractivă, plină de poezie 
și de surprize atunci cînd o contemplăm încadrată în peisaj. 
Ca obiect de studiu, supusă microscoapelor ce-i detectează 
tainele alcătuirii sau experiențelor ce-i pun în lumină meca- 
nismele fiziologice, planta generează o știință, care, ca toate 
științele îşi are aspectele ei rigide. 

Manualele școlare și cursurile universitare satisfac nevoia 
de cunoaștere complexă a plantei dată în sarcina atîtor ra- 
muri specializate ale botanicii. 

Este ușor de înțeles că autorul n-a intenționat să reediteze, 
chiar într-o formă populară şi delectivă, modalitatea în care 
este prezentată lumea vegetală în cărţile de specialitate. 

Ca şi mitologicul Ulise, căutînd să evite Scilla, el ar fi putut 
da de Caribda, adică să cadă în extrema opusă, alegînd doar 

aspecte „senzaţionale“, curiozități sau cazuri teratologice care 
i-ar fi prefăcut lucrarea într-un pestrit magazin botanic. 

În grea dilemă s-a găsit autorul și atunci cînd a fost vorba 
să aleagă stilul potrivit acestei cărți. În astfel de situaţii osci- 
lezi între stilul sec, precis și academic al omului de știință, 
care se străduiește să prezinte cît mai clar și obiectiv un sis- 
tem de cunoștințe, şi stilul entuziast și imagistic al populari- 
zatorului. Și într-un caz, și în altul, lucrarea ar fi avut de 
suferit. Un stil științific rigid şi sobru ar fi îndepărtat pe citi- 
torul care deschide dintr-o pasiune de amator această carte 
și ar fi nemulțumit poate pe specialist, obisnuit cu studii 
de înalt nivel teoretic. Un stil literar, în care noţiunea e înlo- 
cuită cu perifraza metaforică, iar descrierea științifică cu di- 
vagația lirică, ar fi plăcut poate, dar ar fi alterat conținutul 
științific al acestei lucrări care, totuși, este o „botanică“. Să 
ne gîndim doar la „Inteligența florilor“ a lui Maeterlinck, în 
care apologetica admiraţie a marelui poet pentru flori, turnată 
într-un stil strălucitor și captivant, îl face să alunece spre teze 
antiştiinţifice. 

Şi dacă la aceste dileme se adaugă faptul că din literatura 
științifică românească lipseşte un precedent în această sferă 
de preocupări, iar botanicile distractive din străinătate se pot 
număra pe degete, nu-i greu de imaginat că sarcina autorului 
nu a fost prea simplă. 

El a ales o cale de mijloc între o lucrare de ținută știinţi- 
fică și alta de ținută literară, care i s-a părut în linii mari 
cea mai potrivită, 

O botanică „distractivă“ nu poate fi un abecedar botanic, un 
curs de inițiere. Ea se adresează uncr cititori înarmați cu no- 
țiunile de bază din domeniul morfologiei, fiziologiei, sistema- 
ticii și ecologiei vegetale, intervenind cu unele explicaţii doar 
acolo unde dificultățile de înțelegere le cer imperios. 

Pentru a se evita schemele didactice, cartea a fost împăr- 
țită în 17 capitole care corespund celor mai atrăgătoare și pa- 
sionante probleme, legate fie de unele aspecte mai puţin cu- 
noscute ale vieţii plantelor, fie de cîteva remarcabile realizări 
ale omului în direcția transformării dirijate a speciilor vege- 

6 tale și a cercetării formelor extraterestre de viață vegetală. 

În mod intenţionat au fost alese cele mai spectaculoase date 
pe care le oferă variatele ramuri ale botanicii, care să jus- 
tifice titlul acestei cărți şi în același timp să ofere o 
strălucită exemplificare a factorilor care stau la baza dina- 
micii lumii vegetale : adaptarea la mediu și selecția naturală 
și artificială. 

Asocierea şi sistematizarea acestor date disparate despre 
plante în unităţi logice şi interpretarea lor biologică, alcătuiesc 
particularitatea acestei cărți. Cît privește îmbrăcămintea sti- 
listică, autorul s-a străduit să realizeze o sinteză între factura 
literară şi cea științifică prin îmbinarea unor scurte naraţiuni 
cu descrieri colorate şi plastice ale fenomenelor biologice, 
gîndind că astfel vor putea fi înlăturate atît ariditatea unui 
tratat doctoral, cît şi inconsistența științifică a unui poetic 
roman despre plante. 

Dacă această carte-pionier va reuși să-l convingă pe cititor 
că lumea plantelor, în felul cum e prezentată, merită să-i 
trezească interesul ştiinţific şi pasiunea cercetării, menirea ei 
va fi îndeplinită cu prisosință. 

PLANTE ȘI ANIMALE 


Animale — plante 


Dacă unui botanist din epoca începutului acestei şti- 
ințe i s-ar fi pus întrebarea prin ce se deosebește o 
plantă de animal, ar fi răspuns cu un aer sigur şi 
doctoral: „animal mobilum est, planta immobila“, adică 
animalul se mișcă, planta stă neclintită. 

Această axiomă a început să se clatine cînd oamenii 
de ştiinţă, pătrunzînd în lumea submarină, au fost 
puși în faţa unor fiinţe care păreau animale, dar trăiau 
fixate. 

Minunaţii corali semănau cu niște pomișori pietroși 
cu ramuri și flori. Bureţii codaţi aduceau cu nişte 
imense ciuperci acvatice. Alte ființe aminteau dediţeii 
din grădină cu variate corole strălucitoare. Unele pă- 

reau nişte crini, înzestrați cu tulpiniţă fragilă și cu un 
sac ca o cupă lilială. Cîteodată se scoteau la suprafaţă 
tubuleţe din care se desfăceau frunze în evantai, întoc- 
mai ca la ferigi ori la papirus și chiar holoturii cu ciu- 
date forme de castraveți. 

Într-o privire de ansamblu, fundul mării părea pri- 
mului cercetător o: grădină terestră de basm, unde ae- 
rul era înlocuit de apă, iar insectele și păsările prin 
pești. 

Deși aceste ființe vinau alte fiinţe și aveau o struc- 
tură deosebită, mai apropiată de a animalelor, princi- 
piul a rămas victorios; ființa nu se mișcă, are înfățișare 
florală, deci e plantă. Andrea Cesalpino în lucrarea sa 
De plantis (1583), aşază coralii în grupul plantelor fără 
seminţe, alături de alge, ciuperci, ferigi, mușchi și 
equisetacee. 

Cel mai mare botanist al secolului al XVII-lea John 
Ray, în principala sa lucrare Historia planta- 
rum, încercînd să sistematizeze lumea plantelor, 
o împarte în două grupe mari: plante perfecte şi im- 
perfecte. În ultima grupă include polipii şi spongierii. 
Actiniile și holoturiile erau introduse cu multe rezerve 
de zoologi, cum ar fi Gesner (Historia animalium), în 
regnul animal, dar izolate într-un grup special, al zoo- 
fitelor, ființe intermediare între plante și animale. 

Chiar şi Charles Linné socotea zoofitele drept plante 
care au „flori animale vii“. În ediţia a XII-a a vestitei 
sale lucrări Systema naturae, savantul suedez afirmă 
că trunchiul coloniei de corali este o plantă adevărată 
care dă la extremităţi flori eu caracter animal. 

Desigur că și denumirea acestor fiinţe curioase, care 
contraziceau formal ideea despre animale, a fost împru- 
mutată de la plante : crin de mare, anemonă de mare, 
castravete de mare etc. 

Zoofitele şi-au găsit cu precizie locul în regnul ani- 
mal în prima decadă a secolului al XIX-lea, începînd 

10 cu clasificările marelui naturalist francez J. B. Lamarck. 

Fig. 1. Fundul mării 
părea 

primului cercetător 
o grădină de basm. 

Microscoapele mai perfecţionate şi cunoștințele mai 
ample şi mai precise au permis limpezirea acestei con- 
fuzii care a agitat lumea savanților din secolele XV— 
XVIII. 

Cind s-a descoperit că și plantele au sensibilitate și 
mişcare, deci că aceste proprietăţi nu sînt un apanaj al 
regnului animal, criteriul scolastic al deosebirii dintre 
cele două regnuri a trebuit să fie abandonat. 


Plante—animale 


Am amintit de unele animale foarte apropiate ca înfă- 
țişare generală de plante. Dar și unele plante prezintă 
asemănări izbitoare cu animalele sau cu anumite părţi 
ale animalelor. 

În pădurile tropicale, cu greu deosebim un şarpe de 
o liană. Unele  cactee (Echinocactus) din pustiurile 
mexicane pot fi confundate cu niște arici de nisip în 
poziție de apărare. Tulpina equisetaceelor seamănă cu 
o coadă de cal. Luxurianta lume a orhidaceelor oferă 
remarcabile corespondențe în ce privește forma florilor 
cu lumea insectelor, mai cu seamă cu albinele și flu- 
turii. Rizomii unor plante pot fi luaţi drept șerpi, 
viermi, cuiburi de păsări sau chiar corali. Florile de ve- 
rigel (Orobanche vulgaris) seamănă cu o gură de lup, 
iar cele de Antirrhinum majus cu un cap de leu. 

Desigur că aceste analogii pur formale şi accidentale 
au aţiţat puternic fantezia omului din popor şi au im- 
presionat profund chiar pe primii reprezentanţi ai şti- 
inţelor naturii. În antichitate, ca şi în evul mediu, lipsa 
mijloacelor de cercetare și puținătatea cunoștințelor de 
morfologie au dat loc unor explicaţii care de care mai 
năstrușnice, în ce priveşte modul cum iau naştere ani- 
malele. 

Astfel, marele învăţat al antichităţii eline, Aristotel, 

12 ale cărui concepții erau ridicate la rangul de dogme în 

Fig. 2 Odinioară, 
asemănarea 

dintre plante 

şi animale 

biciuia închipuirea 
oamenilor. 


epoca feudală, socotea că „răţuștele de mare“, un neam 
de răcuşori, iau naştere din ghindele căzute din ste- 
jarii ce cresc pe țărmurile mării şi că rațele şi giştele 
noastre domestice provin din rațele de mare care au pă- 
răsit apa. 

În legătură cu această credinţă greşită, B. M. Zawa- 
dovski relatează un fapt amuzant. În evul mediu, călu- 

gării, şireţi foloseau cu abilitate această poveste ca să 
obțină dreptul de a mînca giîște și rațe în zilele de post, 
judecînd „logic“ că de vreme ce ele au provenit din 
„rațele de mare“, iar acestea s-au format din ghinda 
stejarului, înseamnă că rațele și gîştele sînt de prove- 
niență vegetală!. .. 

Moda unor explicaţii fanteziste născute din insufi- 
cienta cunoaştere a organelor și sistemului de reprodu- 
cere în lumea vie a biîntuit cu furie în tot cuprinsul 
evului mediu. Au apărut ca prin minune copaci mira- 
culoşi care dau naștere la miei, la sălbăticiuni şi felu- 
rite soiuri de păsări. În cărţile unor teologi naturaliști 
ca Thomas de Cantimpre, Michael Scott, Albert de 
Bollstădt, Vincent de Beauvais, Basiliscus şi chiar ale 
unor naturaliști laici ca Van Helmont ori Aldrovandi 
care reiau opera lui Aristotel, îmbogăţind-o cu poveş- 
tile antice cuprinse în Physiologus și cu propriile lor 
observaţii, se vorbeşte cu seriozitate despre asemenea 
geneze uluitoare, se întocmesc plange amănunțite repre- 
zentînd diferitele faze ale procesului naşterii unor ani- 
male din plante și se dau chiar rețete pentru obținerea 
lor. 

Odată cu dezvoltarea zoologiei şi botanicii şi cu dez- 
văluirea proceselor intime ale reproducerii, teoria „se- 
nerației spontanee“ şi-a pierdut treptat creditul, fiind 
definitiv zdrobită de strălucitele experiențe ale savan- 
tului francez L. Pasteur. . 

Totuşi, „comparatismul anatomic“ bazat pe analogi- 
ile fizionomice dintre plante și animale s-a menținut 
încă multă vreme. Botanistul italian Gianbattista Porta, 
în lucrarea sa Phytognomica (1588), face o clasificare 
originală a plantelor pe bază de analogii, introducînd 
printre alte grupe vegetale şi pe acelea asemănătoare 
cu diferite animale cum ar fi scorpionul, musca, șarpele 
etc. 

Această tendință a manifestat-o și Linné atunci cînd 

14 introducînd nomenclatura ştiinţifică binară, în vederea 

creării unui sistem universal de denumire a plantelor, 
a atribuit multor genuri şi specii vegetale numiri zoolo- 
gice în limba greacă sau latină. Datorită lui şi succeso- 
rilor care i-au continuat în același spirit opera de inven- 
tariere a naturii, nomenclatura botanică este plină de 
numiri care sugerează analogia dintre plante și animale. 

Vom aminti cu titlu de informare doar cîteva din 
acestea. În legătură cu calul: Equisetum (coada-calului), 
Hippuris (brădişor), Hippopha€ (cătină-albă), Hippocre- 
pis ; cu leul : Leontopodium (floarea de colţi, albumiță), 
Leonorus (talpa-giştii), Leontodon (capul-călugărului) ; 
cu cîinele : Cynoglossum (limba-cîinelui) ; cu măgarul: 
Ononis (osul-iepurelui), Onobrychis (sparceta), Onopor- 
don  (scai-măgăresc); cu boul: Buphtalmum; cu 
giîsca : Chenopodium (lobodă sălbatică); cu capra: 
Aegopodium (piciorul-caprei) ; cu ţapul: Tragopogon 
(barba-caprei) ; cu delfinul: Delphinium (nemţișori) ; 
cu șoarecele : Myosotis (nu-mă-uita), Myosurus (codi- 
țucă) ; cu ariciul: Echinocactus ; cu broasca: Ranun- 
culus (piciorul-cocoşului) ; cu şarpele de pădure : Ophi- 
oglossum  (ferigă-șerpească) ; cu vipera: Echium 
(ochiul-șarpelui) ; cu insectele: Ophrys muscifera, O. 
apifera, O. aranifera (albina); cu coralii: Corralorr- 
hiza (bunghişori) etc. 

Poate că nu există popor în lume care să-și fi pus 
mai activ la contribuţie spiritul de observaţie şi fante- 
zia cînd a fost vorba să denumească plantele ca poporul 
nostru. În cunoscuta carte alui Zaharia Panţu „Plan- 
tele cunoscute de poporul român“, peste 200 de nume se 
referă la animale. Cităm la întîmplare: bibilica, șopîr- 
laița, vulturica, mielușeii, cocoşeii, piciorul-cocoşului, 
unghia-găii, moţul-curcanului, albinița, peştișoara, mă- 
seaua-ciutii, ochiul-șarpelui, coada-vulpii, ochiul-bou- 
lui, gura-leului, piciorul-caprei, pliscul-cucoarei, coada- 
racului, talpa-gîștii etc. 

În medicina populară, care folosea din cele mai 
vechi timpuri plantele vindecătoare, aceste analogii au 
dat naștere primelor practici homeopatice. În acest caz, 

faimosul principiu al homeopatiei „similia similibus 
curantur“, tradus plastic în zicala populară „cui pe cui 
se scoate“, recomandă folosirea în anumite boli sau vă- 
tămături a acelor plante asemănătoare în alcătuirea 
lor externă cu manifestările sau factorii provocatori ai 
stărilor patologice. Astfel, împotriva cancerului sau 
„racului“ erau folosite plante al căror rizom închipuia 
o coadă de rac, iar mușcătura de şarpe veninos era tra- 
tată cu o plantă care semăna în unele părți ale ei cu 
vipera. În străvechea medicină chineză, panaceul uni- 
versal, ținut la mare cinste şi plătit cu aur, îl reprezen- 
tau rizomii plantei gingseng (Panax gingseng), care re- 
produceau aidoma un omuleţ cu cap, git, urechi şi 
membre. 

Farmacologia modernă a descoperit secretele puterii 
vindecătoare a unor plante, nelipsite azi din trusa me- 
dicală a oricărei familii, şi a trecut în legendă gloria 
altor plante, ţesută doar din mituri şi superstiții. 


Puntea dintre două lumi 


Cînd între lumea animalelor şi plantelor există atitea 
asemănări în ce priveşte componenții chimici, structura 
şi funcțiunile, prin ce le putem diferenţia categoric ? 
Răspunsul ferm la o asemenea problemă este greu de 
dat. S-a convenit că modul de nutriţie constituie un cri- 
teriu principal de deosebire dintre cele două regnuri. 

Plantele au o nutriţie anorganică, în timp ce anima- 
lele se hrănesc cu substanţe organice pe care le pro- 
cură fie de la plante (ierbivorele), fie de la alte ani- 
male (carnivorele). 

Desigur că sint excepţii şi de o parte, și de alta. Ani- 
malele folosesc şi substanțe anorganice cum ar fi sa- 
rea sau apa, dar acestea nu formează partea principali 
a alimentaţiei. Există și unele grupuri de plante care se 

16 hrănesc ca şi animalele exclusiv sau parţial, cu sub- 

stanțe organice, cum ar fi plantele saprofite, parazite 
şi cele carnivore, însă tipice pentru lumea vegetală ră- 
min plantele verzi, cu hrănire autotrofă. 

Pentru realizarea unui astfel de tip de nutriţie, plan- 
tele au absolută nevoie de clorofilă. Putem afirma aşa- 
dar că prezența clorofilei şi fotosinteza deosebesc în 
principiu regnul vegetal de cel animal. 

Cit privește plantele şi animalele pluricelulare, crite- 
riul este foarte sigur și nu dă loc la nici un dubiu. Pe 
treapta cea mai de jos a celor două regnuri, re- 
prezentată de fiinţele unicelulare, diferențele încep să 
se șteargă, iar hotarul așezat cu atita migală de siste- 
maticieni devihe nesigur. 

Undeva şi prin ceva aceste două lumi născute împre- 
ună și desfăcute apoi ca două braţe în direcții deosebite 
trebuie să se atingă şi să se intrepătrundă. 

Acest „undeva“ este lumea acvatică, leagănul vieţii, 
iar acel „ceva“ este o plantă microscopică, Euglena, pe 
care cei mai subtili biologi evită s-o aşeze în chip ho- 
tărît printre plante sau animale. 

Prea măruntă pentru a fi văzută cu ochiul liber, Eu- 
glena prezintă la microscop forma unui fus turtit, pur- 
tind în vîrf un bici.(flagel) cu care bate cu putere apa 
pentru a înainta mai rapid. Corpul ei unicelular conţine 
granule verzi de clorofilă, ceea ce ne-o arată capabilă 
să îndeplirească funcţia complexă a fotosintezei. 

Datorită mișcărilor ei independente și vioaie, aju- 
tate de micul organ de locomoţie, ea ne sugerează mai 
mult lumea animală. 

Marea ciudățenie a acestei plante o constituie modul 
ei de hrănire cînd animal, cînd vegetal. 

Aşezind o Euglena la întuneric și adăugînd în mediul 
ei de viață substanţe organice, ea își pierde culoa- 
rea verde, devine aproape străvezie şi începe să se 
hrănească ca un animal. Adusă din nou la lumină, își 
reciștigă grăunţii de clorofilă și revine la modul vege- 
tal de hrănire. 

În ce regn putem încadra această ființă uimitoare ? 
Dacă pentru stabilirea filiaţiei ei va trebui să-i urmărim 
rudele apropiate, ne vom încurca și mai rău. Unele nea- 
muri se hrănesc cu substanțe minerale şi nu-și schimbă 
niciodată culoarea verde ; altele, dimpotrivă, lipsite de 
clorofilă, se hrănesc saprofit ca orice animal. Între su- 
tele de mii de ființe microscopice care populează apele, 
multe şi dintr-un regn, şi din altul, prezintă asemănări 
şi grade de trecere spre Euglena. Ea face parte dintre 
acele numeroase vieţuitoare în care se şterg parcă deo- 
sebirile dintre animale și plante şi care constituie un 
fel de punte directă între unele și altele. 


* Plantele întrec animalele 


Dacă am încerca să instituim un original concurs de 
mărime şi vîrstă între reprezentanţii lumii vegetale și 
animale, ne vom putea uşor da seama că plantele întrec 
cu mult animalele atît în privinţa dimensiunilor, cît şi 
a longevităţii. 

” Cel mai înalt dintre animale este elefantul african 
care poate atinge 5 m. Girafa, cu tot gîtul ei proverbial, 
își înalţă capul cam pînă la 4 m de la pămint. Recor- 
dul la lungime, cifrat la 30 m, îl deţine balena vărgată. 
Paleontologii au scos la iveală fosilele dinosaurienilor, 
reptilele uriașe ale mezozoicului. Cele mai mari ani- 
male din istoria pămîntului depășeau rareori 40 m lun- 
gime şi 6 m înălțime. 

Dar dimensiunile maxime ale animalelor actuale și 
chiar străvechi rămîn mult în urma mărimilor pe care 
le pot atinge plantele. 
` Sînt copaci care întrec de 30 de ori înălţimea celui 
mai răsărit animal şi liane ori plante acvatice a căror 
tulpină întrece binișor înzecitul lungimii unui cetaceu. 

Care să fie cauza acestor decalaje de dimensiuni între 
18 cele două regnuri ? 


Dă 

uriașul lumii vegetale, 
întrece considerabil 


în dimensiuni 


Fig. 3 Eucaliptul, 
pe giganţii 


din trecut 


din prezent 


ai faunei. 


şi 

Explicaţia trebuie găsită în deosebirile de metabolism. 

Animalul creşte pînă la o anumită vîrstă și apoi stag- 
nează. Atingînd completa sa dezvoltare, în organism 
se stabileşte un oarecare echilibru între asimilaţie și 
dezasimilaţie. 

La plante, creşterea nu încetează pînă la sfîrşitul vie- 
ţii. Ele cheltuiesc mai puţine substanțe decît produce 
fotosinteza, și anume cam a douăzecea parte. Catabo- 
lismul fiind așadar mai redus decît anabolismul, planta 
reușește să strîngă rezerve organice. Înmagazinarea se 
face în mod continuu, așa încît și creşterea are loc pînă 
la „adinci bătrineţi“. 

Fără îndoială că printre giganții lumii vegetale nu 
putem așeza plantele anuale sau bianuale, ci numai 
unele specii lemnoase care trăiesc cel puţin 20—30 de 
ani, timp în care ele pot acumula suficiente substanţe 
de construcţie pentru a atinge dimensiuni impresio- 
nante. 

Ritmul de creștere variază mult în lumea plantelor, 

depinzînd în cele mai multe cazuri de condițiile ;de 
viaţă, mai favorabile în regiunile calde și umede. De 
pildă, molidul din clima temperată atinge abia pe la 
150 de ani înălțimea pe care eucaliptul o dobîndește cam 
la 30 de ani. 
PSCu cea mai mare viteză de creștere se poate lăuda 
bambusul (Bambusa), vestita graminee tropicală a cărui 
prăjină saltă cu 0,40 m într-o noapte. Dacă bambusul 
ar creşte constant în acelaşi ritm, după 60 de ani virful 
lui ar ţișni deasupra Everestului. ~.“ 

Şi în ce privește longevitatea, animalele sînt între- 
cute fără drept de apel. 

-” În timp ce rareori peştii depășesc 50 de ani, mami- 

ferele 100, iar păsările 150, la aceste vîrste unele nea- 

muri de plante se găsesc în plină copilărie sau tinereţe. 

Molidul şi bradul ating 600 de ani, stejarul 2 000, euca- 

liptul 5 000, Sequoia 8 000, iar Macrozamia, o cicadee 
20 din Australia, 15 000 de ani. `’ 


E colecţia cristal O 


Cu astfel de longevitate bradul ar fi putut fi mar- 
torul întemeierii Țării Româneşti și Moldovei, stejarul 
ne-ar fi putut relata despre luptele dintre daci şi ro- 
mani, eucaliptul ar fi asistat la construirea piramide- 
lor, arborele-mamut ne-ar fi vorbit despre ciudata civi- 
lizaţie a Atlantidei, iar Macrozamia despre eroicele 
vînători ale omului din epoca pietrei cioplite. 


Pensiunea insectelor 


Cea mai mare parte a insectelor şi a larvelor lor se 
hrănesc cu țesuturile vii ale plantelor, provocindu-le 
distrugeri mai mici sau mai mari. 

Doar viespile Cynipine, mărunțele și gheboase, ne- 
despărțitele prietene ale pădurilor de stejar, fac o inte- 
resantă excepţie de la această regulă. 

Ele parazitează plantele fără a le produce distrugeri, 
obligîndu-le să le construiască un adăpost pentru larve, 
viu, călduros și trainic și să le aducă zilnic mîncarea 
proaspătă. 

Astfel de pensiuni vegetale, unde larvele pot mînca 
şi dormi în voie, sînt binecunoscutele gale. Aceste for- 
maţii apărute de obicei pe frunze ori pe muguri au 
înfățișări variate şi originale, constituind adevărate 
curiozităţi ale naturii. Unele sînt rotunde ca niște bile 
(Adleria kollari), ca nişte talerașe pufoase (Neuroterus 
lanuginosus), altele ca un bănuţ (Neuroterus numisma- 
lis), ca un măr uscat pe o creangă (Biorhiza pallida), ca 
o stea cu 3—5 braţe (Adleria amblycera), ca un clopot 
cu corniţe (Adleria polycera), ori ca o pălărioară umfla- 
tă (Adleria mitrata), ca o capsulă de mac (Adleria 
quercus-tozae), asemenea unui cap de meduză (Adle- 
ria caput-medusae), ca o inflorescență de hamei (An- 
dricus fecundatriz), sau ca un ciorchine de coacăze 
(Andricus grossulariae). 

În jurul mecanismului de formare a galelor s-a dus 
mai bine de un secol o aprigă dispută ştiinţifică. 

Fig. 4 Galele stejarului 
sînt o pensiune 
ideală 

pentru larvele 
viespilor Cynipine. 

Unii cercetători afirmau că gala reprezintă o reacţie 
de apărare a organismului vegetal împotriva insectei 
şi de izolare a larvei. O a doua categorie de oameni de 
ştiinţă pretindeau că femela de cynipin lasă pe frunză 
o secreție în clipa depunerii oului. În sfirşit, o a treia 
grupă de savanţi susținea că aceste gale sînt rezultatul 
acțiunii mecanice a larvei asupra țesutului vegetal. 

S-a dovedit că nici una din aceste presupuneri nu se 
apropie de adevăr. În corpul femelei nu s-a găsit nici 
o substanță specială. Dacă gala ar fi fost o reacţie a 
plantei, atunci planta ar fi trebuit să reacționeze la fel 
şi în cazul larvelor unor neamuri de insecte miniere 
care își fac sălașul în interiorul frunzei. În sfîrşit, larva 
nu exercită o acţiune mecanică, deoarece s-a constatat 
că proliferarea ţesuturilor începe înainte de ieșirea lar- 
vei din ou. 

Singura ipoteză plauzibilă este aceea că larva secretă 
anumite substanţe chimice. Se pare că aceste secreţii 
sînt de natură enzimatică, unele favorizînd cutiniza- 
rea (întărirea) învelișului exterior, iar altele stimulînd 
în țesuturile vegetale din jurul larvei o depunere ma- 
sivă de substanţe nutritive. 

Acţiunea biochimică a larvelor de cynipine nu este 
decît un rezultat al admirabilei adaptări a acestor mă- 
runte insecte la particularităţile proceselor de sinteză 
ce au loc în interiorul celulei unor specii de plante. 

Însăși structura galei probează în chip convingător 
acest lucru. În mijlocul galei, în contact direct cu larva, 
se găsește țesutul alimentar sau nutritiv format din 
celule cu peretele foarte subțire şi moale. Aceste celule 
conţin o mare cantitate de amidon, grăsimi și proteine. 

Corpul galei sau pătura protectoare e formată din 
parenchim vascularizat, cu celule înzestrate cu pereţi 
groşi și tari. 

Analizele chimice au scos în evidenţă faptul că toate 
galele au în conţinutul lor tanin, lignină, oxalat și fos- 
fat de calciu etc. unele din ele, aşa cum vom vedea 

într-un alt capitol, constituind excelente substanţe de 
apărare împotriva eventualilor dușmani ai micuţei lar- 
ve, cum ar fi păsările insectivore sau alte insecte (vies- 
pile chalcidide şi ichneumonide, parazitante) şi chiar 
ai plantei, ca mamiferele ierbivore, limacşii şi omizile. 

Bucătărie şi cetate totodată, gala poate fi socotită o 
dovadă grăitoare şi originală a legăturilor strînse din- 
tre lumea animală și cea vegetală. 


Moartea roșie 


Spre sfirşitul verii și miezul toamnei, cînd începe re- 
vărsarea fluviului Peak, pe coasta Floridei, atît în par- 
tea Atlanticului cît și pe cea a golfului Mexic, apele 
își schimbă subit culoarea, iar aerul se încarcă cu mi- 
asme usturătoare. Milioane de peşti morți plutesc dea- 
supra undelor şi acoperă cu un strat gros plaja lito- 
rală. 

Aproape în fiecare an prin această parte a lumii se 
petrece ciudatul fenomen numit de pescari și de oame- 
nii de ştiinţă „fluxul roşu“. El era cunoscut populaţiei 
băștinașe cu mult înainte de sosirea europenilor. Vechii 
indieni, relatează N. N. Gorski în Tainele oceanului, 
erau opriţi de tradiţie să culeagă și să măniînce în 
această perioadă moluştele comestibile, care rezistau 
acestui „val“ ucigător, dar care provocau îmbolnăvirea 
oamenilor şi chiar intoxicații mortale. 

În timpul „fluxului roşu“, apa capătă o culoare gal- 
ben-verzuie, castanie sau mai adesea roșie și degajă un 
miros care irită mucoasa nasului şi gitului. Proprietatea 
iritantă a apei se păstrează şi după ce este trecută prin- 
tr-un filtru cu diametrul porilor de ua micron. În 
urma analizei acestei ape s-au izolat acidul ascorbic 
şi o substanță specială — ramnocid — în cantitate 
de 50 miligrame la litru. Pătruns în mediul infectat, 
peştele moare fulgerător, iar carnea sa devine otră- 
vitoare. 


colecţia cristal ® 


Multă vreme s-a încercat să se explice ce este acest 
„flux roșu“ şi în cel constă acţiunea sa letală. 

Analiza microscopică a arătat, că „fluxul roșu“ este o 
uriașă aglomerare de fitoplancton și zooplancton, 
— asociaţii de mici plante și animale — pe o zonă redusă. 
Masa lor compactă produce: o coloraţie specifică. În- 
tr-un litru de apă s-au numărat pînă la 70—80 mili- 
oane de bacterii, alge unicelulare și flagelate. 

Pentru a înţelege modul cum acţionează „fluxul 
roșu“, vom face un mic ocol. 

In biologia mărilor și oceanelor, fitoplanctonul şi zoo- 
planctonul joacă un: rol hotăritor. Pînă acum douăzeci 
de ani, s-a crezut că aceste biomase constituie doar baza 
nutritivă pentru animalele marine mai mari. În ultima 
vreme, ca urmare a unor minuţioase cercetări biochi- 
mice, s-au descoperit în apă substanţe noi care au o 
influență coviîrșitoare asupra dezvoltării vieţii marine 
și anume metaboliţii externi, enzime secretate de planc- 
ton în mediul acvatic. 

Influenţa acestor substanţe poate fi pozitivă sau ne- 
gativă, după cum stimulează dezvoltarea organismelor, 
favorizînd aglomerația acestora, ori devin neprielnice 
existenței lor, alungîndu-le şi chiar provocîndu-le moar- 
tea, dacă au intrat în raza lor de acţiune. 

S-a constatat de pildă că alga Nitzschia frustulum 
oricît de prielnice condiţii de salinitate, de temperatură 
și de hrană ar avea, nu se dezvoltă fără prezenţa algei 
pluricelulare Ulva ale cărei enzime acţionează ca nişte 
stimulatori metabolici. Substanțele secretate de algele 
verzi uşurează fecundarea icrelor de către stridiile 
mascule, iar metaboliții produşi prin îngrămădirile unor 
specii de alge la hotarul dintre masele de apă caldă și 
rece atrag scrumbiile, a căror maturitate este accele- 
rată sub influenţa lor. 

Se pare că şi una din marile taine ale naturii, uimi- 
toarea migraţie a peştilor marini spre gurile rîurilor 
începe să capete dezlegare. Cercetări recente au dovedit 

că mirosurile emanate de unii dintre metaboliți, călă- 
uzesc ca un fel de radar mrenele, ţiparii și sturionii 
care, înarmaţi cu un fel de „memorie olfactivă“, se în- 
tore să-și depună icrele în locurile unde și-au petrecut 
copilăria. 

Revenind la fluxul roşu, efectul lui ucigător se explică 
foarte simplu. Concentrația de metaboliți degajată de 
aglomerarea masivă de organisme și mai ales faptul că 
printre acestea există unele ale căror enzime — aşa- 
zisul ramnocid — sînt neprielnice vieţii, cauzează uci- 
derea în masă a peștilor. 

Fluxul roșu este o calamitate a pescuitului local, îm- 
potriva căreia nu s-a găsit încă nici un mijloc eficace 
de luptă. i 


Plante mirmecofile 


Relațiile de simbioză se stabilese nu numai între 
plante, dar și între plante și animale. 

Ca între reprezentanții celor două regnuri să aibă loc 
o astfel de asociație, relațiile dintre aceştia trebuie să 
fie constante, durabile și armonice, adică ambii simbi- 
onţi să tragă foloase unul de pe urma celuilalt. 

Se pare că dintre toate animalele, furnicile sînt cele 
mai dispuse să ducă un trai comun cu plantele. Eun 
lucru binecunoscut că multe neamuri de plante oferă 
adăpost furnicilor şi „cirezilor“ lor de afide. Prezenţa 
acestor insecte este de cele mai multe ori vătămătoare 
gazdei. În foarte rare cazuri tovărăşia furnicilor aduce 
foloase plantelor, provocînd unele modificări utile în 
structura lor. 

Printre cei mai vestiți simbionţi vegetali ai furnicilor 
se numără și salcîmul cornut (Acacia cornigera), ale 
cărui frunze sînt înzestrate la bază cu doi spini puter- 
nici care comunică între ei, îndoiți asemenea coarnelor 
de bou. Spaţiul gol din interiorul spinilor este locuit de 

26 două specii de furnici : Pseudomyrez bicolor şi Crema- 


O colecţia cristal O 


togaster, atrase de belșugul de nectar secretat de 
peţioli. 

Fiind antagoniste, aceste furnici nu trăiesc împreună, 
ci pe exemplare separate de copaci. 

Cu acest soi de salcîm s-a făcut o experienţă intere- 
santă. Cultivat în grădini, deci lipsit de simbiontul său 
animal, el și-a pierdut caracterele cîștigate în stare săl- 
batică. Spinii săi au devenit moi și plini cu măduvă, iar 
cantitatea de nectar a scăzut considerabil. N-a fost greu 
de presupus că forma, dimensiunile şi duritatea spinilor 
depindeau de simbioza cu furnicile, a căror prezență 
iritantă îi transformase în niște organe redutabile de 
apărare împotriva ierbivorelor. Profitul plantei de pe 
urma traiului în comun cu furnicile era evident. Ală- 
turi de spini, mirosul usturător provocat de acidul for- 
mic, impregnat în frunze şi ramuri, contribuia și el la 
alungarea animalelor, deci la protecţia gazdei. La rîndul 
lor furnicile, prin acţiunea lor mecanică şi chimică, își 
asigurau nu numai un adăpost sigur, dar și o hrană îm- 
belșugată și la îndemînă. Faptul că ele manifestau o 
selectivitate deplină în alegerea acestei specii, proba în 
mod convingător trăinicia unei asemenea simbioze. 

În pădurile arhipelagului malaez şi în special în 
insulele Moluce se întilnește o frumoasă euforbiacee, 
Endospermum molucanum. Tulpina sa este plină de 
scobituri, adăpostul unui neam de furnici care se hră- 
nesc de asemeni cu nectarul produs de peţioli. Se pare 
că dimensiunile considerabile ale acestui copac se dato- 
resc excitaţiei chimice produse de prezenţa furnicilor, 
deoarece atunci cînd acest copac este cultivat în grădi- 
nile botanice tropicale, cu toate îngrijirile atente ce i 
se dau, nu atinge nici a treia parte din dimensiunile 
sale obișnuite. 

Și la o verbenacee exotică, Clerodendron fistulosum, 
furnicile locuiesc în interiorul tulpinei. Întrenodurile 
acesteia sînt foarte umflate și interiorul lor comunică 
cu exteriorul printr-un orificiu așezat dedesubtul locu- 

Fig. 5 Myrmecodia găzduieşte 
în interiorul spongios 
al tulpinei sale 
colonii întregi de furnici. 


lui de inserție al frunzei. La această plantă serviciul 
adus de furnici este de altă natură. E de ajuns ca botul 
unui animal să atingă o frunză sauo ramură și furni- 
cile năvălesc asupra oaspetelui nepoftit, alungîndu-l cu 
mușcături cumplite. 
"Cea mai interesantă şi mai bine studiată plantă mir- 
mecofilă este Myrmecodia echinata, o rubiacee epifită. 
Ea trăieşte în vîrful copacilor tropicali, agăţată de ra- 
muri prin cîteva rădăcini adventive. La prima vedere 
seamănă cu un cartof enorm și ţepos pe care cresc din 
28 loc în loc tulpini cu cîteva frunze. Aceste tubercule 


O colecţia cristal O 


gigantice sînt străbătute în interior de numeroase gale- 
rii comunicante ce se deschid în afară prin mai multe 
orificii. Toate cavitățile sînt locuite de furnici. Dacă 
punem să încolţească o sămînță de Myrmecodia, vom 
observa că plantula prezintă la bază o umilătură și un 
orificiu, așa că ele nu pot fi considerate — cum cre- 
deau unii botanişti — o operă a furnicilor. Nu-i rnai 
puţin adevărat că lipsite de furnici, aceste tubercule 
prezintă toate particularităţile amintite, dar dimensi- 
unile lor sînt mai reduse. Așadar, furnicile favorizează 
puternica dezvoltare a tuberculelor care, prin natura lor 
spongioasă, devin preţioase rezervoare de apă pentru 
restul plantei. 

Plantele mirmecofile prezintă un mare interes bio- 
logic deoarece ele oferă un frumos exemplu de sim- 
bioză între un animal şi o plantă şi, cel puţin în cazul 
Clerodendronului şi Myrmecodiei, transmiterea eredi- 
tară a caracterelor cîştigate. 


Despre alte prietenii 
la fel de ciudate 


Mai rar întîlnim simbioze statornice între animale şi 
plantele superioare. În schimb, sînt destul de răspîn- 
dite asocierile dintre animale şi plante inferioare (bac- 
terii, alge, ciuperci). 

În corpul multor neamuri de insecte își găsesc adă- 
post bacterii. Unele sînt găzduite în celule speciale, ca 
la gîndacul de bucătărie (Blattaria), altele în anumite 
pungi împînzite cu trahei ca la cîteva coleoptere 
din păduri. Insectele au absolută nevoie de aceşti sim- 
bionţi, deoarece în lipsa unor enzime importante, pro- 
cesele biochimice ale digestiei sînt îndeplinite de micro- 
organismele vegetale. Astfel, la unele insecte de pădure 
care se hrănesc cu lemn (lignifage), bacteriile acţio- 
nează ca nişte enzime hidrolitice, asigurînd digerarea 
alimentelor celulozice. 

În intestinul gros al animalelor superioare şi al omu- 
lui există o bogată floră intestinală care fabrică vita- 
mine şi joacă un rol sanitar, împiedicînd procesele de 
putrefacție sau fermentare. 

Distrugerea acestei flore atrage după sine o seamă 
de tulburări organice. 

E un lucru bine știut că antibioticele luate pe cale 

bucală sterilizează aparatul digestiv. De aceea, admi- 
nistrarea acestor medicamente este însoţită de consu- 
marea iaurtului și a complexului vitaminic B. 
iSÎn organismul unor nevertebrate de apă dulce sau 
sărată îşi găsesc adăpost alge simbiontice care dau aces- 
tora o colorație fie verde (zoochlorele), fie galbenă (zoo- 
zanthele)._Așa se explică colorația verde a hidrei de 
apă (Hydra viridis), micuțul animal a cărui digestie şi 
chiar înmulțire par a fi stimulate — după ultimele cer- 
cetări — da metaboliții externi degajați de algă.` - 
. œ`Scoica-lighean (Tridacna), uriașul moluștelor, este 
un adevărat „fermier“. Sub bogata ei manta cresc pito- 
rești grădini de alge, unduindu-și fără încetare talurile 
multicolore din cauza curenților de apă. Atracția alge- 
lor pentru aceste scoici pare a fi condiţionată de abun- 
dența produselor de dezasimilaţie şi de prezenţa pe 
suprafaţa mantalei. a unor suprafeţe strălucitoare care 
reflectă, ca nişte oglinzi, lumina solară. La rîndul lor, 
tridacnele folosesc oxigenul şi unele elemente organice 
produse de algă în timpul fotosintezei. 

Nu mai puţin interesante sînt simbiozele dintre in- 
secte și ciuperci. 

„S-a găsit tusea cu junghiul“, spune poporul referin- 
du-se la însoţirea a doi oameni de aceeași teapă. Zicala 
rămîne valabilă şi pentru simbioza dintre păgubitorii 
cei mai mari ai lemnului de construcţie. Este vorba des- 
pre cariul tipograf (Ips typographus), care îşi „tipă- 
reşte“ în lemn uimitoarele sale canale, și de „lepra ca- 
sei“ (Merulius lacrymans), o ciupercă ce produce putre- 

30 zirea roşie a lemnului. 

Ciuperca creşte în lemnăria umedă a locuinţelor unde 
:ș: răsfiră  miceliul din care ia naştere bazidiocarpul 
aparatul fructifer) ca un taleraş cărnos, galben-rugi- 
ziu., cu suprafață de la un cm? la un m?. Marginea lui 
=.bă sau gălbuie secretă picături mari, apoase, de unde 
= mele speciei de lacrymans. 

Carii, în schimbul anumitor părţi ale ciupercii pe 
care le consumă, o ajută la înmulţire, trăgînd în inte- 
ziorul galeriilor mai umede fragmente din bazidiile cu 
sori, care, găsind un mediu favorabil, vor da naștere 
„a micelii. 

Se citează cazuri cînd specii de cari se asociază în 
Păduri şi cu alte soiuri de ciuperci, procedînd în ace- 
-aşi chip. 

Un grad mai înaintat de adaptare la simbioza cu ciu- 
Țarcile îl manifestă unele neamuri de furnici exotice. 
icile insecte nu se mulțumesc să contribuie doar la 
inmultirea acestor saprofite, ai le „cultivă“ cu multă 
oricepere. 

Furnica braziliană Sauba, numită de localnici și tur- 
zica cu umbrelă, decupează frunzele arborelui de cafea, 
zz *ndu-le în furnicar și transformîndu-le într-un com- 
=si prin amestecarea lor cu pămînt gras. Pe acest strat. 
=_e aștern fragmente din miceliile unei macromicete din 
-samul ciupercii de bălegar, asigurîndu-şi astfel o 
-rană proaspătă permanentă' 

Alte furnici tropicale (Atta kistrix) gunoiesc unele 
zz-erii din furnicar cu propriile excremente şi cultivă 
= soi de ascomicetă exotică al cărei aparat reprodu- 
zātor înţepat de insecte secretă un suc dulce. Femelele 
-> părăsesc colonia în timpul reproducerii, transportă 
¿zu ele într-o pungă specială a cavităţii bucale frînturi 


O colecţia cristal E 


INDICATORII VEGETALI 


Pe urma zăcămintelor 
metalifere 


Într-o veche legendă arabă se povestește că undeva, 
într-o vale, creştea un fel de arbore a cărui tulpină și 
ramuri arse se prefăceau în aur. Despre mărul cu mere 
de aur sau despre copacii cu frunze sau trunchiuri de 
argint sau de fier vorbesc unele din basmele noastre 
populare. Poveştile scandinave amintesc de spiriduşii 
subpămînteni, trolii, care, ascunziîndu-și comorile de 
minereu sub rădăcinile unui copac uriaş, au constatat 
dispariţia lor. Copacul se hrănise cu ele. 
Înlăturind îicţiunile şi exagerările cuprinse în aceste 
istorioare, vom observa că elaborațiile imaginative ale 
32 fanteziei populare pornesc de la un grăunte de adevăr. 

Ştiinţa modernă a dovedit cu ajutorul spectroscopiei 
că plantele nu au nevoie doar de elementele care intră 
în componenţa sărurilor minerale absolut necesare hră- 
nirii. Pentru o serie întreagă de procese intime sau pen- 
tru sintetizarea unor produși organici de mare însemnă- 
tate pentru viaţa lor, plantele asimilează și ultramicro- 
elementele dispersate în sol. 

În spectrele de absorbţie ale sevei brute sau ale sucu- 
rilor celulare au apărut liniile care indicau prezenţa 
unor microelemente pe care apoi analiza chimică a 
cenuşii plantei le-a confirmat. Astfel, de pildă, castrave- 
ţii verzi asimilează argint, tomatele-zirconiu, varza-iod, 
usturoiul-vanadiu. În componenţa tomatelor, pepenilor, 
dovlecilor, fasolei și verzei a fost descoperit de aseme- 
nea stronţiul. În boabele de porumb apar elemente ca : 
tantal, beriliu, iridiu, aur şi zinc. 

Desigur că aceste elemente se găsesc în plante în can- 
tităţi infinitezimale. 

Ce se întîmplă însă atunci cînd planta trăieşte pe un 
sol unde concentraţia unor astfel de elemente este mare? 

Dacă planta arată selectivitate pentru acele elemente, 
le asimilează indiferent de ponderea lor față de cele- 
lalte săruri minerale. Neputind consuma pentru nevo- 
ile ei interne întreaga cantitate, planta depozitează în 
țesuturi micile particule, devenind un zăcămînt metali- 
fer viu. Uneori aceste particule se string în cantități 
atit de mari, încît formează granule. Acest fapt l-au 
confirmat analizele plantelor din Munţii Altai, mai 
ales din regiunea lacului Teleţkoie şi a rîului Bya, bo- 
gată în zăcăminte aurifere unde s-au găsit în tulpinile 
şi rădăcinile unora din ele grăunciori de 2—3 mm din 
prețiosul metal. 

Cînd plantele acumulează un anumit element în can- 
tități de cel puţin 150 părţi la 1 000 000, ele se exploa- 
iează ca adevărate zăcăminte. Se taie, se ard şi din ce- 
nușa lor se extrage metalul respectiv. 

2 — Botanica distractivă 

Fig. 6 Plante indicatoare de plumb 
(Aira) şi zinc (Achillea). 


Dintre „stringătoarele“ de zinc, rele mai cunoscute 
sînt plopul american (Populus grandidentata) și coada 
șoricelului (Achillea millefolium). În frunzele plopului 
american se găsesc 200—250 părţi zinc la 1 000 000, iar 
în tulpinile de coada șoricelului circa 4 500, atunci cînd 
plantele se găsesc pe terenuri bogate în zinc. Așadar, 
din 1 000 kg de masă verde putem extrage prin ardere 
la plop circa 250 g, iar la coada şoricelului aproxima- 
tiv 4 kg de zinc. 

Dacă acumulările sînt mici şi deci neexploatabile, 
plantele sînt folosite ca bioindicatori metaliferi. 

În unele cazuri, descoperirea în corpul plantei a unei 
cantităţi de microelement dincolo de limita necesități- 
lor vitale, arată existenţa unui zăcămînt a cărui con- 
centraţie în metalul respectiv se găsește într-un oare- 
care raport cu coeficientul de acumulare a acestuia în 

lor indicii preţioase asupra valorii economice a unor 
zăcăminte sau aflorimente de aur, argint și fier, îna- 
inte de începerea prospecțiunilor și a analizei de labo- 
rator a probelor de minereu. 

În alte cazuri, simpla prezenţă a unor plante trădează 
natura zăcămiîntului. Sint specii care aleg cu predilecție 
solurile ce cuprind un anumit element. 

Astfel, o specie de toporaș (Viola calaminaria) este o 
ideală indicatoare a zăcămintelor de zinc. Pentru ochii 
unui geolog expert, intensitatea coloraţiei în galben a 
corolei trădează şi concentraţia în zinc a zăcămîntului. 

În America de Nord, principala indicatoare a mine- 
reurilor de plumb este o leguminoasă lemnoasă, Amor- 
pha, cu frunze ca ale salcîmului și cu inflorescența ase- 
menea unui spic vioriu închis. Acest copăcel este atît 
de îndrăgostit de plumb, încît unindu-se printr-o linie 
ipotetică cele mai mărginaşe exemplare se poate sta- 
bili cu precizie perimetrul zăcămîntului. 


Briul aurului negru 


Printre cei mai decorativi copăcei din flora ţării noas- 
tre se numără şi cătina-albă (Hippophae rhamnoides). 
Nu saltă peste trei metri înălțime. Este stufos, iar ramu- 
rile sale cenușiu-castanii sînt înarmate cu spini, pen- 
tru a înfrunta seceta și botul animalelor lacome. Punc- 
tul de atracţie al acestui copăcel îl fac frunzele lui 
lungi, subțirele şi argintii și fructele portocalii cît un 
bob de mazăre, care spre sfîrşitul verii iau locul flo- 
rilor mărunte și gălbui. 

Îl întîlnim în piîlcuri, pe ici, pe colo, aparent fără o 
repartiție precisă. Dacă am nota însă pe o hartă locu- 
rile unde creşte și am uni aceste puncte între ele, am 
obţine o serie de insulițe înăuntrul sau în jurul cărora 
e cu neputinţă să nu găsim zăcăminte de ţiţei. 

Propriu-zis, cătina-albă nu e un indicator special al 
petrolului. Dar petrolul în foarte multe cazuri este în- 
soţit de alte două roci surori cu care are o geneză, co- 
mună : gipsul şi sarea. Cătina, fiind o plantă gipsofilă 
şi halofilă în același timp, particularitate deosebit de 
prețioasă, caută cu predilecție tocmai terenurile unde 
avem destule şanse să dăm peste aurul negru, adică în 
jurul cutelor diapire.. 

Ar părea surprinzător faptul că această plantă înso- 
țeşte ca o lizieră ţărmul mării. Pe litoralul românesc, 
spre Eforie, de pildă, ea brodează faleza și coboară pe 
pantele ei pînă aproape de plajă. Capriciu ? Cituși de 
puţin. Cătina-albă e atrasă de leagănul rocilor ei pre- 
ferate. De altminteri, gipsul și sarea îmbibă solul fale- 
zelor, iar petrolul, deşi neexplorat încă, zace în plat- 
forma continentală la cine ştie ce adîncimi kilometrice. 
Dar în cîte locuri de pe glob nu se extrage petrolul din 
fundul mării ? 


Între calcar și cremene 


Găsindu-ne pe un platou alpin, ne vom întreba din ce 
roci sînt alcătuiți munţii pe care ne-am urcat. Nu sîn- 
tem înzestrați cu mica trusă a geologului, iar din de- 
părtare culoarea rocii ne înșală. Uneori stratul vegetal 
acoperă piatra, altă dată părțile dezgolite ale stîncii 
sînt ascunse de licheni și de crustele vremii. Și la 
această întrebare plantele ne pot da un răspuns. Nu 
avem decit să aruncăm privirile în jur pentru a găsi 
indicatorii celor două tipuri mari de roci din care sînt 
alcătuiți de obicei munţii. 
Majoritatea plantelor alpine sînt indiferente la sub- 
strat. 
Există însă unele plante care iubesc pămîntul mai 
călduţ şi leşios, alegînd piatra de var. Altele, obișnuite 
36 cu solurile mai reci și mai acide, preferă rocile silicioase. 

Fig. 7 Rocile silicoase ale piscurilor 
sînt trădate de Saxifraga cymosa 

şi Ranunculus crenatus, 

în timp ce albumeala şi linarița alpină 
indică totdeauna natura calcaroasă 

a munţilor ce le adăpostesc. 


Dintre plantele calcifile, cea mai cunoscută e fără 
îndoială floarea de colţi (Leontopodium alpinum). Za- 
darnic o vom căuta pe munţii silicioși. În astfel de 
munţi ea vegetează numai în  insuliţele calcaroase, 
cum ar fi Piatra Iorgovanului din Retezat. Ea rămîne 
o podoabă exclusivă a munţilor calcaroși. 

La fel de statornic stîncilor calcaroase rămîne şi 
ochiul-șarpelui (Eritrichium nanum) cu flori albastre 
de nu-mă-uita, ascunse în pernițe de frunze păroase. 
Dacă împrejur se întinde un grohotiş și întîlnim linariţa 
alpină (Linaria alpina) tîrîtoare şi cu flori violete ase- 
mănătoare cu ale gurii-leului din grădini, vom fi de ase- 
menea siguri de constituția văroasă a prăvălișului de 
pietre. 

Munţii silicioşi, mai duri și termofugi, au permis apa- 
riţia fenomenelor glaciare și păstrează încă urma lor 
sub forma lacurilor şi a zonelor de morene, umede și 
răcoroase. 

Rămase din perioada glaciaţiunilor, unele plante au 
supravieţuit pe lingă ruinele împărăției ghețurilor al- 
pine, devenind indicatoare sigure ale rocilor silicioase. 
Pe lingă iezere sau pe grohotișurile reci din jurul aces- 
tora ne întimpină două neamuri caracteristice de picio- 
rul-cocoşului : unul mărunt, cu frunze rotunde și din- 
tate (Ranunculus crenatus), altul mai înalt, cu frunze 
divizate şi două flori tot albe, însă aburite cu violet 
(R. glacialis). Alături de ele, un neam de saxifragă (Sa- 
zifraga cymosa) cu flori albe, mari, și cu o rozetă de 
frunze moi şi păroase, asemănătoare unor lopăţele din- 
țate, completează acest mănunchi de plante silicofile 
în care odinioară se reflectau oglinzile vrăjite ale ghe- 
țarilor. 


Triunghiul pădurii 


Cu puţină fantezie am putea reprezenta relaţiile plantă- 
mediu din pădure printr-un triunghi dreptunghic. O 
catetă ar constitui-o solul, o alta — copacii, iar îipote- 
nuza ar fi plantele ierbacee, care însoțesc în mod obiş- 
nuit vegetația lemnoasă. 

Ca în orice triunghi dreptunghic am putea aplica teo- 
rema lui Pitagora, reușind să aflăm a treia latură, ne- 
cunoscută, dacă ne sînt date celelalte două. În triun- 
ghiul nostru botanic, această teoremă pare a fi răstur- 
nată printr-un paradox : avem nevoie doar de o latură 
cunoscută pentru a determina pe celelalte două, și anu- 
me de aceea pe care o reprezintă plantele însoţitoare. 
Prezența anumitor specii ne dezvăluie natura solului 
și ne explică în același timp productivitatea ridicată 
sau scăzută a pădurii. 

Avantajul stabilirii acestor date, importante în den- 

38 drologie și silvicultură, este cu atît mai mare, cu cît 

asemenea specii caracteristice sînt uşor de identificat, iar 
folosirea lor ca indicatori suplineşte o serie de cercetări 
şi analize suplimentare. 

Să poposim în pădurile de silvostepă, șleau şi deal 
unde întîlnim ca specii lemnoase principale stejarul, ce- 
rul, gîrniţa și carpenul. Vom fi siguri că avem de-a 
face cu un sol bogat în humus, afînat şi cu spor de ume- 
zeală cînd vom întîlni plante ca : pecetea lui Solomon 
(Polygonatum latifolium), saschiul (Vinca herbacea) cu 
flori albastre, rudă cu merişorul din grădină, mărgelușa 
(Lithospermum purpureo-caeruleum), popivnicul-iepu- 
resc (Asarum europaeum), cu frunze rotunde și pieloase, 
tilișca (Circaea lutetiana) cu spicuşor de flori alb-roze 
ieșite dintre frunzele opuse. Aceste specii se dezvoltă 
în parterul unei păduri omogene, vînjoase, cu un optim 
de condiţii edafice. 

Dimpotrivă, dacă în astfel de păduri ne vor întîmpina 
sclipeţii cu flori albe (Potentilla alba) şi alături de aceș- 
tia floarea-cucului (Lychnis coronaria) cu tulpini vîn- 
joase, argintii şi cu flori roşii ca ale neghinei, un neam 
de piciorul caprei (Peucedanum alsaticum) cu flori albe 
în umbrele şi frunze ca ale pătrunjelului și neamuri 
de-ale firuței (Festuca pseudovina, F. valesiaca și F. 
sulcata), nu ne vom îndoi de existenţa unor soluri us- 
cate şi compacte pe care copacii cresc răriţi şi mai pu- 
țin viguroşi, iar puietul se dezvoltă cu greutate. 

Urcînd în pădurile de fag, solurile brune, cu humus 
acumulat în grosimi însemnate (10—20 m), biologic 
active, cu o bună și măruntă structură glomerulară, 
afînate, slab acide, neutrale sau eventual saturate de 
baze sînt indicate de o serie de plante binecunoscute 
cum ar fi trepădătoarea sau breiul (Mercurialis pe- 
rennis), urzica moartă cu flori galbene (Lamium ga- 
leobdolon), ciocul-berzii (Geranium robertianum), plă- 
miînăriţa sau mierea ursului (Pulmonaria rubra), aiul de 
pădure cu frunze late și flori albe (Allium ursinum), 
măcrișul-iepuresc (Oxalis acetosella), dalacul (Paris qua- 

drifolia). Deasupra lor făgetul se dezvoltă viguros, iar 
productivitatea forestieră este foarte ridicată. 

Semnele înrăutățirii solului, manifestate prin creș- 
terea acidității, le indică prezenţa frecventă a vultu- 
ricii carpatice (Hieracium transsilvanicum), cu un lujer 
cu 3—4 flori ca ale păpădiei şi o rozetă de frunze ovale 
şi păroase, iar solul acid, nestructurat cu aşezare înde- 
sată, cu humus brut cu moder sau humus negru cărbu- 
nos, neprielnic bunei dezvoltări a făgetului mai ales din 
zonele superioare, îl trădează o graminee cu spic verde- 
roșcat şi foarte ramificat (Deschampsia flexuosa) și o 
juncaginacee cu un spic alburiu și frunze înconjurate 
de peri lungi (Luzula albida). 

În molidişuri, perişorul (Pirola uniflora), plantă gin- 
gașă, cu flori albe, solitare, ieşite dintre frunzuliţe ro- 
tunjoare şi pieloase, vestește condiții optime de sol pen- 
tru brad și molid. În schimb, o altă plantă tot atît de 
delicată, lăcrămiţa sau umbrăvioara (Majanthemum bi- 
folium) indică soluri brune, acide, în formare, deci so- 
luri mai puţin favorabile dezvoltării speciilor lemnoase. 
Dacă lăcrămiţa anunţă doar începutul înrăutăţirii solu- 
lui în molidișuri, tufele compacte de afin (Vaccinium 
myrtillus) indică soluri biologic inactive, pe substrat 
silicios, nestructurate, foarte acide, cu îndelungă blo- 
care a substanţelor nutritive în resturi organice. Cu afi- 
nul se asociază pe acelaşi tip de sol degetăruţul (Solda- 
nella), cu frumoase flori violete, franjurate, rotunjoara 
(Homogyne alpina), composee cu rozeta de frunze circu- 
lare şi dinţate, Deschampsia, Luzula şi muşchi. Meri- 
şorul (Vaccinium vitis-idaea), rudă bună a afinului, cînd 
îl înlocuiește sau îl însoțește, anunţă un strat și mai 
uscat, deci un sol şi mai puţin fertil. De altminteri, nu 
e greu de observat că tocmai golurile și răriturile de 
pădure, năpădite de ienuperi (Juniperus communis 
și J. sibirica) sînt înţesate de acești copăcei cu fructe 

Valoarea practică a acestor plante indicatoare este 
legată de condiţiile specifice de sol ale pădurilor din 
țara noastră şi își păstrează valabilitatea ca atare. 


Marea e aproape... 


Să admitem că ne-am rătăcit undeva pe litoral, într-un 
loc unde nu vedem întinderea vastă de apă, nu auzim 
țipătul pescărușilor şi nici nu ne gîdilă nările aerul să- 
rat marin. Cum putem căpăta certitudinea că marea 
e aproape, deşi nici un semn obișnuit n-o trădează ? 

Pentru aceasta e suficient să ne apropiem de o cît de 
mică dună de nisip. 

Veţi spune, desigur, că nisipul este prin el însuși un 
semn al vecinătăţii mării. Pînă la un punct aveţi drep- 
tate, dar să nu uitaţi că există şi dune fluviale, nisipuri 
aruncate în luncile rîurilor şi, bineînțeles, oceanul nisi- 
pos al atitor pustiuri. Aşa că nisipul este un indiciu 
destul de îndoielnic al prezenţei mării. Plantele însă 
nu ne înșală niciodată. Ele ne arată cu cea mai mare 
exactitate originea maritimă a dunei și ne previn că 
marea se găseşte în preajma noastră. 

Pe aceste dune creşte o vegetaţie tipică, formînd o aso- 
ciaţie de plante din familii deosebite atit de bine adap- 
tată condiţiilor locale, încît nu mai poate fi întîlnită în 
alte colțuri geografice. 

Elementul de bază al asociației îl formează tufele 
de orz de nisip (Elymus sabulosus), iarbă viguroasă, 
rigidă, de un verde-albăstrui, care joacă un rol de 
seamă în fixarea nisipului. Printre puternicele sale re- 
tele își fac loc scaieţii de nisip (Eryngium maritimum) 
cu frunze mari, pieloase, de un verde-palid, înarmate 
cu spini şi cu o măciulie de flori albastre, deosebit de 
decorative. Jur împrejurul dunelor cresc două cruci- 
fere caractenistice: varza de nisip (Crambe maritima) cu 
frunze mari ca de.varză înfoiată şi flori albe în vîrful 41 

Fig. 8 Scaiul de nisip (Eryngium maritimum) 
e un indicator fidel al dunelor maritime. 


unei tulpini viguroase şi ramificate și ridichioara de 
nisip (Cakile maritima) măruntă, însă întinsă, cu tul- 
pini şi frunze mici, cărnoase şi flori violete. Pantele 
moi ale dunelor sînt disputate de numeroase buruieni. 
Gușa-porumbului de nisip (Silene pontica) îşi întinde 
perechile de tulpini tîrîtoare cu frunze mici, opuse, în 
vîrful cărora se deschid florile alburii-gălbui. Remar- 
cabilă este şi volbura de nisip (Convolvulus persicus) 
cu frunze mari, ovale și atit de pisloase încît par de 
argint. Am mai putea întilni de asemenea lucerna de 
mare (Medicago marina), încotoșmănata în puf, și tros- 
cotul de nisip (Polygonum maritimum) cu frunzişoare 
mărunte și tulpini rigide. 

Iată doar cîțiva din reprezentanţii mai uşor de recu- 
noscut ai dunelor care ne vestesc, chiar fără s-o zărim, 
marea plină de farmec și taine. 

Ghizii turistici 


Dacă sîntem buni cunoscători ai florei ţării noastre 
putem risca un pariu excentric, propunînd unor prie- 
teni să ne transporte în miezul verii pe un oarecare 
munte din lanţul carpatic. Fără a ști unde am fost de- 
barcaţi și fără a avea la îndemînă nici un reper geo- 
grafic şi nici o posibilitate de orientare turistică, îi 
vom asigura că putem să identificăm fără greş muntele, 
cu condiţia de a fi lăsaţi cîteva ore să cercetăm vege- 
taţia alpină şi subalpină din jur. Prietenii vor primi 
cu siguranţă pariul, fiind convinşi că în general plan- 
tele sînt comune tuturor munţilor și că peisajele se 
pot confunda cu ușurință cînd nu ai la îndemînă o hartă 
şi nu eşti un turist cu vechi state de serviciu. 


Fig. 9 Saxifraga demissa (1), Dianthus callizonus (2) 
şi Polyschemone nivalis (3) 

sînt ghizii vegetali ai unora dintre cele mai îndrăgite 
masive din Carpaţi: Bucegii, Piatra Craiului 

şi respectiv Rodna. 

Şi totuși vom cîştiga acest pariu, cu ajutorul unor 
plante care pentru un inițiat reprezintă minunaţi ghizi 
turistici. 

Aproape fiecare lanţ muntos din Carpaţi adăpostește 
măcar una sau două specii endemice, plante de o mare 
valoare ştiinţifică și chiar peisagistică, cu o zonă de 
răspîndire limitată la un anumit teritoriu. 

Unele endemisme sînt relicte, rămășițe din vegetaţii 
străvechi dispărute aiurea şi conservate într-o enclavă 
adăpostită, unde s-au mai păstrat în parte condițiile 
iniţiale de mediu. Altele sînt. plămade vegetale destul 
de recente, rezultate din hibridarea unor specii noi cu 
cele indigene, sau prin aclimatizarea unor specii cu 
răspîndire mai largă la microclimatul specific respec- 
tivului areal, aclimatizare care a atras după sine o 
schimbare simţitoare în înfățișarea plantei, deosebind-o 
de rudele ei apropiate. 

Cea mai nou descoperită, şi acest merit revine sa- 
vantului clujean acad. E. Nyárády, este Pietrosia lae- 
vitomentosa. Numele genului vine de la muntele Pie- 
trosul, dar numele speciei se referă la o particularitate 
a plantei: pisla foarte deasă și albă cu care este îmbră- 
cată. Ar putea fi luată drept floare de colţi. Numai că 
frunzele ei sînt mai mari, iar florile ca un tăleraş gal- 
ben seamănă cu ale păpădiei, lăptucii sălbatice (Lac- 
tuca) sau vulturicii (Hieracium). 

În Rodna vom întiîlni trei călăuze deosebit de pre- 
ţioase. 

O rămășiță din epoca glaciară, comună în zona 
jneapănului şi chiar deasupra acesteia prin locuri pie- 
troase şi înierbate, este Polyschemone nivalis, rudă 
bună cu neghina (Agrostema githago) şi lipicioasa 
(Viscaria vulgaris). Nu crește înaltă. Rareori depăşeşte 
statul unei palme. Dintr-o rozetă de frunze pieloase 
apare un lujer purtind 1—3 flori mari, purpurii, cu 

44 lamina petalelor bifidată. 


9 colecţia cristal E 


Pe versantele subalpine umede și mlăștinoase ale 
Corongișului creşte o composee, Saussurea porcii, des- 
coperită în 1856 de botanistul român Florin Porcius. 
Tulpina acestei plante întrece o jumătate de metru. 
Frunzele înghesuite, subţirele și ascuţite la capăt se 
prelungesc pe tulpină. În vîrful tulpinii se strîng mă- 
nunchiuri de 4—10 capitule liliachii, păroase la bază. 

În pajiştile alpine şi subalpine, cel mai prețios in- 
dicator vegetal al munţilor Rodna este un neam ende- 
mic de brînca-ursului, Heracleum carpaticum, o um- 
beliferă cu tulpină nu prea înaltă, păroasă, cu frunze 
late de 7—10 cm, întregi sau de forma unei palme 
cu lobi sau dinţi mai ascuţiţi şi cu o umbelă ramifi- 
cată, purtînd flori albe ori roz-violacee. 

Dacă întimplător am fi transportaţi pe masivul Pia- 
tra Craiului, n-avem decit să urmărim drumurile de 
creastă şi vom fi siguri că ne găsim pe acești munți 
după prezenţa garofiţei Pietrei Craiului (Dianthus 
callizonus), nelipsită prin locurile stîncoase și ierboase. 

Micuța garoafă e o adevărată bijuterie a naturii. În 
vîrful unei tulpiniţe fragile cu frunze lunguieţe şi ri- 
gide suride de obicei o singură floare de o rară fru- 
museţe. lată cum o descrie profesorul I. Simionescu 
în „Flora României“ : „Petalele răsfrînte larg sînt de 
un roș de cîrmiz şters. Pe ele sînt trase dungi, în 
lung, de un rog mai închis, ïar spre lăuntrul florii o 
rotiță de dantelă fină cu ochiuri mici de aceeaşi cu- 
loare mai închisă. Urmează apoi un cerc alb, cu raze 
iarăşi roşii, iar în mijloc un joc de verde şi alb neîn- 
trecut“, 

Carpații Orientali sînt trădați mai ales în regiunea 
pasului Tulgheş și a Cheilor Bicazului de patru specii 
endemice : două de piatră-linte (Astragalus römeri şi 
A. pseudopurpureus), un neam de vulturică (Hieracium 
pojoritense) şi un soi de firuță (Poa anceps), adeseori 
întilnite pe stinci şi pe grohotișuri de calcar. 

Puși în dilemă unde ne putem afla, în Cheile Ză- 
noagei din Bucegi sau în Cheile Turzii din Apuseni, şi, 
admițind că nu le-am vizitat vreodată, tot florile ne 
scot din încurcătură. 


Cheile Zănoagei adăpostesc stînjeneii de Bucegi (Iris 
bucegica), asemănători, oarecum stînjeneilor de gră- 
dină cu flori de un albastru palid, şi saxifraga de Bu- 
cegi (Saxifraga demissa), în timp ce Cheile Turzii se 
recunosc ușor sub raport floristic datorită prezenţei 
unei specii de aerel (Ferula sadleriana), o umbeliferă 
pînă la 2 m de înaltă, cu flori galbene şi frunze foarte 
divizate, și a unui viguros usturoi sălbatic, cu frunze 
late de 1—2 cm şi o inflorescenţă globuloasă de culoare 
palid-gălbuie (Allium obliquum). 

Pe brînele, printre stîncile și prin grohotişurile de 
roci cristaline ale Munților Făgăraş creşte o specie de 
iarbă-roşioară endemică (Silene dinarica), caracteris- 
tică pentru acest masiv impozant. Dintr-o perniță com- 
pactă de frunze subțiri se înalță tulpinițe mult mai 
înalte şi cu mai multe perechi de frunzizoare ca la 
iarba roşioară comună (Silene acaulis), în vîrful cărora 
se răsfață o corolă trandafirie cu petale bifidate. 

Şi catenele Carpaţilor sudici, între Olt și Dunăre, îşi 
au fiecare speciile lor caracteristice, fie endemisme 
locale, fie endemisme carpato-balcanice, în orice caz 
total absente din alte lanţuri muntoase din ţara noastră. 

De pildă, în Munţii Cozia trăiesc trei endemisme lo- 
cale descoperite nu de multă vreme: coada-şoricelului 
coziană (Achillea coziana), măceșul cozian (Rosa co- 
ziae) şi pezma coziană (Centaurea coziensis). 

Munţii Parîngului au devenit unicul și cel mai nor- 
dic popas a două plante balcanice: sclipeţii alpini (Po- 
tentilla haynaldiana) şi frumoasa cruciferă Aubrietia 
croatica, cu 1—3 flori violete. Tot aici întîlnim şi un 
endemism local : flămînzica, descoperită de Simonkai 

Masivul Retezat, decretat parc naţional, este cel mai 
activ centru european de formare a unor specii noi de 
vulturică (Hieracium). Peste 20 de specii, în afară de 
forme şi subforme, au intrat în exclusivul patrimoniu 
al acestui masiv. Afară de vulturici, flora sa bogată se 
diferenţiază prin prezența unor crucifere endemice cum 
ar fi cruşățeaua Lăpuşnicului (Barbarea lepuznica) ori 
flămînzica lui Dorner (Draba dorneri). 

În extremitatea sudică a Carpaţilor ne vom orienta 
ușor după frumoasele şi interesantele specii endemice 
comune la Vîrciorova, pe Munţii Domogled, Arjana și 
Cernei, străbătuţi de vestita vale a rîului cu același 
nume. Minunata ciuboţica cucului bănățeană. (Primula 
auricula ssp. serratifolia), cu flori mari, galbene și 
frunze cărnoase ca nişte urechiușe dințate, pitoreasca 
lalea a Cazanelor (Tulipa hungarica), umbelifera 
Prangos carinata, cu frunze ca de mărar şi flori gălbui, 
şi garofița bănăţeană (Dianthus banaticus) sînt indicii 
lot atît de sigure ca și o hartă turistică a prezenţei 
noastre în jurul defileului Dunării sau pe valea Cernei. 

Alături de speciile endemice amintite mai sus, şi 
alte specii balcanice și mediteraneene, care poposesc în 
țara noastră doar în acest colț sud-vestic, ne ajută la 
determinarea exactă a acestei regiuni geografice. E 
vorba de pinul negru (Pinus nigra var. banatica), de 
alunul turcesc (Coryllus colurna), un arbore viguros spre 
deosebire de alunul obișnuit, de jugastrul mediteranean 
(Acer monspessulanum), elemente cu totul specifice 
pentru pădurile din părţile locului. La acestea putem 
adăuga drobiţa (Cytisanthus radiatus) și coroniștea gal- 
benă (Coronilla emerus), doi arbuști din familia legumi- 
noaselor ce populează coastele stîncoase şi grohoti- 
șurile locale, și planta ierboasă Edraianthus kitaibelii, 
o campanulacee cu flori mari și violete ca de clopoțel 
adunate de obicei în capitule, în vîrful unui lujer scurt, 
ieşit dintr-un mănunchi de frunze foarte subțiri. 

Să admitem mai departe că un botanist străin, că- 
lătorind pe ceaţă cu avionul şi rătăcindu-se, este ne- 

voit să aterizeze pe un platou din munţii noștri. Nu 
are asupra lui hărţi, iar peisajul înconjurător, nefiindu-i 
familiar, nu-l va ajuta să se orienteze. Cum va reuși 
el să stabilească cu precizie că se găsește în Munţii 
Carpaţi şi nu în Alpii Tirolezi, în Apenini ori în Cau- 
caz? Și în acest caz plantele îl vor lămuri că se gă- 
seşte în țara noastră şi nu pe alt teritoriu. 

În afară de endemismele strict locale, Munţii Car- 
paţi sînt înzestrați cu specii endemice foarte răspîn- 
dite, așadar prezente în aproape toate lanţurile mun- 
toase ce-l alcătuiesc. 

Însoţitoarea fidelă a nardetului carpatic, adică a aso- 
ciaţiei vegetale unde domină gramineea ţepușca (Nar- 
dus stricta), cuprinsă între 900—2 000 m altitudine, 
este o specie de trei frați pătaţi (Viola declinata), 
deosebit de abundentă, care împestriţează cu florile 
ei violete toate pajiștile subalpine și alpine. 

Tot în finețe, printre stîncile din apropierea jnepe- 
nișului sau în culcușuri de piatră, deosebit de carac- 
teristice pentru peisajul floristic al Carpaţilor sînt ga- 
rofița alpină (Dianthus gelidus), scundă, şi cu flori ro- 
şii, barba-ungurului (Dianthus spiculifolius), o altă 
garofiță cu lamina petalelor albă sau rozee, zdrenţuită, 
sparceta carpatică (Onobrychis carpatica) şi luntri- 
cica carpatică (Oxytropis carpatica). 

Pe stîncile însorite din regiunea montană, botanis- 
tul străin se va ghida, după superbii clopoței carpatici 
(Campanula carpatica), scunzi și tufoşi, deschizînd spre 
lumină cupele lor mari, de un violet-albăstrui. 

Coborînd în făgetele bogate, străbătute de torenţi 
năvalnici, specificul floristic al munţilor noştri este 
subliniat de prezenţa unor plante care le aparţin în 
exclusivitate. Primăvara, nota originală o aduce crucea 
voinicului (Hepatica transsilvanica), cu flori azurii 
şi frunze păroase și multilobate, cultivată pentru va- 

endemice de nopticoasă (Hesperis oblongifolia, H. 
nivea, H. moniliformis), piciorul-cocoşului carpatic 
(Ranunculus carpaticus) cu mari flori aurii, cujda car- 
patică (Doronicum carpaticum), nemţişorii de pădure 
(Delphinium simonkaianum) ori margareta de pădure 
(Chrisanthemum rotundifolium). 

În faţa unui număr atît de mare de indicatori geo- 
botanici, sporesc fără îndoială posibilităţile de orientare 
turistică. 

Speciile endemice ale munților noștri, în afară de 
faptul că alcătuiesc un patrimoniu naţional demn de 
admiraţia şi ocrotirea, noastră, reprezintă un neprețuit 
tezaur ştiinţific — istoria vie a evoluţiei lumii plantelor 
pe teritoriul ţării noastre. 

4 — Botanica distractivă 


APA ŞI PLANTELE 


Eneida și rădăcinile 


Vă veţi întreba, probabil, ce legătură ar putea exista 
între vestita epopee a lui Virgiliu şi rădăcinile plan- 
telor. 

Ca să motivăm această asociaţie aparent paradoxală, 
va trebui mai întîi să pomenim cite ceva despre cel 
mai răspîndit corp chimic din natură, în lipsa căruia 
viața ar fi cu neputinţă. Aţi bănuit că e vorba de apă. 

Alături de lumină și bioxid de carbon, apa este unul 
din elementele necesare vieţii plantei. Rolul ei este 
multiplu: furnizează laboratorului verde al frunzei hi- 
drogenul care intră în molecula tuturor compuşilor or- 
ganici fotosintetici, transportă seva brută și elabo- 
rată, reglează temperatura internă a organismului ve - 

50 getal, menţine prospețimea și elasticitatea țesuturilor. 

Cu ajutorul rădăcinii, o adevărată pompă aspiratoare, 
planta extrage din sol cantităţi uriașe de apă. Unele 
plante sînt de-a dreptul nesățioase. Nu degeaba despre 
varză se spune că bea tot atita apă cît şi un cal. În- 
tr-adevăr, un hectar de varză absoarbe zilnic în peri- 
oada de formare a căpăţinei cam 100 000 1. Smulgînd 
din pămînt o plantă şi privindu-i cu ochiul liber ră- 
dăcina, cu greu ne-am putea explica cum această 
măruntă pompă poate săvirşi asemenea isprăvi. 

Răsfoind însă Eneida lui Virgiliu, vom avea prilejul 
să ne lămurim. 

În acest caz natura a recurs la un truc asemănător 
aceluia pe care vestita epopee îl atribuie înțeleptei Di- 
dona, fata lui Bellus, regele Tyrului, întemeietoarea 
Cartaginei. Cerînd un petic de pămînt pe care-l poate 
cuprinde o piele de bou, ea a reuşit să intre în stăpi- 
nirea unui teritoriu suficient de larg pentru a-i permite 
construirea cetăţii Cartagina, puternica rivală de mai 
tirziu a Romei. Pentru aceasta, Didona a tăiat pielea în 
cureluşe extrem de subțiri care, puse cap la cap, au al- 
cătuit un perimetru impresionant. 

Acele curelușe extrem de fine corespund numeroa- 
selor ramificații ale rădăcinii care vin în atingere cu 
suprafețe considerabile. 

În 1937, naturalistul german Dittmer, după o mun- 
că migăloasă, a reușit să numere și să stabilească su- 
prafaţa și lungimea tuturor rădăcinilor unui exemplar 
de secară de toamnă, în perioada înspicării. 

Rezultatele au fost uimitoare. S-au găsit 143 rădă- 
cini de gradul I, 35 000 de gradul II, 2 300 000 de gra- 
dul III şi 11 500 000 de gradul IV, deci un număr de 
13 835 143 rădăcini cu o suprafaţă de 225 m? și o lun- 
gime totală de aproximativ 600 km, distanţă ce separă 
în linie dreaptă orașul București de Belgrad! 

Dar rădăcinile sint împînzite de perișori absorbanţi. 
Numărul lor, calculat cu aproximaţie de Dittmer, atinge 
15 miliarde, însumiînd o suprafață de 400 m? și o lun- 
gime de 10 000 km, deci cît o pătrime din ecuator! 

Un astfel de exemplar forma zilnic 115 rădăcini noi 
și 119 milioane de peri absorbanți. Lungimea totală a 
rădăcinilor se mărea astfel în fiecare zi cu 5 km, iar a 
perilor absorbanţi cu 80 km, în vederea cuceririi unor 
noi porțiuni din sol. 

Un alt biolog, efectuînd aceeași operaţie de data 
aceasta cu rădăcinile unui pir (Agropyrum cristatum) 
de doi ani, a găsit că sistemul său radicular atinge o 
lungime totală de 500 km, ocupînd o masă de sol de 2 
m adincime, cu e rază de 1,2 m în jurul plantei. 

Toate aceste date dovedesc că dezvoltarea remarca- 
bilă a rădăcinilor este un act de adaptare a plantelor 
pentru a-şi putea asigura cantitatea necesară de apă, 
iar țesătura extrem de fină și deasă a sistemului radi- 
cular îi permite să intre în contact cu o suprafaţă cît 
mai mare a solului, în interiorul unui volum cît mai 
redus. 

Natura s-a dovedit a fi tot atît de ingenioasă ca şi 
legendara regină a Cartaginei. 


Apa din văluri și solzi 


Ne-am familiarizat din școală cu imaginea clasică a 
rădăcinii asemuite cu o neobosită pompă aspiratoare. Şi 
e foarte adevărat că rădăcina este organul de absorbţie 
al apei din sol încărcată cu săruri minerale. 

Ce se întîmplă însă cu plantele epifite din regiunile 
tropicale, fixate cu totul superficial pe un suport vege- 
tal? De unde îşi iau ele apa, deoarece nu vin în contact 
cu solul şi nici nu trăiesc pe socoteala gazdelor ca plan- 
tele parazite ? 

Plantele epifite prezintă anumite caractere adapta- 
tive, deosebit :de interesante. 

Orhidaceele, liliaceele şi amaryllidaceele din pădu- 
rile ecuatoriale și tropicale sînt înzestrate cu rădăcini 
aeriene mari, care atiîrnă ca niște corzi. Aceste rădă- 

mentos, de culoare alb-argintie, format din 12—18 
rînduri de celule moarte, unite strîns între ele şi cu 
numeroase lame interioare care le măresc apreciabil 
suprafaţa. 

Fiind uscat şi cu o mare putere de îmbibare, vălul 
suge ca un burete apa de rouă sau de ploaie, transfor- 
mîndu-se într-un rezervor de apă din care planta se 
alimentează după nevoie. 

La bromeliaceele epifite, care nu au rădăcini adven- 
tive, sistemul vălului radicular este înlocuit printr-un 
alt sistem nu mai puţin ingenios și practic. Frunzele 
şi tulpinele acestor plante sînt înţesate de strălucitori 
solzi absorbanţi. La Tillandsia usneoides, asemănătoare 
cu mătreața bradului (Usnea barbata), mica rădăcină 
ieşită din embrion dispare rapid, iar tulpina, care a- 
tinge lungimi considerabile, își reduce frunzele la nişte 
solzişori şi se îmbracă în scuturi absorbante cu care își 
asigură cantitatea de apă necesară. 

Scutul absorbant seamănă cu un solz de pește, cu 
trei zone. În centru se găsesc patru celule mari, în ju- 
rul acestora încă opt mai mici, iar la periferie se aşa- 
ză în formă de rază de obicei 64 de celule lunguieţe. 
Scutul e prins cu ajutorul unui picioruș într-o mică sco- 
bitură a tulpinei, la baza căreia se găsesc celule vii. La 
fel ca şi vălul orhidaceelor, scutul se îmbibă cu apă de 
ploaie sau de rouă, transmisă apoi plantei prin inter- 
mediul celulelor din scobitură. Cînd vremea e uscată, 
celulele picioruşului se contractă, trăgînd scutul ca un 
chepeng deasupra solzilor foliari care astfel sînt apă- 
raţi de o pierdere prea mare de apă. 


Roua plantelor 


În dimineţile de vară plantele sînt îmbrăcate în veş- 
miîntul strălucitor al picăturilor de rouă. 

Am fi înclinați să credem că aceste boabe cu sclipiri 
diamantine sînt numai rezultatul unei condensări a 

apei atmosferice în timpul nopţii. Şi totuși, plantele 
nu se mărginesc să primească din văzduh aceste măr- 
găritare strălucitoare. O:parte din ele și le fabrică sin- 
gure. O astfel de „rouă vegetală“ se deosebește de 
roua obişnuită. Ea se „aşterne“ doar pe vîrful și dinţii 
frunzelor, iar nu pe toată suprafaţa limbului, și este în- 
cărcată cu săruri minerale, spre deosebire de roua at- 
mosferică, formată doar din apă distilată. 

Acest fenomen de emisiune a apei sub formă de pi- 
cături de către plantă se numește gutaţiune. 

Gutaţiunea se produce în timpul nopţilor de vară cînd 
atmosfera e saturată de vapori şi cînd din această 
cauză transpiraţia este foarte slabă. În aceste împreju- 
rări, ea completează transpiraţia, permițind astfel o 
mai bună absorbţie şi o mai activă circulaţie a sub- 
stanțelor minerale în corpul plantei. 

Spre deosebire de apa eliminată prin transpiraţie, 
care părăseşte corpul plantei prin stomate, picăturile 
de rouă au organe speciale de ieşire — hidatodele. 
Acestea sînt așezate în vîrful dinţilor de pe mar- 
ginea frunzelor şi sînt formate de obicei din două ce- 
lule acvifere, sub care se găsește o cameră acviferă căp- 
tușită în partea de jos cu un țesut format din celule 
cu pereţi subțiri şi cu spaţii intercelulare umplute cu 
apă (epitem). 

Noaptea, din cauza transpiraţiei slabe, presiunea ră- 
dăcinii împinge cu putere apa spre vasele frunzei. Prin 
vase, prisosul de apă trece în camera acviferă și de 
aici iese prin deschizătura celulelor acvifere sub for- 
ma unor picături strălucitoare de rouă. 

Prin gutaţiune se elimină în același timp și substan- 
tele minerale netrebuincioase. Epitemul nu este doar 
un filtru, ci şi un selecţionator activ care reţine sub- 
stanţele minerale utile ce conţin, de pildă, ioni de K, 
CaPOs. În schimb, planta se dispensează pe această 
cale de substanţele de excreţie ca sărurile de calciu și 

Ochii-păsăruicii (Sazifraga aizoon) elimină bicarbo- 
nat de calciu, care prin evaporarea apei se preface în 
carbonat de calciu. Așa se explică de ce pe rozeta ei 
de frunze întîlnim solzișori de calcar care îi dau un 
aspect albicios şi rigid. 

Una din cele mai interesante plante de sărături, 
Frankenia pulverulenta, frecventă în jurul ghiolurilor 
maritime, elimină soluţii concentrate de clorură de so- 
diu, cu care solul de altminteri este îmbibat. Pulberea 
de sare, rămasă după evaporarea apei se așază pe 
toată suprafața frunzei, dindu-i o înfăţişare prăfuită. 


Mareea sevei 


E un lucru binecunoscut că virsta unui copac e ră- 
bojită în trunchiul lui. N-avem decit să privim cu 
atenţie trunchiul doborit al unui veteran din pădure şi 
îi vom afla cu ușurință atît vîrsta, cît şi întîmplările 
din viață. Secţiunea e formată alternativ din celule 
largi, parcă umflate de sevă — lemnul de primăvară — 
şi celule strîmte, mai uscate — lemnul de toamnă — care 
formează un inel anual de creștere. Numărul de inele 
indică vîrsta copacului. Cînd anii au fost mai secetoși, 
inelele se găsesc mai apropiate, cînd, dimpotrivă, au 
fost mai ploioşi, ele sînt mai depărtate. 

La toți copacii, un inel înseamnă un an din viață. 
Există totuși în Guyana un neam de acaju, Vallaba, 
la care aceeaşi: cronologie este marcată de 26 de inele, 
treisprezece exterioare şi treisprezece interioare unei 
linii mijlocii de demarcaţie. Cum se pot explica cele 
douăzeci și şase de urcuşuri şi coborîşuri ale inelelor 
cuprinse in spaţiul unui singur an ? 

Vallaba e un copac „lunatic“, deosebit de sensibil 
la diversele faze prin care trece luna. Seva acestui co- 
pac suferă un fel de maree care o înalță periodic spre 
satelitul nostru natural. 

Tăietorii de lemne din părţile locului cunosc din 
practică efectele acestui ciudat fenomen. Dacă arbo- 
rele e tăiat cu cîteva nopţi înainte de a fi lună nouă, 
lemnul său roşietic este excelent pentru construcţii, 
abia putind fi cioplit din cauza tăriei sale. În această 
perioadă seva se găseşte în reflux. Circulaţia ei foarte 
lentă prin tesuturile trunchiului şi ramurilor favori- 
zează deshidratarea celulelor, care duce la întărirea 
lemnului. Dacă însă copacul e doborit în timpul lunii 
pline, cînd se exercită din plin atracţia magnetică a 
astrului, iar seva urcă cu putere în ţesuturi, asemenea 
fluxului, lemnul devine moale și poate fi uşor îmbu- 
cătăţit, pierzindu-și din cauza marei cantităţi de apă 
calităţile obișnuite. 


Transpiraţia, 
un rău necesar 


Pînă nu demult, transpiraţia era socotită o funcţie 
foarte utilă a plantei. Se considera că eliminarea ma- 
sivă a apei din corpul plantei, creînd un „vid“ care 
atrage cu mai multă putere apa încărcată cu sărurile 
minerale spre frunze, joacă. un rol de seamă în nutri- 
ție. 

Savantul rus K. A. Timiriazev a pus într-o lumină 
reală rolul transpiraţiei, cînd a apreciat-o ca „un rău 
necesar“. Pentru absorbirea substanţelor minerale de 
către plante, acestea n-au nevoie de o cantitate atît de 
mare de apă ca aceea pe care o pierd prin transpiraţie. 
De unde provine diferența dintre consumul util și con- 
sumul real de apă? Acest lucru a fost pus în sarcina 
randamentului scăzut al fotosintezei. În lumina solară 
directă, frunzele absorb cam a treia parte din energia 
radiaţiilor, iar din energia luminii absorbite ele trans- 
formă în procesul fotosintezei numai 1—100/, în; ener- 

56 gie chimică potențială, înglobată în substanţele orga- 

nice produse. Restul de energie se pierde sub formă de 
căldură, în conformitate cu al doilea principiu al termo- 
dinamicii. Căldura produsă ridică temperatura frunze- 
lor, ceea ce duce lao creștere a intensității transpira- 
ţiei. Din cauza suprafeţei mari a frunzelor şi a nece- 
sităţii pătrunderii ușoare în interiorul frunzelor: a COz 
care participă la fotosinteză, nu poate fi împiedicată 
pierderea unei mari cantităţi de apă. 

Transpiraţia sporește nu numai ca urmare a acțiunii 
termoregulatoare a frunzelor în timpul fotosintezei, 
dar și sub influenţa unor factori de mediu. Creşterea 
temperaturii aerului măreşte transpiraţia plantelor. La 
stejar, cînd se ridică temperatura aerului de la 20° la 
40° are loco creștere a intensității transpiraţiei de 
aproximativ cinci ori. Scăderea presiunii atmosferice 
face să crească conform formulei lui Dalton viteza eva- 
porării lichidelor și deci a transpiraţiei. Aşa se explică 
de ce plantele din regiunea alpină transpiră mai intens 
ca cele de la,șes. Același efect îl au şi curenții de aer, 
şi mai ales vînturile puternice. 

În astfel de situaţii se produce un dezechilibru între 
cantitatea de apă absorbită de rădăcină din pămînt și 
cantitatea de apă pierdută prin frunze. Cînd la acești 
factori se adaugă uscăciunea solului, iar cantitatea de 
apă pierdută întrece cu mult posibilitățile de alimen- 
tare, planta se veştejeşte și moare. 

Iată pentru ce în perioada lor de vegetaţie, plantele 
adaptate uscăciunii (xerofitele) trebuie să ducă o luptă 
acerbă pentru reducerea pierderilor de apă. La plan- 
tele care trăiesc în medii cu multă umezeală (higrofi- 
te) se petrece un fenomen diametral opus. Planta tre- 
buie să ia măsuri să-și intensifice transpiraţia, deoa- 
rece abundența de apă din sol blochează circulaţia să- 
rurilor minerale în plantă, tulburîndu-i funcţiile de 
nutriţie. i 

Higrofitele trăiesc în regiunile umede de la tropice 
și ecuator, iar în zona temperată pe lingă mlaștini sau 

Fig. 10 Cununiţa 
(Xeranthemum) 
şi volbura de nisip 


(Convulvus persicus) 
sînt xerofite tipice. 


în bălți, în jurul pîraielor umbroase de munte. O tră- 
sătură caracteristică a acestui grup de plante o for- 
mează frunzele mari, late, subţiri, cu largi spaţii in- 
tercelulare şi cu suc vacuolar diluat care oferă o su- 
prafaţă maximă de evaporare şi o rezistență internă 
minimă la eliminarea excesului de apă. Așa se întîm- 
plă la frunzele gigantice ale unor specii tropicale ca 
bananierii, cocotierii, palmierii, la frunzele-plută ale 
plantelor de apă, la limbul impozant a unor plante de 
lăcoviște subalpină cum ar fi captalanul (Petasites), 
lăptucul-oii (Telekia speciosa), cujda (Doronicum), 
58 ciucurașul (Adenostyles), ori calcea (Caltha laeta). La 

alte higrofite, ca Begonia, mărirea suprafeţei de eva- 
porare e realizată prin numeroasele zbiîrcituri ale frun- 
zei. 

Xerofitele îşi duc viața, dimpotrivă, pe locuri des- 
chise, aride, expuse căldurii şi vînturilor ori presiunii 


atmosferice scăzute: stepe, platouri alpine, sărături,! 


pustiuri nisipoase şi pietroase. Plantele din această 
categorie și-au modificat astfel organismul, încît să 
poată împiedica pierderile de apă. 

Spre deosebire de higrofite, frunzele xerofitelor tir.d 
să-și micşoreze suprafața de evaporare, transformiîn- 
du-şi o parte din limb în spini (Eryngium, Echinops, 
Carduus); astfel ele devin înguste, aciculare, ca la lem- 
nul-bobului (Sarothamnus scoparius) sau se reduc la 
solzi ca la măturica de stepe (Kochia). La cactacee, fa- 
milie specializată la condiţiile de uscăciune extremă a 
solului și aerului, frunzele dispar cu totul, iar tulpi- 
nile iau formă turtită, de lopăţică (Opuntia), cilindrică 
(Cereus, Idria) sau sferică, ca un arici (Echinocactus). 

La unele xerofite, tulpinile sînt suculente, formînd 
adevărate depozite de apă legată, apărată de pierderi 
datorită protoplasmei viîscoase, cuticulei groase și nu- 
mărului mic de stomate. În afară de cactaceele din pus- 
tiurile pietroase ale Americii, întîlnim astfel de tul- 
pini la unele plante de stinci din familia crassula- 
ceelor: verzişoara (Sempervivum) şi steluța (Sedum), 
la unele plante de sărături continentale şi marine cum 
ar fi cornișorul (Salicornia) sau iarba grasă (Halocne- 
mum şi Arthrocnemum) cu tulpinile articulate ca o an- 
tenă de insectă, la unele plante de litoral ca bobul de 
mare (Zygophyllum fabago), de dune — ridichioara 
de nisip (Cakile maritima), ori de locuri ruderale us- 
cate ca grășătoarea (Portulaca oleracea). 

La altele, din contra, tulpinile sînt uscăţive şi aco- 
perite cu peri, iar viscozitatea şi elasticitatea proto- 
plasmei sînt foarte ridicate, ceea ce le permite să re- 
ziste la o deshidratare accentuată. Este cazul cununiței 

cu flori rigide, roze  (Xeranthemum), a siminocului 
(Helichrysum arenarium), cu capitule mici, aurii, a 
unor neamuri de pelin (Artemisia incana). 

O mare parte dintre xerofite se apără cu ajutorul pe- 
rilor epidermici morţi, o adevărată pislă albă-argin- 
tie care le îmbracă în întregime. În stepe, jaleșul 
(Stachys germanica), dumbăţul (Teucrium polium), şer- 
laiul (Salvia aethiopis), lumînărica (Verbascum), prin- 
tre dunele maritime, volbura de nisip (Convolvulus 
persicus), pe munţi floarea de colți (Leontopodium alpi- 
num), ca să amintim doar cîteva, folosesc acest mijloc 
de reducere a transpiraţiei. 

Nu puţine sînt şi vegetalele care în locul perilor uti- 
lizează ceara. La fel cum la sticlele de vin ceruirea 
dopului împiedică evaporarea lichidului, tot așa ceara 
secretată pe suprafaţa frunzelor opreşte eliminarea ma- 
sivă a apei. Din aceste grupe fac parte citricele, laurul, 
coniferele, semiarbușştii alpini ca merişorul (Vaccinium 
uliginosum), strugurii ursului (Arctostaphylos uva- 
ursi), coacăzul (Loiseleuria procumbens), smirdarul 
(Rhododendron), plante de dună ca varza de nisip 
(Crambe maritima) ori plante exotice cum ar fi ves- 
titul arbore de ceară (Ceroxylon). Înlăturînd cu o 
cîrpă înmuiată în alcool stratul de ceară de pe aceste 
frunze, vom constata că transpiraţia creşte de 2—3 ori. 

Deosebit de ingenios este sistemul folosit de unele 
plante din regiuni aride ca Eucalyptus, Leucadendron, 
Melaleuca, Protea, Banksia, Grevillea, de a-și ridica 
frunzele în poziție verticală, astfel ca razele solare să 
nu le atingă decît pe muche. Dacă Macchia, din regiu- 
nile secetoase ale Peninsulei Arabice, este așezată așa 
ca frunzele sale să treacă din poziţie verticală în poziție 
orizontală, se constată.că temperatura frunzei creşte 
cu 3'—7" C, iar transpiraţia sporește cu 30—3000/ 
față de poziţia ei de apărare. 

În stepă, lupta pentru captarea şi reținerea apei ia 

60 forme atît de aprige, încît efemerismul pare a fi pen- 

tru plantele gingaşe, fără rădăcini adinci, singura cale 
de salvare. Flăminzica (Draba verna), de pildă, îşi des- 
făşoară întreaga viaţă pînă la fructificare doar o lună- 
două în timpul primăverii cînd solul e mai umed, sus- 
trăgîndu-se astfel secetii de vară, care îi găseşte se- 
minţele în pămînt, pregătite s-o înfrunte. 

Deşi păgubitoare pentru viața plantelor, transpiraţia 
are o importanţă uriașă pentru glob, fiind una din ve- 
rigile de seamă ale circuitului apei în natură. 

S-a calculat că în timpul verii, un stejar bătrîn pune 
el singur în libertate, prin transpiraţie, o cantitate de 
aproape 50 de vagoane de apă. Mai mult de o treime 
din apa atmosferică provine de la oceanul vegetal. 
Smulgînd-o din menghinile pămîntului după ce-a 
ușurat-o de săruri şi i-a dat propria ei căldură ca să 
se poată înălța, planta o va primi din nou sub forma 
ploii. 


Plantele acvatice 
și principiul lui Arhimede 


Cine nu cunoaște principiul lui Arhimede, al cărui 
enunț, la fel ca și tabla înmulţirii, ne-a rămas stator- 
nic întipărit în minte? Un corp scufundat într-un 
lichid este împins de jos în sus cu o forță egală cu greu- 
tatea volumului de apă dislocuit. Cind greutatea vo- 
lumului de apă dislocuit este mai mare sau egală cu 
greutatea corpului, acesta plutește; cînd este mai mică, 
corpul se scufundă. Aşadar, ca un corp cu densitate 
mai mare decit a apei să poată pluti, trebuie cel puţin 
să-și egalizeze propria greutate cu greutatea volu- 
mului de apă dislocuit. Practic acest lucru se reali- 
zează pe două căi: ori prin micşorarea greutății, ori 
prin mărirea volumului. 

Am amintit aceste elementare noţiuni de fizică pen- 
tru că ele ne explică adaptările deosebit de interesante 
ale plantelor la mediul acvatic. 

Unele din plantele tipic acvatice sînt submerse, ca 
otrățelul (Urticularia) şi cosorul (Ceratophyllum). Lipsite 
de rădăcini, ele plutesc libere în masa apei. Altele au 
frunze plutitoare. Din această categorie fac parte plan- 
tele fixate prin rădăcini de fundul apei, cum ar fi nu- 
ferii (Nymphaea și Nuphar), cornacii (Trapa), plutica 
(Nymphoides) şi cele natante la faţa apei ca neamuri 
de-ale lintiţei (Lemna) sau iarba broaştei (Hydrocharis). 

Densitatea corpului lor este întotdeauna mai mare 
decît a mediului lichid. Acest fapt constituie un dez- 
avantaj pentru toate grupele de plante acvatice. Cele 
fixate care îşi trag hrana din mil nu și-ar putea înde- 
plini fotosinteza din cauză că lujerii şi frunzele mai 
grele ca apa s-ar îndoi și scufunda. Cele submerse ar 
cădea pe fund, nemaiputînd astfel absorbi prin epiderma 
suprafeței corpului soluţiile minerale nutritive din apă. 

În atare situaţii, corpul plantelor acvatice a suferit 
o serie de modificări care să le ajute să se mențină fie 
la suprafaţa apei, fie la anumite adîncimi în interiorul 
apei. 

În cazul plantelor fixate sau natante la care foto- 
sinteza e activă, menţinerea frunzelor deasupra apei 
se face prin mărirea suprafeței de plutire a acestora. 
Frunzele unor specii acvatice sînt veritabile plute. Ti- 
găițele lotusului amazonic (Victoria amazonica) ating 
diametrul unei roți de moară. Deşi sînt mult mai mici, 
frunzele de nufăr, de plutică sau iarba broașştei exem- 
plifică şi ele această formă de adaptare. 

Remarcabilă este în acest sens peştişoara (Salvinia 
natans), o criptogamă de apă; ea are plute perechi, 
pentru a face față greutății suplimentare a celei de-a 
treia, ieșită din acelaşi nod, dar care s-a transformat 
într-un fel de rădăcină submersă şi în același timp 
suport și adăpost pentru sporocarpi. 

Chiar şi la mărunta lintiţă (Lemna), plutişoara ova- 

62 lă este îndestulătoare pentru povara rădăcinii firave. 

Fig. 11 La plantele 
acvatice 
se aplică principiul 
lui Arhimede 

a adaptării 

Mărirea suprafeţei de plutire o întîlnim şi la unele 
alge marine. La ulvacee, de pildă, talul ia forma unei 
panglici de culoare verde. La algele microscopice ma- 
rine, mărirea suprafeţei se realizează prin schimbarea 
formei corpului care devine inelar, în formă de S sau 
şurub (cianoficee, diatomee), sau ca o lamă răsucifă 
helicoidal (desmidiacee). 

Şi mai interesantă este asigurarea plutirii prin mic- 
şorarea greutăţii corpului. 

La plantele superioare, principalul mijloc îl formează 
reducerea la maximum a țesutului conductor şi me- 
canic. Această adaptare prezintă un îndoit avan- 
taj : asigură o mai rapidă circulaţie a apei cu substanţe 
nutritive, absorbită din mediul înconjurător prin 
toată suprafaţa corpului, și în acelaşi timp uşurează 
planta. 

Reprezentantele mediului acvatic prezintă nume- 
roase spaţii aeriene şi goluri intracelulare care la unele 
genuri, cum ar fi Vallisneria, Hydrilla, Myriophyl- 
lum sau Chara, ating şi 700/; din volumul lor. Acest 
caracter adaptativ, determinat de cantitatea neîndes- 
tulătoare de oxigen din apă, servește în aceeași mă- 
sură și la reducerea densităţii plantei. 

Nici sacii cu aer nu lipsesc din arsenalul plutitor 
al acestor plante, în veșnică căutare de oxigen. Deco- 
xativa zambilă de apă (Eichhornia), pacostea Nilului, 
nelipsită din bazinele parcurilor, poartă sub limbul 
frunzei cărnoase o umflătură alungită, plină cu aer. 

Algele marine, în special cele brune, sînt înzestrate 
cu flotoare de diferite forme şi dimensiuni. Vestita 
Mare a Sargaselor e înţesată de alge din genul Sar- 
gassum, care, rupte din adînc, plutesc aproape de 
suprafața apei cu ajutorul unor plutitori, prinși prin 
codițe de corpul talului. 

O atenţie deosebită merită una din cele mai vaste 
asociaţii vegetale, fitoplanctonul marin, format din 

64 ființele mărunte ce trăiesc în apa sărată. Ele alcătu- 

iesc o masă aproape compactă, trăind în colonii întinse 
şi stratificate în trei etaje, după nevoile mai mari sau 
mai mici de lumină (epiplancton, mezoplancton, hipo- 
plancton). 

Această impresionantă masă vegetală este admira- 
bil adaptată plutirii, împiedicîndu-şi căderea la fund 
prin diferite mijloace. Cele mai multe alge marine au 
o formă de disc. Pentru a se menține la suprafață, ele 
nu se aşază niciodată pe muchie, poziție în care că- 
derea ar fi accelerată, ci numai pe partea lățită. Di- 
viziunea extraordinar de rapidă, le micşorează greu- 
tatea şi le măreşte suprafața de plutire. Multe dintre 
speciile de plancton au diferite apendice, cum ar fi 
biciul Flagellatelor, a căror mișcare face să se dislo- 
cuiască un volum mai mare de apă. Însăși stațiunea 
lor colonială, organism lîngă organism, face să se ex- 
tindă apreciabil suprafaţa de plutire, împiedicînd ast- 
fel scufundarea. 

Pentru ușurarea corpului, multe din aceste fiinţe 
mărunte sînt înzestrate cu substanțe gelatinoase 
(galertă) care unesc indivizii sau cu substanţe uleioase 
fie în interior, fie la exterior, sub forma unei pelicule, 
ca la diatomee sau heteroconte. 

Algele cu celule mai mari de un centimetru în dia- 
metru ca Valonia macrophysa ori Halicystis osterhonti 
pot ajunge să aibă suc celular mai uşor decît apa 
(1,0250 față de 1,0277), datorită faptului că iau din 
mediul înconjurător sodiu, cu greutatea atomică 23, 
în loc de potasiu care are greutatea atomică 39. 

Plutirea este un apanaj al plantelor mature. Puii 
n-au nevoie să plutească. Ei vegetează în fundul bălți- 
lor sau mărilor, la adăpostul frigului sau consumato- 
rilor. 

5 — Botanică distractivă 


La plantele de baltă, mugurii de iarnă (turionii) și 
fructele (ex. castana de apă), încărcați cu substanțe 
nutritive, devin grei și se scufundă la fel ca și sporii 
algelor. Acolo, în adîncuri, după terminarea perioadei 
de repaos, vor reveni la suprafață ca plante mature 
pentru a împlini ciclul nestrămutat al vieţii. 

“LUMINA ȘI PLANTELE - 


Mecanismul mișcării 
spre lumină 


Lumina este un element indispensabil pentru viața 
plantelor, sursa energiei lor vitale. Cu toate că rizoi- 
zii şi rădăcinile le fixează de sol, și cu toate că izvo- 
rul luminos se deplasează ca urmare a rotirii Pămin- 
tului, ele o caută pretutindeni, executind mișcări nu- 
mite  fototropisme. 

Fiecare din organele plantei reacţionează în felul 
lor faţă de direcţia luminii. Tulpina este pozitiv or- 
tojfototropă, îndreptîndu-se în direcţia razelor solare, 
acolo unde lumina e mai intensă. Și rădăcina se 
curbează spre razele solare, dar în sens opus, adică 
se îndreaptă spre intensitatea mai mică a luminii, 

deci e negativ ortofototropă. Frunzele la rîndul lor 
se aşază astfel ca razele de lumină să cadă perpen- 
dicular pe faţa lor superioară, devenind transversal 
fototrope sau plagictrope. 

În mișcarea lor spre lumină, plantele se arată a fi 
mai sensibile faţă de radiaţiile albastre şi violete, cu 
lungimi de undă de 440 şi 460 mu. Substanţa chimică 
cu aceleași particularităţi de absorbţie a luminii este 
carotina. Această substanță portocalie, uleioasă, di- 
zolvată în celule, joacă un rol fotodinamic, de sensi- 
bilizator.  Curburile  fototropice sînt produse de 
auzine, hormoni de creștere. Sub acţiunea sensibili- 
zatoare a carotinei, razele de soare inactivează auxi- 
nele de pe partea organului aflat în direcţia luminii, 
transformîndu-le în lactone care nu mai au o acţi- 
une de stimulare a creșterii. Auxinele, retrăgîndu-se 
pe partea neexpusă și continuîndu-și acțiunea stimu- 
latoare, produc curbarea organului în direcția luminii. 
În timpul nopţii sau pe vreme întunecată auxinele 
inactivate se refac și se egalizează pe ambele feţe, 
readucînd organul la poziţia normală. 


Florile rotitoare 


Nu degeaba Helianthus annuus a fost numit floa- 
rea-soarelui. Capitulul impozant al acestei plante, cu 
ligule aurii închipuind imaginea infantilă a unei aure 
dinţate, execută o mișcare lentă şi neîntreruptă în 
direcția deplasării aparente a Soarelui pe boltă, de la 
est spre vest. 
De acest fototropism deosebit de spectaculos au 
fost legate o mulţime de legende și poveşti. 
Mişcările ei semicirculare în direcţia razelor de lu- 
mină își găsesc o explicaţie destul de limpede după 
teoria lui Went-Holodniîi, pe care am amintit-o mai 
s8 sus. Pe partea expusă a tulpinii se produce inactiva- 

rea auxinei. Se ştie că auxina inactivă migrează în 
mod acropetal, adică spre virful organului. În cazul 
florii-soarelui, această regiune se găseşte imediat sub 
capitul. Curbarea părții terminale a tulpinii produce 
aplecarea în același sens a capitulului. Odată cu de- 
plasarea izvorului luminos, o altă zonă a tulpinii este 
luminată. În partea anterior expusă auxina se reface 
relativ uşor, aşa că curbura tulpinii şi deci aplecarea 
talerului se mută ușurel de la stînga spre dreapta. 
Succesiunea acestor mișcări se face lent și continuu 
de la răsăritul soarelui pînă aproape de amurg. 

Şi la alte plante întîlnim mișcări heliotropice. Flo- 
rile de rochița rîndunicii (Convolvulus arvensis) şi 
de vanilie de grădină (Heliotropium peruvianum) 
însoțesc crugul soarelui. Deosebit de poetice sînt flo- 
rile de piciorul cocoșului de baltă (Batrachium aqua- 
ticum), al căror buchet alb şi des, împrăștiat pe 
suprafaţa bălților, urmărește drumul razelor solare 
într-o perfectă sincronizare a mișcărilor de rotaţie, 
executate de fiecare corolă. 


Busola vegetală 


Dacă am întreba un excursionist cum se orien- 
tează în lipsa busolei, ne-ar înșirui toate mijloacele 
clasice învățate la geografie, minus unul mai puţin 
cunoscut — orientarea după plantele-meridian. 

Mușchiul, despre care se spune că iubind locurile 
umede și întunecate se fixează totdeauna pe faţa nor- 
dică a trunchiurilor de copaci, nu-i un semn tocmai 
sigur. Pădurea are curiozităţile şi excepţiile ei. Se 
întîlnesc adeseori mușchi așezați în direcţia nord- 
est, nord-vest și sud-vest, așa că a ne lăsa conduşi de 
indicatoarele lor capricioase putem devia fără voie 
cîţiva kilometri. 

Fig. 12 Ferindu-şi 
feţele limbului 
de razele solare, 
Lactuca scariola 

În schimb, plantele-meridian nu se înşală nicio- 
dată. Acele lor magnetice le reprezintă laturile frun- 
zei, iar polii de atracţie nu sînt decit razele de lumină. 

Spre deosebire de alte plante care caută cu lăco- 
mie razele solare, plantele-meridian, iubitoare de 
locuri deschise, ocolesc lumina prea puternică care 
le-ar putea vătăma. Frunzele celor mai multe plante 
se aşază orizontal pentru a primi energia solară. Frun- 
zele plantelor-meridian iau o poziție contrară : ele se 
situează într-un plan vertical, primind astfel foarte 
puţine raze directe și mai multe radiaţii ale luminii 
difuze. 

Cea mai cunoscută busolă-vegetală este un neam 
de lăptucă sălbatică (Lactuca scariola), foarte comu- 
nă pe cîmpuri şi marginea drumurilor. Crește înăltuță 
(30—70 cm), purtind numeroase flori ca de păpădie, 
dar de un galben mai pal. Frunzele ei lacerate prezintă 
zimţi largi şi curbați. De dimineață nu constatăm ni- 
mic deosebit la aceste frunze. Ele au o poziţie natu- 
rală. În orele cînd soarele le izbeşte însă direct, prin 
acțiunea auxinelor iau o poziţie neobişnuită. Se ridică, 
dar nu paralel cu tulpina. Dacă vom urmări cu aju- 


torul unei busole sensul de orientare al frunzelor, vom 
observa că muchiile lor urmează perfect linia nord- 
sud, iar feţele arată estul și respectiv vestul. Avînd 
muchia în direcţia nord-sud, razele solare izbesc frun- 
zele în dungă şi doar lumina difuză le atinge feţele. 
La răsărit şi la amurg, cînd puterea de încălzire a 
razelor este mai mică, frunzele iau poziţie de suprafaţă 
în raport cu lumina. 

Cu toate că sînt deosebit de precise, plantele-bu- 
solă au un inconvenient : nu pot fi folosite cînd cerul 
e întunecat şi nici în tot timpul zilei. 

Copacul, fără umbră 


Nimio nu poate fi mai plăcut decît să te întinzi la 
umbra răcoroasă a unui copac, după un drum oste- 
nitor străbătut sub o arşiță de cuptor. Umbra se da- 
ioreşte faptului că întreaga masă de frunze a copa- 
cilor este plagiotropică, adică orientată orizontal pe 
direcţia razelor de soare, astfel că frunzele — cor- 
puri opace — absorb pe faţa superioară întreaga lu- 
mină şi o rețin. 

Atît de mult ne-am obișnuit cu umbra copacilor, 
încît ni s-ar părea o snoavă dacă cineva ne-ar spune 
că ar putea exista copaci lipsiţi de această răcoroasă 
zonă semiobscură. 

Dar aşa cum într-o vestită poveste a scriitorului 
romantic german, Chamisso, Peter Schlemil şi-a vîn- 
dut umbra, devenind blestemat, există totuşi un co- 
pac care fără să-şi vîndă umbra, n-o formează pur şi 
simplu. Închipuiţi-vă că în țările calde unde trăieşte, 
un grup de călători zărind de departe statura lui im- 
pozantă se bucură că vor da peste o umbră deasă 
și răcoroasă. Așezîndu-se sub coroana lui, vor constata 
că sînt la fel de expuși insolaţiei ca şi într-un loc 
deschis. 

Acest copac fără umbră este gigantul eucalipt 
(Eucalyptus amygdaloides şi E. regnans). Lipsa lui de 
umbră se datoreşte așezării în așa fel a frunzelor, în- 
cît să se ferească din calea razelor fierbinţi ale 
amiezii care sporindu-i transpiraţia l-ar „despuia“ 
de apa atît de prețioasă. 

Tot prin procesul de inactivare a auxinelor conți- 
nute de peţioli, frunzele eucaliptului îşi îndreaptă 
muchia spre pămînt, iar razele din miezul zilei care 
cad perpendicular pe suprafața pămîntului trec ne- 
stingherite printre ele, spre marea surpriză şi neplă- 

Măiastra așezare 
a frunzelor 


Planta e un activ agregat chimic format din două 
pînă la cîteva mii de laboratoare vii, care efectuează 
aceleași operaţii şi obţin aceleaşi produse de sinteză. 
Pentru a putea asigura substanțele de construcţie, de 
ardere, de apărare și înmulţire, precum și rezervele 
nutritive, planta trebuie să valorifice din plin capa- 
citatea micilor sale laboratoare. 

Combustibilul care pune în mișcare acest agregat 
viu este energia solară. Ca fiecare laborator să fie 
productiv, el trebuie așezat în poziție cît mai favora- 
bilă față de sursa luminoasă. Or planta ierboasă are 
numeroase frunze, ca să nu mai vorbim de copacii 
stufoşi unde numărarea frunzelor ar fi o încercare 
tot atît de grea precum şi alegerea semințelor de mac 
dintre boabele de nisip, de care ne vorbeşte basmul 
lui Creangă „Harap Alb“. 

Aşezarea măiastră a frunzelor astfel ca să nu se 
acopere una pe alta şi să capteze cît mai multă ener- 
gie luminoasă este unul din cele mai uimitoare acte 
de adaptare ale plantei. 

În pestriţa lume vegetală deosebim cîteva tipuri 
mai importante de dispunere a frunzelor în jurul 
nodurilor. 

La păpădie (Taraxacum officinale), la traista cio- 
banului (Capsella  bursa-pastoris), părăluţe (Bellis 
perenis), ochiul păsăruicii (Saxifra aizoon) ori ghin- 
tură (Gentiana acaulis), frunzele sînt aşezate la baza 
tulpinii, desfăcîndu-se ca niște raze pe suprafaţa pă- 
mîntului şi formînd o rozetă bazală. Aşezarea frun- 
zelor în formă de rozetă este avantajoasă, permiţind 
o foarte bună expunere la lumină. Dezvoltarea ori- 
zontală a rozetei necesită însă un teren liber în ju- 
rul plantei.. Cînd intervine concurența altor specii 
mai înalte și acoperitoare, planta cu acest sistem de 

toate „laboratoarele“ frunzelor 


primesc nestingherit 
şarja de combustibil solar. 


ingenioasei lor aşezări, 


Fig. 13 Datorită 


74 


O colecția cristal © 


frunze, cum ar fi păpădia, își alungește simţitor lu- 
jerul şi îşi înalță frunzele, care din lacerate devin 
aproape întregi pentru a primi cît mai multă lumină. 

La rozetă, nodurile bazale sînt foarte apropiate în- 
tre ele, așa că frunzele par a se dezvolta de la acelaşi 
nivel. Cînd nodurile sînt mai mult sau mai puțin 
depărtate, frunzele se înșiruie în lungul tulpinii (frun- 
ze tulpinale.) 

Dacă de la fiecare nod porneşte izolat doar un 
singur organ, frunzele sînt alterne, adică una por- 
neşte dintr-o parte a tulpinii, iar alta din partea opusă, 
însă ceva mai de jos. Cuo astfel de aşezare frunzele 
fiecărei părţi s-ar umbri unele pe altele. Acest deza- 
vantaj este înlăturat prin dispunerea frunzelor după 
o linie elicoidaiă imaginară, care se înfășoară în ju- 
rul tulpinii ca o spirală, într-un sens sau altul. 

Adeseori, însă, întîlnim două, trei sau mai multe 
frunze apărute în jurul aceluiași nor. 

La şopirliţă (Veronica chamaedrys), suliman  (Aju- 
ga genevensis), jaleş (Stachys germanica şi S. silvatica), 
lăcrămiță (Majanthemum bifolium), garofiță (Dianthus 
carthusianorum), frunzele sînt opuse, adică aşezate în 
pereche, față în față, într-o parte și alta a nodului. 
Dacă această aşezare s-ar respecta întocmai, atunci 
frunzele de deasupra ar lua lumina celor de dede- 
subt. Şi acest neajuns a fost eliminat, frunzele luînd 
o poziție decusată, adică suprapuse cruciș, de la nod la 
nod. Închipuindu-ne cadranul unui ceasornic, brațele 
perechii de frunze de deasupra arată orele 12 și 6, 
iar brațele perechii imediat inferioare — orele 3 și 9. 

Nu rare sînt și plantele ale căror noduri sînt punc- 
tul de pornire pentru trei sau mai multe frunze. La 
unele neamuri de rogoz, la gălbinele (Lysimachia 
vulgaris) ori ciuma apelor (Elodea canadensis), în- 
tilnim trei frunze. La smîntînică (Galium cruciata) 
ori la dalac (Paris quadrifolia) cîte 5, iar la vinarița 
de pădure (Asperula odorata) cît 6 şi 8. Frunze cu 

o astfel de așezare se numesc verticilate. Ca aceste 
umbreluţe să nu se acopere, spiţele celei de dede- 
subt se găsesc aşezate în dreptul locurilor goale din- 
tre spiţele verticilului de deasupra. 

Pentru o și mai mare siguranţă, frunzele dinspre 
baza tulpinii, indiferent de aşezarea lor alternă, 
opusă sau verticilată, sînt de obicei mai mari şi se 
micşorează treptat spre virf, astfel că toate primesc 
aproape în mod egal şarja de combustibil solar. 

Cînd frunzele sînt foarte dese pe tulpină, la ramu- 
rile de arțar, ori la tufele culcate de iederă, de pildă, 
creșterea inegală a frunzelor și codiţelor face ca 
acestea să fie dispuse întocmai pietricelelor într-un 
mozaic. Aceeași schimbare în dimensiunile şi aşeza- 
rea frunzelor unele față de altele întîlnim şi la plante 
ierboase ca mătrăguna (Atropa belladona) ori peşti- 
şoara (Salvinia natans), unde divergența foliară, ca 
şi la diverși arbori și arbuști, asigură o difuziune 
egală a luminii pe limbul tuturor frunzelor. 

Așezarea frunzelor pe tulpină după un anumit 
unghi de divergență (unghiul format de nervurile me- 
diane a două frunze vecine), constant pentru fiecare 
specie, este un caracter adaptativ dobîndit şi trans- 
mis ereditar din generaţie în generaţie. Studiul ra- 
porturilor de simetrie prezentate de tulpina cu frunze 
ne arată armonia organismului vegetal şi legile ma- 
tematice după care e organizată structura lui. Ceea 
ce în trecut se atribuia divinității, astăzi știm că este 
un rezultat al unei îndelungate adaptări la mediu și 
a unei selecţii riguroase a celor mai avantajoase tipuri 
de așezare a frunzelor, corespunzătoare caracterelor 
morfologice externe ale speciei respective. 

În cazul divergenţei foliare avem de-a face cu 
frunze de un anumit tip, dar care, datorită acţiunii 
auxinelor inactivate din peţioli şi limb, devin mai 

tate într-un sens sau altul, în funcţie de poziţia faţă 
de lumină a fiecărei frunze din complexul mozai- 
cului. 


Amfiteatrul pădurii 


Sint uimitoare adaptările individuale ale plantelor 
pentru a capta lumină și a îndestula nevoile fotosin- 
tezei ! 

Dar şi mai izbitoare ne apare această adaptare 
cînd e vorba de o fitocenoză, adică de un întreg grup 
vegetal legat de acelaşi mediu de viaţă, care deși for- 
mat din indivizi deosebiți, ca neam, structură şi mod 
de hrănire chiar, își armonizează admirabil existenţa. 

Să ne gîndim la pădure, cea mai vastă şi complexă 
asociaţie vegetală. La prima vedere am fi înclinați 
să credem că în ea domnesc nestingherite întîmpla- 
rea și haosul. Şi totuși, lumina reuşeşte să se stre- 
coare prin acest vălmășag încilcit, drămuindu-se şi 
semeţilor copaci, ca și gingaşelor plante ierboase ce-i 
însoțesc cu fidelitate. 

Pentru aceasta pădurea a luat forma unui original 
amfiteatru cu o altă arhitectură decît a sălilor noas- 
tre de spectacol. 

Şi într-un caz şi în altul, se constată aplicarea sis- 
temului de trepte în plan înclinat. 

La amfiteatrul pădurii însă sensul înclinării este 
invers față de cel cu care ne-am obișnuit. Ciudăţenia 
se datorește poziţiei pădurii față de izvorul luminos 
natural. În sala de spectacol, lumina se propagă ori- 
zontal de la izvorul luminos al scenei. Așadar, pentru 
o bună vizibilitate sala trebuie înclinată dinspre scenă 
spre fund, astfel ca rîndurile din spate să se gă- 
sească la o înălțime progresiv mai mare. În amfi- 
teatrul vegetal razele solare se propagă de sus, 
vertical sau sub un anumit unghi de înclinație. Deci 
pentru o expunere uniformă la lumină e necesar ca 

mijlocul amfiteatrului să se înalțe, iar marginile lui 
să descrească treptat. 

Comunitatea vegetală a pădurii și-a însușit acest 
dispozitiv optim pentru primirea luminii. Centrul 
este ocupat de speciile lemnoase. În jurul părţii ridi- 
cate iau loc arbuștii care formează un fel de balconaș, 
iar parterul de ierburi, cea mai scundă treaptă a am- 
fiteatrului, se întinde pe margini, înconjurînd pădu- 
rea cu un brîu multicolor. 

Haosul aparent, care strică simetria celor trei 
trepte, îl produc luminișurile sau răriturile din inima 
pădurii, cauzate de defrișări, unde dau năvală copă- 
ceii şi plantele ierboase. 

Dacă miezul pădurii este ocupat de copaci, nu în- 
seamnă că vegetaţia ierboasă sau semilemnoasă nu-și 
poate face loc și sub desișul coroanelor. Printre trun- 
chiurile copacilor se întinde împărăţia saprofitelor și 
parazitelor cărora humusul gras și umed le oferă o 
hrană organică îmbelșugată. Fiind lipsite de clorofilă, 
ele n-au nevoie de lumină. 

Dar nici plantele autotrofe nu lipsesc. Semiarbuştii 
şi chiar unele specii ierboase în condiţiile de întu- 
necime se etiolează şi devin volubile, cățărîndu-se pe 
copaci în căutarea unei ferestre spre soare. Fluieră- 
toarea (Tamus communis), mutătoarea (Bryonia di- 
oica), hameiul (Humulus lupulus), curpănul (Clema- 
tis vitalba), iedera (Hedera helix), viţa de vie sălbatică 
(Vitis silvestris), ardeiul urcător (Periploca graeca) 
sau vița spinoasă (Smilax aspera) din pădurile zonei 
temperate, ca să nu mai vorbim de lianele tropicale, 
sînt adaptate prin caracterul volubil al tulpinii lor 
pentru a lua cu asalt lumina. 

Ce se întimplă însă cu ierburile verzi, nevolubile, 
care se încumetă totuși să-și ducă viaţa sub cortul 
de umbră al pădurii ? 

Unele din ele s-au obișnuit cu întunecimea, cău- 

prea multe radiaţii. În același timp frunzele lor 
involucrale se adună sub flori ca o coleretă care 
prinde puţinele raze de soare scăpate printre frun- 
zele copacilor, ori au un limb lat. Să ne giîndim la 
poama-vulpii (Paris quadrifolia), la dentiţă (Denta- 
ria glandulosa), la popivnicul-iepuresc (Asarum euro- 
paeum) ori la umbrăvioară (Majanthemum bifolium). 

Altele, pe care concurența copacilor le-ar lipsi de 
lumină, înfloresc la extremitățile anuale ale perioa- 
dei de vegetație. Plantele vernale ca ghiocelul (Ga- 
lanthus nivalis), ghioceii-bogați (Leucojum vernum), 
viorica (Scilla bifolia), spînzul (Helleborus purpu- 
rascens și H. odorus), brebeneii (Corydalis bulbosa şi 
H. solida), brîindușele galbene (Crocus aureus şi C. moe- 
siacus) înfloresc în mustul zăpezii, cînd copacii abia au 
prins să dea muguri. Printre ramurile lor golașe lu- 
mina trece nestingherită. 

Plantele autumnale ca brîndușa de toamnă (Colchţ- 
cum autumnale), şofranul tomnatic (Crocus chrysan- 
thus), viorica de toamnă (Scilla autumnalis) îşi deschid 
florile în anotimpul cînd frunzele copacilor scuturîn- 
du-se nu constituie o pavăză în calea pătrunderii 
ultimelor raze călduţe de soare. 


Culoarea algelor 
şi adincimea mărilor 


Cele mai caracteristice plante autotrofe ale mărilor 
şi oceanelor sînt algele. Pentru a-și asigura fotosin- 
teza, algele trăiesc numai pînă la adîncimea la care 
lumina e îndestulător de puternică pentru îndepli- 
nirea acestui proces fiziologic. 

O parte din razele solare sînt reflectate de oglinda 
apei. Pe măsură ce coborîm în adîncimi, intensitatea 
luminii scade ca urmare a absorbirii razelor de apă 
şi de către unele corpuri străine ce se găsesc în ea. 

Din spectrul solar, cel mai repede scad în intensitate 
radiațiile roşii, apoi cele portocalii, galbene, verzi 
şi la urmă cele albastre și indigo. 

La adîncimea de 34 m, în mod practic. nu mai 
există raze roşii de lumină, în timp ce razele albastre 
şi violete pot pătrunde pină la adîncimea de 500 m. 

Limitele între care își pot duce viaţa algele sînt 
cuprinse de obicei între suprafaţă şi 300 m adîncime. 
Adincimea maximă variază de la mare la mare şi de 
la ocean la ocean, ea depinzînd de o serie de factori 
cum ar fi: latitudinea, temperatura, cantitatea de să- 
ruri minerale, curenţii, valorile fluxului și refluxu- 
lui. De pildă, în Oceanul Pacific limita este de 300 
m, în Oceanul Atlantic 200 m, în Marea Mediterană 
150 m, în Marea Neagră 100 m, iar în Oceanul Înghe- 
țat de Nord, unde lumina cade cu unghiuri mai ascu- 
tite, nu mai pot fi întîlnite alge sub 45 m de la nivelul 
apei. 

Indiferent însă de această maximă variabilă, algele 
au o repartizare zonală pe verticală în cele mai multe 
cazuri constantă, datorită clorofilei sau altor pig- 
menţi care absorb radiaţiile predominante la anumite 
adincimi şi complementare culorii lor. 

Astfel, de la suprafaţa apei pînă la adîncimea de 
6 m, unde proporţia razelor roșii e relativ mai mare, 
cresc mai ales algele verzi, care folosesc în fotosin- 
teză, ca şi plantele terestre, aceste radiaţii mai calde. 
Între 6 m şi circa 30 m, unde domină razele galbene, 
îşi găsesc un optim de dezvoltare algele brune. La 
adîncimi mai mani de 35 m cresc algele roșii, la care 
aşa cum au arătat Richter şi Engelmann, optimul de 
intensitate al fotosintezei are loc la lumina verde. 
Aceste alge au un pigment suplimentar, de culoare 
roșie, ficoeritrina, care maschează pigmenţii clorofi- 
lieni și care face posibilă absorbţia în cantitate mai 

so mare a razelor complementare verzi. 

În repartiţia algelor după culoare există şi unele 
excepţii. Chiar şi în Marea Neagră, una din cele mai 
răspîndite alge verzi, Cladophora, ale cărei taluri 
subțiri sînt prinse în tufe mici de pietrele de lîngă 
țărm, este întilnită şi la adincimi de 80 m. 

Faptul că pigmenţii colorați sînt mijloace de adap- 
tare pentru fotosinteza la diferite adîncimi a fost do- 
vedit experimental. Graţioasa algă Oscillatoria sancta, 
supusă unei lumini artificiale roşii, a căpătat culoa- 
rea verde-albăstruie, datorită producerii în cantitate 
mai mare a ficocianinei, un pigment albastru. Dim- 
potrivă, lumina verde i-a stimulat formarea unui alt 
pigment, ficoertrina, care i-a dat o culoare roșie. 
R. Harder a dovedit că cianoficeele, algele albastre, 
cultivate în lumină roşie iau o culoare verde, iar cele 
expuse la o lumină albastră devin cu timpul purpurii, 
adică iau o culoare complementară radiaţiilor din 
mediul înconjurător. 

Datorită acestei interesante forme de adaptare în 
vederea asigurării fotosintezei, putem stabili o velaţie 
destul de edificatoare între culoarea algei şi adîn- 
cimea aproximativă la care poate fi întilnită. 

6 — Botanica distractivă 


SOMNUL PLANTELOR 


Frunze somnolente 


Nu rareori poeţii au închinat versuri gingașe som- 
nului plantelor. Cu spiritul lor de observaţie îndrep- 
tat asupra schimbărilor abia perceptibile în natură, 
ei au remarcat pe bună dreptate că seara, odată cu 
amurgul, plantele iau o poziţie de somn, iar dimi- 
neaţa, după ce aurora își desface evantaiul de raze, 
trec la poziţia de veghe pentru a primi fluxul luminii 
solare. 

Atmosfera de pace, de liniște şi relaxare ce se aş- 
terne noaptea peste grădini și cîmpuri, zimţată doar 
de ferăstrăul sonor al greierilor, ne îndeamnă să 
credem că și plantele dorm, la fel ca şi animalele. 
Între somnul aparent al florilor şi cel real al anima- 

82 lelor nu există nici o asemănare. Poziţia de somn a 

Fig. 14 Frunzele nictinastice 
iau felurite poziţii 
în timpul 

„somnului“ vegetal. 

frunzelor —  nictitropismul — se datorește variaţiei 
în timp a intensității luminii. 

Lumina are o influență deosebită asupra creșterii 
şi asupra regimului apei în corpul plantei. 

Schimbarea ritmului de creştere a ţesuturilor fo- 
liare produce seara și dimineaţa mișcări numite nic- 
tinastii. 

În timpul nopţii, frunzele de slăbănog (Impatiens 
noli-tangere) sau de hrișcă sălbatică (Polygonum con- 
volvulus) se lasă în jos, în timp ce frunzele de rocoină 
(Stellaria holostea), in (Linum usitatissimum), lobodă 
sălbatică (Chenopodium album) se ridică, apropiin- 
du-se de tulpină. Cum se explică acest fenomen ? La 
prima categorie de plante, în lipsa luminii are loc o 
creştere mai rapidă pe partea superioară a frunzei, ceea 
ce produce o curbare în jos a acesteia. La cea de-a doua 
categorie procesul e invers. Partea inferioară creşte mai 
rapid, determinînd o ridicare a frunzei către tulpină. 

Mult mai frecvente sînt nictinastiile foliare produse 
de variațiile de turgescenţă, adică de schimbarea 
gradului de îmbibare cu apă a unor umflături — pulvi- 
ne şi pulvinule — care se găsesc la baza peţiolilor 
principali şi secundari, la frunzele compus-penate. 

Peste 90 de genuri, din care jumătate aparţinînd le- 
guminoaselor, prezintă astfel de mișcări. 


În timpul zilei, poziţia frunzelor se caracterizează 
totdeauna printr-o etalare maximă în vederea unei 
cît mai bune expuneri la lumină. Dimpotrivă, noaptea 
frunzele şi foliolele se string și se așază una în fața 
celeilalte, într-un chip specific pentru fiecare gen. 

La trifoi (Trifolium repens), foliolele laterale se ri- 
dică, se răsucesc cu 90° și se așază față în faţă, iar 
foliola terminală le acoperă ca o copertă de carte. La 
cafeluță (Lupinus polyphyllus), la salcim (Robinia 
pseudacacia), la fasole (Phaseolus vulgaris) şi la 

84 măcrișul iepuresc (Oxalis acetosella) se îndoiesc pe 

spate atingîndu-și feţele inferioare, în timp ce la 
ghizdei (Lotus corniculatus), lucernă (Medicago sa- 
tiva), cununiţă (Coronilla varia) se îndoiesc în față, 
alipindu-și feţele superioare. 

Ca să aflăm mecanismul acestor mișcări regulate 
şi ereditare, trebuie să urmărim cu atenţie structura 
micilor umflături — pulvinule — care au rolul unor 
hidroregulatori. Aceste mici motoraşe hidraulice au 
două porţiuni : una superioară şi alta inferioară. 

În timpul zilei, în ele se acumulează, ca urmare a 
fotosintezei, glucide care se transformă în acizi orga- 
nici. Faţă de acești acizi, cele două porţiuni reacțio- 
nează deosebit. Seara, în jumătatea superioară se 
produce o creştere a acidității, care are ca urmare o 
creştere a  permeabilităţii celulelor. Acestea devin 
turgescente şi îşi reduc foarte mult forța de sucțiune. 
Atunci porţiunea inferioară absoarbe cu putere apa, 
provocîind strîngerea frunzelor. Către dimineaţă, se 
schimbă aceste valori, permeabilitatea maximă a ce- 
lulelor deplasîndu-se în jumătatea inferioară, ceea ce 
permite apei să pătrundă din nou în nervurile frun- 
zelor şi foliolelor, determinînd destinderea acestora. 

Asupra utilității mişcărilor nictinastice părerile sînt 
împărţite. 

La frunze, poziţia de noapte este aceea cu limbul 
vertical, indiferent dacă el e coborit sau ridicat. Dar- 
win a apreciat că această poziţie ar fi avantajoasă 
pentru plantă, deoarece ar reduce pierderea căldurii. 
Părerea marelui savant englez este infirmată de fap- 
tul că tocmai în nopţile reci nictinastiile sînt mai 
reduse şi că ele sînt foarte răspindite la plantele tro- 
picale care trăiesc în condiţii de temperatură ridicată, 
care n-ar justifica necesitatea acestor mișcări. 

Demnă de amintit este și interpretarea lui Stahl, 
care consideră că în poziție verticală s-ar depune mai 
puţină rouă şi că în acest fel s-ar împiedica micşora- 
rea intensității transpiraţiei. 

Flori care dorm 


Spre deosebire de frunze, care asemenea unor 
copii se culcă cu ultimele raze de soare şi se scoală 
la prima clipire de geană a răsăritului, florile prezintă 
situaţii mult mai diverse. Unele dorm noaptea, altele, 
dimpotrivă, ziua. Chiar şi orele de culcare şi sculare 
oscilează aproape de la specie la specie. Unele flori 
sînt foarte vrednice : se scoală cu noaptea în cap; al- 
tora le place să trindăvească cu cortina petalelor în- 
chise pînă la amiază. Unele își trag oblonul corolei 
la ora 3 după-amiază, altele la 4, la 6 sau la 9. 

Indiferent de aceste orare curioase, cauza principală 
a stării de „somn“ se datorește, ca şi la frunze, tot 
variațiilor în timp ale intensității luminii, care pro- 
duc variaţii ale intensității creșterii celulelor pe cele 
două feţe ale petalelor, în prezenţa și absenţa radia- 
ţiilor solare. Spre deosebire însă de frunze, unde căl- 
dura are un rol minor asupra mișcărilor de veghe 
sau de somn, la flori ele se asociază acţiunii luminii, 
producînd aceleaşi fenomene interne în urma cărora 
corolele se închid sau se deschid. 

Sub acţiunea luminii au loc schimbări în pH-ul 
(aciditatea) celulelor. Seara, pH-ul sporind, petalele 
cresc mai intens pe fața externă, ceea ce produce o 
curbare a acestora în interior și acoperirea miezului 
florii. Dimineaţa, pH-ul scăzind, ca urmare a micşo- 
rării cantităţii de glucide acumulate, cresc mai repede 
celulele feţei interne, atrăgînd după sine o mişcare 
inversă, adică de deschidere a corolei. 

Alături de aceste mişcări de închidere în timpul 
nopții, aşa cum întîlnim la brînduşa galbenă (Crocus 
aureus), măcrişul iepuresc (Oxalis acetosella), lalea 
(Tulipa hybrida), volbură (Convolvulus vulgaris), re- 
gina nopţii (Nicotiana alata) şi altele, întîlnim şi miş- 

s6 cări de aplecare a florilor ca la toporaşi (Viola odo- 

rata), la floarea-paştelui (Anemone ranunculoides) 
sau la umbrela de morcov sălbatic (Daucus carota). 

Scopul acestor mișcări depinde de particularitățile 
de viaţă ale plantelor respective. 

În general, la florile de primăvară, sensibile la 
variațiile de temperatură, 'închiderea peste noapte 
împiedică pierderea căldurii. La alte plante, nictinas- 
tiile apără polenul de umiditate. Însăşi aplecarea co- 
rolelor în timpul nopții este un mijloc de a împiedica 
roua să pătrundă în interior. La plantele cu autopole- 
nizare, corolele se deschid la ora cînd soarele încăl- 
zește cu putere, ca membrana anterelor să se usuce 
bine şi să erape, putind răspîndi astfel grăunţii de 
polen. 

Mișcările nictinastice joacă de asemenea un rol im- 
portant în polenizarea cu ajutorul insectelor, în sensul 
că florile deschise ziua pot fi vizitate numai de către 
insecte diurne, iar cele deschise noaptea numai de 
insecte nosturne. 


Ceasornicul floral 


Acum două-trei veacuri erau la modă ceasurile 
florale, tot așa ca şi limbajul florilor, adică exprima- 
rea unui gind sau a unui sentiment prin intermediul 
unei anumite flori care în codul simbolic al îndră- 
gostiților avea o semnificaţie precisă. Un buchet de 
violete comunica sentimente sincere şi discrete. Cri- 
nul vorbea de o dragoste pură și mîndră, iar un 
buchet singeriu de trandafiri declara o dragoste în- 
flăcărată. 

Dacă naivele convenţii florale erau rodul mentali- 
tăţii din acea epocă și nu aveau nimic de-a face cu 
ştiinţa, cu totul altfel stăteau lucrurile cu orologiile 
florale. 

Măreaţa operă a lui Linné de inventariere a lumii 
vegetale a deschis gustul cercetării științifice şia dez- 
voltat pasiunea pentru sistematizarea cunoştinţelor 
despre natură. 

Un astfel de ceasornic vegetal în care cadranul era 
marcat cu diferite plante, iar vestirea orelor o dădeau 
închiderea și deschiderea florilor, exprima o biruinţă 
a minţii omenești, o sinteză, mecanicistă ce e drept, 
a cunoașterii vieţii intime a plantelor. 

În marile grădini botanice europene ale vremii 
(Upsala, Londra, Paris etc.) unul din marile puncte 
de atracţie îl constituiau astfel de orologii originale. 
Această problemă a pasionat pe Linné, Jussieu şi 
De Candolle, marii sistematicieni ai trecutului. 

Curioșii puteau să afle ora din zi sau din seară, ur- 
mărind care din flori avea corola închisă ori deschisă. 
Cu oarecare aproximaţie, orele arătate de plante co- 
respundeau orelor indicate de mecanisme. La mijloc 
nu era o scamatorie. Acest ceasornic era întocmit 
după o minuțioasă observare a lumii vegetale. Flo- 
rile unui număr destul de mare de specii prezintă 
fotonastii, adică mișcări de închidere sau deschidere a 
corolei, determinate de variaţia intensității luminii. 
Fotonastiile se produc la anumite ore fixe, depen- 
dente de longitudine şi latitudine, de climă şi re- 
giune. Deci nu poate fi vorba de un ceas floral uni- 
versal, ci numai de ceasuri locale. Cunoscînd orele 
locale putem întocmi un orar cel puţin la fel de precis 
ca şi al botanișştilor de acum două secole. 

Sub raportul preferinței, pentru o parte sau alta 
a zilei putem împărţi florile în trei mari categorii: 
flori matinale, care înfloresc dis-de-dimineaţă, flori 
de amiază, amatoare de ore toride, și florile vespe- 
rale, care își încep activitatea odată cu amurgul. 

Din prima categorie fac parte florile de dovleac 
(Cucurbita pepo), mac (Papaver rhoeas), zorele (Ipo- 

s8 moea caerulea) care se trezesc la ora 5 dimineaţa; 

Fig. 15 Orologiile florale 
au fost și sînt încă puncte de atracţie. 


susaiul (Sonchus arvensis), păpădia (Taraxacum offi- 
cinale) și cicoarea (Cichorium înthybus), care se deschid 
la 6; podbealul (Tussilogo farfara), luceafărul (Scor- 
zonera rosea) şi vulturica (Hieracium pilosella) la 7 
şi calcea-calului (Caltha palustris) la ora 8 dimineaţa. 
Majoritatea plantelor matinale își închid corola între 
12—14, deoarece își feresc gingașşele organe de în- 
mulţire de insolaţia prea puternică care le-ar veșteji. 

Din a doua categorie cităm măcrișul de iarbă cu 
flori galbene (Oxalis stricta), veronica (Veronica 
chamaedrys) care indică ora 10 şi luța (Ornithogalum 
umbellatum), „doamna de la ora unsprezece“ a fran- 
cezilor, plante heliofile care îşi deschid corola spre 
prînz, preferînd razele puternice ce usucă repede să- 
culeţii staminelor, asigurînd autopolenizarea. 

Plantele vesperale îşi deschid corolele în următoa- 
rea ordine: ora 18, laurul-porcesc (Datura stramo- 
nium), la ora 19, opăţelul de noapte (Lychnis vesper- 
tina), iar la ora 20, regina-nopţii (Nicotiana alata). 
Orele tirzii de deschidere a florilor sînt în legătură cu 
adaptarea la oaspeţii nocturni care le ajută la pole- 
nizare. Cu primele raze ale dimineţii ele își strîng 
stindardele parfumate. 

Exceptind plantele nocturne, toate celelalte specii 
care prezintă fotonastii își închid corola cel mai tîr- 
ziu pînă la ora 21, tot la termene fixe, răsucind-o sau 
acoperind-o cu gluga caliciului pentru a feri organele 
de înmulţire de frigul şi roua nopții. 

Un astfel de ceasornic-vegetal este, aşadar, o gră- 
dină botanică în miniatură. În circumferința cadra- 
nului său își dau întîlnire plante din familii şi locuri 
deosebite. 

 MINĂTORII DE INSECTE- 


Obiceiuri stranii 


Sîntem obișnuiți cu ideea că animalele consumă plan- 
tele şi nu invers. Animalele ierbivore n-ar putea trăi 
fără substanţele organice pe care numai plantele le pot 
sintetiza, iar cele carnivore n-ar putea exista fără cele 
ierbivore. 

Spre deosebire de animale, plantele își pregătesc 
singure hrana cu ajutorul fotosintezei, folosind soluţi- 
ile minerale, bioxidul de carbon şi energia solară. Bi- 
oxidul de carbon şi energia solară sint elemente oare- 
cum constante. Compoziţia solului, prin caracterul ei 
divers şi variabil, silește planta să treacă la o serie 
întreagă de adaptări. 

Sint cazuri cînd un element de cea mai mare impor- 
tanță, și anume azotul, lipsește. Acest fenomen se pe- 
trece în medii prea acide sau foarte sărace în compuși 
azotiici, cum ar fi tinoavele, turbăriile, apele stătătoare 
sau lin curgătoare. De unde să-și procure plantele 
aceste substanțe nelipsite din alcătuirea embrionului ? 
Ar însemna ca plantele din aceste medii să facă flori 
şi deci fructe şi semințe puţine, iar urmașii lor împu- 
ţinîndu-se și slăbind progresiv, specia să fie amenin- 
țată cu dispariţia. 

În mediile amintite însă mișună animale mici. Tur- 
băriile şi tinoavele adăpostesc nenumărate neamuri de 
musculiţe şi ţînţari, iar bălțile sînt populate cu mili- 
oane de infuzori, ciclopi și dainii, al căror corp con- 
ține din belșug substanţe azotoase. 

Atunci, o serie de plante printr-un uimitor act de 
adaptare s-au specializat în prinderea insectelor, sursă 
sigură și îmbelșugată de azot, căpătind astfel unele 
obiceiuri care le diferenţiază considerabil de restul ve- 
getalelor. 

Ele n-au renunțat cîtuși de puţin la clorofilă, deci la 
modul de hrănire autotrofă, așa cum au făcut plan- 
tele parazite sau saprofite. Numai că pentru procura- 
rea acestui azot organic, necesar completării hranei, 
au trebuit să-și modifice puţin alcătuirea şi să împru- 
mute unele caractere de la animale. 

Singurul organ profund afectat a fost frunza. Ea a 
trebuit să devină o capcană ingenioasă care să cheme 
insectele, să le apuce, să le imobilizeze și să le digere 
la fel ca un stomac animal, prin secretarea de acizi și 
enzime proteolitice (pepsină). 

Pentru a prinde şi reţine insectele, cele peste 450 de 
specii carnivore răspîndite pe întreg globul și mai cu 
seamă în ţările calde execută o serie de mișcări mai 
lente sau mai repezi care pot fi urmărite cu ochiul 
liber, o dovadă în plus a pragului nestatornic dintre 

92 lumea plantelor și animalelor. 

Perii mortali 


Prin tinoavele de munte întîlnim o plantă gingașă, cu 
rădăcini firave și un mănunchi de flori albe sau roze. 
Ceea ce atrage la ea sînt rozetele de frunze, nişte ta- 
lerașe rotunde sau lunguieţe pe care strălucesc feerio 
boabe ca de rouă. Acest amănunt pitoresc şi izbitor 
i-a adus numirea populară de roua cerului (Drosera 
rotundifolia). 

Frunza de Drosera e împodobită cu un mănunchi de 
tentacule senzitive, inegale, mai lungi pe margini, mai 
scurte la centru. În vîrful lor măciucat, ele sînt înzes- 
trate cu celule care secretă un lichid lipicios. Printre 
aceste tentacule glanduligere se ascund perișori glan- 
dulari de origine epidermică, cu rol sanitar. Ei absorb 
substanţele lipicioase ce se preling pe frunză, păstrînd 
astfel suprafața limbului curată, propice pentru res- 
piraţie. 

O insectă atrasă de picăturile strălucitoare ateri- 
zează pe frunză. Atingînd tentaculele marginale, aces- 
tea se îndoaie și o acoperă, imobilizînd-o. Excitaţia fi- 
zică este transmisă și la tentaculele centrale, care îm- 
preună cu celelalte încep să secrete cu putere sucurile 
digestive. În 1—2 zile insecta este complet digerată. 
Nemaiexistind substanțe organice, deci înlăturîndu-se 
excitaţia chimică, tentaculele revin la poziţia iniţială, 
iar resturile chitinoase ale insectei, împinse de o boare 
de vînt, cad de pe frunză. Planta așteaptă o nouă pradă. 

Taina Droserei a fost lămurită de Darwin. Marele 
savant englez a dovedit că lipsa de azot a determinat 
această plantă să devină insectivoră. Punînd pe frunză 
bucăţi extrem de mici de carne sau de albuş de ou, 
care conţin substanţe azotoase, el a obținut aceleași 
reacţii ca mai sus. Înlocuindu-le însă cu un bob de 
nisip, cu o picătură de grăsime, cu un cristal de zahăr 
care nu conțin proteine, tentaculele au rămas nemiş- 
cate. 

Ţigara răsucită 


Una din podoabele locurilor umede din munţii noștri 

este și iarba grasă (Pinguicula), gen reprezentat prin 

două specii. Una, mai mare, cu flori albastre (P. vulga- 

ris), trăieşte prin locurile umede în regiunea subalpi- 

nă ; alta, mai măruntă și cu flori albe, aburite cu gal- 

ben (P. alpina), urcă pe cele mai înalte piscuri la adă- . 
postul crăpăturilor de stînci. Indiferent de specie, ele 

prezintă o rozetă de frunze ovale şi cărnoase din mij- 

locul cărora se ridică un lujer împodobit cu o singură 

floare pintenată, asemănătoare oarecum cu violeta. 


Fig. 16 Iarba grasă își răsuceşte frunza 
ca o foaie de ţigară în jurul micilor prăzi. 


94 


O colecţia cristal O 


Frunzele lor au marginile îndoite, formînd un mic 
jgheab, sînt înzestrate cu două feluri de peri : unii cu 
piciorușe şi vezicule, care varsă din 16 celule secre- 
toare mizga lipicioasă și alţii fără piciorușe, cu 8 ce- 
lule secretoare, care eliberează un suc digestiv abun- 
dent, încărcat de acizi organici și fermenţi. Cînd insec- 
ta poposeşte pe frunză, substanţa cleioasă o înţepe- 
neşte, iar excitaţia transmisă marginilor frunzei face 
ca acestea să se îndoaie şi să se răsucească asemenea 
unei foițe de ţigară, acoperind prada. Înfășurarea și 
desfășurarea frunzei se fac atit de încet, încit ca și 
Darwin trebuie să pierdem o zi întreagă pentru a le 
urmări. 

Ciobanii cunosc și preţuiesc această plantă pe care 
o folosesc, datorită termențţilor ei, la închegarea lap- 
telui. 


Coperţile cu încheietoare 


Apele Deltei sau ale lacului Snagov ascund o delicată 
plantă carnivoră, Aldrovanda vesiculosa. 

Ea are înfățișarea unei mici tufe plutitoare cu nu- 
meroase frunzulițe subţiri ce ies mai multe din ace- 
lași nod, ca razele unei stele. Din loc în loc întîlnim 
și frunze modificate, cu două lamine rotunjoare ca 
două mici scoarțe de carte, deschise în unghi de 90” și 
unite prin cotorul nervurii principale. Pe marginea 
laminei se găsesc 60—80 de ghimpi mititei, iar în mij- 
locul lor e zonă acoperită cu numeroase glande diges- 
tive și perișori sensibili. 

Cînd un mic animal acvatic atinge perii sensibili, 
excitaţia se transmite la cotor care face să se închidă 
brusc cartea prin alipirea laminelor. Prada prinsă e 
digerată, iar substanțele sînt absorbite de glandele 
digestive. 

La fel procedează și vestita vînătoare de muşte Dio- 
naea muscipula, oaspetele pădurilor mlăştinoase din 

America de Nord (statul Carolina), împodobită cu flori 
asemănătoare cu ale Droserei, dar mai mari. Frunzele 
ei, aşezate tot în rozete, sînt alcătuite din două părți. 
Spre baza frunzei sînt lăţite ca o lopăţică. În continu- 
area acestei părţi foliacee se găsesc două valve pe mar- 
gine cu dinţi lungi, iar pe fața interioară cu trei peri 
rigizi, articulaţi și sensibili, răsăriţi printre numeroase 
glande digestive. 

În clipa cînd o insectă a coborit pe frunză și a izbit 
unul din cei şase perişori, cei doi lobi acţionaţi parcă 
de un buton se îndoaie cu iuţeală de-a lungul muchiei, 
petrecîndu-și spinii unul pe lîngă altul, așa cum ne 
încrucișăm degetele pentru a ne uni mai strîns palmele. 


Cofiţele înșelătoare 


În pădurile umede din insulele dintre Oceanul Indian 
şi Oceanul Pacific (Kalimantan, Sulawesi, Irian), ală- 
turi de uimitoarele orchidacee, atenţia cercetătorilor e 
atrasă de planta cu ulcele (Nepenthes distilatoria), o 
epifită care trăieşte pe scoarţa copacilor unde găseşte 
prea puţină hrană. Ceea ce impresionează la această 
plantă sînt frunzele deosebit de curioase, alcătuite din 
trei părţi : o parte lată, continuată cu un ciîrcel, cu 
care se prinde de suporţii înconjurători. În vîrful aces- 
tuia atîrnă o cupă înzestrată cu un căpăcel, aidoma 
unei cofiţe. 

Această cupă, care la unele specii poate atinge o 
lungime de o jumătate de metru şi un diametru de 
15 cm, este o capodoperă picturală a naturii, demnă 
de a inspira pe orice maistru desăvîrşit al smălțuirii 
oalelor. Cine își poate închipui că acest policrom vas 
de catifea este o capcană ? Cercetarea amănunţită ne 
va confirma acest fapt. La gura cofei se găseşte un gu- 
leraș foarte lunecos sub care este secretat un suc 

96 dulce. Atrase de culorile neobișnuit de vii şi de nectar, 

Fig. 17 Plantele cărnoase exotice : 
Sarracenia, Nepenthes şi Darlingtonia atrag 
atenţia prin originalitatea frunzelor-capcane. 


muștele se așază pe guleraş. Dar acesta fiind neted, 
umed şi înclinat provoacă în mai toate cazurile alune- 
carea insectelor în interior. În partea de jos a cofiţei 
le așteaptă lichidul mistuitor, secretat de pereţii inte- 
riori ai urnei. Transparent la început, lichidul se colo- 
rează brusc în gălbui și capătă o reacţie acidă în con- 
tact cu trupul micului animal. Celulele din fundul co- 
fiței absorb apoi încetul cu încetul substanţele dige- 
rate. 

Acelaşi sistem de furnze îl găsim și la Cephalotus 
follicularis, o plantă din locurile mlăștinoase ale Aus- 
traliei, înzestrată cu cofiţe roşii, mai scunde, dar cu 

deschiderea mai largă, aşezate strins una lîngă alta 
în chipul cum fetele de la ţară care au luat apă de la 
izvor își așază doniţele alăturat, pînă ce se vor întoar- 
ce de la o scurtă hîrjoanaă. 


Cornetele multicolore 


La alte plante exotice carnivore, cofița este înlocuiţă 
prin cornete înalte de 60—80 cm care ies direct din 
pămînt. Aceste cornete aparțin unei plante din mlaş- 
tinile Americii de Nord, Surracenia purpurea. Gura 
cornetului este păzită de un lob de culoare roșie aprin- 
să, care servește drept semafor pentru insecte. Acestea 
alunecînd de pe lobul asemănător unui tobogan, cad 
în lichidul mistuitor din adînc şi nu se mai pot întoarce 
din cauza opreliștei de peri orientaţi în jos, ce le stau 
în cale. 

Și mai interesantă este Darlingtonia californica, rudă 
bună cu Sarracenia, descoperită în 1851 în mlaștinile 
din Sierra Nevada (California). Cornetele sale, care de 
asemenea ies din pămînt, depăşesc un metru înălțime 
şi sînt acoperite de un căpăcel în formă de coif împes- 
trițat de culori. La intrarea în capcană atiîrnă restul 
frunzei ca o limbă despicată de șarpe. Insectele atrase 
de culoarea căştii pătrund în interiorul cornetului care 
nu are nici nectar, nici baraje de peri. Înapoierea lor 
este îngreuiată de netezimea peretelui și de răsucirea 
cornetului în formă de tirbuşon. 


Sacii hrăpăreți 


Pe apele tuturor bălților plutesc. în timpul verii lujerii 
cu florile galbene şi buzate ale otrățelului (Utricularia 
vulgaris). Tulpina şi frunzele filiforme stau ascunse în 
ss apă. Trăgindu-le la suprafaţă cu ajutorul unei lopeţi, 

Fig. 18 Micile utricule ale otrăţelului de baltă 
prind ca într-o vîrșe ființele microscopice. 


vom remarca zeci de săculeţi prinși prin picioruşe de 
țesătura fină a frunzelor. Aceşti săculeţi în forma vîr- 
şelor de prins pește, nu mai mari de 4—5 mm, sînt 
părți ale frunzelor transformate în capcane. Veziculele 
au în virf o mică deschidere mărginită de perișori şi 
acoperită dinspre interior de un căpăcel care funcţio- 
nează ca o supapă. Animalculele de apă dulce (dafniile, 
ciclopii, rotiferele, infuzorii) ating perişorii care trans- 
mit excitaţia căpăcelului ce se deschide, lăsîndu-le să 
pătrundă. Chiar dacă ar evita acest lucru, ele tot nu 
reuşesc să scape — sacii pînă atunci goi se destind 

brusc, absorbind apa cu putere. Ieşirea e cu neputinţă, 
deoarece presiunea din interiorul sacului umplut se 
echilibrează cu cea din afară, ţinînd închis căpăcelul. 
După 1—3 zile micile animale mor de foame şi apoi 
sînt digerate de substanţele secretate de perişorii glan- 
dulari din interiorul vîrşei. 

Cu ajutorul capcanelor sale otrăţelul prinde pînă la 
o mie de astfel de viețuitoare pe zi. 

PLANTE LUMINOASE 


Artificiile mărilor 


Făcînd o plimbare cu vaporul pe mările tropicale, în- 
tr-o călduroasă noapte de vară sau în preajma unei 
furtuni, vom avea ocazia să contemplăm un spectacol 
unic : suprafața apei scînteiază multicolor ca și cum 
deasupra ei s-ar aprinde milioane de focuri bengale şi 
ar izbucni uriaşe mănunchiuri de artificii. 

Acest feeric decor de carnaval este produs de miria- 
dele de fiinţe microscopice cu proprietăţi luminoase ce 
populează apele mărilor și oceanelor. Unele sînt ani- 
male, cum ar fi vestitul protozoar Noctiluca miliaris. 
Altele sînt plante, fie bacterii ca Micrococus phospho- 
reus, fie alge unicelulare, mai ales din grupa peridi- 
neelor, ca Ceratium tripos ori Peridinium divergens. 

Lumina „vie“, degajată de aceste plante se deose- 
bește de lumina caldă produsă de un bec sau prin oxi- 
darea unor substanţe chimice. Este o lumină rece, spec- 
trală, de o culoare verde-albăstruie, formată numai din 
radiaţii în lungime de undă de 2900—6100 Å adică 
cuprinse pe spectrul solar între sfîrşitul benzii galbene 
și începutul celei violete. 

În 1885, L. Dubois a descoperit că producerea aces- 
tei energii luminoase este datorită reacţiilor chimice 
de oxidare. În declanșarea bioluminiscenţei intervin 
două enzime : fotogenaza și luciferaza. Sub acţiunea 
fotogenazei, din substanţele proteice ale celulelor ia 
naștere luciferina, care se găsește fin dispersată în 
masa protoplasmatică. Luciferina, cu ajutorul oxigenu- 
lui atmosferic şi sub acţiunea catalitică a luciferazei, 
se oxidează şi emite lumină. Cu cît crește cantitatea 
de oxigen, cu atit se accelerează oxidarea şi se pro- 
duce o lumină mai vie. Așa se explică faptul că în 
nopţile cu mare agitată sau la prora vasului, din cauza 
primenirii mai dese a apei și a oxigenării ei mai ac- 
tive, se întețesc focurile bengale. 

Culturile de fotobacterii păstrate în baloane pot 
servi ca lampă de cameră (lampă de bacterii). S-a sta- 
bilit că niai cu frigul nu se reduce luminiscenţa. Cînd 
apa în care se găsesc asemenea bacterii este supusă 
unei temperaturi sub 0°, se obține gheață luminoasă, 
oglindă ideală pentru un patinoar artificial. 

Aşadar chimioluminiscenţa vegetală este destul de 
puternică. Fiind formată doar din raze reci, ea impre- 
sionează placa fotografică obișnuită, dar nu poate pro- 
duce ca lumina solară reacţii fotosintetice la plantele 
superioare. 


Veşminte de basm 


Fotobacteriile sînt neastîmpărate. Mărunţele şi nume- 
roase, ele se strecoară pretutindeni, lăsînd dira lor 
10 luminoasă ca o carte de vizită. 

În lada de gunoi, Bacterium lucens dă o stranie stră- 
lucire verzuie pîinii stricate. Carnea din măcelărie, 
ţinută cităva vreme şi uşor sărată, începe să emită lu- 
mini jucăuşe datorită unei alte bacterii fosforescente. 
Pe ţărmul Mării Nordului sau Mării Baltice întîlnim 
nu rareori pești morți, pe care găzduirea unor bacterii 
ca Photobacterium balticum şi luminoseum ori Pseu- 
domonas luminiscens îi transformă în adevărate tubu- 
lețe cu neon. Pînă şi hiîrtia în care se înfăşoară un he- 
ring verde devine după 12—24 ore luminoasă. 

Dacă aceste bacterii au apucat să pătrundă în 
corpul unor animale vii, acestea devin fosforescente. 
Broasca deaur nu-i o fantezie, ci o banală broască pa- 
razitată de fotobacterii, care cu fiecare salt își depla- 
sează felinarul verzui pe care îl poartă sub piele. La 
fel păţeşte și un răcușor simpatic — puricele de apă 
(Thalitrum). Mîncînd resturi pe care s-au dezvoltat 
fotobacterii, devine și el luminos și transmite din ge- 
neraţie în generaţie, odată cu infectarea ouălor, şi 
această haină din poveşti ce-l costă din nenorocire 
viața, făcîndu-l noaptea mai vizibil pentru pești. 


Focuri de comori 


Pătrunzînd într-o noapte de vară în adîncul unei pă- 
duri, vom zări pîlpîind niște luminiţe palide ca de 
opaiţ aninate de bușştenii putrezi sau aprinzîndu-se 
un văpăiș de raze deasupra frunzişului mort. 

Aceste luminițe misterioase stirneau odinioară fan- 
tezia oamenilor simpli care le puneau în legătură cu 
unele comori ascunse în păduri. Şi nu rareori, la ră- 
dăcinile copacilor se întilneau zeci de gropi, rodul 
strădaniilor zadarnice ale superstiţioşilor dornici de 
îmbogăţire. 

Focurile de „comori“ ţişnite din copaci nu sînt alt- 
ceva decit radiaţiile luminoase emanate de nişte ciu- 

dă un farmec straniu 
luminiscenţei din păduri. 

Fig. 19 Lumina spectrală 
nopțile de var 

perci, rude cu ghebele sau iasca. Cea mai cunoscută, 
întilnită şi în ţara noastră, este gheba de copac (Armil- 
laria mellea), o mică ciupercă cu pălărie la care partea 
luminiscentă o formează  cordoanele ramificate ale 
miceliului (rizomorfele), dezvoltate între scoarță și 
lemnul copacului putred. La alte ciuperci care crese 
mai ales în regiunile calde, lumina poate fi produsă 
şi de pălărie. 

Impresionantă este și lumina ce vine de jos. Parcă 
sub vatra de frunze uscate a pădurilor de mesteacăn 
ori stejar mocneşte un foc dulce și statornic. Dînd la 
o parte pojghiţa frunzișului, vom descoperi izvorul 
acestei lumini în stratul groscior și presat de sub 
crustă, împănat cu niște pete alb-galbene. Aceste pete 
fosforescente sînt hifele unei ciuperci puţin studiate. 

Dacă vom lua cu noi o bucată de lemn și o vom 
pune sub un clopot de sticlă, peste citeva nopţi vom 
avea o veioză naturală care va răspindi în obscuritatea 
camerei o lumină potolită și mîngiietoare. 


Smaralde vii 


Poeţii au cîntat totdeauna roua, modesta picătură de 
apă căreia razele solare, străbătînd-o, îi dau sclipiri de 
diamant. Roua diamantină se schimbă într-un smarald 
tot atît de strălucitor cînd se aşază pe frunzuliţele 
unor muşchi foarte răspîndiţi din genul Mnium. Frun- 
zulițele, prin desimea lor, rețin numeroase picături de 
rouă. Lumina soarelui trece prin marginile frunzelor, 
suferă o reflexie totală prin picături și iese în exterior 
după ce a mai trecut o dată prin frunze. Transparen- 
tele paravane îmbracă mușchiul într-o poetică dia- 
demă. 

Vestitul muşchi luminos din peșterile de la Fichtel- 
gebirge (Bavaria), Schistostega osmundacea, descoperit 
în cîteva locuri şi în ţara noastră (tinovul de la Poiana 105 

Stampei, Munţii Vrancei etc.), e şi mai interesant. Pro- 
tonema, firișorul subţire ieşit din spor, mai durabil ca 
la alte neamuri de mușchi, își semnalează prezenţa 
de la distanţă. Nu roua creează iluzia nestematelor, ci 
propriile ei celule a căror membrană, îngroșată, ca o 
lupă, concentrează lumina cît de slabă și o reflectă 
asupra grăunţilor de clorofilă care la rindul lor o răs- 
frîng în jur, asemenea sclipirilor unui colier de sma- 
ralde. 


Seve fluorescente 


Primăvara sevele izbucnesc mai puternic în copaci. 
Dacă am avea o ureche extrem de sensibilă, am per- 
cepe șușotul lor muzical prin ţevile de orgă ale corpu- 
lui vegetal. Puţini însă ştiu că acest „sînge“ al plantei 
emite lumină. 

Să tăiem citeva fragmente din frunzele și scoarța 
castanului sălbatic (Aesculus hippocastanum) sau moj- 
dreanului (Fraxinus ornus) și să le introducem într-un 
pahar cu apă. Vom vedea că seva plantei amestecată 
cu apă va începe să radieze o lumină albastră care se 
observă mai bine dacă lăsăm să pătrundă în lichid un 
fascicul de raze solare, trecut printr-o lentilă de oche- 
lari sau de lupă. Fenomenul nu e încă bine lămurit în 
ştiinţă. Se pare că pigmenţii galbeni, care absorb cu 
scop protector razele ultraviolete, rețin aceste radia- 
ţii din fasciculul luminos. În sevă se găsesc dizolvate 
diferite minerale conținînd calciu, sodiu, fosfor, flour etc. 
Sub acțiunea ultravioletelor reţinute de pigmențţii 
galbeni (flavone) se produc tulburări temporare în echi- 
librul electrostatic al reţelelor lor cristaline, în urma 
cărora lumina invizibilă de unde scurte se transformă 
în lumină reflectată, vizibilă, de raze lungi. Această 
transformare de lumină se numeşte fluorescenţă. 

În lipsa fluorinei cu care demonstrăm în laborator 
acest interesant fenomen optic, putem folosi în timpul 
primăverii plantele mai sus amintite. 

CULOAREA FLORILOR 


Puţină chimie 


E oare vreo legătură între frunză şi culoarea florilor? 
Asociaţia pare cel puţin ciudată. Şi totuși modesta 
pislă verde pregătește splendoarea veşmîntului nup- 
ţial al florii. Printre sutele de substanţe organice ela- 
borate de uimitorul laborator al frunzei se numără și 
pigmenţii naturali, împrăștiați în trupul plantei, însă 
concentrați îndeosebi în corole, în timpul înfloririi. 
Pigmenţii xantici (carotina, xantofila şi flavonele, 
printre care cea mai răspîndită este quercitina) colo- 
rează petalele în galben, portocaliu sau galben-roșcat. 
Cu soluţiile sărurilor de fier ei capătă un ton verde, 
verde-oliv, verde-brun, iar cu alcaliile diferite nuanţe 
de galben. ` 107 

Pigmenţii antocianici (cei mai importanţi : pelargo- 
nidina, din petalele de mușcată, cyanidina, din peta- 
lele de albăstriță, şi delfinidina, din petalele de nem- 
ţişor) colorează corolele în roșu, violet și albastru. Cînd 
reacţia este acidă, pigmentul antocianic ia culoarea 
roşie, iar cînd e bazică devine albastră. În mediile ne- 
utre, culoarea antocianului se preschimbă în violet. 

Ambii pigmenţi sînt localizaţi în sucul vacuolar al 
celulelor epidermice şi se extrag cu ajutorul apei dis- 
tilate, apei acidulate, alcoolului etilic. 


Paleta florilor 


Eprubetele  chimistului ne-au relevat doar doi pig- 
menţi. Totuși, ochiul nostru percepe pe un cîmp smăl- 
ţuit cu flori o gamă cromatică foarte bogată. Nu exis- 
tă nici o contradicţie la mijloc. Aşa cum cu 7 note mu- 
zicale se poate scrie o simfonie, iar cu cele 4 culori 
fundamentale pictorii realizează numeroase combina- 
ţii, tot aşa aceşti doi pigmenți prezintă pe paleta peta- 
lelor o sumă de nuanţe. La înfăptuirea acestora con- 
tribuie fără îndoială cantitatea de pigmenți din celule, 
repartizarea acestora în țesuturile petalelor, ca şi dife- 
ritele săruri minerale din pămînt care intră în reacție 
cu pigmenţii. 

Varietăţile de nuanţă pot fi însă grupate în cele două 
serii fundamentale. Prezentăm cu titlu de curiozitate 
schema propusă de naturalistul francez Henri Coupin : 


verde 
albastru-verzui ? galben-verde 
f albăstrui alben iar 
Seria „4 albastru-violet E lene rrai sa 
cianiea | violet portocaliu 
violet-roşu j roșu-portocaliu 
108 TOȘU 


O colecția cristal O 


Cu foarte rare excepţii, culoarea aceleiaşi flori va- 
riază în decursul perioadei de înflorire doar în cadrul 
seriei respective. De pildă, floarea de ghizdei (Lotus 
corniculatus) trece de la galben-verzui la roşu-porto- 
caliu, iar floarea de mărgelușe (Lithospermum purpu- 
reo-caeruleum) de la albastru la violet-roșu. 

Unele plante își schimbă culoarea florilor într-un 
timp record. Astfel, floarea de Cobea scandens, alb-ver- 
zuie în prima zi de înflorire, capătă o nuanţă violetă a 
doua zi. La Hibiscus mutabilis, corola, albă de dimi- 
neaţă, devine purpurie la prînz şi de un brun-roșcat 
spre amurg. 

S-a constatat că cea mai stabilă culoare a florilor 
este galbenul, iar cea mai nestatornică, albastrul, care 
poate trece la maturitate în roşu-violet sau la îmbătri- 
nire spre alb, ca la albăstrița de cîmp (Centaurea cya- 
nus). 

În cazul florilor pestriţe, la bibilică (Fritillaria me- 
leagris), de pildă, desenul coloristice stă în legătură cu 
unele particularități ale alcătuirii țesuturilor ce per- 
mit concentrări mai mici sau mai mari de pigment 
pe anumite zone, caracter care se transmite ere- 
ditar. Același lucru se petrece și cu petalele înzestrate 
cu o rețea de vinişoare mai întunecate ca la frăsinel 
(Dictamnus albus), numai că în această situaţie concen- 
trațiile se localizează de-a lungul micilor vase. 

Pare surprinzător că din gama culorilor vegetale lip- 
sesc albul şi negrul. 

Albul pur nu există în natură. Dacă vom lua peta- 
lele unor plante considerate reprezentative pentru 
această culoare, cum ar fi crinul alb, margareta, nu- 
fărul alb, floarea de cais etc. şi le vom așeza pe o coală 
de hirtie, vom remarca prin contrast diferenţa destul 
de pronunţată de nuanţă. Nu-i greu de presupus că 
albul acestor corole este amestecat cu roz, gălbui, al- 
băstrui. Acest lucru va fi confirmat dacă fierbem peta- 
lele în alcool. În soluție vor rămîne urme colorate. 109 

Şi culoarea neagră este absentă. În realitate, ceea 
ce ochiul nostru percepe ca o culoare apropiată de 
negru este un purpuriu intens, bătind în brun, deci o 
culoare dată de un exces de pigment antocianic. Ast- 
fel de tonuri întunecate întîlnim la sîngele-voinicu- 
lui (Nigritella nigra), orchideea cu parfum vanilat a 
pajiștilor alpine sau la mușcata neagră (Pelargonium 
triste), cultivată uneori în glastre. Celebra lalea nea- 
gră, imortalizată de romancierul francez Al. Dumas, 
cu toată strădania maiștrilor grădinari olandezi nu-şi 
justifică numele, putînd fi mai real numită laleaua 
brună. 


Chemarea petalelor 


Pînă la începutul secolului al XIX-lea botaniştii nu 
puteau răspunde întrebării la ce servesc plantelor su- 
perioare petalele colorate. Astăzi, sîntem în măsură să 
dăm o explicație științifică acestei bogății de culori na- 
turale, pusă odinioară pe seama multiplelor talente ale 
divinității și grijii Creatorului pentru a încînta pri- 
virile ființei alese, omul. 

Observînd cu multă atenţie și răbdare variata lume 
a plantelor cu flori, profesorul german Sprengel şi mai 
apoi, către sfîrsitul vieţii, Ch. Darwin au ajuns la con- 
cluzia că între insecte şi plantele cu flori atrăgătoare 
există raporturi de ajutor reciproc şi că în toate cazu- 
rile coloraţia petalelor, alături de parfum şi de pică- 
tura dulce a nectarului, este un mijloc de atragere a 
înaripaţilor cărăușşi de polen. De altminteri, relațiile 
amintite au avut o înrîurire considerabilă asupra evo- 
luţiei acestor vieţuitoare, contribuind pe de o parte la 
diversificarea lumii insectelor prin adaptarea acestora 
la viaţa plantei și structura florii şi pe de altă parte 
la transformarea adîncă a structurii organelor repro- 
ducătoare ale plantelor, în raport cu particularităţile 

Faptul că petalele apar în perioada polenizării și că, 
așadar, culorile sînt o formă de adaptare a florilor pen- 
tru asigurarea înmulțţirii speciei, este confirmat de ob- 
servaţia că numai plantele entomofile au corole vizi- 
bile şi atrăgător pigmentate. La plantele anemofile, 
care folosesc vîntul pentru polenizare, petalele lipsesc 
sau sînt puţin vizibile. 


Culoare și căldură 


Coloraţia petalelor nu servește numai ca mijloc de 
atragere a insectelor. Cercetările moderne încep să pună 
în evidenţă rolul termoregulator al cromaticii florilor. 

Petalele au menirea de a ocroti gingașele organe de 
înmulţire, care în perioada fecundării au nevoie de 
cantități de energie luminoasă și calorică diferenţiate 
uneori de, la specie la specie. Şi așa cum în casele 
“noastre transperantele colorate şi tonul tapetelor au 
rostul să reglementeze luminozitatea camerelor după 
nevoie şi chiar să modifice curba termică a temperatu- 
rii aerului din încăperi, storurile fragile şi foarte di- 
vers colorate ale corolelor au un rol analog. 

Între culoarea unui corp și spectrul luminii solare 
există o striînsă legătură. Fără lumină n-ar exista cu- 
loare. Un corp de o anumită culoare absoarbe din spec- 
tru toate radiațiile, mai puţin radiația propriei sale 
culori pe care o respinge. Or tocmai radiaţia reflec- 
tată reprezintă culoarea corpului pe care o percepe 
retina noastră. Culoarea albă respinge toate radiaţiile, 
în timp ce culoarea neagră absoarbe întregul spectru 
luminos. 

Este de asemenea un lucru notoriu că energia lumi- 
noasă este însoţită de energie calorică și că nu toate 
radiaţiile poartă aceeași încărcătură termică. Razele 
roşii şi galbene sînt cele mai calde şi cu cît ne apro- 
piem de violet puterea calorică a radiaţiilor descrește 
progresiv. 

Teoria culorilor ne ajută să explicăm unele adap- 
tări ale plantelor, privind coloraţia petalelor, în funcţie 
de data înfloririi, de mediul unde trăiesc și de regiunea 
geografică căreia aparţin. 


Mediul geografic 
și tonurile cromatice 


E ştiut că pe măsură ce ne deplasăm în latitudine că- 
tre cercul polar, iar în altitudine spre regiunea alpină, 
deci cu cît ne găsim mai aproape de pragul biologic 
critic al plantelor, cu atît coloraţia florilor este mai în- 
chisă, iar culorile dominante devin albastrul, violetul, 
roșul (smirdarul, sîngele voinicului, campanulele, gen- 
țianele, garofițele etc.). Această intensificare cromatică 
este un mijloc fie de captare a unei mai mari canti- 
tăți de radiaţii calde în scopul apărării de frig, fie de 
protejare împotriva radiaţiilor ultraviolete, care atît 
în regiunea peripolară cît şi la înălțimi de peste 2 000 m 
sînt mult mai active, putind produce tulburări vătă- 
mătoare în infrastructura celulelor şi în chimismul 
enzimelor. 

După unele statistici, în flora ţărilor nordice plan- 
tele cu flori roşii, albastre şi violete reprezintă circa 
610/, cele cu flori alburii aproximativ 220/,, iar cele 
cu flori galbene sau verzi doar circa 170/, în timp ce 
în regiunile temperate, deci și în ţara noastră, pre- 
cumpănesc plantele cu flori galbene şi verzui, urmate 
de cele cu flori alburii. 

În general, în stepele expuse soarelui domină plan- 
te cu flori de culori deschise (alburiu, ohroleuc, gal- 
ben-verzui, rar albăstrui-spălăcit sau trandafiriu), da- 
torită difuzării unei mari cantităţi de radiaţii ca- 
lorice pe care floarea o înfruntă colorîndu-şi mode- 

S-ar părea paradoxal că tocmai în zona ecuatorială, 
unde în mod normal din cauza fluxului de radiaţii 
calde culoarea florilor ar trebui să fie estompată, în- 
tilnim o uluitoare bogăţie de culori violente. Și to- 
tuși fenomenul este cît se poate de firesc. Din cauza 
- cumplitului desiș al copacilor şi lianelor, lumina se 
filtrează cu greutate, deci trebuie să fie absorbită mai 
intens, iar întunecimea ce sălăşluiește în parterul ve- 
getal a obligat plantele entomofile să-și îmbrace co- 
rolele în culori cît mai stridente pentru a atrage lua- 
rea-aminte a insectelor. y 


Florile de primăvară 


Aşteptăm cu emoție sosirea primăverii şi ne dau un 
sentiment de împlinire şi bucurie primii ei soli vege- 
tali, care nu aşteaptă bine topirea zăpezii şi înfrunzi- 
rea copacilor pentru a sorbi efluviile dătătoare de 
viață ale soarelui. 

Ne va surprinde poate că majoritatea plantelor de 
primăvară au o corolă alburie, cîteodată cu un uşor 
abur verzui sau vioriu. Iată, de pildă, ghiocelul (Ga- 
lanthus nivalis), ghioceii bogați (Leucojum vernum), 
păştița albă (Anemone silvestris și A. nemorosa), pe- 
vetea lui Solomon (Polygonatum officinale), mărgări- 
tărelul (Convallaria majalis), găinuşele (Isopyrum tha- 
lictroides), colțişorul (Dentaria bulbifera), luşca (Orni- 
thogalum umbellatum şi O. pyrenaicum), flămînzica 
(Draba verna), ca să amintim doar pe cele mai cunos- 
cute, 

Nu-i greu de presupus preferința acordată unor ast- 
fel de veşminte albe pe care noi, oamenii, le îmbrăcăm 
de obicei vara, ca să ne ferească de căldură. Plantele 
vernale, mai ales din păduri, nu iubesc insolarea. Fi- 
ind adaptate la regimul răcoros al începutului de pri- 
măvară, cînd pămîntul mai păstrează răceala zăpezii 

8 — Botanica distracrivă 

Fig. 20 Învelişul floral de culori deschise 
ale unor plante alpine 


le apără de emisiunea radiaţiilor reflectate 
de imensele oglinzi ale ghețarilor. 


abia topite, culoarea lor alburie reflectă cea mai mare 
parte a radiaţiilor și împiedică astfel încălzirea prea 
puternică a corolei, fapt care ar putea influența ne- 
gativ procesul de fecundare. Aceeaşi ipoteză ne ajută 
114 să înţelegem de ce în preajma ghețarilor alpini trăiesc 

mai cu seamă plante cu flori alburii. Să ne gindim 
printre atitea altele la variatele specii de saxifrage 
glaciale, la arginţică (Dryas octopetala), la piciorul-co- 
coșului alpin (Ranunculus crenatus) ori la plăpînda 
oiță (Anemone alpina). Învelişul aproape alb al corolei 
lor este un bun mijloc de apărare împotriva puter- 
nicei emisiuni de radiaţii reflectate de imensele oglinzi 
ale ghețarilor din imediata apropiere. 

Tot funcţia termoregulatoare a culorilor ne explică 
şi de ce din punct de vedere biologic nu pot exista în 
natură flori de un alb pur sau de un negru de căr- 
bune. Orice specie are nevoie în pragul fecundaţiei 
de o cantitate de căldură mai mică sau mai mare. Dar 
atit starea algidă, de răceală, pe care o dă culoarea 
albă, cît și supraîncălzirea provocată de culoarea nea- 
gră împiedică și chiar periclitează desfășurarea proce- 
selor intime ale reproducerii. 

PLANTELE SE APĂRĂ 


Nemișcarea 
primejduiește planta ? 


Fixate în pămînt prin rizoizi sau rădăcini, nepu- 
tindu-și părăsi locul unde le-au aruncat capriciile 
vîntului, ale apei, ale biorăspînditorilor sau ale pro- 
priei forţe mecanice, macrofitele — plantele vizibile 
cu ochiul liber — par niște victime sigure ale nume- 
roşilor lor consumatori, de la microorganismele pa- 
razite pînă la mamiferele ierbivore. 

Deplasarea rapidă, fuga, este mijlocul clasic de 
apărare a animalelor atacate. Așa scapă fluturii de 
urmărirea  zburătoarelor. insectivore, păsărelele de 
clonţul uliului, iepurii şi căprioarele de colții lupului, 

116 antilopele, gazelele şi girafele de ghearele sfîrtecă- 

toare ale felinelor, vînatul de urmărirea omului. Plan- 
tele însă primesc neclintite atacul şi, la fel ca o ce- 
tate, ele trebuie să reziste la iureșul atîtor 'asalturi. De 
aceea, mijloacele lor de apărare statică trebuie să fie 
cît mai variate şi eficace. 

În decursul îndelungatei lor conviețuiri cu animalele, 
pentru a contracara dezavantajele stării de imobilitate 
care le-ar primejdui existenţa, plantele au căpătat prin 
selecție şi au transmis urmaşilor o sumedenie de ca- 
ractere adaptative de natură anatomică, chimică sau 
biologică, menite să le servească drept arme defensive, 
diferenţiate pentru fiecare categorie de consumatori. 
Multe din acestea au servit de model geniului construc- 
tor al omului, ori au căpătat o deosebită valoare eco- 
nomică. 


Țepuşe și spăngi 


Să ne întoarcem pe firul istoriei cu secole în urmă. 
Falanga macedoneană, vestita formaţie militară din 
antichitate, cînd era atacată își stringea rîndurile, 
luptătorii unind scuturile între ele și întinzînd în toate 
direcțiile sulițele lungi, asemenea unui imens arici. 
Cu mijloacele tehnice de luptă din acea vreme, cu 
greu putea fi străpunsă o astfel de apărare ermetică. 
În timpul evului mediu, pedestrimea se apăra împo- 
triva şarjelor de cavalerie făcînd un adevărat zid viu 
de suliţi, securi şi coase. 

Sulițele, spăngile şi securile luptătorilor din ve- 
chime le reprezintă în lumea plantelor ţepușele, arme 
redutabile de luptă mai ales împotriva mamiferelor 
ierbivore care sînt ţinute astfel la distanţă. 

Ţepele plantelor sînt de două categorii. Unele, 
simple emergenţe ale ţesuturilor superficiale, lipsite 
de vase — ghimpii; altele, părţi modificate ale plan- 
tei, străbătute de vase liberiene și lemnoase — spi- 
nii. 117 

Fig. 21 Ghimpii şi spinii 
răspîndiţi pe toate 
organele plantei 

Ghimpii sînt împrăștiați întimplător pe corpul 
plantei, în timp ce spinii sînt întotdeauna orînduiți 
într-un chip regulat şi fix. La numeroase specii, spi- 
nii provin din ramuri transformate, așa cum întîlnim 
la porumbar (Prunus spinosa). Alteori ei sînt la ori- 
gine frunze (ghimpele — Ruscus aculeatus), părţi de 
frunze (Agave americana) sau chiar stipele (salcîmul 
— Robinia). Mai rar, ei sînt totodată frunze şi ramuri, 
prefăcute în organe ascuţite ca la unele ramuri de 
drobuşor (Genista albida) și de lemnul-bobului (Ulex 
europaea). 

Atît ghimpii cît și spinii pot apărea pe toate orga- 
nele principale ale plantei : pe tulpină, la măceş (Rosa 
canina); la baza ramurilor scurte axilare cu muguri 
foliari ca la dracilă (Berberis vulgaris); în virful și la 
marginea frunzelor, cum se întimplă la Agave, pălă- 
midă (Cirsium arvense), turta (Carlina acaulis), scaiul- 
vînăt (Eryngium maritimum), cornişor (Ruscus hypo- 
glossum), laur (Ilex aquifolium) etc. ; sub inflorescență 
ca la albăstriță (Centaurea cyanus); pe fructul lau- 
rului porcesc (Datura stramonium) şi chiar pe rădă- 
cini, la Acanthus rhiza-aculeata. Deşi capătă felurite 
forme, ei sînt constituiți după o „schemă“ comună: 
mai lați la bază pentru a avea mai multă rezistență, 
foarte ascuțiți la vîrf pentru a împunge și au o consis- 
tență atît de dură, încît unele populații indiene din 
Mexic folosesc țepuşele unor cactuși ca ace de cusut. 

De obicei, ghimpii ori spinii sînt simpli. Citeodată 
sînt trifurcaţi ca la holeră (Xanthium spinosum) sau 
cu ramuri laterale pornite din spinul central ca la 
plătică sau glădiță (Gleditschia triacanthos), o spangă 
groasă cît degetul mic şi lungă cît palma. Impre- 
sionante sînt și frunzele transformate în spini ale 
unei plante din America de Sud, Colletia cruciata, ca- 
re privită de departe se aseamănă cu o coadă înaltă 
ce poartă numeroase halebarde aşezate cruciş una 119 

sub alta şi în mod descrescător de la baza tulpinii 
spre virf. a 

Spinii şi ghimpii au un îndoit rol în viața plantei. 
În afară de protecţia mecanică pe care o realizează, 
ei sînt o cale prin care plantele se apără de uscăciune 
şi de căldură excesivă. Suprafața lor redusă micşo- 
rează pierderile mari de apă impuse de procesul ter- 
moregulator al transpiraţiei, mai activ în astfel de 
condiţii vitrege de viaţă. Corelaţia dintre aceste două 
meniri o dovedeşte faptul că tocmai plantele din 
stepă (porumbarul, mărăcinii, scaii) sau din pustiu- 
rile pietroase (cactușşii, agavele), unde atacul ierbivo- 
relor înfometate este mai puternic, iar seceta mai in- 
tensă, sînt mai bine înzestrate pentru o astfel de apă- 
rare. 

Eficacitatea ţepușelor vegetale nu numai că e apli- 
cată de oameni la gardurile vii, pentru a feri anu- 
mite suprafeţe cultivate de stricăciunile animalelor, 
dar a sugerat unul din cele mai economicoase şi rapi- 
de mijloace de îngrădire și protecţie : sîrma ghimpată. 


Foișoarele cocoţate 


Pentru a se apăra de atacul fiarelor din junglă, 
unele triburi de indigeni își înalţă colibele pe stilpi 
de lemn. Vizitînd vechile castele feudale fortificate, 
vom observa că multe din ele sînt clădite pe locuri: 
înalte și accidentate, la adăpostul asalturilor prin sur- 
prindere. 

Cam în acelaşi fel procedează şi unele specii lem- 
noase care își lungesc apreciabil tulpina, ferindu-şi 
astfel coroana de mamiferele lacome. 

Pinul umbrelă (Pinus maritimus), unul din elemen- 
tele pitorești ale peisajului mediteranean, își datorește 
forma atit de caracteristică întinderii radiare a ra- 

120 murilor doar în vîrful tulpinii. Eucaliptul (Eucalyp- 

Fig. 22 Pinii umbelaţi îşi deschid umbrela coroanei 
la înălţimi inaccesibile ierbivorelor. 


tus viminalis) îşi ridică foișorul verde la o înălțime 
mai mare decit a virfului Casei Scînteii. La unele 
neamuri de palmieri pămătuiul de frunze atîrnă la 
capătul unei prăjini mlădioase pe care se pot căţăra 
doar maimuţele şi băștinașii antrenați. 

Acest mijloc de apărare a sugerat lui Lamarck 
unul din vestitele argumente ale principiului „func- 
ţia creează organul“, și anume acela referitor la core- 
laţia dintre lungimea apreciabilă a gitului girafei şi 
eforturile ei repetate de a apuca frunze situate la o 
înălţime mare de la suprafața pămîntului. 

În cazul folosirii acestui mijloc de apărare, planta 
îşi salvează coroana, în schimb își expune trunchiul. 
Protejarea tulpinii împotriva dinților mamiferelor 
ierbivore sau rozătoare se face prin suberificarea 
puternică a țesuturilor exterioare și prin îmbibarea 

cu răşină şi tanin, substanțe protectoare, cam în fe- 
lul gudronului cu care oamenii îmbibă stilpii de tele- 
graf sau traversele de cale ferată, pentru a le feri 
de intemperii şi de atacul dăunătorilor. 


Meşterii A 
betoanelor armate 


Betonul armat a constituit una din marile desco- 
periri în istoria materialelor de construcţie. Remar- 
cabila sa rezistenţă la apăsare a permis trecerea la 
construcţiile gigantice de azi. 

Astfel de „armături“ găsim şi la unele specii vege- 
tale, care aplică diferite procedee de consolidare a 
temeliei celulare, în vederea creșterii rezistenței lor 
atunci cînd sînt apucate de. gura animalelor. 

Dacă speciile lemnoase sînt ocrotite de pavăza 
scoarţei, în schimb speciile ierboase, moi și fragede, 
sînt expuse atacului melcilor, limacşilor şi insectelor 
fitofage. În acest caz, cel mai eficace mijloc de apă- 
rare este mineralizarea ţesuturilor, armarea acestora 
cu ajutorul unor compuşi minerali cum ar fi carbo- 
natul de calciu (calcarul), bioxidul de siliciu (creme- 
nea) şi oxalatul de calciu (sarea de măcriş), care 
apar sub formă de incluziuni în celula tulpinelor şi 
frunzelor. 

Grăuncioarele de cremene risipite în tulpinile nea- 
murilor de coada calului (Equisetum arvense) și a tu- 
turor gramineelor asigură acestor plante o deose- 
bită rezistență și le feresc de fălcile majorităţii in- 
sectelor sau de „rașpelul“  gasteropodelor. Tocmai 
datorită durității lor, tulpinile uscate de coada calu- 
lui pot fi folosite pentru lustruirea mobilei ca; și glas- 
papirul. 

În frunzele şi tulpinile unor plante ca rodul pă- 

sus poeticus), măcrişul iepuresc (Oxalis acetosella) se 
întîlnesc celule moarte, pline de oxalat de calciu, 
foarte variate ca formă : tetraedrice, octaedrice, ste- 
late. Printre acestea apar celule lungi şi ascuţite ca 
nişte ace, cunoscute sub numele de rafide. Rapor- 
tate la dimensiunile gurii melcului, ele au propor- 
tiile unui ţăruș, oprelişte îndeajuns de puternică pen- 
tru a-i înlătura pe acești mici pantagrueli încornoraţi. 


Barajele de peri 


La multe plante, părozitatea servește la împiedicarea 
pierderilor de apă. Printre diferitele tipuri de peri 
există şi unii care prin duritatea lor și prin felul cum 
sint aşezaţi constituie în același timp mijloace de apă- 
rare împotriva unor grupuri de animale. 

Familia boraginaceelor pare a fi specializată în 
această direcţie. Plante ca mierea ursului (Pulmo- 
naria rubra), iarba şarpelui (Echium vulgare), limba 
boului (Borago officinale), tătăneasa (Symphytum 
officinale), ochiul-lupului (Nonea lutea), otrăţelul 
(Onosma arenaria), limba mielului (Anchusa offici- 
nalis) şi altele sînt acoperite cu peri drepți şi tari. 
Un ierbivor care încearcă să le consume se scutură 
cu violenţă şi-şi agită limba pentru a desprinde de 
pe ea şi de pe vălul palatin virful acușoarelor ce se 
înfig în mucoasă, producînd iritaţii şi dureri. 

Faptul că în multe cazuri acești peri deși sînt în- 
dreptaţi în jos, are o mare importanță în apărarea 
florilor, deoarece insectele și mai ales furnicile ce se 
caţără pe tulpină nu pot înainta din cauza ingenio- 
sului baraj vegetal. 

Eleşteele vegetale 


În poveștile copilăriei, prinderea lui Făt-Frumos şi 
a Cosînzenei de către Muma zmeilor era împiedicată 
prin aruncarea oglinzii vrăjite, preschimbată într-un 
lac ce se interpunea între urmăritoare și urmăriţi. 

Pentru unele plante, Muma zmeilor o reprezintă 
gizele nearipate şi mai ales furnicile ce se caţără 
hoțeşte pe tulpină să fure nectarul florilor păstrat cu 
străşnicie pentru oaspeţii din văzduh, cărăuşii pole- 
nului. Cum pot fi: împiedicaţi să ajungă pînă la floa- 
rea-cosînzeană ? Planta nu are peri, nu are lipiciuri 
și nici uleiuri mirositoare. Soluţia salvatoare ar fi cea 
din poveste. Dar de unde să iei oglinda fermecată ? 

Nu-i .nevoie de aşa ceva. Pentru proporţiile fur- 
nicilor, un lac cît un căuş de palmă e îndestulător. 
Totul e cum să-l făurești. Nimic mai simplu: ploaia 
şi teaca frunzei ajung. La unele neamuri de rutișor 
(Thalictrum aquilegifolium), la un soi de mur (Rubus 
chamaemorus), la o composee din America (Silphium 
perfoliatum), la un neam de ochii-păsăruicii (Saxifraga 
peltata), dar mai cu seamă la feluritele specii de varga 
ciobanului (Dipsacus silvester şi D. laciniatus), cele 
două frunze opuse sînt unite în jurul nodului formînd 
un fel de copăiţă unde se stringe apă atmosferică, ab- 
sorbită treptat de țesuturile din jur. Eleşteul e bun 
şi ca rezervor de apă, dar şi ca mijloc de apărare. În 
faţa unor asemenea lacuri din poveste, micuţele mume 
de zmei dau înapoi. Imprudenţa e plătită cu viaţa. În 
copăiţa frunzelor de varga ciobanului, numită popular 
scăldătoarea scatiilor, nu rareori găsim furnici și alte 

Fig. 23 Micile 
rezervoare de apă 

din căuşul frunzelor 
de Dipsacus laciniatus 
împiedică ascensiunea 
pe tulpină 

a insectelor. 

Locustele lumii vegetale 


În antichitate și în evul mediu, otrăvitoarele s-au 
bucurat de o tristă faimă. În jurul Locustei sau Lu- 
creției Borgia s-au ţesut nenumărate legende. Dece- 
suri fulgerătoare sau lente, înnebuniri subite şi fără 
leac au terorizat familiile de patricieni şi nobili, au 
destrămat case domnitoare şi au aţiţat fantezia oame- 
nilor din popor şi a scriitorilor. 

La temelia puterii otrăvitoarelor și a vrăjitoarelor 
au stat mai ales plantele şi anume cele veninoase 
care, îmbinate cu meşteşșug, fierte, filtrate, drese cu 
arome şi nectaruri și virite cu vicleșug în băutura 
de toate zilele nu întîrziau să-și arate efectele, de 
cele mai multe ori mortale. Atît era de obişnuită în 
vechime otrava ca mijloc de răzbunare sau ca armă 
politică, încît un personaj istoric, Mitridate, pentru 
a se feri de cea mai perfidă cale de exterminare folo- 
sită de duşmani, din fragedă copilărie lua doze pro- 
gresive din diferite otrăvuri, obișnuindu-şi astfel or- 
ganismul și imunizîndu-l. 

Caracterul veninos al unor plante este dat de un 
grup de substanțe organice destul de bine studiate 
azi şi anume de alcaloizi. Otrăvurile sînt arme chi- 
mice caracteristice pentru fiecare gen sau specie ve- 
getală, eficace mai cu seamă împotriva mamiferelor 
ierbivore, întrucît alcaloizii produc tulburări puter- 
nice animalelor cu sistem nervos evoluat, efectul lor 
diminuîndu-se sau dispărînd cu totul cu cît coborim 
pe scară zoologică către animalele inferioare cu sis- 
tem nervos rudimentar. Dacă mamiferele sînt ucise 
de consumarea acestor substanțe, în schimb păsă- 
rile, melcii și insectele se înfruptă fără grijă din 
frunzele sau fructele plantelor toxice. 

Ocolirea lor cu grijă de către mamiferele ierbivore 
constituie un reflex de apărare, transmis ereditar. 

roasă de turme sau cirezi pînă la ultimul fir de iarbă, 
vom zări cum se leagănă netulburate în vînt doar 
tulpinile de ştirigoaie (Veratrum album), de omeag 
(Aconitum napellus), de bulbuci (Trollius europaeus), 
apărate de alcaloizii ce îi conţin. 

lerbivorele din pădurile zonei temperate, oricît de 
înfometate ar fi, se feresc de tulpinile şi boabele 
atrăgător pictate în roşu sau negru-violaceu de mă- 
trăgună (Atropa belladona), Scopolia carniolica, or- 
balt (Actaea spicata), dalac sau poama vulpii (Paris 
quadrifolia), mărgăritărel (Convalaria majalis) şi tu- 
lichin (Daphne mezereum). 

Din aceleaşi motive, unele plante ruderale ca lau- 
rul (Datura stramonium), măselarița (Hyoscyamus 
niger), talpa-gîştii (Leonurus cardiaca), rostopasca 
(Chelidonium majus), iarba turcească (Peganum har- 
mala) sau din loeuri umede ori mlăștinoase ca veni- 
narița (Gratiola officinalis), cucuta de apă (Cicuta vi- 
rosa), boglarii (Ranunculus sceleratus) nu sînt supă- 
rate de animalele ierbivore ce trec prin aceste locuri. 

Toamna, pajiștile sînt smălțuite de cupele liliachii 
ale brîndușei de toamnă (Colchicum autumnale), care 
cresc nestingherit la adăpostul colchicinei, un alca- 
loid de temut. : 

În pădurile ecuatoriale sau tropicale, ierbivorele nu 
se încumetă să se atingă de otrăvitoare redutabile ca 
Mandragora, Duboisia, Erythroxylon coca (arborele 
de coca), Chincona succiruba (arborele de chinină), 
Camellia sinensis (arborele de ceai), Coffea arabica 
(arborele de cafea), Cephatlis ipecacuanha (arborele 
de ipeca) și altele, îmbibate de alcaloizi puternici. 

Şi totuși, plantele otrăvitoare au fost îmblinzite de. 
om. Dacă în mina unor sceleraţi plantele toxice ser- 
veau la ucidere, din cele mai vechi timpuri, încă 
din comuna primitivă, ele erau folosite de oameni 
pricepuți și pentru puterea lor vindecătoare. Astăzi, 
ctrăvurile vegetale în cea mai mare parte au fost izo- 127 

late, iar proprietăţile şi efectele lor studiate cu toată 
atenţia. Farmacopeea modernă folosește în scop tera- 
peutic numeroşi alcaloizi utili în tratamentul multor 
maladii : atropina, scopolamina, chinina, stricnina, 
opiul, teina, cafeina, teobromina, cocaina, lobelina, 
efedrina, anabasina, salsolina, emetina, hermina etc. 
Colchicina, otrava brîndușei de toamnă, găseşte o 
interesantă aplicaţie în genetică pentru obţinerea de 
forme poliploide (cu un număr mai mare de cromo- 
zomi) sau partenocarpice (cu fructe fără seminţe), 
avînd caractere biologice superioare. 

Folosirea otrăvurilor de către plante a sugerat 
omului calea cea mai practică de combatere a dău- 
nătorilor : calea chimică. Întrebuinţarea substanţelor 
toxice împotriva dăunătorilor animali şi vegetali ai 
plantelor şi plivitul chimic al buruienilor de pe ogoare 
asigură o producție agricolă sporită. 


Gaze lacrimogene 
şi strănutătoare 


Zăbovind într-o încăpere unde s-au evaporat sub- 
stanțe cu miros neplăcut şi usturător, nu vom scăpa 
de reacţia, promptă a strănutului, însoţită aproape în- 
totdeauna de lăcrimarea ochilor. Ca organele olfac- 
tive să fie astfel exaitate, e necesar ca aceste sub- 
stanţe să fie volatile și iritante. 

Și plantele produc asemenea substanţe. Este vorba 
de uleiurile esenţiale, substanţe înrudite cu grăsimile 
vegetale, dar cu o compoziţie complicată și încă ne- 
complet lămurită, localizate în peri, pungi secretoare 
ale extremităților organelor și chiar în canale spe- 
ciale de secreție. Originea şi funcțiunea lor în orga- 
nismul plantei au dat naștere la numeroase discuţii. 
Mulţi înclină să creadă că sînt substanţe de excreţie, 

Fig. 24 Ierbivorele sînt neplăcut impresiona! 
de emanaţiile uleiurilor iritante. 


De prezenţa acestor uleiuri se leagă parfumul flo- 
rilor. 

Floarea nu-şi fabrică parfumul singură. Pregătite 
de organele verzi, uleiurile ajung în petale unde se 
oxidează dînd naştere aldehidelor şi cetonelor. Sub 
această formă, uleiurile esenţiale sînt în cele mai 
multe cazuri plăcute la miros și fără acțiune ustură-, 
toare. 

Cînd insă în constituţia esenţelor intră anumite 
substanţe toxice cum ar fi alcoolii terpenici (geranio- 
lul, mentolul, linalolul etc.), atunci uleiurile devin 
iritante. 

Datorită tocmai acestui caracter, plante ca frăsi- 
nelul (Dictamnus albus), isma (Mentha viridis), nă- 
praznica (Geranium robertianum), virnanţul (Ruta gra- 
veolens), peliniţa (Artemisia austriaca) şi altele sînt 129 

ocolite de mamiferele ierbivore, neplăcut izbite de 
emanaţiile lor. 

Oricît ar fi de strănutătoare și lacrimogene, ase- 
menea plante nu asigură totuși o protecţie eficientă 
împotriva insectelor. Frunzele de mentă sînt adesea 
ciuruite de larve, iar pelinul și lămiiul sînt atacați 
de diferite neamuri de păduchi. 


Lacomii păcăliţi 


Din cînd în cînd, pentru stimularea poftei de mîn- 
care adăugăm la alimentaţia noastră cite ceva acru 
(oţet, sare sau zeamă de lămîie, murături). Copiii, în 
special, devorează verziturile şi simt o deosebită plă- 
cere 'cînd li se face gura pungă. 

Se pare însă că animalele, exceptind poate insec- 
tele, nu împărtășesc gusturile omenești. 

Dacă vom pune în staulul unei vaci tulpini de 
măcriş (Rumex acetosella), măcriş iepuresc (Oxalis 
acetosella), frunze de stejar (Quercus robur), anima- 
lul oricît de înfometat ar fi nu se atinge de ele. Por- 
cii, a căror lăcomie e binecunoscută, evită un me- 
niu făcut, să zicem, din aguridă de struguri, mere 
necoapte şi ghinde verzi. 

Acest fapt probează că, în general, prezența în ce- 
lulele tulpinii şi frunzei sau în fructe a unor acizi 
organici, substanţe acre, sau a taninurilor, substanțe 
astringente, apără plantele care le conţin de atacul 
ierbivorelor. Un vițel care iese pentru prima dată la 
păscut şi nu are încă formate reflexele de apărare faţă de 
unele plante, luînd în gură cîteva fire îmbietoare şi 
fragede de măcriș iepuresc, face o figură de „parcă 
a mîncat mere pădureţe“ şi-şi scutură cu putere capul 
ca și cum şi-ar spune că a doua oară n-o să se mai 

La foarte multe plante, în fructul verde se găseşte 
o cantitate mare de acizi şi taninuri tocmai pentru 
a împiedica consumarea lor de către animale înainte 
de formarea seminței care apără embrionul. Cînd 
fructul se coace, aceste substanţe de apărare se reduc 
mult, lăsînd loc zahărului, amidonului şi în cazul 
plantelor ornitofile (ajutate de păsări la răspîndire) 
pigmenţilor care dau o culoare vizibilă și îmbietoare 
fructului. În. acest stadiu, sămînţa fiind formată, fruc- 
tul dulce şi aromat va putea fi consumat de animale, 
asigurîndu-se astfel răspîndirea plantelor. 


Cleiul necruţător 


Vara, cînd năpădesc muștele, le stăvilim năvala atîr- 
nînd în calea lor benzi de hîrtie încleiată. Neatenţia, 
curiozitatea sau lăcomia le împing spre această capcană 
fără scăpare. 

Probabil că omul, inventînd acest mijloc ingenios 
de a scăpa de pacostea mușştelor, a avut în față pilda 
unor plante care își apără în același chip gingaşa 
floare de atacul gînzelor. Rude de-ale garofiţei, mili- 
țeaua (Silene vulgaris) cu flori alb-gălbui ori lipi- 
cioasa (Viscaria viscosa), cu corole purpurii, secretă mai 
cu seamă în partea superioară a tulpinii substanţe vis- 
coase, numite gome. Lipiciurile împiedică furnicile şi 
alte insecte în căutare de nectar şi polen să se caţere pe 
tulpină pînă la flori. Îndrăzneţii se înfundă cu fiecare 
mișcare tot mai mult în această mizgă şi rămîn înţepe- 
niţi, pierind prin înfometare. Tulpinile acestor plante 
sînt pline de resturi chitinoase de insecte. În ţările 
calde, unii copaci fabrică gome în mari cantităţi. Cine 
nu cunoaște guma arabică, lichidul auriu şi viscos, care 
cu toată concurenţa pastelor de lipit pe bază de amidon 
continuă să se bucure de preţuire ? 131 

Deși au şi alte rosturi în economia organismului ve- 
getal, latezurile, substanţele secretate de celulele lati- 
cifere ale unor plante, servesc şi la protecţie. Pe cînd 
gomele se împrăştie pe suprafaţa organelor, latexurile' 
se adună sub epidermă la plantele ierboase sau sub 
scoarță la plantele lemnoase. 

Dacă un animal ierbivor, păscînd, se atinge de o ast- 
fel de plantă, laptele tîșnește din rană şi, întărindu-se 
rapid în contact cu aerul, încleiază organul de apucare 
al animalului. Cînd la această senzaţie neplăcută se 
adaugă şi usturimile provocate de unele substanţe 
iritante din latex, de pildă la alior (Euphorbia polych- 
roma), rostopască (Chelidonium majus), ardeiaș de 
mare (Cynanchum acutum), avem suficiente motive 
să înțelegem de ce asifel de plante sînt totdeauna 
ocolite. Tocmai datorită alcaloizilor ce le conţin, la- 
texurile unor specii sînt folosite în medicină. Papa- 
verina, scoasă din laptele capsulelor verzi de mac 
(Papaver somniferum), ca şi celebra curara, în care 
indienii din America de sud își înmoaie virful săge- 
ţilor, sînt medicamente apreciate. 

Ca acest tip de apărare să devină eficace împotriva 
insectelor, epiderma tulpinilor trebuie să fie foarte 
subțire. Lăptuca sălbatică (Lactuca virosa) este admi- 
rabil adaptată în această direcţie. O furnică urcîn- 
du-se pe tulpină spre flori răneşte puţin pieliţa fină. 
Din rana abia vizibilă ţișnesc cu putere picături de 
latex care prind organele insectei şi le imobilizează. 
Tulpina ei după un timp este presărată cu resturile 
invadatorilor. Nu degeaba în unele ţări planta a pri- 
mit sinistrul nume de „spînzurătoarea furnicilor“. 

La copaci, latexurile apără scoarța de atacul roză- 
toarelor şi formează prin întărire peliculele protec- 
toare deasupra rănilor sau fisurilor pe unde s-ar 
putea strecura în inima trunchiului insecte sau bac- 

Fig. 25 Datorită gomelor 
ce le secretă, 

tulpinile de lipicioasă 
imobilizează 

pe micii asaltatori. 

Cind latexul, după întărire, capătă proprietatea de 
a fi elastic, el poate servi ca materie primă pentru 
fabricarea cauciucului. Numeroase neamuri de co- 
paci tropicali, şi în special Hevea brasiliensis, se ex- 
ploatează în vederea obţinerii acestui produs de mare 
importanță industrială. 

Cînd latexul este fluid, se oxidează mai greu şi 
conţine substanțe nutritive, se consumă la fel ca şi 
laptele animal. O urticacee exotică, Brosimum galac- 
todendron, frecventă în America tropicală şi mai ales 
în Venezuela, şi-a căpătat numele de „arborele- 
vacă“, datorită tocmai excelentelor sale calităţi ali- 
mentare. În stare proaspătă, dacă i se adaugă puţină 
cafea sau ciocolată, înlocuiește cu succes tradiționala 
cafea cu lapte. Lăsat să fermenteze, el se preface 
într-un compus cu o compoziție asemănătoare brîn- 
zei dulci. La 100 g conţine 35 g unt, 3 g zahăr, 4 g 
fosfat şi 58 g apă. 

Printre substanţele de apărare prin încleiere putem 
așeza şi rășinile, substanţe de consolidare şi pro- 
tecție, produse de speciile lemnoase, mai ales din 
grupul coniferelor. Răşina fosilă a unui pin străvechi 
(Pinus succinifera), vestitul chihlimbar, constituie o 
probă convingătoare. În cristalul lui de culoarea 
mierii s-au păstrat ca într-o închisoare transparentă 
mumiile insectelor din acea vreme. 

Alături de chihlimbar, „naşul“ electricităţii şi po- 
doabă preţuită, omul foloseşte și alte rășini cum ar 
fi cea de conifere, din care se scoate terebentina, 
copalul, răşina semifosilă a diferitelor specii de 
Hymenaea, kawri-ul, produs de copacii Dammara şi 
tămiia, răşina unui copac din Somalia și Arabia, 

Invelișul invizibil 


Mulţi se întreabă cum reușesc plantele să se apere 
împotriva duşmanilor invizibili. Ei nu pot fi opriţi 
de pădurea de ţepi, nici de gume şi latexuri, nici de 
betoane armate şi nici de otrăvurile vegetale. 

Totuși planta se apără cu mult succes. Desigur că 
în acest caz mijloacele defensive îmbracă un carac- 
ter specific, după natura și modul de acţionare al 
acestor atacatori nezăriţi. 

Prima fază a luptei se consumă în atmosferă; a 
doua, în interiorul celulei. 

Să ne gîndim că într-o casă sau şcoală s-a ivit un 
caz de boală contagioasă. Pentru a preveni molipsi- 
rea colectivităţii, organele sanitare dezinfectează ca- 
mera sau sala de clasă, închizîndu-le etanș și pulve- 
rizînd în interior soluţii bactericide. După un anu- 
mit număr de ore, mediile au devenit sterile. Se 
pare că în modul de apărare exterioară a plantelor 
întîlnim o oarecare analogie cu felul cum organele 
noastre sanitare acţionează în atare situații. 

Cînd mergem la munte şi poposim în pădurile de 
molid şi de brad, exclamăm fără voie: „Ce aer cu- 
rat!“ Senzaţia noastră este reală. Aerul pădurilor 
de brazi este bine oxigenat și lipsit de corpurile 
străine care plutesc în atmosfera oraşelor industriale. 
Dar aer curat înseamnă și aer cu un număr cît mai 
mic de microorganisme. Acest lucru nu-l pot „simţi“ 
excursioniștii. El a fost verificat acum vreo patru- 
zeci de ani de un savant francez care continuînd cer- 
cetările lui Pasteur a constatat cu uimire că în aerul 
pădurilor de brad sînt de două ori mai puţine micro- 
organisme ca în pădurile de foioase și cu peste o 
sută de ori mai puţine fiinţe nezărite decit în aerul 
regiunilor populate. Faptul a trecut nebăgat în 
seamă şi a fost atribuit de unii altitudinii, iar de alţii 
ozonului, un gaz bactericid care se formează în re- 

Fig. 26 Ceapa conţine 
fitoncide folosite în agricultură 


giunile de munte după furtuni însoţite de puternice 
descărcări electrice. 

Relativ recent, această taină s-a dezlegat prin des- 
coperirea fitoncidelor, substanţe volatile emanate de 
țesuturile proaspete ale unor plante superioare. Ele 
tes o perdea de protecţie în jurul plantei, oprind 
dezvoltarea  microorganismelor sau  distrugîndu-le. 

136 Tinînd o ramură de mesteacăn deasupra unor cul- 

turi microbiene, s-a constatat că acestea au dispărut 
după citeva minute. 

Alte cercetări au dovedit că fitoncidele din ceapă 
şi hrean omoară sporii ciupercii Ustilago hordei (tă- 
ciunele orzului) în 10—15 minute, iar fitoncidele ema- 
nate de căţeii de usturoi opresc germinarea spo- 
rilor de Tilletia foetida după un contact de 30 de mi- 
nute. 

Aceleaşi proprietăţi le au şi plantele comune ca: 
mușețelul (Matricaria), menta (Mentha), teiul (Tillia), 
ienupărul (Juniperus), pătlagina (Plantago), sună- 
toarea (Hypericum), coada șoricelului (Achillea), peli- 
nul (Artemisia), angelica (Angelica), levănţica (Lavan- 
dula), salcîmul galben (Laburnum) care au acţiune 
bacterostatică sau bactericidă după 1—60 minute. 
Savanţii vietnamezi Dang Vang Ngu, Truang Upi Loc 
şi Uguyden Han-Sinh au cercetat 476 plante şi au 
constatat că 155 din ele au proprietăţi antibiotice, iar 
alţi cercetători au precizat că fitoncidele sînt mai 
puternice şi mai eficace ziua și cînd planta este ră- 
nită. 

Studiul fitoncidelor deschide atît pentru farmaco- 
logie, cît şi pentru agronomie căi interesante şi fruc- 
tuoase de cercetare și aplicaţii. Ele au şi început să 
fie folosite la profilaxia seminţelor. Semințele tra- 
tate cu zeamă proaspătă de ceapă şi usturoi, care 
conţin principiul activ alicina, sînt perfect sterilizate 
şi apărate împotriva bolilor provocate de bacterii 
(bacterioze) sau de ciupercile microscopice (micoze). 


Ultima fortăreață 


În apărarea împotriva  microorghnismelor parazite, 
celula este ultima fortăreață a plantei. De obicei 
ființele nezărite atacă organele cele mai vulnerabile 
din cauza lipsei de țesuturi de protecţie și anume 

fructele și frunzele. Ele procedează ca atacatorii din 
vechime care îşi concentrau asaltul asupra porţilor 
de lemn şi nu a zidurilor de piatră, mai greu acce- 
sibile. 

Ce poate opune celula vegetală, aparent fragilă şi 
dezarmată, acestor năvălitori ? Desigur că ea își 
aruncă în luptă propriile ei produse chimice. Acest 
război invizibil este o cumplită „încleștare“ de reacţii 
chimice dintre substanţele de atac ale microorganis- 
melor și substanţelor de apărare ale celulei. 

Primul detașament de şoc îl reprezintă aciditatea 
sucului celular. Unele bacterii ca Erwinia carotovora 
sau Pseudomonas tabaci nu rezistă pH-ului scăzut din 
fructele lămiiului și portocalului şi respectiv din 
frunzele muşcatei. 

Altele, însă, se dovedesc adaptabile la aciditate 
sau secretă substanțe alcaline care neutralizează 
acizii organici. Cînd această primă centură de auto- 
apărare chimică este înfrîntă, intră în luptă o altă 
grupă chimică, fenolii. Autooxidarea acestora pro- 
duce substanțe toxice, chinonele, care determină 
sufocarea parazitului. 

Multe bacterii sucombă pe aceste metereze. Altele 
însă reușesc să treacă şi de obstacolul chinonelor. 
Atunci intervin cei mai buni luptători chimici ai 
celulei, enzimele, substanţe biologic active. Între en- 
zimele celulei și toxinele parazitului are loc o cioc- 
nire violentă. Enzimele acţionează asupra bacteriilor 
oxidîndu-le compușii toxici şi neutralizindu-i. La 
rîndul lor toxinele acţionează asupra enzimelor ce- 
lulare, blocîndu-le. Datorită adaptării și selecției na- 
turale, celula are la îndemînă enzime rezistente la 
acţiunea toxinelor, cum ar fi d-aminoacidoxidaza, pe- 
roxidaza, polifenoloxidaza, cu ajutorul cărora izolează 
infecția. 

Cînd în lupta dintre celulă și microorganisme ce- 

138 lula iese învingătoare, atunci planta se vindecă, 

păstrind doar urmele luptei, cicatricele. Dacă micro- 
organismele înving, planta este invadată, parazitată 
şi moare după un timp. Cînd însă lupta e nedecisă, 
ambii combatanți fiind de forțe egale, între orga- 
nismul parazitului și al plantei se stabileşte un echi- 
libru biologic numit simbioză, care aduce unele mo- 
dificări în funcțiunile plantei şi anume ridicarea 
temperaturii, activarea arderilor, creșterea acidității 
sucului celular şi acumularea sporită de proteine. 


Imunitatea plantelor 


Cea mai eficace cale de apărare a plantelor împo- 
triva paraziţilor criptogamici care o îmbolnăvesc este 
imunitatea, adică rezistenţa naturală sau dobîndită 
a organismului lor faţă de toxinele microorganis- 
melor. 

Fitoncidele, concentraţia sucului celular, aciditatea, 
chinonele, enzimele selective asigură de la caz la caz 
o rezistenţă naturală organismului vegetal. 

Ne întrebăm dacă planta are acele substanțe spe- 
cifice de apărare, corespunzătoare anticorpilor ‘din 
organismul animal care neutralizează antigenii (toxi- 
nele parazitului). 

În parte se poate da un răspuns afirmativ acestei 
întrebări. Savanţii italieni Carbone, Virgiliano şi 
Arnandi au reuşit să izoleze unele substanţe specifice 
care, spre deosebire de anticorpii animalelor, se for- 
mează înainte și nu după infecţie și sînt lipsite de 
cei doi componenți ai acestora, sensibilizatorul și 
alexina. De aceea au fost numite pseudoanticorgpi. 

Imunitatea la plante se manifestă local (ca şi în 
unele cazuri mai rare la animale), întinzîindu-se doar 
în jurul locului infectat. Sub influenţa antigenului, 
celulele devin hipersensibile, își sporesc reacţiile de 
apărare și mor rapid. În jurul bacteriilor pătrunse 

se produce o zonă necrozată (moartă), care constituie 
un obstacol puternic în calea înaintării parazitului. 
Contribuţii preţioase la stabilirea funcţionării me- 
canismului imunologic al plantelor le-a adus prof. 
C. C. Georgescu care, studiind zonele portocalii din 
lemnul de plop negru, le-a determinat ca zone ne- 
crozate, de apărare, stabilind totodată dependența cu- 
lorii şi întinderii lor de intensitatea infecţiei. 

Alături de pseudoanticorpii interni planta este in- 
direct ajutată de anticorpii externi. În țesuturile ve- 
getale infectate (tumori, zone necrozate) pătrund 
niște virusuri specifice pentru fiecare bacterie, numite 
bacteriofagi. Bacteriofagii, agenţi litici, topesc micro- 
organismele pentru a-şi crea un mediu nutritiv. 
Astfel, la sfecla de zahăr din tumori provocate de 
Agrobacterium tumefaciens s-a izolat un bacteriofag 
specific. Culturile de bacterii în care au fost intro- 
duși aceşti bacteriofagi nu au mai produs tumori. 
De asemenea, din morcovii putreziţi s-a extras în 
urma infecţiei cu Erwinia carotovora un bacteriofag 
ce produce dizolvarea bacteriei chiar în diluţii de 
1 :1 000 000. 

Imunitatea la plante are o mare importanţă teore- 
tică şi practică. Teoretic ea sprijină concepţia despre 
unitatea legilor biologice în cele două regnuri vii, 
prin analogiile ce există între sistemele intime de apă- 
rare ale plantelor și animalelor. 

Pornind de la această constatare, cercetătorii în- 
cearcă să aplice şi la plante procedee de imunizare 
artificială, folosite cu deplin succes la animale și 
om, și anume vaccinarea şi inocularea cu antiser. 

Vaccinarea se face aplicîind substanțe extrase din 
țesuturile bolnave pe suprafața plantelor sănătoase 
prin injectare sau prin introducerea acestora în pă- 
mînt pentru a fi absorbite de rădăcini. Ușoara stare 
de infecţie va determina reacţii interne care vor 

140 mări rezistența plantei la un atac masiv al dăunăto- 

rilor  criptogamici. De altminteri, eficienţa acestui 
procedeu a fost dovedită, întrucît circa 85%/ din plan- 
tele vaccinate au rezistat unei puternice infecţii ex- 
perimentale, în timp ce același procent de plante ne- 
vaccinate, din lotul martor, au fost parazitate şi dis- 
truse. 

Antiserul, care cuprinde de obicei bacteriofagi, este 
folosit în plin atac al microorganismelor parazite, 
provocatoare de tumori. 

Mai sînt încă multe detalii de pus la punct pentru 
găsirea unor vaccinuri potrivite şi a unor antiseruri 
specifice. Vă închipuiţi însă ce foloase va aduce eco- 
nomiei naționale aplicarea pe scară largă a acestor 
procedee de prevenire şi combatere a bolilor cripto- 
gamice. Nu vom mai întilni fructe putrede sau chir- 
cite, legume stricate, frunze pătate, iar lanurile de 
cereale vor scăpa de pacostea ruginii, mălurii şi tăciu- 
nelui. 


Plantele sint invulnerabile ? 


Iliada ne povestește că Ahile, vestitul erou al anti- 
chităţii eline, era invulnerabii. Scăldat în undele Sti- 
xului, protejat de faimoasa lui armură lucrată de mîna 
pricepută a lui Hefaistos, el nu avea de ce să se teamă 
de loviturile dușmanilor. Şi totuși pieirea i s-a tras 
de la călcîiul de care îl ţinuse mama lui, Thetis, sin- 
gurul loc neatins de apele miraculoase ale rîului din 
infern. 

Şi plantele sînt un fel de Ahile. 

Cu tot arsenalul foarte variat de mijloace defen- 
sive, ele nu sînt pe de-a-ntregul invulnerabile întru- 
cît nu dispun de mijloace eficace de apărare îm- 
potriva tuturor grupelor de consumatori. 

Plantele otrăvitoare sau arbuștii țepoşi sînt oco- 
liti de mamifere, dar nu pot împiedica atacul para- 
ziţilor criptogamici, la fel ca şi gramineele bine 

înarmate împotriva melcilor și limacşilor. Coniferele, 
care sînt protejate contra animalelor mari şi resping 
atacul multor inamici invizibili cu ajutorul fiton- 
cidelor, sînt doborite încetul cu încetul de insectele 
lignifage. Urzica învelită în peri urticanţi ca şi lap- 
tele cucului, protejat de latexul iritant, nu au de su- 
ferit de pe urma limbii lacome a ierbivorelor, dar nu 
pot împiedica găzduirea păgubitoare a omizilor unor 
fluturi care le caută cu precădere (urzicarul şi sfinxul 
euforbiei). 

Probabil că adaptarea diferitelor specii de plante 
s-a dirijat în direcţia apărării împotriva grupului 
zoologic cel mai primejdios pentru existenţa lor, prin 
viteza şi proporțiile distrugerilor. 

DESPRE SIMBIOZĂ = 


Un mit spulberat 


În lumea vegetală există un grup special de plante, 
cu un loc bine definit în sistematică, al căror repre- 
zentanţi nu au un organism unic, ci mixt. Nu-i greu 
de presupus că e vorba de licheni. Lichenii, aşa cum 
se știe, sînt organisme sintetice, realizate prin asocie- 
rea unei alge unicelulare verzi sau unei alge albastre 
cu miceliul unei ciuperci, de obicei din grupa ascomi- 
cetelor. 

Pînă nu demult, simbioza lor era socotită ca cea 
mai perfectă asociaţie vegetală, un adevărat model 
de acest gen. În bună măsură cercetătorii aveau 
dreptate. Alga ia de la ciupercă substanțele azotoase 
şi le sintetizează cu ajutorul clorofilei, oferind ciu- 

percii o parte din hrana elaborată. Simbioza lor este 
atit de adincă și durabilă, încît însuși organismul 
simbionţilor a suferit modificări considerabile care 
ar pune în imposibilitate traiul separat. Dacă mice- 
liul este scos din asociaţie şi cultivat pe un mediu 
glucozat, ciuperca nu fructifică, deci nu-şi poate 
încheia ciclul de evoluţie. Invers, la alga izolată de 
miceliu şi transplantată pe un mediu mineral pur 
intensitatea respirației și fotosintezei este mult di- 
minuată. 

S-ar părea așadar că echilibrul biologic dintre 
cele două vegetale duce la o armonie deplină. Şi to- 
tuși, cercetări mai noi au scos în evidență că există 
un profitor : ciuperca. Un microscop bun ne va con- 
firma acest fapt: hifele ciupercii se lipesc strîns de 
gonidii şi emit mici ramificații care pătrund adînc 
în interiorul algei, absorbind zaharurile sintetizate 
peste „cota“ rezervată asociatului. Din această cauză, 
nu rareori întîlnim din loc în loc, în talul lichenu- 
lui, insulițe de gonidii moarte prin istovire. 


Pămintul îmbogățit 


Azotul este un element indispensabil vieţii plan- 
telor. În procesul fotosintezei, el participă la forma- 
rea unor compuși organici de mare importanţă. 
Deşi azotul se găsește în cantităţi uriaşe în at- 
mosferă, plantele nu-l iau din aer, ci numai din sol. 
Ce se întîmplă însă dacă solul e foarte sărac în 
compuși azotici sau dacă, admiţind prin absurd, 
aceste substanţe minerale ar lipsi cu desăvirșire? 
Această întrebare a frămîntat decenii întregi pe bo- 
taniştii veacului trecut. Răspunsul a fost limpede 
în condiţiile de lipsă a substanțelor azotoase şi de ste- 
rilizarea deplină a solului, plantele se usucă după ce 
144 consumă substanțele de rezervă din cotiledoane. A 


O colectia cristal @® 


fost însă suficient să se adauge puţin pămînt, chiar 
sărac, „mediului de laborator“ şi plantele au putut 
să se dezvolte normal. Nu este vorba de plante oare- 
care, ci de leguminoase, alese special pentru acest 
experiment, cu scopul de a se lămuri de ce solurile 
pe care fuseseră cultivate au asigurat în anii urmă- 
tori recolte bogate de cereale. Nu mică a fost sur- 
prinderea 'botaniștilor cînd cercetind rădăcinile le- 
guminoaselor au observat că pe ele se dezvoltă niște 
umflături — nodozităţi. Şi nu mai mică s-a dove- 
dit surpriza cînd, studiind aceste nodozităţi, Voronin 
a descoperit în interiorul lor o serie de nitrobacterii 
care au fost apoi cuprinse sub numele general, ac- 
ceptat şi astăzi, de Bacterium radicicola. Mai tîrziu 
s-a descoperit că fiecare gen de Leguminoase își are 
bacteria ei. Astfel, mazărea şi măzărichea conțin 
Rhizobium leguminosarum, fasolea — R. phaseoli, tri- 
foiul — R. trifolii, lucerna — R. meliloti, iar soia — 
R. japonicum. 

Bacterium radicicola se găseşte în sol. De aici el 
pătrunde în rădăcinile leguminoaselor prin perii 
absorbanţi. Perii, datorită enzimelor  secretate de 
bacterii, se înmoaie și se răsucesc, iar pereţii lor ce- 
lulari sînt dizolvaţi, permiţind pătrunderea micro- 
organismelor. Bacteriile care nu depăşesc dimensi- 
unea de 0,3 u pătrund mai departe prin membranele 
celulelor tinere în părul radical, formînd un îiricel 
de infecţie. Celulele rădăcinii din jurul acestui firi- 
cel încep mai întîi să se dividă şi apoi să-și mă- 
rească volumul, formînd așa-numita nodozitate. 

Nodozităţile reprezintă aşadar țesuturile de con- 
tact dintre bacterie și planta infectată. Între acestea 
se stabilește după un timp scurt o strînsă simbioză. 
Bacteria primeşte de la planta superioară hidraţi de 
carbon şi în schimb îi dă gazdei compușii azotaţi 
pe care îi produce și îi elimină. 

În această simbioză, planta superioară, după ce 
reuşeşte să stabilească un echilibru biologic, îşi do- 

12 — Botanica distractivă 


mină simbiontul. Cînd bacteriile se înmulţesc peste 
măsură, producînd o cantitate prea mare, inutili- 
zabilă de azotaţi, şi în același timp pretinzind un 
plus de hidraţi de carbon necesari gazdei în perioada 
înfloririi, celulele rădăcinii înghit (fagocitează) o 
parte din (bacterii,  reglementind astfel schimbul 
chimic. 

Simbioza între leguminoase şi nitrobacterii are 
o mare importanţă practică pentru agricultură, de- 
oarece de pe urma acestei convieţuiri solul se îmbo- 
găţeşte în azot combinat. Semănînd cereale după 
leguminoase, se obţin recolte de 2—4 ori mai mari, 
scutindu-se astfel mari cantităţi de îngrăşăminte 
chimice. 


Nu plec fără asociat !... 


Grădinile botanice se mîndresc cu o bogată colecţie 
de plante aduse din toate colţurile lumii. Și s-ar 
părea că oaspeţii se aclimatizează destul de uşor dacă 
li se creează în aer liber sau în sere un microclimat 
şi condiţii edafice aproape analoage cu ale locului de 
baștină. Totuşi sînt şi unele plante dificile. 

Nu e vorba atît de pretenţioasele specii exotice. Ves- 
tita Victoria amazonica, steaua Amazoanelor, sau 
curioasa Nepenthes distillatoria, carnivora cu ulcele, 
venită din mlaștinile regiunilor tropicale asiatice, se 
simt în largul lor în serele noastre. Năzuroase se do- 
vedesc tocmai unele plante indigene din păduri sau 
turbe care, semănate în soluri favorabile, pier puţină 
vreme după încolţire. Ni s-ar putea pare ciudat că alţi 
reprezentanţi din același biotop se acomodează ușor, 
se dezvoltă în bune condiţii și se înmulţesc viguros. 

Care să fie cauza acestui conservatorism ? 

Microscopul va da prima dezlegare a dilemei. O 
secţiune în rădăcina acestor plante refractare la trans- 

rădăcinii lor miceliile unor ciuperci caracteristice pen- 
tru fiecare specie, numite micorize interne sau endo- 
trofe. Filamentele miceliene, producînd enzime, di- 
zolvă membranele celulare, apoi pătrund în celulele 
corticale ale rădăcinii, încolăcindu-se ca un ghem ori 
ramificîndu-se şi formînd tufușoare foarte scurte şi 
dese. Așadar, avem de-a face cu o simbioză între o 
ciupercă și o plantă superioară de obicei din familiile 
orchidaceelor, liliaceelor ori ericaceelor. 

Dezlegarea deplină a enigmei ne-o va da studierea 
tipului de mediu în care trăiesc „năzuroasele“. Aceste 
plante se întîlnesc în păduri cu humus bogat ori în 
regiuni turboase unde procesul de aminificare şi de 
nitrificare este foarte scăzut sau chiar nul, ceea ce 
face ca solul să fie extrem de sărac în compuși azo- 
taţi. Pe de altă parte, ciupercile găsesc în aceste locuri 
un mediu prielnic de dezvoltare, avînd suficientă ume- 
zeală şi un sol cu aciditate ridicată. În atare cazuri, 
asocierea lor este foarte utilă, aducînd avantaje ambi- 
lor participanţi. Ciupercile biosintetizează azotul atmo- 
sferic, iar planta le oferă în schimb hidraţi de carbon 
necesari. Ca şi în cazul simbiozei dintre leguminoase şi 
nitrobacterii, şi în această simbioză orhideea reglemen- 
tează schimbul chimic fagocitînd în perioada înfloririi 
parțial sau total miceliul ciupercii. 

Cunoscînd acest secret de „bucătărie comună“, în 
astfel de cazuri este necesar ca o dată cu planta să 
transplantăm şi asociatul necesar vieţii lor. 

DRUMUL PULBERII DE AUR 


Mecanisme hidraulice 
originale 


La multe specii vegetale, staminele florilor reprezintă 
mecanisme hidraulice neobișnuit de sensibile, care 
pun în libertate polenul prin mișcări de contracție sau 
destindere în clipa cînd organele de înmulţire sînt pe 
deplin pregătite pentru actul fecundaţiei. 
Cine nu cunoaște urzica mică sau urzica grecească 
- (Urtica urens), răsărită de cu primăvară pe lîngă gar- 
duri ? Pe tulpina ei, floricelele verzi înşirate ca pe o 
aţă sînt de două feluri: unele bărbătești şi altele fe- 
meiești. Staminele stau înghemuite în fundul corolei, 
acoperite de foițe subțiri. Cum bate soarele mai pu- 
148 ternic, piciorușele acţionează ca un resort și cu un 

pocnet uşor împroașcă pe stigmat un adevărat nor de 
polen. Căldura soarelui evaporă apa din foiţele aco- 
peritoare și din piciorușele staminelor. Uscîndu-se, fo- 
ițele se dau la o parte, iar piciorușele, contractîndu-se 
brusc, aruncă polenul aa din praștie. 

La alte plante, dimpotrivă, umezeala produce îm- 
proşcarea polenului. 

Prin sere se cultivă o plantă numită Pilea muscosa, 
cu o mulţime de floricele mărunte și modeste. Dacă 
vom stropi planta cu apă, pe suprafaţa ei, în urma unor 
explozii mici, vor începe să se înalțe un fel de nori- 
șori de praf. Fenomenul se explică ușor: staminele 
acestei plante sînt încolăcite în spirale în interi- 
orul florii şi sînt foarte higroscopice. Cind cade un 
strop de apă pe ele, umflîndu-se, se destind la iuţeală 
şi aruncă polenul din antere. 

Cu mult mai curioase şi mai greu de explicat sînt 
mecanismele de mișcare a pistilului sau a staminelor 
înăuntrul florii. 

Virnanţul (Ruta graveolens) este o plantă înăltuță, 
cărnoasă şi greu mirositoare, cultivată adesea pentru 
proprietăţile ei medicale. Staminele virnanţului sînt 
închise într-o coadă galbenă, făcînd cerc în jurul unui 
pistil scurt şi îndesat. Cînd floarea a ajuns la matu- 
ritate, una din stamine se îndoaie şi atinge stigmatele. 
După ea urmează a treia, a cincea, a șaptea, deci 
numerele fără soț. Cînd s-au isprăvit numerele fără soț, 
încep să efectueze aceeași mișcare numerele cu soț: 
stamina a doua, a patra, a șasea, la fel ca într-un joc 
de copii unde cel strigat într-o anumită ordine iese 
afară din cerc. Se pare că această ordine de aplecare 
a staminelor din două în două se datorește așezării 
circulare a vaselor care aduc seva la ele şi a contrac- 
tării succesive a ţesuturilor din pedunculii staminelor, 
ca urmare a schimbărilor chimice în permeabilitatea 
membranelor celulare ce se produc la maturaţia depli- 
nă a organelor de înmulţire. 149 

La fel de interesantă este şi negruşca (Nigella ar- 
vensis), o plantă de stepă, foarte răspîndită în Bără- 
gan şi în Dobrogea. Are frunze formate din fîşii foarte 
subţiri și o floare albastră cu cinci petale. 

La naşterea florii, cele 5 pistiluri foarte lungi se 
țin strîns în centrul corolei ca nişte coloane îngemă- 
nate. În jurul lor se îndeasă o droaie de stamine scurte 
care nu le ajung nici pînă la mijloc. Autopolenizarea 
pare cu neputinţă. Cum să ajungă polenul pe stigmat 
cînd pistilurile sînt atît de înalte ? Iată însă că vremea 
trece ; corola se ofileşte, iar petalele încep să se des- 
prindă. Temelia care ţinea drepte pistilurile se şu- 
brezeşte şi acestea, printr-o mișcare simetrică, asemeni 
unei graţioase arcuiri pe spate a unui mănunchi de 
cinci dansatoare, culeg polenul de pe anterele stami- 
nelor. 


Ploaia de aur 


Ploaia de aur e cunoscută de veacuri de oamenii de 
la munte. Nu e vorba de ploaia de pucioasă în care 
superstițioșii vedeau un semn de mînie divină, ci de o 
pudră vegetală care se așterne în luna aprilie pe ochiu- 
rile de zăpadă de la poalele pădurilor de conifere. 

Fenomenul a primit în unele regiuni ale ţării po- 
etica şi sugestiva denumire de „nunta brazilor“. As- 
cuțitul simţ de observaţie al omului din popor nu s-a 
înșelat. Făina aurie, aşternută pe ultimele pete de ză- 
padă, este polenul căzut din virful clătinat de vînt al 
brazilor și molizilor. 

Ne găsim astfel în fața unei polenizări al cărei 
mijlocitor este vîntul. 

Folosirea vîntului ca mijloc de transport a dat 
naştere la plantele anemofile, aparţinind unor felu- 
rite familii spermatofite (plante cu seminţe), cîtorva 

Spre deosebire de insecte care trebuie ademenite 
cu miresme, semnalizatoare colorate și nectar, vintul 
— dacă l-am personifica — se comportă ca un pri- 
eten total dezinteresat. În consecinţă, plantele anemo- 
file nu au nevoie de aceste accesorii atrăgătoare ; or- 
ganizarea lor este deosebit de simplă. 

Din nenorocire însă vintul se comportă ca un că- 
răuş distrat și nestatornic. Pe dată își schimbă direc- 
ţia şi intensitatea, deviind din drumul ei preţioasa 
încărcătură de pulbere fecundantă. 

Plantei nu i-a rămas decît o cale pentru a preîn- 
timpina acest neajuns : fabrică polen în cantităţi foar- 
te mari. O mare parte se iroseşte zadarnic ca și pulbe- 
rea de aur a coniferelor. Rămiîn însă suficiente gră- 
unţe pe care pămîntul ori cleiul stigmatelor avide să 
le poată reţine. Ca pulberea să fie din belşug, florile 
bărbătești de obicei sînt așezate multe laolaltă, for- 
mînd inflorescențe cunoscute sub numele de conuri, 
amenţi sau spice, ca la brad (Abies alba), prin (Pinus 
silvestris), molid (Picea excelsa), arin (Alnus glutinosa), 
salice (Salix caprea), alun (Coryllus avellana), fag (Fa- 
gus silvatica), mesteacăn (Betula alba), carpen (Carpi- 
nus betulus), porumb (Zea mays) şi altele 

Oricât ar fi de neînsemnat, grăuntele de polen are 
greutate proprie, deci e supus forței de gravitație. Ca 
în cursa lui spre pămînt să întilnească stigmatul, e ne- 
cesar ca floarea bărbătească să fie situată deasupra 
florii femeiești sau în apropierea ei. 

Iată de ce, sus, pe cele mai înalte ramuri, ca la 
brad sau arin, sau chiar în vîrful tulpinii, ca la po- 
rumb, se găsesc florile bărbătești, iar în partea infe- 
rioară cele femeiești. 

Frunzele ce se interpun ca niște paravane în calea 
pulberii fecundante, împiedicînd-o să ajungă pe stig- 
mate, ar fi putut primejdui polenizarea. Dar şi acest 
dezavantaj a fost înlăturat la plantele anemofile prin 
unele modificări adaptative. Astfel, la alun (Corgllus) 151 

sau la salcie (Salix) miîţișorii apar la începutul primă- 
verii, înainte ca ramurile să înverzească. 

Polenizarea coniferelor nu este stinjenită de frun- 
zele lor persistente. Forma piramidală a coroanei per- 
mite ca polenul florilor masculine, situate pe ramurile 
scurte din vîrf, să ajungă nestingherit la conurile fe- 
minine situate la extremităţile ramurilor de pe poală, 
care sînt cu mult mai lungi. În același timp, frunzele 
aciculare şi ceroase, deci cu suprafață mică şi lune- 
coasă, nu rețin decît o neînsemnată cantitate de polen. 

Acolo, însă, unde frunzele apar înaintea florilor și 
pe deasupra sînt și mari, ca la porumb (Zea mais) de 
pildă, stigmatele florilor femeiești se alungesc conside- 
rabil, formînd ciucurii de mătase aurie şi lipicioasă în 
care e cu neputinţă să nu se rătăcească cîteva firișoare 
de polen, oricîte pavăze s-ar așterne în calea ploii de 
aur. 


Praguri mișcătoare 


În realizarea polenizării încrucişate, care asigură tot- 
deauna urmaşi mai numeroşi şi mai viguroşi, plantele 
se servesc şi de unele aplicaţii ale piîrghiilor. Tipul de 
corolă cel mai bine adaptat de a adăposti și completa 
această mașinărie vegetală simplă şi ingenioasă este 
cel bilabial. Acest tip de corolă constituie un caracter 
important al unei întregi familii, binecunoscute, a labia- 
telor, dar mai poate fi întîinit şi la alte familii cum ar 
fi a scrophulariaceelor, din care face parte și gura leu- 
lui (Anthirrinum majus), una din podoabele grădinilor 
noastre. 

Să ne oprim puțin asupra florii de jaleş (Salvia pra- 
tensis), o minunată îmbinare de pîrghii. Seamănă cu 
o gură cu două buze. În fundul gurii se găseşte nec- 
tarul. Buza de sus acoperă ca o glugă organele de 
înmulţire, iar cea de jos serveşte ca un fel de plat- 

O colectia cristal O 


Fig. 27 Florile de jaleş sînt admirabil adaptate 
pentru polenizarea artificială. 


Albina sau bondarul aterizează pe platformă în cău- 
tarea sucului dulce, fără să bănuiască cursa ce i se 
întinde. Ca să ajungă la nectar, el trebuie să străbată 
bariera celor două pirghii paralele, formate din două 
codițe care au la un cap sacii cu polen și în partea de 
jos, drept cumpănă, două mici umflături. Aceste co- 
diţe sînt prinse atit de uşor de piciorușele staminelor, 
încît se pot mișca. 153 

Insecta odată pătrunsă în floare împinge cele două 
umflături. Atunci codiţele mișcătoare se ridică numai- 
decit, astfel că anterele, lăsîndu-se în jos, se freacă 
de spatele păros al insectei, pudrînd-o cu polen. 

Plin de pulbere aurie, vizitatorul se duce la altă 
floare. Aici însă staminele s-au veştejit. De sub glugă 
iese stilul care se lungeşte, se înclină şi poartă în virf 
un stigmat bifurcat, aşa încît împiedică la rîndul lui 
intrarea în cortul albastru. În drumul spre nectar, nu- 
mai capul insectei trece liber pe sub furca stigmatului. 
Restul corpului este atins de stigmate tocmai în locu- 
rile unde staminele florii vecine își lăsaseră polenul. 


Albinele au coarne ? 


Taina coarnelor albinei este una din cele mai pasio- 
nante pagini din viața florilor care se slujesc de in- 
secte pentru înfăptuirea polenizării. Pentru dezlega- 
rea ei, acum aproape 180 de ani directorul școlii lati- 
nești din Spandau, Konrad Sprengel, a cheltuit zece 
ani de observaţii, a fost destituit din funcţia ce o deţi- 
nea pentru neglijarea serviciului şi a fost luat în ris 
pînă la sfîrşitul vieţii de savanții de cabinet. Şaizeci 
de ani, cartea sa, închinată acestei taine, a zăcut pră- 
fuită prin biblioteci pînă cind Darwin a relevat-o 
marelui public, aducînd celebritatea modestului şi dis- 
preţuitului ei autor. 
Povestea începe cu o floare foarte cunoscută la noi, 
a poroinicului (Orchis morio), o plantă comună în pă- 
duri şi livezi care înfloreşte în mai—iunie, făcînd nişte 
flori liliachii, aşezate în ciorchine. Are numeroase 
rude cu care se leagă prin alcătuirea comună a florii, 
asemănătoare unei guri de balaur. La orchideele din 
ţara noastră, mai puţin papucul-doamnei (Cypripe- 
dium calceolus), deosebit la înfățișare, floarea are în 
154 partea de sus o cască, în partea de jos o buză mai 

Fig. 28 Ieșind dintr-o corolă de orhidee, 
albina poartă pe frunte cele două cornițe ale poliniilor. 


lungă sau mai scurtă, dinţată sau sfirtecată, albă sau 
bogat colorată şi în spate un pinten plin cu nectar. 
Casca adăposteşte părțile de înmulţire care sînt şi ele 
originale. Pistilul e format dintr-un ovar răsucit de 
care se prinde direct un stigmat ca o pată pufoasă şi 
lipicioasă. În locul staminelor se găsesc poliniile, un fel 
de măciulii prinse cu un picioruș de un mic bazin 
(rostellum), cu ajutorul unor năsturaşi lipicioşi. 

O albină se îndreaptă spre poroinic. Întîi se aşază 
ca pe un balconaş pe buza liliachie și apoi, atrasă de 
nectar, își croiește drum spre pîntecul cu suc dulce. 155 

Trecerea este strimtă, așa că insecta loveşte cu capul 
bazinașul care, fiind foarte gingaș, se rupe aruncînd 
cu putere ca dintr-un pistol cu aer comprimat cele 
două polinii. Acestea se prind de fruntea albinei cu 
ajutorul năsturaşilor cleioşi. Cu cele două cornițe pe 
frunte, insecta pătrunde în altă floare. Dacă cornițele 
ar sta ţepene, ele ar izbi doar poliniile florii noi, fă- 
cînd cu neputinţă polenizarea. Atunci orchideea a adus 
o modificare corniţelor potrivită obiceiului acestei dip- 
tere. O albină are nevoie cam de o jumătate de minut 
ca să intre, să pompeze nectarul și să treacă la o 
floare alăturată. Adaptindu-se timpului folosit de in- 
secte,; planta şi-a alcătuit astfel codița ce leagă măciu- 
lia de năsturaș, încît să se îndoaie de două ori pe mi- 
nut. Cînd ajung pe altă floare, după scurgerea timpu- 
lui obișnuit, coarnele iau o poziţie culcată reușind să 
atingă stigmatul. 

Dar orhideea „a chibzuit“ şi mai bine. De ce să-şi 
cheltuiască dintr-o singură încercare tot polenul pre- 
tios? Dacă stigmatul ar fi tot așa de cleios ca și 
măciuliile cu polen, acestea s-ar rupe de pe codițe şi 
ar rămîne lipite acolo, folosind doar unei singure flori. 
Ca să înlăture acest neajuns, floarea fabrică două gu- 
me : una vîscoasă, care servește doar la agăţarea dis- 
cului de capul albinei, şi alta apoasă cu care stigma- 
tul prinde doar cîteva firişoare de polen de pe măciu- 
lie, fără s-o reție cu totul. 

Nu e de mirare că Darwin a apreciat şi a împins mai 
departe descoperirea profesorului de latină. Perfecţiunea 
sistemului folosit de orchidee pentru asigurarea pole- 
nizării încrucişate şi deplina adaptare a acestuia la 
particularităţile insectei constituie un rezultat de ne- 
contestat al selecţiei naturale și un preţios sprijin al 

156 tezei sale revoluţionare. 

Baia neașteptată 


Dintre orchideele exotice, cea mai ingenioasă se arată 
Coryanthes macrantha, numită de localnici „masca 
plîngătoare“. Floarea ei ascunde o instalaţie hidrau- 
lică în miniatură, care începe să funcţioneze în peri- 
oada polenizării. 

închipuiţi-vă un bazin de catifea cam cît o coajă de 
ou, în care cade continuu, picătură cu picătură, din 
două cornete situate deasupra lui, un lichid aproape 
transparent. Cînd bazinul s-a umplut cam la jumă- 
tate, lichidul de prisos se scurge printr-un mic canal 
așezat într-o parte. Să nu credeţi că lichidul este 
cumva nectar şi deci ar putea servi pentru atragerea 
insectelor ! Menirea lui e cu totul alta. 

Bazinul se găsește dedesubtul unei încîntătoare ca- 
mere de oaspeţi, cu două intrări laterale. Aromele îm- 
bătătoare şi micile creste cărnoase și dulci aşezate aici 
atrag insectele şi în special un soi de albine croite pe 
măsura acestor saloane enorme şi somptuoase. 

Dacă oaspeţii ar intra unul cîte unul, fiecare ar 
mînca în tihnă şi ar pleca liniștit, fără a da plantei 
vreun ajutor în polenizare. Planta e obişnuită cu cele 
două mari năravuri ale tovarășilor ei de mii de ani: 
lăcomia și graba. Și într-un anumit fel îi convine îm- 
bulzeala; şi chiar o provoacă, ținînd deschise două uşi 
la camera de dulciuri. 

Și lucrurile se petrec cam așa : de obicei trei-patru 
himenoptere își fac de lucru cu carunculele dulci. Pre- 
ocupate să mănînce cît mai mult și mai iute, se cioc- 
neso pînă cînd una își pierde echilibrul şi alunecă pe 
pardoseala lucioasă şi ușor înclinată căzind drept în 
bazinul cu apă, unde face o baie neașteptată. Nu exis- 
tă decit o singură cale de ieşire din bazinaș: canalul 
de scurgere, destul de larg pentru a permite trecerea 
insectei. Dar pe acest canal albina e așteptată mai în- 
tii de puful lipicios al stigmatului, care îi absoarbe cu 

lăcomie firele vechi de praf auriu şi mai apoi de 
masele polinice care încarcă corpul insectei cu o nouă 
pulbere adezivă. Ștearsă și apoi pudrată, își ia zborul 
spre o floare vecină unde reîncepe şirul de păţanii... 


Flori-capcană 


Florile-capcană nu servesc doar pentru prinderea şi 
mistuirea prăzii în vederea obţinerii substanţelor azo- 
toase, ca la unele plante carnivore, ci şi pentru asigu- 
rarea polenizării încrucişate. În acest caz, florile au 
suferit o serie de modificări adaptative menite să atragă 
şi, mai ales, să reţină insectele. Ele au nectar mirosi- 
tor, culori vizibile, forma unei piîlnii înzestrată la ca- 
păt cu un căpăcel și înăuntru cu perişori care împie- 
dică ieşirea, întocmai ca dispozitivele de la unele cap- 
cane de șoareci. 

O astfel de plantă este cucurbeţica (Aristolochia cle- 
matis), frecvent întilnită în vii, pe lîngă garduri, în 
ochiuri de pădure. Floarea ei gălbuie, ori tărcată cu 
roşu la unele neamuri mediteraneene ce cresc şi pe 
valea Cernei, are forma unui tubuleţ dilatat la bază, 
cu o limbuţă în partea superioară, vizibilă de la dis- 
tanță. Cucurbeţica este vizitată de insecte mici care se 
pot strecura prin gîtul piîlniei florale. Odată pătrunse, 
ele nu mai pot ieşi, din cauza celor două rînduri de pe- 
rişori rigizi întorși în jos. Prinsă, insecta se zbate în 
interiorul florii, descarcă pe stigmate polenul cu care 
a intrat, producînd polenizarea. Puțin timp după ce 
are loc fecundaţia, perii care împiedicau ieşirea din co- 
rolă se înmoaie, se ofilesc, și calea rămîne liberă pen- 
tru insectă. Aceasta îşi va lua zborul spre altă floare, 
încărcată de polenul de la staminele care, între timp, 
ajunse la maturitate își deschid anterele. 

Pe acelaşi principiu funcţionează şi capcana florii 
de rodul-pămîntului (Arum maculatum), plantă depăr- 

158 tată sub raport taxonomic de cucurbeţică, dar asemă- 

Fig. 29 În timpul polenizării florile de rodul-pămîntului 
devin flori „fierbinţi“. 


nătoare în privința formelor de adaptare la acest sis- 
tem de polenizare. Rodul-pămâîntului este o plantă de 
primăvară, comună în pădurile de foioase, unde atrage 
atenţia prin frunzele sale mari, sagitate, de un verde 
lucios, şi prin spadice, inflorescența sa formată din 
două inele de flori aşezate pe un stilp cărnos, acope- 
rit de un cornet de culoare alb-gălbuie, numit în şti- 
ință spat. Miresmele grele și batista catifelată a cor- 
netului și căldura din interior invită insectele să po- 
posească aici. În partea inferioară, cornetul se strîm- 
tează şi gituitura este străjuită de o coleretă de peri. 
Odată străbătută, păduricea lasă drum liber spre că- 
mara de nectar în mijlocul căreia se înalță stîlpul, 
purtînd, în partea de sus, inelul cu flori bărbătești, 

înzestrate cu pungi de polen ușor de recunoscut după 
stigmatele lor lungi — și mai jos, inelul cu flori fe- 
meieşti. 

Insectele, în căutare de hrană și rebegite de frig 
— să nu uităm că în martie-aprilie zilele sînt destul 
de răcoroase —, dau năvală spre cornetul care le ispi- 
teşte cu nectarul şi cu adăpostul său cald. Nu-i o 
legendă că florile de rodul-pămîntului sînt flori „fier- 
binţi“. În perioada polenizării se produce o sporire 
considerabilă a metabolismului celular, însoţită de o 
creștere a temperaturii din interiorul spatului cu 
8—10* C faţă de temperatura de afară. 

Dar, pătrunse prin bariera perilor, insecteie nu se 
mai pot întoarce. Agitindu-se, ele ating stigmatele flo- 
rilor femeiești care le curăță da polenul adus de pe o 
altă floare. Fecundarea, de-altminteri rapidă, are ca 
urmare înmuierea perilor și deci slăbirea barajului 
format de aceştia. Insectele îşi recîștigă libertatea, nu 
fără a trece însă prin inelul de flori bărbătești eare 
abia acum intră în activitate, acoperindu-le cu polen. 
Istoria se va repeta cu un nou exemplar de rodul-pă- 
mâîntului. 


Viespea păcălită 


Și pentru că sintem la capitolul prieteniilor insepara- 
bile, să dezvăluim taina smochinelor de Smirna, cele- 
bre prin mărimea şi dulceaţa lor. 

De veacuri cultivatorii constataseră că fructele aces- 
tor arbuşti erau mai frumoase dacă în vecinătatea smo- 
chinilor cultivați (Ficus carica) se găseau şi exempla- 
re de smochini sălbatici (F. caprificus), şi aplicau în 
mod empiric metoda „martorului“ pentru obţinerea 
unor recolte bogate. Explicaţia științifică a acestei 

oamenii de ştiinţă au studiat cu atenţie particularită- 
tile celor două specii cohabitante. 

Astfel s-a descoperit că florile smochinului sălba- 
tic produo polen, dar nu şi seminte, în timp ce smo- 
chinul cultivat produce seminţe, dar nu are polen. 
Amiîndoi arbuștii se completează deci unul pe altul, 
iar legătura dintre ei o fac nişte viespi micuţe, numite 
Blastophaga glossorum. 

Florile de smochin sint mici și căptuşesc interiorul 
unei cupe cărnoase cu deschiderea foarte îngustă, 
aproape închisă de nişte frunzișoare îmbinate între ele. 
La smochinul sălbatic, de fundul cupei sînt prinse flori 
femele cu stigmat foarte scurt, iar în apropierea des- 
chiderii se găsesc jur-împrejur, în rînd, numai flori 
masculine. 

Viespile femele intră în cupa florală a smochinului 
sălbatic. Cu ovipozitorul — organ lung, subţire, gol 
la mijloc ca un ac de seringă — ele înțeapă stigmatul 
scurt al florilor femele din fundul cupei şi introduae 
ouă în ovarul acestora. Larvele care ies din aceste ouă 
se hrănesc cu substanţa ovarului și, după cîtva timp, 
din unele flori atacate ies masculi nearipaţi de Blas- 
tophaga. Masculii se ascund în interiorul păhărelelor 
şi aşteaptă... 

Aşteptarea lor nu e zadarnică. După scurt timp din 
alte flori ale aceleiaşi cupe ies femele aripate. Împe- 
recherea se petrece imediat. Masculii mor, iar femelele 
se străduiesc să iasă afară din cupă. Dar cum în jurul 
deschiderii se găsesc flori masculine, viespile le ating 
şi le scutură pulberea fecundantă, care li se lipește 
de corp. În felul acesta, încărcate de polen, ele se în- 
dreaptă spre alţi smochini din apropiere. În cupele de 
smochin sălbatic, lucrurile se petrec aidoma. În cupele 
de smochin cultivat. însă, florile femeieşti fiind lungi, 
viespile nu pot ajunge cu ovipozitorul pînă la ovar 
şi ouăle rămîn suspendate de stigmat. Larvele vor 
pieri, nemaiputind consuma ca la smochinele sălba- 

tice, țesuturile ovarului. În schimb, polenul adus de 
viespi va fecunda florile femele. Formarea seminţelor 
duce firesc la dezvoltarea viguroasă a cupei din care 
iau naștere delicioasele smochine atît de preţuite pen- 
tru aroma și valoarea lor nutritivă. 


Prietenii inseparabile 


În polenizarea încrucişată, plantele cu petale colorate, 
cu parfumuri şi nectar nu-și selecționează partenerii 
din lumea insectelor zburătoare. Esenţialul e ca pole- 
nul unei flori să ajungă pe stigmatul altei flori, indi- 
ferent cine îndeplinește acest oficiu : viespi, albine, 
bondari, muște. Sistemele de declanșarea polenului au 
un caracter general, adaptat unui grup mai larg de in- 
secte. 

Sînt însă şi cazuri cînd adaptarea reciprocă a insec- 
tei și plantei ajunge la un asemenea grad de perfec- 
țiune, încit acestea nu pot trăi una fără cealaltă. 

Prin parcuri se cultivă deseori iuca (Yucca filamen- 
tosa), o liliacee înăltuţă, cu un panicul de flori albu- 
rii, campanulate și cu o rozetă de frunze lungi şi ri- 
gide. În America de Nord, ţara ei de baştină, poleni- 
zarea iucăi este efectuată de un fluture, Pronuba yu- 
cassela, a cărui existenţă este strîns legată de această 
plantă. Fluturele are în aparatul său bucal o crestătură 
cilindrică, adaptată special pentru recoltarea polenului 
acestei plante. Masculii zboară noaptea în căutarea 
femelelor care stau ascunse în flori. După fecundaţie, 
femela se cațără pe stamine și adună polen pînă face 
un cocoloș măricel. Cu acest cocoloş zboară pe o altă 
floare unde își depune ouăle cu ajutorul unui ovipozi- 
tor format din două piese: un ferăstrău și o pensă. 
Servindu-se de ferăstrău, face o gaură în carpelă și 
apoi cu pensa introduce un ouşor. În continuare, fe- 

162 mela se urcă pe stigmatul carpelei și lasă o parte din 

polenul cocoșului. Aceeaşi operaţie se vepetă la restul 
carpelelor, astfel că toate cele trei încăperi ale ovaru- 
lui au primit polen de pe altă floare. Omida mănîncă 
o parte din cele 12 ovule ale carpelei. Rămîn însă 
suficiente pentru asigurarea urmaşilor plantei. Meta- 
morfoza fluturelui se încheie în anul următor, odată 
cu înflorirea din nou a iucăi. 

La fel de pasionantă este și povestea plantelor noc- 
turne. În general, noptaticele au un tub al corolei 
lung și de un deget. În aceiași timp, conductul este 
strimt. Nici o insectă diurnă nu are o trompă pe mă- 
sura acestui puț fără fund sau o siluetă atît de zveltă 
ca să se poată strecura pînă la picătura de nectar din 
îundul fintînii. Un singur fluture din neamul sfingi- 
delor este înzestrat cu o trompă nemăsurat de lungă, 
încolăcită ca un colac. Oaspetele, mărunt, vioi și foarte 
sperios este un fluture nocturn pe care particularită- 
tile trompei îl obligă să caute flori cu gît lung. 

Regina nopţii (Nicotiana alata), frumoasa nopţii (Mi- 
rabilis jalapa) sau laurul porcesc (Datura stramonium) 
s-au adaptat obiceiurilor acestui fluture, deschizîndu-și 
corola şi invitîndu-l cu miresme, după apusul soarelui, 
cînd acest trubadur zvăpăiat îşi începe plimbarea. 

Pentru a atrage și mai bine atenţia oaspetelui și a 
fi mai uşor identificate, florile nocturne au o corolă 
colorată deschis, cel mai adesea albă, care formează 
un contrast puternic cu fondul întunecat al nopţii și 
-eflectă mai puternic lumina lunară. 


Păsări-muşte 


Nu numai insectele, dar şi alte animale ajută la pole- 
zizarea florilor. Astfel, în Lumea Nouă trăiește o inte- 
zesantă grupă de păsări numite în ştiinţă Trochili, iar 
==pular păsări-muște sau colibri. Din rîndul lor se 
-izează cele mai mici specii de păsări din lume. Astfel 

Calypta, comună în pădurile Cubei, nu-i mai mare 
decît un bondar, iar Pha&tornis sau Chlorostielbon din 
Brazilia cîntăresc 1—2 g. Splendoarea de culori a pe- 
najului lor le îndreptăţeşte numirea de colibri, iar po- 
recla de păsări-mușşte oglindește de minune obiceiu- 
rile lor. 

Trochilii sînt păsări care se hrănesc cu nectarul flo- 
rilor la fel ca muștele, bondarii și fluturii. Tipul de 
hrană le-a schimbat într-un anumit chip caracteristic 
înfăţişarea și modul de viaţă. Astfel, pentru a se pu- 
tea opri în faţa unei flori şi a-i sorbi nectarul din zbor, 
ele îşi filfiie aripioarele cu o uimitoare iuţeală (50 de 
bătăi pe secundă). De altminteri ele sînt singurele pă- 
sări care se pot deplasa înapoi cu aceeași sprinteneală 
de săgeată. 

Pentru a culege neciarul din cupele adinci, ciocul 
lor este lung și subţire, la fel ca trompa fluturelui, iar 
limba, și ea lungă, are vîrful spintecat, formînd în 
ambele părți cîte un tub. Prin aceste tuburi fine as- 
piră nectarul, care este apoi golit, prin presiune, în 
cioc. 

Aplecînd uneori în poziţie orizontală florile, colibrii 
primesc pe cap și pe spate o pulbere de polen pe care 
o transportă, fără voie, pe o altă floare. 

Din cauza consumului imens de energie pricinuit 
de neintrerupta și rapida lor filfiire, păsările-muște 
au o inimă mare în raport cu greutatea corpului, cad 
într-un somn adînc în timpul nopții şi consumă o can- 
titate de sucuri de două ori mai mare decit greutatea 
proprie. 

CĂLĂTORESC ia a 2 — 


Cit mai departe 
de părinți 


Întreaga viață a plantei se îndreaptă spre un scop unic : 
perpetuarea speciei. Urmașul cuprins în sămînță, cu 
sacul de merinde lîngă el, va trebui să cucerească noi 
spații. 

Spre deosebire de animalele mame, care caută să-și 
țină măcar o perioadă puii lingă ele, la plante germe- 
nii sînt răspîndiţi cît mai departe de locul de formare, 
măsură întru totul îndreptăţită. În timp ce puii de ani- 
male se pot mișca să-și găsească hrana, plăntuţa, dacă 
nimereşte lîngă planta mamă, va fi acoperită de frun- 
zișul acesteia, concurată de rădăcinile ei, rămînînd 
pipernicită sau ofilindu-se. 165 

Miile de ani de contact cu mediul ambiant, cu ani- 
malele care mișunau în căutare de hrană printre tul- 
pinile lor, au înarmat încetul cu încetul speciile vege- 
tale cu mijloace de răspîndirea fructelor şi semințe- 
lor pe cît de variate pe atit de ingenioase. 

Unele din ele, şi anume autohorele, nu fac apel la 
forţe dinafară. Urmașii sînt proiectaţi la distanţe de 
zeci de metri cu ajutorul propriei lor „musculaturi“ 
vegetale. Jocul subtil al lichidelor interne, concentra- 
te sau împrăștiate la momentul potrivit, uimitoarea 
alcătuire a țesutului fructelor ascund în mecanismul 
lor precis şi aparent simplu energii nebănuite. 

Alte plante sînt alohore, adică se sprijină pe un fac- 
tor dinafară. Acesta cîteodată e vîntul, un excelent 
cărăuş, care cu toate toanele sale și festele ce le joacă 
aduce servicii plantelor anemohore, plimbindu-le se- 
minţele cu paraşute sau aripioare. Şi apa, cînd e 
curgătoare sau prezintă curenți, face oficiul de împrăș- 
tierea fructelor și seminţelor unor plante hidrohore, 
adaptate acestor călătorii ce rivalizează în lungime cu 
traseele pacheboturilor transatlantice. 

Nu puţine sînt şi acele plante care profită de pre- 
zenţa animalelor nelipsite din mediul sau preajma lor 
pentru a le preface în vehicule pentru urmașii lor 
fie pe dinafară (epizoohore), fie pe dinăuntru (endo- 
zoohore). Cu cîteva cîrlige înfipte în lina oilor, fructul 
sau sămînța pornesc pe calea transhumanţelor păsto- 
rești. Alteori, ispita dulce şi colorată a unui înveliș 
cărnos, înghiţit odată cu sămiînța indigerabilă, pro- 
voacă o călătorie julesverniană pe traiectul digestiv al 
păsărilor, timp în care răspînditorul poate străbate 

166 zeci de kilometri. 

Pui vii 


Ne-am obișnuit cu ideea că viviparitatea — înmulţirea 
prin pui vii — este caracteristică seriei animale şi chiar 
unul din marile praguri ce despart cele două regnuri 
biologice. 

Dar cum la orice regulă există şi excepţii care nu 
totdeauna confirmă regula, ci o pun adesea şi sub 
semn de întrebare, viviparitatea se întilneşte și în lu- 
mea plantelor. 

Viviparitatea este o adaptare extremă a plantelor, 
determinată de condiţiile deosebit de vitregi pentru 
înmulţire, pe care trebuie să le înfrunte unele specii 
în mediul lor natural. 

Pe țărmurile mlăştinoase ale fluviilor din regiu- 
nile tropicale, în apropiere de vărsarea lor în ocean, 
unde se exercită cu putere fluxul şi refluxul, în vege- 
tația de mangrove, crește un copac cunoscut sub nu- 
mele de copacul pe picioroange (Rhizophora mangle). 
Din capul locului te izbește o particularitate în înfă- 
țișarea lui. Trunchiul este sprijinit de numeroase ră- 
dăcini aeriene groase, asemenea unor picioroange care 
îl ţin suspendat deasupra apei şi îl fixează în terenul 
nestatornic. 

Trecind întimplător pe sub coroana unei astfel de 
păduri, ne va întimpina o grindină de săgeți care se 
înfig cu putere în milul din jur. Aceste săgeți nu sînt 
altceva decît embrionii, care au o formă curioasă. Sînt 
niște organe lungi, grele, care în partea de sus, unde 
normal e despicătura săgeţii, poartă un muguraș, iar 
în partea de jos, unde se află virful săgeţii, prezintă 
un colț ascuţit din care vor apărea în cîteva ore rădă- 
cini destul de puternice pentru a înțina noua plantă. 

Ne găsim așadar în fața unei plante vivipare care 
îsi creşte în propriul ei trup embrionul, eliberîndu-l în 
mediul înconjurător, gata încolţit. Ca să putem ex- 
plica această excepţie de la modul obișnuit de înmul- 

tire prin seminţe a plantelor, trebuie să ne întoarcem 
cu gîndul la locurile neprielnice unde întîlnim acest 
copac. 

Fluxul şi refluxul mătură periodic tărimul regiuni- 
lor unde trăiesc arborii cu picioroange. 

Dacă planta s-ar înmulţi prin seminţe, acestea ar 
avea nevoie de cel puţin 2—3 zile să încolțească şi de 
cel puţin 5—6 zile pentru a-și forma un sistem radi- 
cular capabil să reziste deplasărilor apei. În acest timp, 
însă, refluxul ar smulge-o cu ușurință și ar transpor- 
ta-o către largul oceanului, unde s-ar pierde. 

Viviparitatea este în acest caz un mijloc de scurta- 
re la maximum a perioadei de germinațţie. 

Gata formată, plantula căzînd pe sol își dezvoltă cu 
repeziciune rădăcinile. Să nu uităm că puiul de Rhi- 
zophora are la dispoziţie doar cele 12 ore ale perioa- 
dei de reflux, cînd mîlul se descoperă prin retragerea 
apelor. Dacă următorul flux l-ar găsi insuficient de 
puternic fixat, existenţa speciei ar putea fi în primej- 
die. 

Aceleaşi condiţii deosebit de vitrege de viaţă expli- 
că viviparitatea unei micuţe graminee alpine, firuţa 
cu pui vii (Poa vivipara). Vremea la munte este ade- 
seori neprielnică şi poate întîrzia deschiderea semin- 
telor al căror embrion nu are o viaţă prea lungă. 
Atunci planta-mamă îndeplineşte pe propriul ei or- 
ganism ceea ce trebuie să se întîimple în sol: încolţi- 
rea seminţei. În acest fel, aproape formată, plăntuța 
reuşeşte în scurt timp după ce cade pe pămînt să se 
dezvolte fără a mai fi vătămată de asprimile muntelui. 


Semințele-purici 
De obicei, prin explozia fructului, seminţele sînt pro- 


iectate la distanţe mai mici sau mai mari de planta- 
168 mamă. i 

Există însă şi un caz curios cînd seminţele căzute 
pe pămînt, după un timp, încep să sară ca niște mă- 
runţi saltimbanci în toate părţile, căutînd parcă să se 
îndepărteze cît mai mult de locul unde au nimerit. 

Aceste seminţe aparțin măcrișului iepuresc (Oxalis 
acetosella), gingașa plantă din pădurile de fagi, cu 
frunze ca de trifoi şi floricele roz-albe. Ele sînt învelite 
într-o membrană elastică, numită aril. Fiind higrosco- 
pică, membrana se îmbibă cu apă, se întinde cu putere 
şi plesnește, răsucindu-se brusc şi aruncînd ca dintr-o 
praștie seminţele. 

Dacă vom așeza măruntele și negricioasele semințe 
pe o coală albă şi le vom stropi cu apă, vom obţine 
imaginea amuzantă a unor purici care cu un ușor ples- 
net saltă sprinteni pierzindu-se în cine ştie ce colţ al 
odăii. 


Împușcăturile din pădure 


Prin ce emoţii trebuie să treacă un călător neavizat 
cînd, străbătind pădurile tropicale ale Americii de 
Sud, este întîmpinat de o fusiladă asurzitoare! S-ar 
părea că un Robin Hood modern se distrează pe seama 
timidului călător, descărcîndu-şi arma de foc în toate 
direcţiile pentru a-l înspăimînta. În ambianța sălba- 
tică a unei astfel de păduri unde ne-am putea aștepta 
cel mult la atacul cine ştie cărui trib neatins încă de 
aripile civilizaţiei, răpăiala acestor stranii automate 
aduce o notă neașteptată şi uluitoare. 

Invizibilul Robin Hood nu este decît Hura crepi- 
:ans, un copac din familia euphorbiaceelor, unul din 
„arborii-vacă“ din care indigenii scot un fel de lapte 
vegetal, hrănitor şi gustos în stare proaspătă. Puşco- 
zl său zgomotos este fructul cam de forma şi mări- 
xea unei pătlăgele roşii, insă lemnos și cu coaste pro- 
=minente. 

Fig. 30 Forța exploziei unui fruct de Hura crepitans 
poate sparge pereții de cristal ai vitrinelor. 


În perioada coacerii, țesuturile scurtîndu-se prin 
pierderea apei, crapă bruse de-a lungul coastelor, 
aruncînd semințele ca pe nişte alice la mari distanțe. 

Deschiderea fructului e însoțită de o pocnitură pu- 
ternică ce se aude pînă la o sută de paşi. 

Atît de mare e forța dezvoltată de pereți, încît în 
clipa diseminării aceasta produce ruperea sîrmelor cu 
care de obicei se leagă fructul din precauţie şi ade- 
seori spargerea vitrinelor de cristal sub care e păs- 

Tainiţa stincii 


Pe zidurile de piatră vechi şi umbroase, prin stîncări- 
ile parcurilor se cultivă o delicată linariţă (Linaria 
cymbalaria) care creşte în stare sălbatică în ţările me- 
diteraneene, împărțind cu feriguțele și mușchii adă- 
postul crăpăturilor răcoroase de piatră. Se deosebeşte 
de neamurile ei prin tulpina tîrîtoare şi gracilă, fără 
un perişor, prin frunzele ei rotunde cu lobi rari și 
prin florile violete, ca o gură de leu, cîte una pe un 
picioruş subțire. 

Ca orice plantă cu clorofilă, tulpina ei caută lumină, 
este pozitiv-fototropă.  Pedunculul floral îndreaptă 
spre lumină delicatul ametist al corolei. 

lată însă că floarea și-a făcut datoria. Învelișul co- 
lorat s-a desprins, descoperind o capsulă mărunţică. 
în momentul cînd fructul s-a copt deplin, picioruşul 
îşi schimbă bruse poziția, întoarce cutiuţa cu seminţe 
spre locurile întunecate și adăpostite ale crăpăturii de 
stîncă şi-şi împrăștie urmașii în tainița de unde a apă- 
rut planta-mamă. 

Prin ce ciudat mecanism această tulpiniță pozitiv- 
foiotropă reacționează în clipa răspiîndirii seminţelor 
negativ-fototropice, la fel ca rădăcina ? 

Nici lentilele microscoapelor, nici subtilele experi- 
ențe ale fiziologilor n-au dat încă un răspuns răspi- 
cat. S-a demonstrat că la energii ale excitantului lu- 
minos, între 6000 şi 20000 lucşi/sec şi apoi între 
870 000 şi 2 200 000 lucşi/sec, cole ptilul (colţul) plan- 
tei îșii schimbă sensul fototropismului. E greu de pre- 
supus că tocmai în clipa desfacerii seminţei radiaţi- 
ile solare ar putea prezenta acele intensităţi favora- 
bile. Mai curînd, scăderea bruscă a cantității de auxi- 
ză în momentul maturaţiei depline a fructului şi apoi 
zct atît de brusca ei inactivare produce înclinarea 

codiţei în sens opus, poziţie ireversibilă din cauză că 
planta nu-și mai reface hormonii de creștere din aceas- 
tă porţiune. 


Pana cu sfredel 


O plimbare prin stepă ne oferă numeroase surprize. 
Solul ei nu-i un leagăn prea prielnic pentru seminţe. 
Acestea cu greu pot pătrunde prin crusta uscată de 
loes pentru a găsi măcar un strop de umezeală în stra- 
turile mai adinci. Zăbovind în ţărînă, ele sînt antre- 
nate de vinturi şi pot nimeri în cine știe ce coclauri 
şi mai neprielnice. 

Ca să învingă palele vîntului şi să spargă coaja lu- 
tului, sămînța ar trebui să fie înzestrată cu un sistem 
de ancorare şi perforare. 

Cea mai caracteristică plantă a stepelor uscate, coli- 
lia (Stipa) s-a apropiat de acest sistem ideal de asigu- 
rare a unui adăpost sigur pentru urmași. 

Cariopsa acestei cunoscute graminee se prelungeşte 
la capătul de sus printr-o ţepușă lungă, terminată cu 
o pană mătăsoasă, de 10—15 cm, excelent organ de 
deplasare. În partea de jos e înzestrată cu un apen- 
dice foarte ascuţit, în formă de cîrlig care pătrunde în 
pămînt în clipa aterizării seminţei. 

Cînd se aşterne roua nopții, ţeapa, foarte higrosco- 
pică în partea ei inferioară, goală, se îndoaie formînd 
două coturi şi aduce astfel pana la o poziţie aproape 
orizontală. Cînd iarăși dă de căldură, tinzînd să revină 
la poziţia iniţială, ţeapa produce o mișcare de rotaţie 
a penei care reuşeşte să se înțepenească într-un mic 
relief al solului sau într-un pai vecin. Cind se repetă 
în noaptea următoare mișcările axului, pana fiind fi- 
xată nu se va deplasa, în schimb mișcarea circulară se 
va transmite fructului care se va înșuruba în pămînt, 

Fig. 31 Pana cu sfredel a coliliei 
asigură fixarea seminței în pămînt. 


Cind țesuturile se vor strînge la uscăciune, sămînţa 
nu se va deşuruba, deoarece este bine prinsă în sol. 
În schimb, ea va continua să se înfigă şi mai adînc 
în noaptea care va urma. În cîteva zile cariopsa coli- 
liei va găsi un adăpest sigur. 

O variantă a acestui mecanism simplu și practic o 
întîlnim şi la pliscul cucoarei (Erodium cicutarium), 
de asemenea o plantă de stepă, bine adaptată acestui 
mediu vitreg. 

Cînd se usucă fructul ei lung, aidoma unui cioc de 
darză sau de cocor, cele cinci fișii alcătuitoare se des- 
prind printr-un salt de columelă, aruncînd sămînţa la 
zițiva pași. 173 

Fiecare îişie este un mic burghiu format dintr-o 
spirală îndoită ca o coasă la un capăt și purtînd la ce- 
lălalt cap sămînţa ascuţită şi păroasă. Și spirala acestei 
geraniacee foarte comună este higroscopică. 

Capătul îndoit ca o coasă al sfredelului se prop- 
teşte de un bulgăraș de pămint, fixind săminţa. Sea- 
ra, cînd se aşterne roua, firul se îmbibă cu apă, iar 
spirele, destinzîndu-se, împing cu putere fructul în 
tărînă. Ziua, cînd soarele zvintă spirele, se contractă 
dar nu reuşesc să deşurubeze sămînţa care e bine fi- 
xată prin perișorii îndreptaţi în sus. După un timp 
sămința pătrunde suficient de adînc în pămînt pen- 
tru a fi la adăpost de vicisitudinile vintului şi ale 
uscăciunii. 


Stere zburătoare 


Corpul geometric cel mai potrivit deplasării pe o su- 
prafață plană este sfera, decarece ea oferă cea mai 
mică suprafaţă de frecare. Roata are un contur cir- 
cular, iar în foarte multe jocuri sportive se folosesc 
din același motiv mingii sau bile. 

Ca să se răspîndească, planta trebuie să-și depla- 
seze urmașii. Fără exploziv, fără prașştii, fără aripi- 
oare şi parașute, fără un înveliş dulce și atrăgător, să- 
mința pare sortită unui eşec biologic. Şi, totuşi, lip- 
sită de toate aceste accesorii utile, seminţele cîtorva 
plante pornesc în călătorii de zeci de kilometri. Ca 
şi la roţi şi mingi, trebuie să existe însă o forţă capa- 
bilă de a le acţiona. 

În cazul plantelor, forța o reprezintă vintul. Sămîn- 
ţa singură-singurică, mai ales cînd e lipsită de o ari- 
pioară, oferă o prea mică suprafaţă de rezistență şi 
forța eolică n-o poate împinge. La fel s-ar întîmpla cu 
o iolă cu pînzele strînse. Pentru mărirea suprafeţei de 

rată, inflorescenţa sau chiar întreaga plantă se trans- 
formă într-o minge perfect sferică. Or, ca mingea de 
fotbal să fie ușoară, camera ei se umple cu aer. La 
mingiuţele vegetale, ușurarea e produsă de perfecta 
uscare a plantei, moment în care vintul le poate urni 
fără dificultate. 

Acest ingenios mijloc de transport necesită spaţii 
largi, pe cît e cu putinţă netede şi nu e greu de pre- 
supus că îl vom întilni cu precădere la plantele de 
stepă și de nisipuri. 

Printre buruienile impozante şi decorative ale ste- 
pei se numără şi buzduganul sau rostogolul (Echinops 
sphaerocephalus). O tulpină trecută de 1 m înălțime 
poartă cîteva frunze pieloase, înguste şi ţepoase, iar 
în vîrful numeroaselor ramuri, cîte o infiorescenţă 
rotundă, ghintuită cu puncte albastre-oţelii la fel cu 
buzduganele voievodale. Toamna, cind semințele s-au 
copt, inflorescenţele se usucă, se desprind de tulpină 
şi cad în ierburi, luînd înfăţişarea unor sfere de sîrmă 
ghimpată. Vîntul rostogolește cu iuţeală mingiuţele 
vegetale pînă cînd acestea, întilnind un obstacol, se 
izbesc de el și se sparg, împrăștiind seminţele. 

Din cauza proporțiilor răsărite, rostogolul nu-și 
poate deplasa decît inflorescenţele. Cînd plantele sint 
mai mărunte, iar inflorescenţa nu are o formă rotundă, 
întregul corp al plantei participă la formarea acestei 
sfere călătoare. 

În stepele sărate ale ţării noastre, ciurlanul (Salsola 
ruthenica) îşi rotunjeşte tulpinile uscăţive şi le adu- 
nă, iar frunzele subţiri ale lujerelor le întreţes ca și 
cum ar vrea să lege spiţele. Împins de vînt, balonul 
se deplasează cu ușurință, asigurind acestei specii o di- 
seminare masivă şi la distanţe mari. 

Pătlagina cretană (Plantago cretica), plantă litorală 
din țara Minotaurului, rudă bună cu pătlagina noastră 
de nisip, dar mai scundă, e o neîntrecută meşteră în 
arta confeeţionării vehiculelor sferice. 

Fig. 32 Pătlagina cretană 
ceste un adevărat anemomobil vegetal. 


E 


În perioada coacerii, cei 10—12 lujeri cu fructe se 
înclină spre centru, ascunzind în curbura nervurilor 
lor căsuţele cu seminţe, iar rozeta de frunze subţirele 
îşi stringe chingile pe deasupra. Rădăcina foarte mică 
şi firavă se distruge rapid, permiţind acestui anemo- 
mobil vegetal să alunece pe pista plăjii şi a dunelor. 

Cam la fel procedează și una din cele mai vestite 
plante din orientul apropiat, roza Ierichonului (Anas- 
tasica hierochuntica), o cruciferă comună în locurile 
nisipoase din Arabia, Egipt şi Siria, folosită de local- 
nici ca un higroscop foarte sensibil. Planta, care în 

stare uscată pare un bulgăraș datorită tulpinilor strîn- 
se ghem, la cea mai mică prezenţă a apei îşi deschide 
siliculele, îşi întinde ramurile ca apoi să și le stringă 
din nou pe măsură ce atmosfera redevine uscată. 

Purtată de vînt, roza Ierichonului ajunge la ţărmu- 
rile Mediteranei. Proprietatea  higroscopică o ajută 
să-şi deschidă fructele atunci cînd întilnește un loc 
umed. 


Pe spinarea ghețarilor 


Muntele cuprinde o serie de trepte vegetale. Cu un 
ochi atent și cu un altimetru putem stabili aceste zone 
mai largi sau mai strimte, marcate de prezenţa unor 
specii caracteristice care rareori urcă la o înălțime mai 
mare decît cea obișnuită sau coboară sub limita lor 
optimală de viață. Aproape că am putea ghici înălţi- 
mea la care ne aflăm și fără altimetru, numai căutînd 


cu privirea plantele ierboase ori arbuştii din jur. 


Eroarea noastră — dacă vom ţine seama de particu- 
larităţile muntelui respectiv — ar putea fi cel mult 
de ordinul zecilor de metri. 

Citeodată, ne găsim în încurcătură și sintem dispuși 
să punem la îndoială existența unor plante indicatoare 
de altitudine. Unele plante pe care le știam însoţitoa- 
rele unor trepte mai înalte le găsim aproape la poa- 
lele muntelui, amestecate cu specii mai de joasă alti- 
tudine. 

Iată, de pildă, smirdarul (Rhododendron kotschyi), 
care invadează cu tufele lui de jeratic zonele cuprinse 
între 1 800—2 400 m, poate fi întîlnit pe Valea Bătri- 
nei, în Munţii lezer-Păpușşa, la o altitudine de 1 100 m. 

Cum se explică poposirea lui pe meleagurile atît de 
joase ? În orice caz nu poate fi vorba. de un capriciu 
al vîntului. Între zona stincoasă unde creşte bujorul 
ie munte şi zona de conifere unde descinde se inter- 

12 — Botanica distractivă 


pun bariere tectonice și vegetale prea numeroase şi 
greu de învins. 

O singură explicaţie poate fi dată. Valea Bătriînei 
face legătura cu lacul Iezer, poetică rămăşiţă a unor 
străvechi fenomene glaciare. Valea Bătrînei este fosta 
vale a unui ghețar a cărui căldare o reprezintă astăzi 
pitorescul lac alpin. Pe aici s-au scurs uriașele blocuri 
de gheaţă, purtind pe laturi, în faţă și pe spinare rup- 
turi de piatră, morenele, care și astăzi zac răspiîndite 
pe valea vijeliosului rîu, ca nişte martori mulți. 

Limita celor din urmă morene ne indică regiunea 
unde gheţurile începeau să se topească. Ultimii rodo- 
dendroni se găsesc nu departe de această regiune, 
ceea ce ne face să presupunem că ghețarul a cărat pe 
spinarea sa şi semințele smirdarului. Găsind o zonă 
răcoroasă și adăpostită, planta s-a putut dezvolta în 
voie şi s-a păstrat chiar şi la această altitudine joasă 
pînă în zilele noastre. Frecventă în Himalaya, Alpi şi 
Caucaz — munţii cu zăpezi veşnice — aceste „cobo- 
rîșuri“ aparent inexplicabile ale unor specii de mare 
altitudine sînt întilnite şi în țara noastră în Munţii 
Retezat şi Făgăraș, împodobiţi odinioară de cununa 
Giamantină a ghețarilor. 


Navigatorii temerari 


Din cînd în cînd citim în presă despre originalii cu- 
rajoși care au făcut ocolul lumii în barcă. Şi plantele 
își au originalii lor navigatori care, folosind calea apei 
și transformîndu-se mai mult sau mai puţin îndemi- 
natic în plute, au simțit şi fierbinţeala ecuatorului și 
mâîngiierile de gheaţă ale polului. 

Nu o dată, Linné a găsit lingă fiordurile seandina- 
vice seminţe de Ipomoea, volbura mexicană, sau frag- 
mente de alge din Marea Sargaselor. Recent s-a des- 
coperit pe ţărmul Oceanului Îngheţat de Nord păstăile 

Prezenţa călătorilor exotici ar da naştere la expli- 
caţii fantastice dacă n-am şti nimic despre binefăcă- 
torul curent al Golfului, care transportă apele calde 
din Golful Mexic spre nordul Europei, îndulcind re- 
marcabil clima unor regiuni situate în jurul Cercului 
Polar. Pe spinarea caldă de apă călătoresc fructele 
unor plante a căror rezistenţă la umiditatea sărată a 
oceanului trece de 100 zile; în acest timp ele pot 
străbate fără riscul distrugerii embrionului distanţe 
considerabile. Cei mai mulţi navigatori călătoresc da- 
torită întimplării sau înarmaţi cu mijloace rudimen- 
tare. Nucile de cocos reprezintă față de aceştia dife- 
rența dintre un vapor bine echipat pentru o lungă 
călătorie și o simplă barcă de original cu o piînză şi 
un sac de merinde. 

Cocotierii sînt plantele terestre cel mai bine adap- 
tate răspîndirii fructelor pe calea apei. De altminteri, 
ei trăiesc la ţărmul oceanelor sau al fluviilor din re- 
giunile calde. 

Fructele lor aproape sferice au dimensiuni impre- 
sionante — la Lodoicea ating 50 cm în diametru, pen- 
tru a dizlocui un volum cit mai mare de apă. Ca să fie 
cît mai uşoară, nuca conţine un strat gros fibro-bure- 
tos, plin cu aer. În sfîrşit, ca nu cumva apa să vatăme 
vaporașşul, coaja exterioară a acestuia este perfect im- 
permeabilă, putînd rezista mai bine de un an acțiunii 
continue a valurilor. 

Puii plantei găsesc nu numai o încăpere etanşă, cu 
o temperatură constantă, dar şi o bogată substanţă de 
rezervă care le asigură o existenţă fără grijă pentru 
călătorii de 5—6 000 km. 


Submarinele vegetale 
Plantele de apă cu flori au trebuit să rezolve în me- 


diul lor natural o foarte grea problemă hidrotehnică, 
şi anume deplasarea în sens vertical a întregului orga- 

nism sau a unor părţi din el în anumite perioade ale 
vieţii. Astfel, polenizarea nu poate avea loc decit la 
suprafața apei, iar fructul trebuie să-și petreacă peri- 
oada de repaus pe fundul milaștinii. 

Scufundarea și ridicarea la suprafaţa apei este rea- 
lizată de animale cu ajutorul mișcărilor unor organe 
speciale sau a membrelor. Plantele n-au astfel de orga- 
ne. Ele trebuie să procedeze asemenea unui mecanism 
omenesc — respectiv ca un submarin — folosind însă 
energia și reacţia lor vitală. Scufundarea submarinu- 
lui se realizează prin umplerea tancurilor de balast cu 
apă, iar ridicarea la suprafaţă prin eliminarea apei 
din aceste încăperi speciale cu ajutorul pompelor. Ca 
să vedem în acţiune principiul submarinului aplicat 
de o plantă, nu avem decit să privim otrăţelul de 
baltă (Utricularia vulgaris). Despre otrățel am mai 
vorbit la plantele carnivore, admirîindu-l pentru res- 
pectabila-i plasă cu capcane. Aceste capcane nu ser- 
vesc doar la prinderea prăzii, ele au și rolul tancuri- 
lor de balast ale submarinului. 

Cînd planta a fructificat, capcanele își încetează 
menirea. Căpăcelele lor înțepenesc, iar pereţii sensi- 
bili îşi pierd proprietatea contractilităţii, lăsînd apa 
să pătrundă în voie în interiorul urticulelor. Îngreu- 
nată, planta se scufundă. Periscopul lujerului floral, 
care în mod obișnuit se înalță deasupra apei, dispare 
brusc, trăgînd spre adînc micile cămăruţe cu seminţe 
care își vor face somnul de iarnă pe fundul mlaştinei. 

Un submarin sau mai degrabă un batiscaf vegetal 
nu mai puţin interesant este și castana de apă, numi- 
tă şi ciulinul de apă (Trapa natans). Ambele numiri, 
aparent contradictorii, sînt perfect justificate, fiecare 
pentru o etapă din evoluţia fructului. La început, aco- 
perit de un înveliș verde destul de gros, fructul pare 
o castană. Învelișul îi servește ca un colac de salvare : 
îl ușurează cît timp se dezvoltă sămînța verde, legată 

legătură se rupe, iar învelișul verde, descompus de 
apă, se desprinde scoțind la iveală partea lemnoasă, 
neagră ca abanosul, cu patru ghimpi ascuţiţi şi cu un 
mic chepeng. Îngreuiat de miezul compact şi hrăni- 
tor, fructul cade pe fundul bălții unde ancorele ghim- 
pilor îl fixează trainic, păzindu-l în același timp de 
gura peştilor. 

Batiscaful iernează în adincuri. Primăvara, rădă- 
cioara împinge chepengul și se prinde de mil. Cînd 
plăntuţa a consumat întreaga substanţă de rezervă, ba- 
tisfera se ușurează şi începe să se înalțe, permiţind 
frunzulițelor să scape din închisoarea de abanos prin 
deschizătura chepengului aşezat astfel într-o poziţie 
mai favorabilă. 

leşit la suprafața apei, batiscaful lemnos se lasă 
purtat de curenți și călătoreşte ca o epavă, eșuînd une- 
ori la ţărmul mării. 


Plata merindei 


Furnicile sînt îndeobşte cunoscute pentru hărnicia și 
vigilența lor gospodărească. Oriunde găsesc o fărîmiță 
cît de neînsemnată de hrană, indiferent de ce natură 
ar fi ea, o cară la furnicar. 

În cămările lor poţi găsi orice, mai puţin seminţe 
ce plante. Pericarpul acestora nu poate fi sfărimat de 
fălcile lor şi o experiență multimilenară le-a arătat că 
2 sămînţă adusă în cuib este o adevărată pacoste. Ne- 
consumată la timp, dă de umezeală, încolțeşte, se dez- 
“oltă şi le strică galeriile. Doar un neam de furnici, 
zarnicile-agricultori (Pogomyrez), cultivă intenționat 
zramineea Aristia pentru boabele sale, pe care însă 
zu le consumă așa cum le culeg din holdele lor. Ca- 
ziopsele sînt puse la încolţit, iar coleoptilii sînt rete- 
zaţi cu ajutorul fălcilor. Abia cînd gizele sînt sigure 
ză boabele n-o să mai încolțească și cînd amidonul 

fad s-a prefăcut cu ajutorul enzimelor în delicioase 
substanțe zaharoase, boabele sînt scoase la uscat și 
înmagazinate. Pogomyrex nu-și duce viața pe la noi. 

Totuşi, umbliînd prin pădurile carpatice în lunile 
mai-iunie, vom zări adesea furnici roșii opintindu-se 
din răsputeri să tragă cite-o sămînță prin frunzarul 
uscat al pădurii. 

Dacă vom așeza sub lupă astfel de seminţe, ne vom 
explica osirdia furnicilor. Prăzile lor vegetale nu sînt 
seminţe ca toate celelalte. La un colţ au o mică creastă 
cărnoasă, dulce şi gustoasă, numită în știință carun- 
culă. Pentru ea se dau în vint „prietenele“ lui Fabre. 
Producătoarele unor astfel de semințe cum ar fi nea- 
muri de toporaş (Viola canina) sau de brebenei (Cory- 
dallis), parcă ar cunoaşte năravurile harnicilor gospo- 
dine. Mica momeală le obligă pe furnici să tragă să- 
miînţa care astfel este transportată departe de planta- 
mamă. Undeva, pe drum, din cauza smuciturilor și 
pragurilor, caruncula se desprinde de sămînţă. Sămîn- 
ja va rămîne afundată în humusul afînat al pădurii, 
iar giza ușurată va pleca victorioasă la furnicar cu pre- 
țul strădaniilor sale. 


aina viscului 


La popoarele vechi şi în special la druizi, viscul (Vis- 
cum album) era considerat ca o plantă sacră. Pentru 
mințile întunecate de taine, prezenţa acestei tufe veșnic 
verzi pe copaci era considerată ca un semn al zeilor, iar 
pasărea care îi dădea tircoale — un trimis al cerului. 
În cinstea lui se dădeau serbări, se făceau sacrificii şi 
se stabileau anumite date calendaristice. 

Și astăzi s-a păstrat un ecou al acestei străvechi 
credințe. În multe ţări se obișnuiește ca de Anul nou 
să se atirne de tavan tufe sau ramuri de visc. 

Fără îndoială că vîscul prezintă un deosebit inte- 

nuare obiectul unor cercetări ştiinţifice, iar complexa 
relaţie parazit-gazdă încă nu e complet limpezită. Nu 
mai puţin interesantă este calea prin care acesta se 
răspîndește. 

Viscul este una din multele plante ornitochore ale 
căror seminţe sînt răspindite prin păsări. La plan- 
tele din această categorie, săminţa are un înveliş căr- 
nos și atrăgător. În atare cazuri, pasărea consumă în- 
velişul dulce şi hrănitor, fie ciugulindu-l cînd fructul 
e mai mare, fie înghiţindu-l cu totul cînd e mai mic. 
În prima situaţie, izbită mereu de ciocul păsării, să- 
mînţa se desprinde și cade la pămînt. În cealaltă însă, 
din cauza învelişului ei lemnos, sămînţa nu poate îi 
digerată de pasăre şi este eliminată odată cu excre- 
mentele — excelent îngrășămînt natural însoțitor — la 
distanţe apreciabile. 

Vîscul prezintă datorită condițiilor sale speciale de 
viață unele particularităţi care îl diferenţiază de restul 
plantelor ornitochore. 

El înflorește toamna tirziu și rodește în miezul iernii 
cînd hrana păsărelelor este rară şi săracă. Fructele 
sale sînt nişte boabe alb-gălbui, asemănătoare unor 
perle și aşezate cîte trei la locul de inserţie a frunzelor. 

Răspînditorii săi sînt mierlele, care le consumă cu 
predilecție. Dacă boabele viscului ar fi fost ca ale 
celorlalte specii, neamul acestui interesant semiparazit 
s-ar fi stins probabil de mult. Semințele împrăștiate 
pe pămînt odată cu resturile mîncării nu ar fi putut 
încolţi, știut fiind că viscul nu poate trăi dacă nu gă- 
sește o ramură-gazdă de care să se prindă. 

Şi totuşi, el puiază pe ramurile alăturate și pe co- 
pacii vecini. Care este explicaţia acestui fenomen care 
a frămîntat multă vreme pe oameni? Inventivitatea 
de chimist a viscului i-a asigurat continuarea vieții 
de semiparazit. Semințele sale sînt îmbrăcate într-o 
substanţă viscidă, lipicioasă. Cînd mierla consumă 
carnea dulceagă, semințele i se încleiază de cioc. Pa- 

Fig. 33 Sturzii şi mierlele ajută inconştient 


la răspîndirea vîscului. 

sărea nu se suferă murdară şi atunci îşi curăţă cio- 
cul frecîndu-l de o creangă vecină. Înzestrată cu în- 
veliș viscos, sămînţa aderă cu ușurință de scoarță, asi- 
gurîndu-şi mediul de dezvoltare. 


Cozile buclucașe 


Nu este un paradox şi nici o imagine poetică gratuită 
atunci cînd se afirmă că o coadă de berbec poartă o 
viitoare grădină botanică în miniatură. 

Cu puţină răbdare, un botanist a numărat în lîna 
unui respectabil exemplar ovin care a trecut prin 
mai multe transhumanţe fără să i se sacrifice po- 
doaba, fructele a 19 specii din următoarele familii: 
compozee — 8, ranunculacee — 1, umbelifere — 3, gra- 
minee — 2, rubiacee — 2, boraginacee — 2, rosacee —l. 
Aşadar, pămătuful cozii sau laţele încilcite ale spi- 
nării unor ierbivore devin mijloace de transport pentru 
unele plante. 

Epizoohorele sînt plante care își duc viaţa în stepe, 
adică tocmai în locurile pe unde se perindă turmele 
sau cirezile de ierbivore. 

Nu cresc mai înalte de 1,30 m, adică au aproximativ 
talia animalelor care, nevoite să treacă prin desișul 
lor sau atingindu-le din întîmplare, își încarcă părțile 
păroase cu un întreg depozit de seminţe. 

Pentru a putea folosi din plin acest sigur şi prac- 
de sistem de răspîndire, semințele plantelor zoo- 
chore au căpătat un caracter particular. Indiferent de 
ma lor, ele sînt înzestrate cu mici cîrlige cu care 

a agaţă cu străşnicie de firele de păr. 

Uneori, cîrligele au braţe ramificate și pieptănaşi 
complicaţi ca de pildă la Harpagophyton din Africa 
ie Sud. Cînd asemenea aparate de agăţat se prind în 
ama leilor, doar năpirlirea îi scapă pe nefericiţii regi 
=: animalelor de această cumplită pacoste. 

Mijlocul amintit mai sus antrenează cele mai lungi 
deplasări şi cele mai ciudate arii de răspîndire ale unor 
plante. 

Pătrunderea şi răspîndirea vijelioasă în Austrialia, la 
jumătatea secolului trecut, a unor specii euro-asiatice, 
inexistente pînă atunci în flora acestui continent izolat, 
s-a datorat unui transport de berbeci reproducători 
din Anglia. 

La fel s-a petrecut cu holera (Xanthium spinosum), 
buruiană ruderală extrem de răspîndită în ţara noastră, 
uşor de recunoscut după frunzele gălbui cu o dungă al- 
burie, după spinii trifurcaţi şi fructele lunguieţe, îmbră- 
cate jur împrejur cu cîrlige rigide. Pînă acum un sfert 
de mileniu ea nu se pomenea pe meleagurile noastre. 
Odată cu începerea războaielor ruso-turce, a fost adusă 
în cozile cailor căzăceşti din adincurile stepelor ucrai- 
nene şi în două sute de ani s-a răspîndit atît de mult, 
încît a devenit un element caracteristic în peisajul tere- 
nurilor virane sau al drumurilor bătătorite de țară. 


Musafirii nepofitiţi 


Nu vom vorbi aici despre oaspeţi ca tutunul, porumbul, 
cartoful, piersicul și atitea plante de cultură sau de 
ornament care, venite de dincolo de Oceanul Atlantic, 
din adincul Asiei sau din inima Africei, şi-au dat 
întîlnire pe cîmpurile sau în grădinile noastre, încetă- 
țenindu-se. Ne vom opri doar asupra cîtorva oaspeți 
nepoftiți şi nedoriți, ba cîteodată și stricători, care au 
pornit-o în lungă pribegie peste mări şi țări. 

Aceste buruieni vagabonde au toate calităţile unui 
„turist“ încercat : vitalitate, rezistență, pretenţii mo- 
deste, capacitate de aclimatizare rapidă şi integrală, 
expansibilitate geografică. 

Migraţia lor s-a făcut în două sensuri: de la vest 
spre est, adică dinspre America spre Europa şi Asia, 
şi de la est spre vest, dinspre centrul Asiei spre Europa 

186 sau dinspre Europa către America. 

Dacă drumeţia din Asia spre Europa n-a întimpinat 
decît opreliştea unor fluvii, plantele putînd să înainteze 
palmă cu palmă de pămînt, în schimb între Europa şi 
America s-a interpus uriașul zid de apă al Atlanticului. 
Transbordarea plantelor a făcut-o fără voia lui omul, 
care odată cu seminţele buruienilor folositoare a trans- 
portat şi seminţele buruienilor însoţitoare, scăpate de 
sub controlul său minuţios. A fost suficient acestor 
buruieni să pună piciorul într-un anumit loc al conti- 
nentului şi de aici, înarmate cu toate calităţile de rutier 
de care am vorbit, au început să se împrăștie pe vaste 
arii geografice, devenind buruieni comune şi autohtone. 

Caravelele şi apoi vapoarele cu abur au transportat 
din coloniile transatlantice pe țărmurile Europei o 
sumedenie de oaspeţi nepoftiţi. 

Aşa s-a întîmplat cu bătrînișul (Erigeron canadensis) 
și ciuma grădinii (Galinsoga parviflora şi G. quadri- 
radiata), nelipsite azi printre bălăriile maidanelor și 
cîmpurilor ţării noastre de la munte pînă la mare, cu 
binecunoscutul ştir comun (Amaranthus retroflexus) cu 
Oenothera biennis cu flori galbene și bunghișorul cu 
numeroase flori alb-violete ca de părăluță (Stenactis 
ennua), plantă necunoscută pînă în 1763 în Europa, iar 
azi nelipsită în lunci şi rariști de pădure, cu ciuma ape- 
lor (Elodea canadensis) care a pus stăpînire pe împă- 
răţia apelor stătătoare. Atît de bine s-au statornicit 
ia noi, aşa de mult ne-am obișnuit cu ele, încît nu ne 
vine să credem că sînt specii adventive pe care acum 
trei-patru sute de ani zadarnic le-am fi căutat în Eu- 
ropa. La fel s-a petrecut şi cu oaspeţii din Extremul 
Orient ca laurul porcesc (Datura stramonium), holera 
Xanthium spinosum) sau trestioara mirositoare (Acorus 
calamus). 

Nici Europa n-a rămas datoare. Cu semințele dife- 
=telor plante de cultură au sosit în America pătlagina 
mare (Plantago major), pirul (Agropyrum repens), ro- 
coina (Stellaria media), iar cu boabele de grîu expor- 
zate — păgubitoarea neghină (Agrostema githago), care 187 

Fig. 34 Călătoria ştirului creţ 
(Amaranthus crispus) 


au năpădit America tot atît de repede şi complet în 
2—3 secole. 

Migraţia intercontinentală n-a încetat nici astăzi. Sub 
ochii noştri se desfășoară expansiunea geografică a unor 
buruieni noi, al căror itinerar poate fi urmărit pas cu 
pas şi aproape an cu an. În rîndul acestora numărăm 
citeva specii de laptele-cucului (Euphorbia), de ştir 
(Amaranthus), unele composee, cum ar fi mărită-mă- 
mamă (Rubdeckia laciniata) sau Ambrosia artemi- 
siifolia. 

Vom aminti spre exemplificare graficul cîtorva specii 
ruderale. 

Ştirul creţ (Amaranthus crispus) este originar din 
Argentina, de lîngă Buenos-Aires. În anul 1859 este 
descoperit în Franţa de către Theveneau şi Lepinasse. 

Peste 31 de ani, același ştir poposește în Italia, de 
unde este semnalat de Terraciano. După 1910 pătrunde 
prin Tugoslavia şi în ţara noastră, fiind găsit pentru pri- 
ma oară la Craiova, în 1911 de G. Grinţescu. Pentru a 
ajunge la Ploieşti i-au trebuit opt ani şi pentru a lua 
în primire marginea străzilor din Bucureşti încă doi. 
Nici Munţii Carpaţi nu i-au fost o oprelişte prea grea. 
În treisprezece ani i-a escaladat, şi după încă zece ani, 
și anume în 1943, a fost menţionat la Vașcău și Cluj, 
iar în 1946 la Sighet şi Iaşi. Drumul lui spre nord şi 
est continuă în prezent. În ultimii ani a fost menţionat 
în Ucraina subcarpatică şi în R.S.S. Moldovenească. 

În jurul căilor ferate şi al gărilor, în oraşele și satele 
din apropierea drumurilor de fier şi-a căpătat drept de 
cetățenie o specie de mușeţel (Matricaria matricarioi- 
des). Ciudăţenia acestui muşețel constă în capitulele 
sale, cărora le lipsesc cu desăvirşire razele albe, ale 
florilor marginale, prezente la celelalte rude apropiate. 

Originar din America de Nord, el a descins în Euro- 
pa în 1852, lingă Berlin. După 37 de ani ne trece hota- 
rele, statornicindu-se la Oraviţa, de unde îl citează 
Borbâs. Peste patru ani este găsit la Anina, iar la înce- 
putul veacului nostru la Tg. Mureș. Drumul pînă la 
Braşov, unde Moesz îl pomeneşte ca pe o buruiană 
răspîndită, a durat aproape cinci ani. 

Fiind o plantă „feroviară“, odată cu lărgirea conti- 
nuă a rețelei de căi ferate pe teritoriul țării, după anul 
1900, s-a împrăștiat pretutindeni şi muşeţelul „chel“ 
cum i se spune pe alocuri, folosit azi pe scară din ce 
în ce mai largă în scopuri medicinale. 

Nu mai puţin îndrăzneață este călătoria lentă, dar 
sigură a unui mărunt neam de alior (Euphorbia nutans), 
buruiana semănăturilor de plante furajere din Ameri- 
ca de Nord. 

În al treilea an de la revoluţia franceză ea a poposit 
la Paris ca un răspuns botanic ai Americii la misiunea 
istorică a generalului Lafayette în țara „tuturor liber- 
tăţilor“. Peste 35 de ani, botaniștii o găsesc însorin- 

du-se pe litoralul Mării Adriatice, la Fiume. După o 
plimbare de peste 130 de ani, mai precis în 1947, Clu- 
jul a numărat o buruiană în plus. Drumul pînă în 
împrejurimile Brașovului (Bodoc, Olteni) a durat vreo 
doi ani, iar pînă la marginea Capitalei încă vreo zece. 
Fără a fi prea răspîndit, acest alior răzbate totuşi şi 
îşi continuă cursa. Încotro ? Pînă unde? Fiţi siguri că 
prezenţa lui, oricît de modestă, nu va trece neobser- 
vată. 

„CITEVA CIUDĂŢENII” 


Anomalii folositoare 


3> spune că natura croieşte plantele după tipare per- 
?=cte. Într-adevăr, caracterele speciei respective apar 

= mod statornic la toţi reprezentanții, iar urmașii sea- 
-ănă ca două picături de apă cu părinţii. Subtilele 
mecanisme ale eredității, în măsura în care nu suferă 
zzuduiri prea puternice, își manifestă tendinţa lor con- 
zarvatoare, iar echilibrul dezvoltării interioare asigură 
Diantei un aspect normal, care o face ușor de recunos- 

cut în cadrul speciei sale şi tot aşa de simplu de deo- 
sabit faţă de exemplarele altor specii. 

Totuşi natura mai greşește citeodată. Împins de un 
vechi impuls copilăresc, cine n-a zăbovit asupra unui 
duchet de liliac ca să descopere printre florile normale 
cu 4 petale, flori cu 5 ori 6 petale, sau nu a îngenun- 193 

cheat în iarbă pentru a culege trifoi cu patru foi, atît 
de des figurat ca simbol al norocului ? 

Anomaliile n-au totdeauna un caracter monsiruos. 
Uneori, dimpotrivă, sînt deosebit de estetice şi atrăgă- 
toare, conferind plantei o notă de originalitate. Oame- 
nii au reţinut multe din aceste abateri morfologice şi 
pe unele le-au întreţinut în mod intenţionat pentru a-și 
îmbogăţi colecţia de forme horticole cu aspect deco- 
rativ sau cu valoare economică. 

Grădinile şi parcurile sînt pline de astfel de forme 
aberante şi cea mai fină mobilă își datoreşte frumusețea 
şi preţul tocmai anomaliilor lemnului. 

Cauzele apariției unor astfel de abateri de la carac- 
terele normale ale speciei sînt diverse. Uneori anoma- 
liile se datoresc îngrămădirii bruște a unei mari can- 
tităţi de sevă elaborată, ori a unor crăci lacome, lujeri 
tîrzii sau lujeri de refacere. Alteori ele sînt pricinuite 
de un dezechilibru în alimentarea cu hormoni de creş- 
tere a organelor plantei în primele etape ale dezvol- 
tării ei. 

Anomaliile pot fi variaţii individuale sau ereditare. 
În ultimul caz, ele se transmit la generaţia următoare 
prin seminţe într-un anumit procent. Prin cultură acest 
procent poate fi cu mult sporit. 

Unele anomalii privesc tulpina. 

Din loc în loc întîlnim păpădii (Taraxacum officinale) 
cu 4—5—6 capitule alăturate, pornite dintr-un singur 
lujer monstruos dezvoltat din îmbinarea unui număr de 
lujere corespunzătoare numărului de capitule. În curţi 
apar în straturile de crini albi (Lilium candidum) exem- 
plare teratologice cu 15—20 de flori, mai mărunte ca 
cele obişnuite şi înghesuite în virful unui lujer lat de 
4—5 cm. Această anomalie poartă numele de fasciaţie 
şi constă în lărgirea în formă de pangiică a unui ax 
rotund. La unii copaci lujerii sau chiar tulpinile iau 
forme de evantai sau mîner lăţit de cirjă. 

Prin păduri întîlnim ici şi colo exemplare de copaci 

192 care prezintă pe o latură sau jur împrejurul trunchiu- 

si nişte umflături numite gilme. Ele apar mai îrecvent 
zə plopii negri (Populus nigra), ulmi (Ulmus) sau mes- 
-sacăn (Betula alba). Dacă aceste aderențe sau concreş- 
-zari de ţesut sînt sănătoase, adică nu conţin zone pu- 
zede sau canale de insecte, ele dau un lemn preţios 
pentru furnir şi strungărie. 

Pădurarii sînt mulţumiţi cînd doborînd frasini (Fra- 
=inus) ori paltini de munte (Acer pseudoplatanus) nime- 
zesc exemplare cu lemn cref. Această anomalie în struc- 
zura internă a lemnului se datorește încreţirii limitelor 
inelelor anuale. Şi mai bucuroşi sînt silvicultorii cînd 
a aceleași specii dau peste lemnul măzărat sau în ochi 
ie pisică. Aspectul granular al acestuia e o urmare a 
producţiei abundente de muguri care lasă în lemn 
ochiuri în forma unui bob de mazăre. Atit lemnul creţ, 
cît şi cel măzărat, prin lustruire oferă un prețuit mate- 
rial pentru confecționarea mobilei fine. 

Citeva anomalii se manifestă şi în dezvoltarea 
coroanei unor copaci. Uneori ramurile stejarilor 
'Quercus) sau salcîmilor (Robinia) rămîn subțiri și 
cresc în sus, aproape paralel cu tulpina, închipuind 
o coloană sau o piramidă. Aceste exemplare for- 
mează în horticultură varietatea pyramidalis sau co- 
lumnaris. Alteori, la ulmi (Ulmus foliacea), frasini 
(Fraxinus excelsior) sau duzi (Morus alba) ramurile 
subțirele pornesc la început șerpuit, apoi cresc în 
jos, conferind coroanei o înfățișare de umbrelă (var, 
pendula). 

Şi mai numeroase sînt aberaţiile frunzelor. La unele 
conifere cultivate, cum ar fi tuia sau arborele vieții, 
(Tuja orientalis), <hiparoşii (Chamaecyparis lawso- 
niana), ienuperul (Juniperus) în loc de frunze solzoase 
apar frunze aciculare. Această anomalie, transmisă ere- 
ditar prin butăşire sau altoire, se numeşte retinos- 
pora. l 

Cîteodată, la unii arbuşti sau arbori cum ar fi 
liliacul (Syringa vulgaris), carpenul (Carpinus betu- 

13 — Botanica distractivă 


lus) mesteacănul (Betula alba), în locul frunzelor 
obișnuite cu limb întreg sau dinţat, apar frunze cu 
limb adinc divizat (sectat) sau prefăcut în fîşii (fidat). 
Asemenea forme horticole sînt cunoscute sub nu- 
mele de varietatea laciniata sau varietatea filiformis. 

Nu numai plantele cu frunze simple sînt supuse 
variațiilor. Şi exemplarele unor specii cu frunze 
compuse își dedublează foliolele prin ramificarea ra- 
hisului sau îşi reduc frunzele compuse (salcim, frasin, 
glădiță), formînd varietatea monophylla. 

Cele mai frumoase şi decorative anomalii ale 
frunzelor sint acelea care influenţează aspectul lor co- 
loristic. 

Sîntem familiarizați cu imaginea unor frunze omo- 
gen verzi. Totuşi pe străzi și în parcuri ne izbesc 
exemplare de copaci cu frunze foarte pestrițe, dato- 
rită unor tulburări în mecanismul pigmenţilor fo- 
liari, transmise pe sub cale ereditară. Depigmentarea 
poate fi generală sau sub forma unor pete, în benzi, 
mozaic sau neregulate. Porţiunile decolorate ale lim- 
bului sint albe, gălbui sau galben-verzui. Varietatea 
variegata este adeseori întîlnită la ulm (Ulmus cam- 
pestris) sau la arțarul american (Acer negundo), co- 
paci plantați cu miile pe străzile capitalei noastre. 


Anomalii păgubitoare 


Străbătind pădurile, atenţia noastră este atrasă de 
unele anomalii vegetale care, fără a schimba înfăţi- 
şarea generală a copacilor, îi împodobesec cu o seamă 
de formaţii anatomice stranii. Ele sînt pricinuite fie 
de paraziți criptogamici, fie de insecte mărunte. 

În pădurile de conifere, unele exemplare de molizi 
sau brazi poartă pe ramuri mănunchiuri de crenguțe 
ciudate, numite în popor mături de vrăjitoare. 
Aceste formaţii sînt provocate de o ciupercă micro- 

194 scopică, Melampsorella, care în stadiul ecidian infec- 

Fig. 35 Cele mai des întîlnite şi atractive 
=nomalii vegetale din pădure 

sînt măturile de vrăjitoare, galele molizilor, 
coarnele roşii ale arinului şi ciucurii sălciilor. 


==ză lujerii anuali. Mugurii acestora, sub excitaţiile 
-vercii dau naștere la un sistem bogat de lujeri 
-—şi, verticali şi foarte apropiaţi între ei, formînd 
=cevărate tufe. Din acești lujeri pornesc rămurele 195 

scurte, opuse, în vertical sau alterne, care cresc la 
întîmplare. Ele nu sînt lipsite de frunze, însă ăcele 
sînt cu totul deosebite de cele sănătoase prin culoare, 
orientare, formă și număr, fiind mai scurte, aproape 
rotunde, aşezate mai rar, de jur împrejurul axei 
şi lipsite pe faţa inferioară de dungile alb-cretoase. 
În timp ce frunzele ramurilor sănătoase de molid 
sint persistente, ăcele măturilor de vrăjitoare se 
schimbă în fiecare an, asemenea copacilor cu frunze 
căzătoare. 

Aceste mături cresc an de an, putind atinge o 
înălțime de 1 m și se menţin 10—20 de ani, fiind 
apoi smulse de vînturile mai puternice. 

Tot în pădurile de molid vom remarca pe cetini 
alături de conurile obișnuite şi alte conuri mai mici, 
cam cît o alună, cu un aspect original, care aduce 
puţin cu acela al conurilor de tuia orientală din 
parcuri. Aceste conuleţe solzoase, de culoare verde- 
închis cu marginile solzilor de culoare galbenă-ca- 
fenie-roșcată, prinse deoparte a lujerului sau jur 
împrejurul acestuia, sînt galele păduchelui molidului 
(Sacchipantes viridis), o insectă mică, cu aripioare 
transparente, rudă bună cu Filoxerele. Dacă vom sec- 
ţiona un astfel de con, vom găsi înăuntru numeroase 
cămăruţe care adăpostesc cîte o larvă. 

Coborînd în pădurile de fag, un punct de atracţie 
îl va constitui frunzele acestei specii lemnoase care 
uneori sînt împodobite cu un număr mai mic sau 
mai mare de mărgelușe ovoidale, tari, cu vîrf ascu- 
tit, pînă la 1 cm de înalte, la început colorate în 
verde-pal, apoi în roşu-viu. Aceste mărgelușe nu sînt 
altceva decît galele ţînțarului de frunză al fagului 
(Makiola fagi), care îşi iasă ouăle pe mugurii ne- 
deschişi. 

în lunile de vară, coroanele arinilor ce însoțesc 
rîurile de munte par stropite cu vopsea roşie. Dacă 

acest fenomen, atenţia noastră va fi atrasă de unele 
conuri care au o formă cu totul deosebită de cele 
-ormale. Anomalia este produsă de o ciupercă, 
Taphrina alni-incani, care se introduce în solzii in- 
ziorescenţelor femele. Sub excitaţiile ciupercii, solzii 
s2 hipertrofiază luînd forma de măciucă și ies în 
afara conurilor. Aceste formaţii de un izbitor roşu- 
armin, care conţin ascosporii ciupercii, se zăresc 
de departe şi dau o notă caracteristică arinișurilor. 

Niei luncile cu sălcii nu sînt lipsite de surprize. 
Pe alocuri, elasticele mlădițe ale sălciilor apar împo- 
dobite cu ciucuri lungi, uneori şi de o jumătate de 
metru şi formaţi într-o serie de bumbi sferici de di- 
mensiuni deosebite, înşirați ca pe o aţă. 

Acești ciucuri sînt gale produse de un neam de 
intar, Rhabdophaga terminalis şi formate din nu- 
meroase frunzulițe înghemuite. La început verzui, 
ciucurii capătă cu timpul o culoare galben-cafenie, 
iar spre toamnă se desprind! şi cad la pămînt. 

Deşi păgubitoare pentru păduri, toate aceste pi- 
torești anomalii nu produc însă distrugeri masive 
care ar necesita luarea unor măsuri fitosanitare. 

Fraţii lui Păsărilă 


Păsări-Lăţ-Lungilă din povestea lui Ion Creangă nu-şi 
găseşte un echivalent mai potrivit în lumea plantelor 
ca eucaliptul (Eucalyptus regnans). 

Creștetul lui situat la 150 m de pămînt întrece 
de peste două ori înălțimea celui mai înalt molid 
din Europa, descoperit în 1945 pe valea Harţagului- 
Buzău, ajunge la jumătatea vestitului turn Eiffel 
şi poate, sta la acelaşi nivel cu virful cetăţii Petro- 
pavlovsk sau al piramidei iui Keops. 

Pentru a-i atinge creștetul ne-ar trebui o scară cu 
900 de trepte. Această performanţă ar realiza-o și 
100 de oameni dacă s-ar așeza unul pe umerii celui- 

Dintre toţi copacii cunoscuţi, eucaliptul crește cel 
mai rapid. Anual se lungeşte cu 3,5 m. Perioada de 
„adolescenţă“ durează cam 80 de ani. După această 
explozie de creştere în înălțime, eucaliptul se dez- 
voltă doar în; grosime. 

Aviditatea de apă a acestui copac este proverbială. 
Deşi nu-i înzestrat decît cu un pămătuf ciufulit de 
frunze înguste și lungi ca niște săbiuţe, aninat în 
virful trunchiului zdrențăros,  eucaliptul transpiră 
foarte mult. Tocmai datorită setei sale, comparabilă 
cu aceea a legendarului Tantal, el este cultivat în 
-ocurile mlăștinoase pe care le seacă și le asanează, 
făcînd să dispară ţînţarii anofeli, purtători de ma- 
larie. 

În acelaşi timp, datorită evaporării substanţelor 
sale uleioase şi aromate, el îmbălsămează și curăță 
aerul din regiune. De aceea eucalipţii se bucură de 
reputația unor copaci, antimalarici, care înlătură aerul 
rău (mal-aria în limba italiană). 

Foloasele eucaliptului nu se mărginesc doar la ro- 
lul său de asanare a unor terenuri nesănătoase. Ule- 
iul și bomboanele de eucalipt sînt valoroase produse 
farmaceutice. Din trunchiul său drept şi rezistent 
la putrezire şi ardere se fac cele mai trainice catar- 
ge, iar lemnul său fin şi dur, așa-zisul lemn de 


jarrah, rivalizează cu lemnul de acaju, fiind adese- - 


ori folosit la fabricarea mobilei. 

De aceea, acest copac australian a fost transplantat 
în multe ţări cu climă tropicală sau mediteraneană, 
aclimatizîndu-se de minune. Pe Coasta de Azur, în 
sudul Italiei sau pe țărmurile caspice ale Caucazului, 
eucalipții s-au integrat în peisajul local, fără însă 
a egala impresionantele înălţimi atinse în ţara de 
baștină. 

Vinjoșii 
care înfruntă mileniile 


O scurtă știre dintr-un ziar științific de dincolo 
de ocean relata la începutul acestui secol că a fost 
doborit un copac din care s-au încărcat 600 de va- 
goane de lemn. Un calcul simplu ne-ar arăta că o 
asemenea cantitate de cherestea ar fi suficientă pen- 
tru construirea unui sat format din aproape 300 de 
case cu pridvor şi două camere. 

Datele de mai sus nu sînt de domeniul fanteziei. 
Astiel de copaci, care se pot întrece de unul singur în 
volum cu o întreagă pădurice, există în realitate și 
populează platourile Sierrei Nevada din Statele Unite 
ale Americii, situate cam la 2000 m altitudine. Este 
vorba de un conifer, Sequoia gigantea. 

În vestitele Mariposa Grove sau Mamoth Grove din 
California, exemplarele de Sequoia se detașează vi- 
zibil de celelalte neamuri de conifere ca „Sugarpine“ 
sau bradul roșu al lui Douglas, care cu toată înălţi- 
mea lor de 80 m par niște pitici pe lîngă acești coloși 
singuratici. 

Impresia aceasta e întru totul îndreptăţită, deoa- 
rece exemplarele vîrstnice de Sequoia pot atinge 135 m 
înălțime, iar trunchiul la bază cu o circumferință de 
50 m, abia poate fi cuprins de 30 de oameni cu bra- 
tele întinse. 

Pe platforma netezită a unui ciot de Sequoia pot 
staţiona comod 16 limuzine ori se poate improviza un 
ring de dans unde alături de orchestră se pot mișca în 
voie 30 de perechi de dansatori. Prin tunelul săpat 
în trunchiul unui exemplar aşezat tocmai în mijlocul 
unui drum de munte, se strecoară cu ușurință două 
autocamioane mergînd în sens opus. 

Unui asemenea trunchi gigantic îi este necesar 

cinile sale ca niște șerpi boa, groase de 2—3 m şi 
lungi de 50—60 m, îl fixează bine de stinci. 

Aceşti coniferi sînt supranumiţi şi arbori-mamut, 
deoarece ramurile lor încovoiate amintesc colții ma- 
mutului, un strămoș al elefantului de azi. Astfel de 
„colţi“ au la baza coroanei dimensiunile unui brad 
de 100—120 de ani, adică 25—35 m lungime şi 2 m 
grosime. 

Virsta acestor copaci, calculată după numărul de 
inele cuprins în trunchi, depăşeşte în multe cazuri 
2 000 de ani. 

Rezistenţa lemnului de Sequoia se datorește duri- 
tății şi puternicei îmbibări cu rășină. S-au găsit cio- 
turi de Sequoia de la, începutul paleoliticului, pe care 
mii de ani nici agenţii chimici ai solului și nici cei 
atmosferici nu au reușit să le distrugă. 

Să poposim acum pe continentul african, care găz- 
duiește şi el doi dintre „vinjoșii“ lumii vegetale. 

Pe platourile Libanului apar răzleţite pilcuri de 
cedri (Cedrus libani). 

Circumferinţa acestei conifere nu depăşeşte 20 m, 
iar înălțimea ei rareori întrece 50 m, însă cedrul 
are o măreție şi o vigoare pe care nici un copac nu 
le oferă privirii. Ramurile sale perfect orizontale, 
coloritul de un verde aproape negru, formînd un 
contrast viu cu albul zăpezii, desimea frunzișului său 
sumbru îi dau un aer de măreție şi linişte care l-au 
prefăcut în cel mai îndrăgit şi cîntat arbore al popu- 
laţiilor arabe. 

La populaţiile de negri africani, baobabul se bu- 
cură de o venerație egală cedrului. Din cauza vîrstei 
înaintate pe care o atinga (4—5 000 de ani), el e con- 
siderat ca un fel de strămoș al pădurii. Chiar numele 
lui în dialect local înseamnă „copacul celor o mie de 
ani“. 

Baobabii nu cresc prea înalți, însă grosimea lor 

lor măsurat de la suprafața pămîntului pînă la baza 
coroanei e aproape tot atit de gros cît e de înalt. Ca 
nişte bătrinei de treabă, ei găzduiesc în coroanele 
deosebit de bogate şi umbroase o mulţime de păsări 
exotice ca tucanii şi marabuţii. 

Pentru indigeni, baobabul ca şi palmierul este un 
arbore atotfolositor. Din trunchiul lui se fac piroge; 
cu frunzele — o fiertură impotriva febrei; din mie- 
zul fructului se prepară o băutură răcoritoare şi un 
îel de săpun, iar la triburile primitive din inima jun- 
glei scorburile acestuia servesc drept mormînt pentru 
vraci. i 

Și tisa (Taxus baccata), una din podoabele munţi- 
lor Carpaţi, poate fi aşezată în rîndurile patriarhilor 
vînjoşi. Este copacul cu cea mai mare longevitate din 
pădurile noastre. Inelele ei anuale extrem de dese 
îi trădează o existență de 2—3 000 de ani. Din lem- 
nul său dur se confecționau pe vremuri atit obiecte 
de artă, cît şi cuie de șiță. Fructele sale otrăvitoare 
ca şi lemnul de preţ i-au adus pieirea. Puținele exem- 
Dlare ce-au mai supravieţuit acţiunii omului sînt de- 
cretate azi în ţara noastră monumente ale naturii. Şi 
ceilalți „moşi“ multimilenari de care am vorbit, şi al 
căror număr se rărește pe zi ce trece, se bucură de 
ocrotirea statelor respective. 


„Acoperișul lumii“ 


Numeroşi scriitori au fost ispitiţi să compare un 
templu antic cu o pădure. Imaginea artistică nu era 
Lpsită de contingenţe cu realitatea. Coloanele templu- 
ui aminteau trunchiurile copacilor, iar acoperișul 
său, cu puţină fantezie, putea fi asemănat cu nume- 
roasele coroane îmbinate. 

FExemplificarea vie a acestei comparații o repre- 
zintă un copac pe care populațiile din Extremul Orient 

Fig. 37 Ficusul pagodelor îşi întinde pe mari suprafețe 
acoperişul coroanei sprijinit de stîlpii rădăcinilor. 

l-au supranumit pe drept cuvint „acoperişul lumii“. Un 
singur exemplar ocupă suprafața a zece temple gre- 
cești, iar ramurile sale pornite parcă din pămînt ima- 
ginează sute de coloane. 

Acest copac este banianul sau smochinul pagode- 
lor (Ficus religiosa), arborele sacru al budiştilor, de- 
seori întîlnit în India. Numele îi vine de la faptul 
că adeseori locul lui de naştere este peretele sau 
acoperişul de lemn al unei pagode. Fiind o plantă lem- 
noasă epifitică, adică nefixată în pămînt prin rădăcini 
subterane, sămînța lui încolțeşte pe acest suport în- 

formînd rădăcini aeriene (adventive) şi întinzindu-se 
apoi în jurul clădirii pe suprafeţe de 2—4 hectare. 
Din depărtare ai strania impresie că banianul se naşte 
din interiorul pagodei. 

Smochinul pagodelor prezintă particularităţi inte- 
resante. 

Din săminţa căzută pe pămînt va creşte un copac 
care își dezvoltă lateral coroana. Ramurile dau naștere 
cîtorva rădăcini adventive. Ele se lungesc treptat și din 
loc în loc trimit spre pămînt alţi stilpi, astfel că după 
2—300 de ani dintr-un singur trunchi ia naştere o În- 
treagă pădure sub al cărui cort verde se poate adă- 
posti un sat întreg. Chiar dacă trunchiul-mamă se 
usucă, pădurea de ramuri continuă să trăiască şi să se 
întindă datorită rădăcinilor adventive. 


Adăposturi vii 


În lumea vegetală întîlnim numeroase specii cu frunze 
gigantice. Mărimea acestor organe nu este însă pro- 
porţională cu statura plantei.  Goliaţii au totdeauna 
frunze mici.  Săbiuţele  eucaliptului nu depăşesc 
10—15 cm, iar ăcele de Sequoia abia ating jumătate de 
centimetru. 

Frunzele uriașe aparțin cel mai adesea plantelor 
ierboase sau unor arbori mai puţin impozanți. 

Să facem un scurt popas pe țărmurile fluviului 
Amazon. Nesfîrşitele sale ape sint înstelate de mili- 
cane de flori alb-trandafirii ale lotusului Amazoa- 
nelor, cunoscut în ştiinţă sub numele de Victoria 
regia. Dacă florile plantei ne atrag prin inegalabila 
lor poezie, în schimb frunzele sale ne impresionează 
prin dimensiuni remarcabile. Diametrul frunzelor 
circulare, de un verde intens pe față şi violaceu pe 
dos, trece uneori de 2 m. Marginile lor sînt ridicate 
5—56 cm în sus, ca la o tavă de plăcintă. Această 

platformă rotundă, expusă la soare, unde se strînge 
uneori puţină apă, atrage păsările care o folosesc ca 
scăldătoare. Din cauza aceasta populaţia băștinașă 
de indieni o numește „apona“, adică tigăița păsărilor. 

Frunza de Victoria este o plută trainică, putind 
ţine fără să se scufunde un copil de 8—9 ani, așezat 
în picioare. Distribuind nisip în mod egal pe toată 
suprafața limbului, acesta poate să susţină o încărcă- 
tură de peste 70 kg. 

Deosebit de curioasă este și frunza uriaşă a unei 
aroidee exotice. Dracontium gigas, neam cu rodul 
pămîntului. Privită de la distanță, poate fi confun- 
dată cu un copac, înzestrat cu un trunchi aproape 
tot așa de gros ca un om, înalt de 4 m şi cu o co- 
roană lată de peste 5 m. Ceea ce am luat drept trunchi 
nu este decît pețiolul frunzei, iar coroana nu-i alt- 
ceva decît limbul puternic crestat, cu numeroase fo- 
liole. 

În ţările calde, unde plantele găsesc condiţii op- 
time de dezvoltare, frunzele unor specii devin ade- 
vărate acoperișuri vii, putind adăposti 3—4 oameni 
de văpaia soarelui sau de torentele ploilor tropicale. 
Astfel de umbrare vii le reprezintă frunzele bananu- 
lui (Musa paradisiaca), care ating cu pețiol cu tot şi 
6 m în lungime. 

Și seceta pustiurilor favorizează creşterea uriașă a 
frunzelor. În unele cazuri ele devin adevărate re- 
zervoare de apă. Astfel Aloële și Agavele prezintă 
frunze cărnoase, lungi de 1,5—2 m, cu spini în vîrf 
şi dinţi pe margini, cîntărind fiecare cam cîte 10—20 
kg din cauza marii cantităţi de lichid acumulat. Din 
frunzele de Aloë se scoate un medicament foarte 
prețuit, iar din cele de Agave se extrage pulque, bău- 
tura naţională a mexicanilor. 

În alt colţ al lumii, în pustiul Kalahari din Africa 
ne întîmpină o plantă cu frunze gigantice. Este vorba 

distachya), o străveche rămăşiţă a unui ordin bine 
reprezentat altădată pe suprafaţa pămîntului. Această 
gnetală este înzestrată doar cu două frunze pieloase, 
lungi de 2 m și late pînă la 1 m, prinse față în faţă 
de tulpina scundă, și care trăiesc cît și planta, adică 
100—150 de ani. După un număr de ani, ele capătă 
consistenţa pielii tăbăcite și vechi şi sînt sfîșiate de 
acțiunea vîntului. 


Funiile nesfirșite 


Pădurea tropicală este o aglomerare cumplită de 
specii, între care se dă o luptă aprigă pentru fiecare 
colțișor liber. Lumina e cucerită deplin doar de co- 
pacii falnici. Coroana lor înfoiată, înălțată la 30—40 m 
de la sol, formează un desiș, care permite cu greu- 
tate filtrarea razelor solare. Lipsa spațiului de dez- 
voltare și goana spre lumină împing unele plante la 
forme de adaptare caracteristice doar pădurilor tro- 
picale. 

Crescute la lumină slabă, aceste plante se etiolează, 
adică se îngălbenesc şi se lungesc, tirîndu-se zeci de 
metri pe sol şi apoi căţărindu-se iarăşi zeci de metri 
pînă găsesc în virful unui copac o portiţă liberă spre 
soare. 

Închinîndu-și întreaga energie sporirii spaţiilor 
dintre noduri, aceste plante nu au frunze şi nici nu 
se ramifică, iar grosimea lor rareori depăşeşte 5 cm. 
Abia cind ajung în virful copacului scot la iveală o 
mică coroană de frunze și un mănunchi de flori. Cres- 
cînd mai departe, în lipsă de sprijin ele cad la pă- 
mint, unde se ţîrăsc, încolăcindu-se ca un şarpe pînă 
cînd întilnesc un nou suport. 

Aceste plante agățătoare sînt vestitele liane tro- 
picale, pasiunea naturaliştilor cărora le oferă un in- 
teresant teren de studiu, calvarul exploratorilor care 

pierd un timp preţios pentru a le înlătura din cale 
şi bucuria maimuţelor ce le folosesc ca pe un trapez 
în salturile lor acrobatice. 

Din rîndul lianelor rotang, sau calamus, rude de- 
ale palmierilor, se recrutează recordmanii plantelor 
terestre. Dacă am culca eucaliptul la pămînt alături 
de această funie încolăcitiă, întinsă bine, el ar fi 
întrecut cam de două ori. Un palmier-liană, Demo- 
norops, al cărui nume înseamnă „Coarda dracului, 
folosit pentru mobila curbată, atinge şi 400 m. 


Balaurii vegetali 


Cu lianele tropicale se pot lua la întrecere doar unele 
alge. Desfăşurarea în lungime este îngăduită în cazul 
lor de vastele spații marine. 

Printre acestea se numără o algă brună, Macro- 
cystis pirifera, un colos al Oceanului Pacific, care în- 
trece balenele de 10—15 ori în lungime. 

De departe pare imensa spinare a unui monstru 
marin ce se ondulează deasupra valurilor. Ca să-şi 
mențină la suprafaţă corpul lung de 4—500 m. Ma- 
crocystis are pe muchie săculeţi de aer în forma unor 
pere, iar pentru a rezista acţiunii mecanice a valu- 
rilor, talul, adică partea vegetală a algei, nu este în- 
treg, ci împărţit în numeroase panglicuţe. 

Se pare că faimosul dragon chinezesc nu este decit 
reprezentarea fantastică a acestui „zmeu al mării“. 
Odinioară el a stirnit imaginaţia primilor corăbieri, 
înspăimîntaţi de mirajul uriaşului tal unduit de apă 
şi de flotoarele sale, cărora razele de lumină reflec- 

Minunea Sumatrei 


În 1819, botanistul Arnold, străbătind pădurile Su- 
matrei, a rămas împietrit de uimire în fața unei 
plante necunoscute pînă atunci. Sub coroanele de 
Cissus — un copac tropical — se adăposteau flori 
cît o roată de car în diametru, cu cinci petale căr- 
noase şi suculente, de un roșu viu, întinse la supra- 
fața pămîntului. De partea de sus a cupei florale, în- 
groşată ca un inel, erau prinse organele de înmulţire, 
iar în fundul acesteia zăcea atita nectar, încît s-ar fi 
putut umple cu el două pahare mari. 

Această plantă era adaptată perfect la viaţa para- 
zită. Lipsită de frunze şi de clorofilă, deci nepu- 


Fig. 38 Pădurile Sumatrei adăpostesc 
enormele flori de Rafflesia arnoldi. 

tindu-şi fabrica singură hrana, planta îşi redusese 
aparatul vegetativ la o tulpină scurtă şi la un mă- 
nunchi de haustori înfipte cu putere în vasele de 
liber și de lemn ale rădăcinilor gazdei, pentru a-i 
suge seva încărcată cu substanțe minerale şi cu sub- 
stanțe organice. 

La dimensiunile neobişnuite și la aspectul straniu 
al acestai plante se adăuga încă o particularitate. 
Enorma floare degaja un respingător miros de ca- 
davru. Atrase de duhoare şi de culoarea carnee a pe- 
talelor, sute de muște se imbulzeau spre ea. Nu în- 
căpea îndoială că aceste insecte contribuiau la pole- 
niizare. 

Era ușor pentru Arnold să noteze citeva date 
despre plantă şi chiar s-o deseneze, dar era un lucru 
imposibil să conserve în condiţiile climei tropicale o 
asemenea masă vegetală, care la un ceas după cule- 
gere se prefăcea într-o mizgă informă. Aparatul de 
fotografiat nu fusese încă inventat, aşa că nici pe 
această cale Arnold nu putea aduce probe. În ase- 
menea împrejurări cu greu te puteai face crezut 
în fața unei adunări științifice. 

Noroc că raportul exploratorului olandez a aţiţat cu- 
riozitatea unor botaniști care i-au urmat itinerarul 
şi au confirmat la înapoiere existenţa acestei plante 
ciudate. În cinstea descoperitorului ei, i s-a dat nu- 
mele de Rafflesia arnoldi. 

Deși lumea a fost străbătută în lung şi în lat, nu 
s-a mai găsit o floare care să depăşească dimensiu- 
nile medii aproximative ale „minunii“ din Sumatra : 
1 m în diametru, 3 m în circumferință şi 9 kg greu- 
tate. 

Fructul campion 
În drum spre ţara mirodeniilor, corăbierii Spaniei cu- 
legeau din apele Oceanului Indian niște fructe gi- 
gantice, ce pluteau deasupra valurilor asemenea unor 
geamanduri verzi. 

În Spania feudală aceste fructe numite „cocos de 
mare“ erau cumpărate cu aur şi păstrate ca pe nişte 
talismane, deoarece li se atribuiau proprietăți miracu- 
loase. 

Taina acestor fructe a fost dezvăluită atunci cînd 
în arhipelagul Seychelle din Oceanul Indian au fost 
descoperite două insulițe neînsemnate. Pe țărmurile 
acestor insulițe creștea un soi de palmier, înalt de 
30 m și împodobit în virf cu un panaș de frunze 
lungi de 5—6 m. În amintirea insulelor unde tră- 
iește, oamenii de știință l-au numit Lodoicea seychel- 
larum. 

Faimosul „cocos de mare“ nu era altceva decît 
fructul acestui palmier de pe țărmurile Oceanului 
Indian, adaptat mediului de răspîndire hidrochor (cu 
ajutorul apei). 

Odată cu descoperirea originii lor, prețul nucilor 
a scăzut simţitor, ca şi credința în puterile lor mis- 
terioase. Prețuirea ştiinţifică a rămas însă, deoarece 
„cocosul de mare“ nu are egal în lume în ce priveşte 
dimensiunile. 

Acest fruct campion este o drupă bilobată, cu o 
lungime de 50 cm și o greutate pînă la 25 kg, cuprin- 
zînd o singură sămînţă. Din sîmbure se pot face re- 
cipiente pentru apă cu capacitatea de 7—8 litri. 

Înainte de maturizarea deplină a fructului pe ar- 
bore, care durează mai mulţi ani, în interiorul aces- 
tuia se găsesa cam 3 litri de „lapte de cocos“, foarte 
gustos în stare proaspătă şi consumat cu plăcere de 
localnici. 

Cînd fructul se coace, laptele, pierzîndu-și apa, 
se transformă într-un miez alb cu o bogată con- 
centrare de zahăr şi grăsimi. Alături de țesutul bu- 
retos care îl înconjură, acest miez pufos şi uşor ajută 
la menţinerea nucii deasupra valurilor, constituind 
în același timp o prețioasă substanță de rezervă pen- 211 

tru embrion. Plăntuţa de Lodoicea poate călători în 
sfera ei etanșă luni întregi, pe distanțe de 3—4 000 km. 

Referindu-ne la fructe, nu putem stabili un raport 
statornic între dimensiunile acestora și mărimea 
plantei. La Lodoicea, de pildă, înaltă de 30 m şi cu 
fructul lung de 0,5 m, raportul dintre fruct și statu- 


1 
ra plantei este de şg . În schimb, la eucalipt, înalt de 
150 m şi cu lungimea fructului numai de 2 mm, ra- 
portul devine 


] 
75.000 - Aşadar, dacă eucaliptul ar avea 


fructele Lodoiceii şi am ţine seama de raporturile 
stabilite, ar însemna ca din astfel de seminţe să crească 
eucalipţi de 37,5 km, care ar întrece cam de 14 ori 
înălțimea celor mai semeţe piscuri ale Carpaţilor. 


Piticii înălțimilor 


Cine n-a străbătut măcar o dată în viață munţii? 
Regiunea lor alpină, îngheţată și bintuită de aspre 
vinturi în timpul iernii, încinsă de secătuitorul vă- 
păiaş al soarelui de vară, ridică un prag de netrecut 
în fața copacilor falnici. Molizii și pinii lasă loc 
tufelor scunde de jnepeni (Pinus montana ssp. mughus), 
care își alătură strîmb tulpinile chircite pentru a re- 
zista asaltului necontenit al vijeliilor. 

Dar nici aceşti temerari nu ating piscurile. Că- 
tre înălțimea de 2000 m îşi răresce rîndurile şi dis- 
par. De aici în sus începe împărăţia piticilor. 

Prin locurile înierbate, unde se păstrează puţină 
umezeală, se întind covoarele sălciilor alpine (Salix 
herbacea, S. retusa, S. reticulata), care îşi ridică 
cîțiva centimetri de la pămint tulpiniţele cu frunze 
pieloase și cu cîte un mîţişor verzui. 

Alături de ele se înșiruie tufele de arginţică (Dryas 
octopetala) cu frunze pisloase pe dos și flori mari ca 
niște stele albe, cu opt petale, iar pe solurile sărace, 

merişor alpin (Vaccinium uliginosum) îşi arată frun- 
zele ovale, tari, cu o pronunțată rețea de nervuri pe 
dos, printre care strălucesc fructele ca de afin, de cu- 
loare neagră-albăstrie, brumată. 

Coastele pietroase sînt năpădite de minunatul 
smirdar sau bujor de munte (Rhododendron kotschyi). 
Înflorind în luna iulie, el îmbracă versanții su- 
dici ai munților în parfumate veşminte vizibile 
de la mari distanțe ca o nesfirşită mare trandafirie. 
În unele țări înflorirea rhododendronului este o ade- 
vărată sărbătoare alpină. 

Cea mai curajoasă arată a fi însă azaleea sau coa- 
căza de munte (Loiseleuria procumbens), rămasă din 
vremuri străvechi pe la noi. Ea își întinde direct pe 
pămînt tapetele dese de frunzulițe, chiar și în jurul 
balizelor care indică cele mai înalte piscuri ale mun- 
ților noştri. Din acest covor des izbucnesc, într-un pu- 
ternic contrast cu verdele lui închis, buchețele de 
flori roze, tot aşa de rigide ca și frunzele. 

Aceşti copăcei, ca şi piticii umani, își păstrează 
statura măruntă pînă la adînci bătrîneți. 

Un alpinist pasionat aminteşte că a găsit în ace- 
laşi loc aceeaşi tufă de smirdar aproape neschimbată 
timp de peste 20 de ani şi că probabil ea viețuia cu 
mulţi ani înainte de prima lui ascensiune, fapt ve- 
rosimil dacă ţinem seama că piticii înălțimilor vege- 
tează mai bine de o jumătate de secol. 

Graţiosul mesteacăn, cel mai „muzical“ copac, 
atit de cîntat de poeții ruși, își înalță de obicei co- 
roana la înălțimi de 10—15 m. Ar părea aproape de 
necrezut că la aceeași vîrstă rude foarte apropiate 
de-ale lui par nişte puieţi. Şi totuși, în tinoavele 
friguroase şi inospitaliere de munte s-au păstrat ca 
rămăşiţe din flora glaciară, alături de alte ierburi 
caracteristice, şi două specii de mesteacăn: mestea- 
cănul pitic (Betula nana), un năpirstoc de copac de 

30—40 cm şi mestecănașul (Betula humilis), ceva 
mai răsărit, putînd să ne ajungă pînă la umăr. 

Nu încape îndoială că principala cauză a „nanis- 
mului“ în lumea vegetală trebuie căutată în condi- 
ţiile deosebit de vitrege de viață. 

Unele experiențe efectuate cu jneapănul au dove- 
dit destul de limpede acest lucru : transplantate într-o 
regiune inferioară, mai bogată în umiditate şi mai 
ferită de vînturi, exemplarele de jneapăn şi-au pier- 
dut înfățișarea alpină, apropiindu-se de statura pi- 
nilor. 


Copacii-jucării 


Micile terase din jurul casei sau interioarele locu- 
ințelor nipone sînt ornamentate cu arbori miniatu- 
rali, care le dau un aspect grațios şi în acelaşi timp 
original. 

Copacii jucării atît de atrăgători nu sînt specii anu- 
mite, ci doar forme pitice ale unor copaci care în con- 
diţii normale de viaţă ating dimensiuni apreciabile. 

Multă vreme taina horticultorilor japonezi a rămas 
necunoscută europenilor. Abia la sfirşitul secolului 
trecut, cu ocazia unor expoziţii internaţionale a fost 
împărtăşit procedeul de obţinere a unor astfel de 
forme ciudate. Secretul era mai simplu decît s-ar fi 
putut închipui. El se rezuma la înfometare și răbdare. 

Semințele copacilor falnici erau introduse în ghi- 
vece mici, cu foarte puţin pămînt. După ce planta ab- 
sorbea întreaga hrană dezvoltindu-şi cu putere rădă- 
cinile, era transplantată într-un ghiveci puţin mai 
mare. Succesiv, pe măsură ce pămîntul secătuia, co- 
pacul, era schimbat în vase ale căror dimensiuni Creş- 
teau foarte încet în raport cu dezvoltarea organelor 
plantei. 

Pentru a nu da coroanei posibilitatea să se extindă 

Fig. 39 Copacii pitici, mînaria japonezilor, 
sînt rezultatul unor strădanii de decenii. 


sau între ele în formă de şerpi încolăciți, pînă cînd, 
după ani şi ani, luau definitiv aspectul dorit. 

Prost hrăniţi, împiedicaţi de a-şi întinde rădăcinile 
și răsfira ramurile, acești copaci abia ating la 100 — 
150 de ani înălțimea de 50—60 cm şi grosimea cel 
mult cît a încheieturii miîinii. 

Nu toate speciile de copaci pot rezista unui astfel 
de tratament eroic. 

Mai modești în pretenţii, mai rezistenți şi mai plas- 
tici față de încercările grele la care sînt supuși se 
dovedesc coniferele — pini, chiparoşi şi ienuperi orien- 
tali — şi stejarii asiatici. 215 

Pentru a obţine o astfel de performanţă horticolă 
este necesară o răbdare de fier, ţinînd seama că abia 
după 15—30 de ani se stabilizează statura şi înfățișa- 
rea unor astfel de forme originale și atît de preţuite 
în ţara crizantemelor. Capitalul de muncă şi energie 
nervoasă investit în asemenea opere de artă hortico- 
la îndreptăţesc mîndria cu care japonezii îşi arată 
oaspeţilor colecţia de copaci-miniatură. 


Mai mici decit gămăliile 


Apa este leagănul contrastelor vegetale. Aici întil- 
nim alga-funie cu a cărei tulpină putem înconjura 
pista unui stadion și algele invizibile care încap cu 
zecile în spațiul unui milimetru. Și tot aici crește 
cea mai mică plantă cu flori de pe glob. 

Străbătînd în barcă Delta sau o baltă mai răsărită, 
trebuie să tragem cu nădejde la rame pentru a ne 
putea deschide o piîrtie prin covorul verde și compact 
al lintiţei. Această aglomerare de vegetale aduce des- 
tule pagube pescuitului. Pelicula ei deasă împiedică 
pătrunderea razelor solare. Apa bălții devine astfel 
rece şi întunecoasă, favorizînd dezvoltarea bacteriilor 
anaerobe care degajă hidrogen sulfurat, un gaz pri- 
mejdios pentru viața peștilor. 

În apele noastre stătătoare trăiesc cinci specii de 
lintiță (Lemna). Dintre acestea un interes deosebit îl 
prezintă Wolffia (Lemna) arrhiza, socotită ca cea mai 
mică fanerogamă cunoscută. 

Numele ei științific ne indică principala particula- 
ritate, „arrhiza“ însemnind fără rădăcină. 

Coloniile de lintiță măruntă sînt luate la prima ve- 
dere drept semincioarele verzi ale cine ştie cărei 
plante de baltă. În. realitate, aceste bobiţe sînt un fel 
de tulpiniţe de forma unor frunzişoare (fronde folii- 

de 1—5 mm. De obicei înmulţirea lintiţei se face pe 
cale vegetativă, prin muguri. Mai rar, apar şi floricele 
pe jgheabul de pe marginea plutișoarei formate din- 
tr-un mic înveliş (spat) în care se găsesc reunite o 
floare femelă și două mascule. 

Vă închipuiți ce dimensiuni pot avea florile dacă 
le raportăm la dimensiunile întregii plante! Gămă- 
lia de ac poate fi luată ca echivalent pentru plantă. 
Împărţiţi în patru gămălia şi pătrimea ei vă va da o 
idee aproximativă despre proporţiile florii. 


Colosul ființelor 
unicelulare 


Bacteriile şi algele unicelulare sînt cele mai mici plante. 

Datorită uriașului lor număr, ele formează un fel 
de ocean vegetal invizibil, împrăștiat în cea mai ob- 
scură picătură de apă, în fiecare centimetru cub de 
aer, în orice firimitură de sol, pînă cînd şi în taini- 
tele organismelor vii. Aerul și uscatul sînt împînzite 
mai ales de bacterii. Apele alcătuiesc domeniul prefe- 
rat al algelor. l 

Aceste organisme microscopice care ne înconjoară 
fără să le simțim sînt făurarii și ucigaşii naturii. 

Unii pitici aglomeraţi în vaste asociaţii coloniale 
(planctonul) alcătuiesc hrana uriașilor marini. Fără 
acţiunea chimică sau sanitară a bacteriilor de putre- 
facţie și a nitrobacteriilor, solul ar secătui, iar supra- 
fața pămîntului ar fi un imens cimitir, exalînd timp 
îndelungat miasme cumplite. Tot ele se amestecă în 
treburile gospodărești ale omului, dîndu-i o mînă de 
ajutor : acresce varza şi murăturile, prefac laptele 
dulce în lapte bătut, chefir, iaurt, mustul în vin, iar 
pu în oţet, îl ajută să obţină mai uşor fibrele tex- 
tile. 217 

Dacă nimic n-ar sta în calea paraziţilor nezăriţi, 
aceştia ar împrăştia boala şi moartea între animale 
şi oameni, ar distruge lent dar sigur plantele, pus- 
tiind întregul glob. 

Noroc că au şi ei duşmani temuţi care-i împuţi- 
nează, organismele nu se lasă lesne cotropite şi în- 
vinse, iar omul are putinţa nu numai să-i combată 
eficace pe cei mai mulți, dar să-i facă să dispară cu 
totul de pe suprafaţa pămîntului prin înlăturarea con- 
diţiilor lor de dezvoltare. 

Cînd vorbim despre lumea plantelor unicelulare, ne 
gîndim la fiinţele ale căror dimensiuni se măsoară în 
microni, obligindu-ne astfel să le studiem prin lenti- 
lele microscopului. 

Doar în foarte rare cazuri organismele unicelulare 
reuşesc să se facă zărite fără ajutorul unui instru- 
ment măritor. De aceea ni s-ar nărui reprezentarea 
noastră dimensională despre celulă dacă cineva ne-ar 
spune că există organisme unicelulare care întrece 
lungimea cotului. 

Și totuși astfel de celule vegetale gigantice există. 
Ele reprezintă un soi de algă unicelulară care își jus- 
tifică gloria de a fi cea mai mare celulă independentă 
cunoscută, deci un fel de uriaș al piticilor. Este vorba 
de alga Caulerpa, frecventă la țărmul mărilor calde. 

Caulerpa atinge dimensiuni de 30—50 cm. Intere- 
sant este că organismul ei seamănă cu o plantă pluri- 
celulară, înzestrată cu toate părţile vegetative. 

Așa-zisele tulpini se întind pe fundul mării, lobii 
acesteia de forma frunzelor se înalță vertical, iar un 
fel de rădăcioare incolore — organ de fixare — se în- 
groapă în mil, cu toate că acest întreg complex de 
forme nu reprezintă altceva decît o celulă, cu o sin- 
gură cavitate comună. 

Deși plantă unicelulară, Caulerpa prezintă încă de 
pe treapta ei inferioară de organizare schema anato- 
mică a unei plante superioare. 

MĂRTURII ȘI MARTORI 


"AL TRECUTULUI 


Urme... 


... Să coborîm într-o mină de huilă. Lumina lămpii 
stîrneşte pe pereții de un negru sticlos jocuri fantas- 
tice. Iată că pe parapetul de smoală se descifrează 
un desen : o frunză ciudată, aidoma acelora pe care 
iarna le plăsmuieşte din gheață pe ferestre. Alături, o 
scoarță tot neagră, cu modele rombice în relief şi o alta 
cu urme de sigilii. Ceva mai departe trunchiuri în- 
tregi ca nişte coloane sau cioturi de catran susțin parcă 
bolțile galeriei. Aceste resturi sînt mărturiile vînjoase- 
lor păduri de acum zeci de milioane de ani pe care 
prăvălirea scoarţei le-a închis ca pe o comoară vege- 
tală în inima pămîntului. 219 

... Trecem din întîmplare pe lingă un mal surpat. 
Ruptura scoate în afară straturi de argilă, gresie sau 
ardezie. Din joacă luăm o plăcuţă. Îi desprindem cu 
grijă. foiţele suprapuse. Între ele, la fel ca într-un me- 
dalion desfăcut, ne va zimbi impresiunea gingaşă şi 
precisă a unei frunze străvechi, căzută din cine ştie ce 
copac, acoperită de mil şi păstrată milioane de ani în 
această anvelopă minerală. 

.. . Maşinile taie felii adinci în exploatarea de turbă. 
Ne oprim în faţa peretelui secționat şi va fi îndeajuns 
să-l cercetăm cîteva minute cu o lupă puternică, ca în 
țesătura fină și zbiîrcită a mușchilor să descoperim 
grăunţi de polen străvechi. Pentru palinolog turba este 
o adevărată carte unde de jos în sus poți citi istoria 
unei epoci de sute de mii de ani, cu frămîntările ei 
climatice, cu dramele ei vegetale... 

Din toate aceste urme — fosile — împrăștiate în 
numeroase puncte de pe glob s-a putut reconstitui is- 
toria lumii vegetale. Munca savanților a fost uriaşă și 
numai firul călăuzitor al concepției evoluționiste, ase- 
menea firului Ariadnei, i-a ajutat să nu, se rătăcească 
în labirintul vîrstelor geologice şi să ne ofere azi un 
tablou clar, logic și aproape complet al lungului 
drum parcurs de lumea plantelor — de la rudimenta- 
rele plăsmuiri născute în sînul oceanelor primare, pînă 
la perfecţionatele forme actuale. 

S-ar părea că strămoșii plantelor actuale au dispă- 
rut din vremuri imemorabile. Şi totuşi... 


Fosile vii 


... glasul trecutului nu s-a stins cu totul. La fel ca în 

poveştile populare unde se vorbeşte de tinereţe fără 

bătrînețe sau mai potrivit de bătrînețe fără moarte, 

citeva din vetuste, purtind în spate milioane de ani, 

au supraviețuit timpului, întărind dovezile pietrelor cu 
220 martori vii și cu neputinţă de contestat. 

Aceste fosile-vii seamănă ca două picături de apă 
cu „fotografia“ lor de pe cărbunii sau argilele stră- 
vechi. 

Multe se găsesc în mediul marin. Faptul nu trebuie 
să ne mire, deoarece dintre toate mediile naturale el 
este cel mai statornic, fiind supus de-a lungul timpu- 
lui unor variaţii cu mult mai mici decit uscatul. În 
tulburătoarea matrice a oceanului, care încă nu și-a 
dezvăluit toate secretele, supraviețuiesc flagellatele, 
alge verzi-fosile, despre care am vorbit în capitolul 
precedent. F 

Pe uscat, algele albastre şi unele dintre bacterii, 
datorită adaptării lor la mediul apelor termale sau la 
terenuri minerale cu sol neformat, își dovedesc origi- 
nea lor arhaică. O serie de cercetări recente, care con- 
duc la concluzia că bacteriile sulfuroase au un rol 
important în formarea zăcămintelor metalifere, ne 
indică vechimea lor considerabilă. Nu demult savantul 
german Dombrovski a descoperit în depozite de sare 
vechi de peste 150 de milioane de ani, bacterii care, 
scoase la suprafață, s-au retrezit la viață; ele mani- 
festă însă deosebiri faţă de bacteriile de azi în ce pri- 
vește metabolismul, neputînd, de pildă, inverti zaha- 
rurile actuale. 

Desigur că şi plantele pluricelulare terestre, dezvol- 
tate după migrarea primelor organisme pe uscat, își 
au reprezentanţii lor în această galerie de bătrîni fără 
moarte. 

Primele plante adaptate la viaţa de uscat au fost 
psilofitalele, care au dispărut de aproximativ 150 de 
milioane de ani. Un alt ordin, foarte apropiat de al 
acestora, psilotalele, cuprind însă citeva genuri care 
s-au conservat în regiunile tropicale. Cel mai cunoscut 
este Psilotum. Această ferigă primitivă are o tulpină 
verde cilindrică, cu frunze mici şi puţine şi cu rămu- 
rele dihotomice în vîrful cărora se găsesc sporangii gru- 
paţi cîte trei. 221 

S-a păstrat de asemenea şi ordinul cycadelor, apă- 
rut la începutul mezofiticului, cam acum 140 milioane 
de ani — punte de legătură între ferigi şi gymno- 
sperme. Răspindite mai ales în regiunea tropicală a 
Africii răsăritene, a Asiei și Australiei, cele cam 100 
de specii de cycadee formează un tezaur de preţ al ști- 
inţei. La ele se constată un pas înainte față de psilo- 
fitale, şi anume apariţia seminţei. Sămînţa de Cycas 
revoluta seamănă cu o prună lungă de 2—6 cm. 

Înfăţișarea cycadalelor aduce cu a ferigilor şi pal- 
mierilor. Frunzele lor mari, rigide, penate şi așezate 
în spirală formează un mănunchi în vîrful tulpinii. 
Prin structura internă a tulpinii ele se apropie mult 
de conifere. 

Aceste două grupe primitive s-au putut menţine o 
vreme atît de îndelungată datorită faptului că în unele 
regiuni ale globului, şi anume în cele tropicale şi ecu- 
atoriale, calde şi umede, s-au păstrat într-o oarecare 
măsură condiţiile de climă care caracterizau perioada 
de dezvoltare maximă a acestor plante. 

Ceva mai tîrziu, în perioada ridicării masive a con- 
tinentelor şi retragerii apelor, cînd clima devine mai 
uscată, iar solul maj sărac în apă, apar coniferele. 

Din sînul acestui ordin s-a păstrat și astăzi un stră- 
bun preţios. 

Era un lucru bine stabilit în știință că Metasequoia 
fossilis, strămoșul arborelui-mamut, a dispărut cam de 
20 milioane de ani. Dar iată că, recent, un student 
chinez din Nanking, T. Wang, l-a descoperit vieţuind 
asemenea unui sihastru în pădurile virgine din China 
centrală. 

Prin ţinutul Damara din sud-vestul Africii, nu de- 
parte de pustiul Kalahari, supraviețuiește Welwitschia 
mirabilis, un reprezentant al ordinului gnetale care 
face trecerea între gymnosperme şi angiosperme. În 
acest colţ extrem de secetos al continentului negru, 

Fig. 40 Apariţia stranie a fosilei vii Welwitschia 
dă o notă originală unor pustiuri africane. 

ile băștinașe — găseşte în continuare, după 50 de mili- 
oane de ani, condiţii favorabile de sol şi climă. Cio- 
tul trunchiului său nu mai înalt de o jumătate de 
metru este înzestrat doar cu o pereche de frunze gigan- 
tice şi persistente. 


Relicte 
Fosilele-vii sînt supraviețuitori istorici, în timp ce re- 


lictele sînt supraviețuitori geografici. Speciile așa-zise 
„relictare“ pot fi foarte frecvente în unele colţuri ale 223 

globului. În schimb prezenţa lor în alte colţuri pare a 
fi ceva surprinzător, în contradicţie cu datele ştiinţei 
despre repartiția geografică actuală a plantelor. 

Aceste „rămășițe“ sînt și ele dovezi prețioase ; ele 
ne ajută să reconstituim „,toanele“ climei, cînd caldă, 
cînd rece, cînd uscată, cînd umedă, alternanţe care au 
silit plantele să facă lungi călătorii în căutarea unor 
condiţii mai prielnice de viaţă. 

Pentru multe specii schimbările au fost favorabile 
răspîndirii. Migraţia uriașă a plantelor stepice din 
centrul genetic est-siberian — leagănul actualei flore 
europene — a confirmat izbînda plantelor rezistente 
la secetă. Slăbiciunile plantelor iubitoare de căldură 
și umezeală s-au manifestat în perioada glaciaţiunilor 
cînd au fost nevoite să se retragă treptat spre sud, 
părăsind locurile pe care altădată le stăpîneau. 

Prezența „relictelor“ vegetale este legată de ultima 
perioadă din istoria plantelor, de neofitic, care cores- 
punde unei epoci cu numeroase schimbări climatice. 

De pildă, acum vreo 400 000 de ani domnea peste 
Europa continentală, deci şi în ţara noastră, o climă 
caldă şi umedă. Plantele tropicale și mediteraneene 
se întilneau pretutindeni. Această epocă n-a durat 
decit 170 000 de ani, după care clima s-a răcit brusc 
şi a început coborirea ghețarilor spre sud. Vechea 
floră și faună au dispărut. Au rămas totuși ca supra- 
vieţuitori din această perioadă drețele (Nymphaea lo- 
tus var. thermalis), care au găsit în piriul cald Peţea 
de lîngă Băile 1 Mai-Oradea un mediu termal favo- 
rabil. Ele se menţin și astăzi în stare spontană după 
200 000 de ani în acest unic loc din Europa, situat la 
circa 2 000 km spre nord de limita unde cresc rudele 
sale apropiate, lotușii Nilului. 

Glaciaţiunile, care au început în pleistocen şi s-au 
repetat de 3—4 ori la intervale destul de scurte, au 
avut o influenţă uriașă asupra vegetației atit la şes, 

Fig. 41 Fermecătoarele dreţe, 
relicte tropicale, înstelează apele calde 
ale pîrîului Peţea. 

15 — Botanica distractivă 


peraturii. În jurul ghețarilor s-a dezvoltat o floră cu 
plante arctice şi alpine, iar la periferia acestora s-a 
întins o vegetaţie stepică, continentală, de origine cen- 
tral-asiatică. 

După încetarea glaciaţiunilor, survenită în urmă cu 
20 000 de ani, a urmat o perioadă post-glaciară mai 
călduroasă şi mai umedă, borealul. 

Această „revoluţie“ climatică a avut repercusiuni 
importante asupra vegetației arctico-stepice, puternic 
dezvoltată. Plantele arctice, obişnuite cu frigul, s-au 
retras în regiunea alpină, devenind relicte. Arginţica 
(Drayas octopetala),  smirdarul (Rhododendron kot- 
schyi), coacăzul (Loiseleuria procumbens), merişorul 
(Arctostaphylos uva-ursi), macul alpin (Papaver pyre- 
naicum), salcia pitică (Salix retusa, S. reticulata, S. 
herbacea) şi altele sînt supraviețuitori ai epocii reci. 
Din Himalaya pînă în Pirinei, aceste specii se păstrează 
şi astăzi în aceeaşi zonă înaltă, prielnică vieții lor. 

Alături de ele putem așeza relictele glaciare, cum 
ar fi Ranunculus glacialis și crenatus, Saxifraga cy- 
mosa, Soldanella pusilla etc. În Carpaţii noștri, în lipsa 
zonei ghețarilor, aceste plante însoțesc azi lacurile 
glaciare ori versanții umbroși care păstrează multă 
vreme zăpada. 

O altă asociaţie de plante puternic reprezentată în 
timpul glaciațiunilor, şi anume plantele de tinoave, 
s-a retras treptat în perioada borealului spre regiu- 
nile nordice ale continentului. La noi s-au păstrat ca 
relicte în sfagnetele reci şi umede ale tinoavelor de 
munte. Aici se întîlnesc cîteva neamuri rare, mărtu- 
rii ale perioadei glaciare, cum ar fi mestecănașul 
(Betula nana), un neam de virtejul-pămiîntului (Pedi- 
cularis sceptrum-carolinum) sau de saxifragă (Saxi- 
fraga hirculus), rogozul de tinov (Carex loliacea), afi- 
nul de mlaștini (Vaccinium oxycoccos), ruginarea 
(Andromeda polifolia). Unele din ele se găsesc în ţara 

226 noastră la cea mai sudică limită din lume. 


© colecţia cristal 8 


Plantele migrate din estul Siberiei au trecut și ele 
printr-o perioadă frămintată. Multe din ele, bine adap- 
tate uscăciunii aerului şi solului, s-au statornicit în 
stepele actuale. 

Altele însă, cu un regim de viaţă mai deosebit, s-au 
preschimbat în relicte. Minunata albumiţă (Leontopo- 
aium alpinum), plantă de cîmpie, înaltă de peste 1 m 
în centrul Asiei, s-a transformat în ţările europene 
într-o plantă scundă, tipic alpină. Doar la noi în ţară, 
într-un singur loc care corespunde probabil condiţi- 
ilor inițiale de mediu și anume pe valea Sebeșului la 
Întregalde, ea trăieşte la o altitudine de 590 m, cea 
mai coborîtă staţiune de pe vechiul continent. 

Pasionantă este și povestea unui usturoi sălbatic 
(Allium obliquum). Acesta nu creşte decît în două 
locuri din lume : în stepele Turkestanului şi la Cheile 
Turzii, pe stinci, locuri situate la o distanță de peste 
2 500 km. Cert este că originea acestei plante se gă- 
sește în stepele iraniene, de unde ne-au sosit multe 
specii păstrate ca relicte in Cimpia Transilvaniei, şi 
că ea a fost răspîndită pe o arie mult mai largă. Pro- 
babil că doar în aceste două regiuni s-au menţinut 
condiţii de climă şi de sol prielnice supravieţuirii aces- 
tei specii, care atrage spre pitoreştile locuri ale Che- 
ilor Turzii sute de savanţi şi mii de turiști. 

- OMUL ȘI PLANTELE 


Barierele sfărimate 


Este oare îndreptăţită zicala populară că plopul nu 
poate face mere şi răchita micşunele ? Cînd în natură 
totul pare atit de bine rostuit, cînd dintr-un plop se 
naşte tot un plop şi dintr-un măr iese tot un măr, am 
îi înclinați să acceptăm scepticismul popular şi să res- 
pingem ideea că pot să apară organisme viabile din 
împerecherea unor plante așa de îndepărtate sistema- 
tic. 

Nu numai oamenii din popor, dar și savanții se ară- 
tau pînă acum 100 de ani neîncrezători în astfel de 
„Minuni“. Şi părerile oficiale şi concluziile practicii 
alimentau această atitudine. 

Concepţia fixistă vorbea despre graniţele imuabile 

opunea „,vicierii“ naturii, ridicînd puritatea speciilor 
la rang de dogmă. Îndrăzneţii care căutau să frîngă 
barierele ce despărțeau în mod aparent speciile erau 
decretați eretici, iar hibrizii obţinuţi, copii nelegitimi 
ai naturii. 

În sfirşit, ştiinţele aplicative — agricultura, horti- 
cultura, legumicultura — deşi  obținuseră rezultate 
remarcabile pe linia aclimatizării şi ameliorării, încer- 
cau cu timiditate să efectueze hibridări sexuate între 
specii şi genuri depărtate din cauza concepţiei că spe- 
cia are o puternică individualitate ereditară, concepție 
confirmată prin revenirea corciturilor după a doua 
generație la caracterele unuia sau altuia din părinți. 
Datorită eşecurilor care nu se datorau atît rezistenţei 
naturii și caracterului conservator al eredității, cît 
mijloacelor incomplete și uneori neadecvate de lucru, 
unor astiel de hibrizi care trăiau prin ei şi nu prin 
descendenţi li s-au spus himere, fiind tot atît de in- 
consistenţi și nestatornici ca şi plăsmuirile mitologice 
care le-au împrumutat numele. 

Puţini hibrizi „senzaționali“ au fost obţinuţi pe ca- 
lea altoirii, metodă privită cu mult scepticism în acea 
epocă. Despre cele două unice excepţii: Bizzaria, un 
hibrid între lămii și portocal și Cytisus adami, un ames- 
tec de drob și salcim galben, știința vremii amintea ca 
de două fenomene izolate şi inexplicabile. 

A trebuit ca ştiinţa biologică să fie clătinată din 
temelii de concepţia darwinistă şi practica ameliora- 
tiei să fie profund revoluţionată de spiritul inovator al 
lui I. Miciurin ca aceste uimitoare împerecheri să poată 
apărea. 

Un pas important în realizarea acestora l-a consti- 
tuit înlăturarea mitului că ereditatea e o proprietate 
exclusivă a, celulei sexuale și că ea nu poate fi zdrun- 
cinată decit pe cale sexuală. Obţinerea de hibrizi in- 
terspecifici şi intergenerici numai pe calea hibridării 
sexuate se dovedea practic nerodnică din cauza selec- 

tivităţii arătate de organele feminine ale florii faţă 
de polenul altor specii. Prin altoire însă se obţinuseră 
unele rezultate promițătoare. 

Pînă la Miciurin, amelioratori de mare talent adepţi 
ai darwinismului realizaseră doar pe această cale 
unele interesante forme intermediare. Astfel, Luther 
Burbank a obţinut un hibrid vegetativ între pătlăge- 
lele roşii şi cartof, iar Lucien Daniel, hibrizi vegeta- 
tivi între gulie și varză, între muștar şi varză, între 
zirnă şi mătrăgună. 

Miciurin a fost primul ameliorator care a transfor- 
mat hibridarea îndepărtată într-o metodă practică cu- 
rentă de dirijare a plantei, atît pentru zdruncinarea 
eredității cît şi pentru educarea ei. Asociind altoirea 
cu hibridarea sexuată, aplicînd principii și metode ino- 
vatoare pentru fixarea noilor caractere cîștigate şi în- 
corporarea lor stabilă în baza ereditară, el a obţinut 
cîţiva hibrizi valoroși atit sub raport ştiinţific cît şi 
economic, care spre deosebire de „himerele“ de odi- 
nioară transmiteau urmaşilor caracterele măiestrit 
îmbinate de om ale ambilor părinți. 

Prin altoirea mărului cu părul, folosind metoda 
mentorului, a obținut mărul  Reinette-Bergamote cu 
fructe în formă de pară. Remarcabil este și Cerapadu- 
sul, hibridul vegetativ între mălinul japonez și vişinul 
„Ideal“, cu fructele în ciorchine. 

Cînd două forme îndepărtate nu se puteau contopi 
direct, Miciurin a folosit metoda intermediarului, adică 
a încrucișat una din forme cu o formă intermediară, 
înrudită mai de aproape, apoi hibridul astfel obținut 
l-a încrucișat cu cealaltă formă extremă. Așa a pro- 
cedat în cazul hibridării piersicului de grădină (Amyg- 
dalus persica) cu piersicul sălbatic (A. nana). Pentru a 
face cu putinţă această unire, a încrucișat piersicul 
sălbatic cu forma intermediară din America, Prunus 

În alte cazuri, el a folosit în acelaşi scop metoda 
apropierii vegetative preliminare. Plantele care nu se 
încrucișau erau altoite, lăsate un timp concrescute, iar 
apoi datorită influenţei reciproce între altoi şi port- 
altoi, încrucișarea devenea posibilă. Așa a procedat 
„vrăjitorul“ din Kozlov pentru a obţine hibridul din- 
tre păr şi scoruş (Pyrus communis X Sorbus domestica). 

Opera lui Miciurin a fost continuată şi lărgită. S-au 
obținut după moartea lui noi împerecheri uimitoare 
de specii. Tîțîn creează Agropyrumul, hibridul dintre 
grîu şi pir, P. N. Iakovlev obţine hibrizi între lămii și 
păr, între gutui și păr. În Franţa, Pichenot a realizat 
între anii 1956—1957 hibrizi noi între un neam de 
zîrnă (Solanum sisymbrifolium) şi laur (Datura stra- 
monium) ori dintre petunie (Petunia violacea) şi lau- 
rul porcesc. În ţara noastră cunoscutul cercetător Ru- 
dolf Palocsay a izbutit să ofere ştiinţei hibrizi interge- 
nerici între roșie și păpălău (Physalis) şi între roşii şi 
ardei, obţinînd fructe originale ca formă şi cu o can- 
titate sporită de vitamina C. În cadrul I.C.A.R.-ului s-a 
obţinut un material preţios de selecţie din încrucișarea 
speciilor de grîu Triticum aestivum X Triticum du- 
rum şi a grîului cu secară şi Aegilops. 

Fără îndoială că rezultatele hibridărilor îndepărtate 
sub raport sistematic, obținute cu multă greutate și 
adeseori nestabile, au mai mult o importanță teoretică 
decît o valoare practică. 

La ora actuală, heterozisul sau consangvinizarea, 
care constă în metoda încruaișării libere în cazul so- 
iurilor alogame, dă cele mai bune rezultate, ducînd la 
creşterea vitalității, vigurozității şi productivității ur- 
mașilor. În țara noastră, la bumbac, în urma încruci- 
şării în interiorul unor linii, s-au obținut forme noi cu 
ramificarea simpodială de tip limitat, constituind un 
material valoros pentru realizarea soiurilor potrivite 
recoltării mecanizate. Pe calea încrucişărilor libere a 
fost creat hibridul între soiurile de porumb I.C.A.R. 54 231 

şi dobrogean, cu 10—250% mai productiv, soiul de 
cînepă I.C.A.R. 142 și soiurile de sfeclă de zahăr Lo- 
vrin 532 și Cimpia Turzii 34. 

Desigur că pînă la plopii în care cresa mere și pînă 
la răchitele cu flori de micşunele e o cale lungă. Nu 
toate speciile şi genurile se dovedesc plastice şi dis- 
puse să se încrucişeze. Însă aplicînd procedee din ce 
în ce mai variate şi ingenioase ce duc la slăbirea rezis- 
tenţei ereditare, vom transforma cu vremea „himerele“ 
de odinioară în soiuri stabile, productive şi de o in- 
discutabilă valoare științifică. 


Stimulatorii creşterii 


Visul de veacuri al agricultorilor a fost obţinerea unor 
recolte cît mai bogate. Pornind cu „Pluguşorul“t sau 
„Griuşorul“ — străvechi datine populare — colindă- 
torii urau odinioară pe la casele sătenilor ca această 
cereală să aibă „paiul, trestie, iar spicul vrabie“. Desi- 
gur că progresele agrotehnicii și ale chimiei au apro- 
piat treptat de realitate acest vis. Selecţia naturală şi 
artificială, încrucișările, lucrările agricole făcute în 
mod ştiinţific şi mecanizat, irigările, adăugirea de în- 
grăşăminte au dus la ameliorarea speciilor cultivate 
şi la sporirea apreciabilă a productivităţii lor. 

Totuși, natura plantei mai trebuie încă ajutată. 

Poveştile populare aminteau de vărguța fermecată 
a zinelor. Ajungea o atingere ușoară și un lăstar se 
prefăcea în copac falnic, iar cîmpul sterp se acoperea 
într-o noapte cu un covor des de iarbă. 

Asemenea „miracole“, în proporţii reduse, sînt în- 
făptuite azi de om cu ajutorul unor substanţe speci- 
ale, folosite ca stimulatori de creştere. 

Oricine cunoaște microelementele și ultramicroele- 
mentele, acele corpuri simple aflate în cantităţi foarte 

important în viaţa plantelor, deoarece împreună cu 
substanțele organice formează un mare număr de com- 
binaţii complexe, organominerale, accelerează sau în- 
cetinesc activitatea fermenţilor, reglează metabolismul, 
influenţind creșterea și mărind conţinutul de hidraţi 
de carbon, proteine, aminoacizi, grăsimi, uleiuri ete- 
rice și vitamine din plante, sporesc rezistența organis- 
mului vegetal faţă de atacul criptogamelor parazite şi 
modifică chiar ereditatea. Dintre microelemente, cele 
mai importante sînt : manganul, cuprul, borul, zincul, 
molibdenul, cobaltul, siliciul. Ele au început să fie 
folosite pe o scară din ce în ce mai largă în practica 
agricolă, prin introducerea lor direct în sol sau sub 
formă de soluţii nutritive cu care se stropesc semin- 
tele sau semănăturile în diferite stadii de dezvoltare. 

În Uniunea Sovietică s-a constatat că microîngrășă- 
mintele de mangan și cupru măresc recolta de porumb 
boabe:cu 9%, iar cele de molibden cu 11,8%/. Stropite 
cu microelemente, culturile de roşii au dat producţii 
de circa două ori mai mari, iar perioada de coacere 
s-a scurtat în medie cu o săptămînă. 

Un alt grup de stimulatori îl reprezintă giberelinele, 
substanţe obţinute din ciuperca parazită Giberella fu- 
gikuroi. Ele stimulează creşterea rapidă și masivă a 
părţilor vegetative, fiind administrate prin stropire 
sub formă de soluție apoasă sau prin tamponare sub 
formă de pastă de lanolină. La formele pitice de po- 
rumb a fost suficient să se adauge giberelină în con- 
centraţie de 0,1 gama/litru şi plantele au revenit la 
dimensiunile obișnuite. Tulpina plantelor care au fost 
tratate a crescut de 2—3 ori mai mult față de martor, 
iar substanța uscată cu 39—400/,. S-a calculat că 1 g 
de giberelină poate accelera creșterea a zece milioane 
exemplare de mazăre furajeră. 

Ca şi în cazul tratamentului cu colchicină, stimu- 
larea cu gibereline a culturilor, spectaculoasă în peri- 
oada experimentării, prezintă după ultimele cercetări 

serioase dezavantaje. Creşterea plantelor se face uni- 
lateral : ori se dezvoltă excesiv partea aeriană în detri- 
mentul celei subterane, manifestindu-se fenomene de 
etiolare, ori se extinde puternic sistemul radicular, de- 
compensînd celelalte părţi vegetative. Tratamentul cu 
gibereline trebuie repetat în fiecare an, deoarece pă- 
rinții nu transmit urmașilor noile caractere morfolo- 
gice. 

De un deosebit interes se bucură şi experienţele 
făcute cu extract de detritus 'vegetal actual sau fosil, 
fără însă ca aceste încercări să fie extinse în practică. 
În urma unor minuţioase cercetări I. Bottomley gă- 
sește în humus substanţe care stimulează creşterea 
plantelor şi le numeşte auzrimone. Savanţii sovietici au 
mers pe altă cale, izolînd substanţe humice din extrase 
de cărbune și turbă. Tratîndu-se plantulele de tei, fra- 
sin şi stejar cu o soluţie diluată de 0,0010/ de humaţi 
extraşi din lignite, s-a observat că creşterea tulpini- 
lor şi rădăcinilor e de două ori mai mare decît la plan- 
tele martori. În ţara noastră, prof. N. Munteanu a reu- 
şit să accelereze creşterea plantelor cu substanţe ex- 
trase din nămol, numite de savantul român hormoni 
fosili. 

În măsura în care se vor descoperi şi aplica stimula- 
tori de creştere cu acţiune armonioasă în dezvoltarea 
plantelor, nu-i de mirare că nu va mai fi socotită o 
hiperbolă herodotiană imaginea oștilor călare ale lui 
Darius care își făceau drum cu lăncile prin lanurile de 
grîu și mei ale geto-dacilor. 


Flori grăbite 


Pătrunzînd în micul univers vegetal al unei florării, 
unde își dau parcă întilnire toate continentele, culo- 

floare anumite plante care pe cîmpuri şi chiar în sere 
abia au înfrunzit. 

Să fie de vină ambianța călduţă și umedă a floră- 
riei ? Nicidecum. Serele au o temperatură şi o umidi- 
tate mai ridicată decit vitrinele florăriei. Adevărata 
cauză a acestor înfloriri timpurii o găsim în meșteșu- 
gul horticultorului care, cunoscînd amănunţit biologia 
fiecărei plante, îi schimbă cursul vieţii după voie, apli- 
cînd metodele cele mai potrivite particularităților spe- 
ciei respective. 

Lăcrămioarele încep să-şi deschidă aromaţii clopo- 
ței de ceară prin păduri sau prin grădini abia către în- 
ceputul lunii mai. Cam în această vreme ni le oferă 
cu zimbet larg atit de pitoreştile noastre florărese. 
Cu cel puţin două săptămîni înainte de a umple coşu- 
rile guralivelor culegătoare, le zărim arcuindu-se gra- 
tios în vasele florăriilor. 

Chimia l-a ajutat pe om în realizarea acestei victorii 
împotriva naturii, punindu-i la îndemiînă eterul. Dacă 
pe om această substanţă îl adoarme şi îl amorţeşte, în 
schimb pe gingaşa noastră plantă o trezeşte la viaţă. 
Rizomii de mărgăritărele sînt viriţi sub un clopot de 
sticlă unde se introduce puțin eter (0,5 cm: la 1 1 de 
aer) și se ţin 24 de ore în această atmosferă. După 
aceea sînt plantați în ghivece cu pămînt şi ţinuţi în 
sere. Mugurii încep să crească cu iuţeală, formează 
frunze și ramuri florifere, în timp ce vecinele care își 
urmează drumul firesc abia și-au scos colții timizi. 

Cît e de plăcut să oferi unei ființe dragi ramuri de 
liliac alb, cînd liliecii din grădini şi parcuri abia şi-au 
format frunzișul ! Această bucurie este de asemenea 
darul horticultorilor care au aplicat ramurilor un tra- 
tament simplu dar eficace : o baie de apă caldă de 
35—39", timp de 9—12 ore. Aşezate în vasele cu apă 
din camere, ramurile de liliac astfel tratate înfloresc 
cu 12—18 zile înainte de termenul normal. 

În amîndouă cazurile, atit eterul cît și apa caldă au 
acționat ca niște stimulatori, intensificînd procesul de 
oxidare din celule şi activind astfel în mod simţitor 
creşterea plantelor. 

O problemă mai grea o ridică însă plantele de toamnă 
pe care am vrea să le avem înflorite în miezul verii. 
Stimulatorii chimici n-au nici un efect asupra lor. 
Taina rezistenței lor constă în faptul că sînt 
plante adaptate la ziua scurtă, pe cînd lunile de vară 
au zile lungi, cu o însorire de 12—16 ore. 

Aşadar, pentru a le grăbi înflorirea trebuie să le 
oferim zile scurte ca spre sfirşitul toamnei. Anotim- 
purile nu le putem modifica ; în schimb putem păcăli 
planta. La începutul lui iunie straturile de crizanteme 
se acoperă timp de 25 de zile cu cutii înnegrite pe 
dinăuntru sau cu învelitori confecţionate din pînză sau 
hîrtie neagră, astfel ca să primească doar 8 ore pe zi 
lumină. 

La începutul lui iulie, florile naţionale ale japone- 
zilor își arată capul înfciat în florării spre dezamăgirea 
poeţilor, care nu-și rnai pot împodobi peisajul de 
toamnă din versuri cu cea mai caracteristică plantă a 
acestui anotimp. 


Alopatia vegetală 


Dacă întimplător, într-un coş cu mere sau pere crude 
nimereşte un fruct copt, vom observa că fructele verzi 
din imediata apropiere a celui copt încep să se îngăl- 
benească, maturizîndu-se. 

Există aici o strinsă analogie între modul cum se 
obțin vindecările în medicina modernă și cum se rea- 
lizează acest proces biologic spontan sau provocat de 
om. Şi într-un caz, şi în altul se aplică alopatia. În 
medicină, boala e tratată prin factorii contrarii natu- 

lui verde este înlăturată prin contrariul ei, adică prin 
acel factor care caracterizează starea de maturație și 
care aici își exercită acțiunea din imediata vecinătate. 

Cu ce proprietăţi e oare înzestrat fructul copt pen- 
tru a; reuși să înriurească procesul de maturaţie al 
fructelor crude cu care vine în contact ? 

Orice fruct trece prin două faze de dezvoltare. Prima 
fază poate fi numită faza de creștere. Acum se acu- 
mulează atit substanțe de rezervă (amidon, grăsimi, 
proteine) cît şi substanţe de apărare (acizi organici, ta- 
ninuri) care împiedică consumarea lor prematură de 
către biorăspînditori. Aceste procese chimice sînt le- 
gate de procesul de dezvoltare a embrionului, încă ne- 
complet format, care secretă  auxine, substanțe de 
creștere, imprăștiate apoi în toate celulele fructului. 

A doua fază este cea de coacere. 

Odată format şi bine apărat de sămînţă, embrionul 
nu mai secretă auxine. În această fază au loc adinci 
prefaceri chimice în fruct: amidonul se hidrolizează 
în zahăr solubil, ceea ce duce la îndulcirea fructelor 
coapte, protopectina se transformă în pectină solu- 
bilă, ceea ce are ca urmare slăbirea legăturii dintre 
celulele perenchimului şi deci înmuierea fructelor, 
apar pigmenţii roşii și galbeni care dau o culoare 
caracteristică şi se sintetizează vitaminele și substan- 
tele aromate. 

În această fază, coacerea fructelor este ajutată de 
etilen, substanţă produsă de celulele fructului, care 
accelerează simţitor respiraţia şi deci pătrunderea oxi- 
genului. 

Fiind un gaz, etilenul iese prin porii fructului şi se 
răspîndește în jur. Așa se explică de ce în contact cu 
un fruct copt, care continuă să degaje etilen, fructele 
verzi se maturizează. 

Totuşi, cantitatea de etilen produsă de fructe este 
prea mică, ceea ce explică procesul destul de lent al 
coacerii naturale. Mărindu-se cantitatea de etilen pînă 237 

la o limită optimală, procesele chimice din fruct se 
încheie cu mult mai repede. 

Pe acest fapt se bazează tehnica coacerii artificiale 
a unor fructe și legume ca: lămiile, portocalele, man- 
darinele, piersicile, prunele, gutuile, pepenii şi pătlă- 
gelele roșii. 

Fructele ori legumele verzi sînt aşezate în camere 
speciale, bine închise, al căror aer este îmbibat cu eti- 
len în proporţie de 0,2—10/. Sub efectul acestui gaz, 
merele crude se coc în decurs de 3—4 zile, perele tari 
se înmoaie şi se îndulcesc după 4—5 zile, lămilile și 
portocalele după 7—8 zile, iar pătlăgelele verzi devin 
roșii după 7—10 zile. 

Față de fructele coapte natural, cele coapte artifi- 
cial prezintă unele mici diferențe de compoziţie chi- 
mică. Cantitatea de acizi organici este mai scăzută, în 
schimb crește cantitatea de glucide solubile, de sub- 
stanţe aromate și pigmenţi, astfel că aceste fructe sînt 
ceva mai dulci, mai parfumate şi colorate mai viu 
decît cele din pomi. 

Nu-i greu de închipuit cîte avantaje îi aduce omu- 
lui aplicarea acestui procedeu, introdus cu succes şi în 
țara noastră de către acad. prof. N. Sălăgeanu. 

Fructele coapte sînt foarte gingaşe. Ajunge o mică 
izbitură sau plesnitură şi fructul se strică în scurt 
timp. Fructele coapte, exceptind anumite neamuri de 
mere şi gutuile, care se pot conserva proaspete fără 
prea mari pierderi 4—5 luni, nu durează mai mult de 
o lună de la recoltare. Culese însă în stare crudă, ele 
se păstrează toată iarna, fiind mult mai rezistente. 
După tratamentul cu etilen, pot fi consumate oricind 
dorim. În acest fel avem la îndemină un component de 
seamă al alimentaţiei noastre de-a lungul întregului 
anotimp rece, cînd lipsa de vitamine naturale se face 
mai resimţită. 

Şi dintr-un alt punct de vedere acest procedeu aduce 

telor întirziate mai ales de gutui, lămii și pătlăgele 
roşii pe care vremea defavorabilă le-a prins pe cim- 
puri sau în livezi într-un stadiu de incompletă matu- 
rizare. 


Fructe fără seminţe 


Spre deosebire de unele fructe la care doar sămiînţa 
are o importanță practică, la altele, dimpotrivă, pulpa 
fructului constituie partea comestibilă, seminţele fiind 
aruncate, dacă sînt prea mari, sau ingerate vrînd-ne- 
vrînd cînd sînt mai mici. Fără îndoială ca la struguri, 
smochine, coacăze sau agrișe, marele număr de sim- 
buri mărunți scad plăcerea gustativă. La mere şi pere 
aruncăml cotoarele. La pepeni pierdem destul timp cu 
desprinderea seminţelor, iar castraveţii, roşiile, vine- 
tele și ardeii prea săminţoși nu sint priviți cu entu- 
ziasm de către gospodine. Pentru sectorul industrial 
al conservelor alimentare, în unele cazuri seminţele 
reprezintă pierderi. Să ne gîndim de pildă la bulionul 
de roşii, la compotul de piersici, la dulceaţa de caise 
sau prune unde înlăturarea seminţelor necesită opera- 
ţii suplimentare și scade coeficientul de utilizare a 
fructului. 

În atare cazuri, fie consumatorii de fructe proas- 
pete, fie specialiștii industriei de conserve îşi doresc 
fructe fără semințe care se mănîncă ușor şi în între- 
gime şi au astfel o valoare economică ridicată. 

La unele specii de plante cum ar fi viţa de vie, ba- 
nanierul, ananasul, mandarinul, lămiiul etc. se for- 
mează în mod natural fructe fără seminţe. La vița de 
vie există chiar unele soiuri ca Sultanine, Corint, Kiş- 
miş care păstrează constant acest caracter, dînd boabe 
de strugure fără seminţe, cunoscute sub numele de 
stafide. Acest fenomen natural se cheamă partenocar- 


pie. 

Exceptind fructul lui Bacchus, acest fenomen are 
însă un caracter întimplător. De aceea, provocarea par- 
tenocarpiei pe cale artificială a stat în atenţia geneti- 
cienilor şi fiziologilor care, pornind de la procesele 
intime ce au loc în timpul fecundării, au reuşit să ob- 
ţină în mod curent fructe fără seminţe. 

Metodele folosite se pot împărţi în patru categorii : 
mecanice, chimice, biologice și mixte. _ 

Printre cele mecanice semnalăm : cauterizarea stig- 
matului cu o sîrmă de platină înroșită şi înţeparea 
ovarului (de obicei la citrice). Metoda chimică cea mai 
eficientă este excitarea stigmatului cu diferite sub- 
stanțe chimice — mai ales substanțe de creştere ca 
acizii indolilacetic, indolilpropionic, indolilbutirie, 2,4 
—  diclorfenoxiacetic, 2,4,5 — triclorfenoxiacetic şi 
betanaftoloxiacetic, metodă aplicată şi la noi, în urma 
căreia se obțin vinete și ardei fără seminţe şi cu mult 
mai cărnoase. 

Rezultate bune dă şi metoda biologică, care constă 
în așezarea pe stigmatul florilor a unor grăunciori de 
polen de la alte specii, de polen steril, polen mort sau 
extract de polen. De pildă, presărînd polen de măr pe 
stigmatul florilor de păr se obțin pere fără seminţe. 
Partenocarpia se produce de asemenea aşezind polen 
de cartofi pe flori de pătlăgele roșii, polen de roşii sau 
cartofi pe flori de vinete ori polen de viță urcătoare 
(Ampelopsis) pe stigmatul florilor de viță de vie. 

La unele specii refractare la astfel de metode cum 
ar fi pepenele verde, pepenele galben ori castraveţii, 
folosirea unor procedee mixte dă rezultate interesante. 
Iată cum se procedează. În primul an se produc forme 
poliploide prin tratarea virfurilor vegetative ale plan- 
telor în creştere sau a florilor cu soluţii apoase dilu- 
ate de coehicină. În anul următor, aceste forme se În- 
crucișează cu forme diploide ale aceleiași specii. Fruc- 
tele obţinute au seminţe triploide care vor da plante 

La pepeni, de pildă, fructele obţinute pe această 
cale sînt partenocarpice, au un miez mai fin şi mai 
zemos şi un conţinut mai bogat în zahăr. 


Muzica și plantele 


Cînd Orfeu, maestru neîntrecut al sunetelor melodi- 
oase, își înstruna lira, toate vieţuitoarele cădeau sub 
influența îmblinzitoare a efluviilor muzicale. Chiar și 
cerberii infernului, intransigenţi cu orice vizitatori ne- 
chemaţi, fiind vrăjiţi de cîntecul său, i-au îngăduit 
acestui muritor s-o caute pe Euridice, iubita pierdută, 
pe acest tărîm al nemuririi. 

Nimeni nu se îndoiește azi de influența exercitată 
de muzică nu numai asupra oamenilor, dar și asupra 
animalelor. 

Copiii cîntă melcilor pentru a-i determina să-și scoată 
coarnele din căsuță. Invocarea melodioasă simplă, cu 
două note repetate alternativ la terța coboritoare, în- 
duplecă pe fricosul gastropod. Ursul dansează în rit- 
mul tobei, scoțind mormăituri care ar putea fi de 
satisfacţie, dacă nu i-ar aminti prin reflex de suferin- 
tele dresajului. Un concert muzical armonios stimu- 
lează pe înaripaţii concertanţi din păduri. Unii peşti, 
sub acțiunea muzicii, rămin ca hipnotizaţi lingă cris- 
talul acvariului. Ariciul saltă la izbirea a două corpuri 
metalice. Maimuţele, după natura muzicii pe care o 
ascultă, se dispun sau cad în melancolie, iar caii, la 
circ sau la exerciţiile de echitație, își potrivesc mersul 
după tactul muzicii, schițind chiar și paşi de balet. 
Se citează chiar şi cazul unei vaci melomane, care ori 
de cîte ori trecea cu stăpinul ei prin dreptul unei cîr- 
ciumi unde cînta un taraf se oprea și nu vrea să se 
mai urnească pînă nu înceta muzica. 

Oare numai animalele, înzestrate cu sistem nervos 
care reacționează la excitanţi sonori, sînt sensibile la 

muzică ? Efectele muzicii nu se prelungesc şi asupra 
lumii plantelor ? 

Această întrebare a frămîntat pe botaniștii une! ţări 
cu străvechi tradiții muzicale, India. 

De altminteri, meșteșugul de îmblinzitori al indie- 
nilor este binecunoscut. Din orice ghid turistic al aces- 
tei ţări nu lipsește imaginea cobrei (Naja tripudians) 
care se înalță, se leagănă ca o dansatoare şi-şi uită 
colții veninoşi la sunetele dulci şi legănătoare ale co- 
buzului indian. 

În timpul şi după primul război mondial, cunoscutul 
biolog indian J. D. Bose a consacrat mulţi ani de cer- 
cetare efectului muzicii asupra plantelor, pornind de 
la concluzia, la care a ajuns după nenumărate expe- 
riențe cu o serie de aparate fine și complicate imaginate 
de el, că şi plantele au un sistem de conducere a exci- 
tabilităţii asemănător sistemului nervos, concluzie dis- 
cutabilă în general, dar confirmată parţial de lucrările 
recente ale unor savanţi sovietici. 

Pose a scos la; iveală reacţiile unor plante la micile 
concerte pe care le dădea acestora în laboratorul său. 

Lucrările savantului indian au făcut vilvă un timp, 
apoi au fost date uitării. 

Abia în 1953, după douăzeci de ani de tăcere, aceste 
lucrări au fost reluate de un colectiv de cercetători 
indieni în frunte cu Sing și Ponniah. Aceştia au ex- 
perimentat efectele muzicii asupra plantelor cu ajuto- 
rul unei specii acvatice Hydrilla verticillata, rudă bună 
cu Elodea şi Vallisneria care populează bălțile noastre. 

Hydrilla are avantajul că frunzele sale prezintă 
celule transparente, ceea ce le-a permis cercetătorilor 
efectuarea unor experiențe simple, dar convingătoare. 
Au așezat la microscop o frunză care a rămas legată 
de plantă. Datorită transparenţei peretelui celular, s-a 
putut urmări cu ușurință deplasarea ciclică a grăun- 
cioarelor de clorofilă din celulele subepidermale. Sing 
și Ponniah, oferind zilnic plantelor un concert mati- 

Fig. 42 Muzica accelerează creşterea 
unor specii de plante. 


nal de 25 minute, au avut surpriza să vadă că sub acţi- 
unea muzicii se produce o accelerare a mișcărilor cito- 
plasmatice, care revin la normal după încetarea audi- 
ției. 

Rezultatele surprinzătoare obţinute cu Hydrilla i-au 
determinat să repete experienţele cu plante mai evo- 
luate, alegînd pentru început mimoza (Mimosa pudica), 
deosebit de sensibilă la atingeri. 

Programul muzical oferit plantelor a format obiec- 
tul unor vii dezbateri. Pînă la urmă a fost ales un 
vechi cîntec indian Mayamalvagola Raga, caracterizat 
printr-o gingașă melodiozitate, iar ca instrument de 
interpretare, vioara. Audiţiile s-au repetat în fiecare 
dimineaţă între orele 6 și 7, circa 25 minute. 

După un oarecare timp s-a constatat un fenomen 
surprinzător : plantele „tratate“ muzical au crescut cu 
circa 50%% mai mult faţă de plantele martor, prezen- 
tînd un frunziş mai des și organe mai viguroase. 243 

Aceeaşi experiență au extins-o apoi și asupra altor 
plante ca Desmodium, Impatiens, Tagetes și altele, 
obţinîndu-se rezultate analoage. Procesul fiziologic pe- 
trecut nu este încă suficient de bine clarificat. Dar 
nu încape nici o îndoială că vibraţiile sonore melodi- 
oase între anumite limite de frecvenţă şi intensitate 
produc excitaţii în protoplasmă, în urma cărora spo- 
reşte simţitor activitatea asimilatoare a cloroplaştilor 
şi în general întregul metabolism al plantei. 

Savanţii indieni, care și-au prezentat lucrările la 
Congresul internațional de botanică din. 1962, îşi con- 
tinuă cercetările pe terenuri experimentale largi. 

N-ar fi exclus ca peste cîțiva ani, în măsura în care 
se va verifica eficienţa acestei metode pe linie agro- 
tehnică, să radioficăm ogoarele, transmiţindu-le în fie- 
care dimineaţă de primăvară și vară un concert de mu- 
zică stimulatoare de creștere. 


Ochii magici 


Una din marile victorii ale științei moderne a fost 
descoperirea radioactivităţii naturale. Aplicarea ei în 
practică s-a izbit însă de o mare greutate și anume 
de raritatea extremă a principalelor elemente care o 
produceau spontan : radiul şi uraniul. 

Aplicarea pe scară largă a acestei remarcabile pro- 
prietăţi a fost cu putinţă doar atunci cînd s-a produs 
radioactivitatea artificială. În afara elementelor radio- 
active propriu-zise și alte elemente din tabelul lui 
Mendeleev pot emite radiaţii în anumite condiţii. Este 
vorba de carbon, fosfor, cobalt, sodiu, sulf, zinc, cal- 
ciu și altele, ai căror izotopi stabili bombardați cu 
diferite particule elementare — protoni, neutroni, cu- 
ante gama — capătă proprietăţi radioactive. În acest 
fel s-au obţinut pînă în prezent pe cale artificială 

Unii din aceştia au început să fie folosiţi în agricul- 
tură şi în munca de cercetare a proceselor intime 
ale plantelor. 

În agricultură, ei sînt apreciaţi ca remarcabili stimu- 
latori ai creşterii. Astfel, culturile de grîu, porumb, 
sfeclă de zahăr, lupin, trifoi tratate de acad. sovietic 
P. A. Vlasiuk cu soluţii cu izotopii radioactivi Co%, 
p”, Ca, S*%, Zn“ au dat sporuri apreciabile, variind 
între 15—400/. 

Izotopii radioactivi, ca şi radiul și uraniul, sînt arme 
cu două tăișuri. În cantități mici sînt folositori; din- 
colo de indicele de toleranță ei vatămă organismul 
plantei şi-l distrug. De aceea dozarea lor se face cu 
deosebită atenție. 

În munca de cercetare științifică, cunoașterea proce- 
selor intime ce au loc în interiorul plantei s-a izbit 
totdeauna de faptul că n-au putut fi urmărite de-a 
lungul întregii lor evoluţii. Microscopul ne arată doar 
un moment al desfășurării lor la nivelul structurii 
secționate pe care o așezăm sub obiectiv. Micii ochi 
magici transformați în trasori radioactivi ne indică 
de la perișorul absorbant şi pînă la cea mai externă 
celulă a frunzei toată înlănțuirea de procese ce se pe- 
trec în organismul vegetal. 

Metoda e cît se poate de simplă. Plantele absorb din 
pămînt apa cu sărurile minerale în compoziția cărora 
intră o serie de elemente. La amestecul natural de izo- 
topi ai aceluiași element, să zicem fosfor, se adaugă o 
cantitate infimă de izotopi radioactivi. Cum izotopii 
radioactivi au proprietăţi chimice identice cu izotopii 
stabili ai aceluiaşi element, proporţia dintre izotopi se 
menţine și în decursul reacţiilor chimice. Izotopii na- 
turali scapă de sub observaţia noastră, în schimb izo- 
topii radioactivi sînt urmăriţi cu ajutorul unor con- 
toare sensibile de tipul Geiger-Muller, care ne indică 
tot drumul parcurs şi diversele concentraţii ale aces- 
tora. 'Ţinînd seama de proporțiile neschimbătoare din- 

tre acești izotopi radioactivi şi cei stabili, putem cal- 
cula cu precizie cantitatea respectivului element acu- 
mulat sau folosit de plante la nivelul anumitor tesu- 
turi sau organe. 

Pînă nu demult se credea că unica sursă de carbon 
a plantei o reprezintă bioxidul de carbon, absorbit de 
frunză din aer. Cu ajutorul carbonului radioactiv, sa- 
vantul sovietic A. L. Kursanov a descoperit că rădă- 
cinile absorb acidul carbonic din sol și-l transmit 
frunzelor unde participă la aceleași procese ca și CO2 
absorbit din aer. 

De asemenea, multă vreme nu s-a ştiut ce rol au 
diferitele radiaţii ale spectrului în sinteza substanțe- 
lor organice. Tot ochii magici au lămurit problema, in- 
dicînd că în lumina roșie se sintetizează mai mult hi- 
draţii de carbon, iar în lumina albastră mai ales pro- 
teinele. Descoperirea, importantă sub raport teoretic, 
a avut imediate aplicaţii practice, mai ales în lucră- 
rile din sere unde un dozaj chibzuit al intensității şi 
compoziției spectrale a luminii a permis să se dirijeze 
produșii fotosintezei în sensul dorit. _ 

O problemă deosebit de importantă a agriculturii o 
constituie stabilirea celor mai potrivite soiuri de ce- 
reale pentru fiecare regiune, care să reziste condițiilor 
locale de climă în timpul iernii. Pentru această ope- 
raţie, altă dată erau necesari 5—6 ani. Astăzi ea este 
efectuată în mai puţin de 6 luni, tot cu ajutorul acestor 
ochi magici, pornindu-se de la principiul interdepen- 
denţei dintre rezistența scăzută la ger şi diminuarea 
ritmului de absorbţie a elementelor minerale marcate 
radioactiv. Această metodă aplicată în ţara noastră 
serveşte la raionarea soiurilor agricole, mai cu seamă 
de grîu şi porumb. 

Și munca acelora ce se ocupă de istoria plantelor 
străvechi, paleobotaniștii, a fost ajutată enorm de izo- 

Nu-i de loc uşor să determinăm cu relativă exacti- 
tate virsta unui bazin carbonifer, a unui depozit de 
turbă, a unor straturi de nămol străvechi, păstrînd 
urme de polen. S-ar putea să lipsească fosilele condu- 
cătoare, structura polenului să nu ne aducă prea multe 
lămuriri, iar cutele tipice care de obicei se succed re- 
gulat să fie răsturnate sau amestecate, necesitînd stu- 
dii stratigrafice aprofundate şi de durată. 

În aceste cazuri carbonul radioactiv este un isto- 
riograf rapid şi precis. Analiza resturilor vegetale care 
conţin cărbune cu ajutorul izotopilor radioactivi de 
carbon ne comunică cu diferenţe neglijabile virstele 
de zeci de mii, sute de mii sau chiar milioane de ani 
ale depozitelor descoperite. 

Sîntem încă departe de a fi epuizat toată gama ser- 
viciilor pe care ni le-ar putea aduce aceşti atotpătrun- 
zători ochi magici. 


Prietenul verde 
al cosmonautului | 


Acum în epoca zborurilor cosmice, cea mai grea pro- 
blemă pe care o au de rezolvat oamenii de şti- 
ință este aceea a asigurării unui regim normal 
de nutriție a  cosmonauţilor în timpul zboruri- 
lor de lungă durată. În atare condiţii s-a calculat că 
unui cosmonaut îi sînt strict necesare zilnic: 640 g 
substanță uscată perfect asimilabilă, 2200 g apă şi 
882 g oxigen. Admiţind că un grup de șase cosmo- 
nauti efectuează un zbor cu durata de 5 ani, rezerva 
totală de hrană, apă și oxigen, excluzînd rezervoa- 
rele și ambalajele, atinge în greutate 40 de tone. 

Deocamdată este practic de neconceput încorpora- 
rea unei asemenea „magazii“ într-o navă cosmică. De 247 

aceea, atenţia cercetătorilor s-a concentrat în direcţia 
găsirii unor soluții cît mai simple și economicoase. 

Așa cum am mai spus, în timpul zborurilor trebuie 
să li se asigure cosmonauțţilor, în interiorul cabinei, 
unde își vor petrece luni şi chiar ani, condiţii ana- 
loge celor de pe Pămînt, adică o presiune atmosferică 
de circa 760 mm, temperatura de 18—20°, hrană com- 
pletă, apă, aer respirabil în care concentraţia oxige- 
nului să se menţină constantă în jurul procentului de 
210/, iar a bioxidului de carbon să nu depășească limita 
vitală de 0,40/. 

Pentru menţinerea presiunii și temperaturii con- 
stante există mecanisme regulatoare destul de bine 
puse la punct, dovadă condiţiile excelente în care s-au 
desfășurat zborurile de pină acum. 

Problema apei poate fi soluționată prin realizarea 
unui circuit al ei în interiorul navei. Apa consumată 
de -cosmonaut se elimină integral. Adunînd-o în rezer- 
voare speciale, ea poate fi folosită din nou, după o 
prealabilă purificare chimică, care îi redă proprietă- 
tile iniţiale. 

Cît priveşte asigurarea hranei, a sursei de oxigen 
şi purificarea aerului de bioxidul de carbon, soluția 
cea mai nimerită ar fi folosirea plantelor verzi care 
pot realiza prin fotosinteză o circulație a materiei vii 
în interiorul navei, asemănătoare aceleia din natură. 
Avînd la dispoziţie lumină naturală sau artificială și 
bioxidul de carbon provenit din respirația cosmonau- 
ților, ele vor degaja oxigen, asigurînd astfel purifi- 
carea aerului și vor sintetiza substanţele organice care 
vor constitui hrana cosmonautului. 

După numeroase cercetări de laborator s-a ajuns la 
concluzia că cea mai potrivită plantă în acest scop este 
alga verde, unicelulară, Chlorella. Ea are nete avantaje 
faţă de celelalte specii vegetale : produce o mare can- 
titate de oxigen, acumulează substanţe organice folo- 

de vegetaţie, se înmulțește foarte repede, iar întreaga 
biomasă a algei poate fi folosită ca hrană. Valoarea 
ei nutritivă este cea mai ridicată din regnul vegetal. 
Conţinutul ei de proteine atinge 50% din greutatea 
uscată. Acestea conţin toţi cei 8 aminoacizi  esenţiali 
pentru om și anume : metionina, fenilalanina, triptofa- 
nul, lizina, valina, treonina, izoleucina şi leucina. 

Verificarea practică a acestor observaţii de laborator 
a făcut-o cercetătorul sovietic V.E. Danileiko, care timp 
de o săptămînă s-a izolat într-o cabină ermetic închisă, 
alimentindu-se cu alge şi respirind în cea mai mare 
parte oxigenul produs de cultura respectivă în proce- 
sul fotosintezei. În tot acest timp experimentatorul s-a 
simțit excelent. 

Succesele îmbucurătoare în această direcţie au dat 
imbold cercetărilor în vederea obținerii unor varietăți 
de alge cu randament mare şi adaptate la temperaturi 
ridicate. Pentru asigurarea hranei algelor, se pun la 
punct procedee de mineralizare a substanţelor rămase 
nedigerate de cosmonauţi, astfel ca circuitul în interi- 
orul navelor cosmice să poată fi realizat în întregime. 

Pe drept cuvînt putem numi aceste alge „prietenul 
verde“ al cosmonauțţilor. 


Lanurile submarine 


Cu toate eforturile de ameliorare a solului şi de pro- 
ductivizare a seminţelor, ogoarele nu vor mai putea 
satisface peste un timp necesitatea de hrană vegetală 
a omenirii. Atenţia organizaţiilor economice va trebui 
să se îndrepte către valorificarea imenselor ţinuturi 
subacvatice care acoperă cea mai mare parte a supra- 
feţei planetare. Aici este patria algelor, „cereale și 
legume subacvatice“ — cum sînt numite de un cerce- 
tător 'japonez. Asupra valorii lor nutritive nu vom mai 
insista ; exemplul Chlorellei din capitolul anterior ni 249 

se pare edificator. Am putea adăuga, de pildă, că La- 
minaria, o algă brună conţine de 30 000 ori mai mult 
iod decît apa marină, cupru de 300 de ori, iar fosfor 
de circa 500 de ori, fier:cel puţin cît în lapte şi spanac 
şi, bineînţeles, întregul complex  vitaminic. Datorită 
acestor însuşiri, algele marine asigură omului o nutri- 
ție substanţială şi îi măresc rezistenţa la boli. În unele 
colțuri ale lumii, cu Laminaria se tratează chiar şi 
maladii cardiace. Bucătăria japoneză folosește prepa- 
ratele din alge de lal piine şi prăjituri pînă la budinci 
şi îngheţată. Pînă şi ciupercile sînt conservate cu aju- 
torul algelor. În butoaie se aşază un strat de ciuperci, 
apoi un strat de alge matsumo înmuiate în apă marină 
şi aşa mai departe. 

Nu numai în Ţara crizantemelor algele se bucură 
de un bun renume. În întregul Extrem Orient, în Mexic 
sau în Irlanda ele sînt consumate crude, sub formă de 
salate și garnituri ori intră în compoziţia unor delica- 
tese marine. Astfel, irlandezilor le place alga roșie 
Porphyra, al cărei consum însă a fost limitat din cauza 
poluării apelor Oceanului Atlantic cu deşeuri radio- 
active. 

Algele au pătruns în agrotehnie şi zootehnie. Toma- 
tele, ardeii şi pepenii fructifică mai repede și mai bine 
dacă îi pulverizăm cu făină de alge brune, iar vacile 
şi găinile devin mai productive, dacă le introducem în 
hrană concentrate de alge. 

Şi totuşi, cu toate marile lor foloase, oamenii nu va- 
lorifică anual decit :600 000 t de alge. 

Dar nici un „pescuit“ neraţional n-ar fi o soluţie. O 
împuţinare a biomasei vegetale ar produce perturbații 
profunde în lanţul trofic al vieţii marine. Iată de ce 
se vorbeşte tot mai insistent de algocultură. Creşterea 
algelor pare a avea avantaje considerabile. „De pe un 
hectar de fund de mare — scrie Igor Akimușkin — 
se pot obține 15 tone de masă verde de alge, în tirnp 

Fig. 43 În viitor algocultorii vor lucra 
ogoarele subacvatice. 


5 t de iarbă. Într-un an, de pe fundul mării se pot 
aduna peste zece recolte. Aceasta înseamnă că un 
hectar de păşune submarină va hrăni un an întreg 
50 de vaci“. Am putea adăuga marea productivitate a 
algelor care, protejate de un mediu constant, nu pierd 
energia ca plantele terestre pentru a rezista la vînt 
sau la secetă, pentru a-și construi rădăcini puternice, 
coajă groasă, organe specializate la polenizare etc., ci 
acumulînd aproape în întregime energia solară în te- 
suturile lor, o transformă în substanţe nutritive. Efor- 
tul algocultorului este minim. El nu trebuie să-şi sape, 
să-și grăpeze, dreneze sau irigheze „ogoarele“, ci doar 
să le semene cu spori de alge, să adauge îngrășăminte 
şi apoi să recolteze. 

Japonezii au deschis era grădinilor de zarzavat sub- 
acvatice. Sovieticii îi urmează. „Începînd din 1957 
— scrie Akimușkin — apele litorale din Extremul Ori- 
ent sînt însămînţate regulat cu spori de Ahnfeltia“. 

N-ar fi exclus ca peste 30—40 de ani agricultura să 
schimbe tractorul cu barca cu motor, plugul, cu draga, 
pălăria de soare cu labele 'de gîscă. 251 

Plante alergene 


Oamenii, ca și alte vietăţi, au o reactivitate primară, 
așa-numita capacitate de a reacţiona față de factorii de 
mediu: lumina, frigul, căldura, umezeala, mirosurile, 
microbii şi toxinele, etc. într-un cuvînt față de tot ce-i 
înconjoară. 

Dar, dacă dintr-o anumită cauză un organism de ani- 
mal superior, cu sînge cald, este supus la acţiunea în- 
delungată, intensă şi repetată a unor factori de con- 
tact, reactivitatea primară va fi zdruncinată. Organis- 
mul va fi, evident, mai sensibil faţă de substanţele pe 
care mai înainte le suporta uşor. Această stare de su- 
prasensibilitate a organismului se numeşte alergie. Ta- 
bloul crizei alergice este uneori înspăimintător : ochi 
înroşiţi, strănuturi violente, lacrimi care curg continuu, 
pete şi băşici apărute brusc pe piele şi însoțite de mîn- 
cărimi insuportabile, inflamarea mucoaselor, senzaţii de 
sufocare. Se citează destule cazuri cînd alergiile pa- 
roxistice au provocat moartea. Aparent, această declan- 
șare violentă a mecanismului de reacţie organică nu e 
cu nimic motivată. Nu va fi greu însă, studiind cu 
atenţie mediul ambiant și interogînd pe suferinzi, să 
aflăm cauza ascunsă a alergiei : înghiţirea unui medi- 
cament sau un aliment, mîngiierea unei pisici, 
pulverizarea sau evaporarea unei substanțe în cameră. 

Printre factorii alergeni se numără și plantele. 

Hipocrate, părintele medicinei, deşi s-a străduit să 
descopere şi să descrie mai toate bolile cunoscute de 
noi, s-a aflat în mare încurcătură în fața maladiilor pro- 
vocate de anumite alimente de natură vegetală şi ani- 
mală, minunat suportate de unii, o adevărată calamitate 
pentru alții. 

Se cunosc faimoasele alergii provocate la unii oa- 
meni de către fragi. „Spuzitul“ sau „vărsatul de fragi“ 
— cum e numit în popor, provoacă chinuri cumplite oa- 

Fig. 44 Simpla mirosire a florilor 
poate provoca alergia. 


doar mirosul pîinii sau al mămăligii produce sufocaţii. 
Condimentele de natură vegetală sînt pentru unii ade- 
vărate otrăvuri. Ajunge un bob de piper, o frunzuliță 


de pătrunjel în supă sau salată ca să dezlănţuie vulca- 
nul alergic.. 


Nu numai consumarea, dar chiar simpla mirosire a 
florilor poate fi vinovată de o serie de simptome neplă- 253 

cute. Acum 800 de ani, medicul roman Galenus a con- 
statat că unii oameni care miros trandafiri prezintă un 
fenomen straniu; începe să le curgă sînge din nas şi 
epistaxisul cu greu mai poate fi oprit. 

Nu rareori sărbătorile de iarnă se soldează cu indis- 
poziții. Mulţi alergici nu suportă mirosul cetinei de brad 
sau de molid. Împodobirea pomului de iarnă şi respira- 
rea aerului din camera unde a fost așezat coniferul le 
provoacă o adevărată criză de astm. 

Una din cele mai celebre și frecvente boli alergice 
este polinoza sau sensibilitatea sporită faţă de polenul 
plantelor, întilnită de obicei primăvara, cînd înfloresc 
pomii, și vara, cînd buruienile își revarsă polenul şi în- 
cepe cositul fîneţelor. În acest timp, alergicii fac un 
guturai special, ochii le curg, pleoapele sînt îngreunate, 
gitul pare în flăcări. S-a constatat în acest caz că po- 
lenul este vinovat de apariţia acestei „răceli de vară“. 

Printre bolile de respiraţie se numără falsele astmuri 
bronșice şi falsele cancere pulmonare, provocate de fapt 
de. .. plante. Adesea, ele păcălesc pe medicii grăbiţi să 
pună diagnostice clasice acestor bolnavi ciudați. 

Oamenii care trăiesc în locuinţe igrasioase fac ast- 
muri bronșşice nu atît datorită frigului umed, cît mai 
ales sporilor pecinginii de perete (Merulius lacrimans) 
care pătrund în traiectul respirator și se înmulţesc în 
timpul iernii, anotimpul optim al proliferării lor. 

Chirurgul american Simers, operînd o bolnavă cu un 
lob pulmonar suspect radiologic, a avut surpriza să gă- 
sească un ghem de culoare închisă pe locul presupus al 
tumorii, cît pumnul de mare, format din hifele, fila- 
mentele ramificate ale mucegaiului de penicilină. Fe- 
meia lucra într-o fabrică de brînzeturi, la o secţie care 
prepara un.soi de brînză tratată cu mucegaiul Penicil- 
lium şi inhalase o mare cantitate de spori. De altmin- 
teri penicilina, medicamentul care a salvat milioane de 
vieţi, a ajuns ea însăși ucigașă, datorită alergiilor grave 

existau contraindicaţii pentru aplicarea penicilinii, acum 
ea e prescrisă cu multă prudenţă și precauţie. „Era 
automedicamentaţiei“ a trecut. Numărul medicamentelor 
odinioară libere pe piaţă, care se dau astăzi cu prescripţie 
medicală, crește pe măsură ce se descoperă că ele pro- 
duc la foarte mulţi oameni o stare de autointoxicare. 
Ca totuşi un bolnav alergic să poată suporta un medi- 
cament absolut necesar, față de care e hipersensibilizat, 
i se prescrie paralel și un antihistaminice, menit să neu- 
tralizeze histamina, substanța care declanşează proce- 
sul alergic. 


Galopu! nălucilor 


Se cunosc în lumea întreagă o serie de plante otră- 
vitoare al căror consum, fără să-l ucidă, îi provoacă 
pentru o scurtă vreme senzații sonore şi colorate, dîn- 
du-i o stare specială de excitație. Din cele mai vechi 
timpuri, proprietăţile deosebite ale plantelor haluci- 
nogene au fost atribuite de populaţiile primitive unor 
forţe divine care ar sălășlui în ele. Din această cauză, 
unele din aceste plante au făcut obiectul unor culturi 
speciale. 

În orient hașișul (frunzele cînepii indiene, Cannabis 
indica) se fumează sau se mestecă la fel ca și frunzele 
de tutun, producînd însă viziuni și excitaţii violente. 
O sectă musulmană din evul mediu, hașișinii, făcea 
din consumul colectiv și intensiv al hașișului un ade- 
vărat cult, cuprinzînd marşuri mistice şi ucideri. 

Un călător venețian, descriind o astfel de procesi- 
une de hașișini, zgomotoasă şi sanguinară, traduce 
cuvintul arab prin italianul assassini. Termenul a fost 
preluat apoi de mai toate limbile europene sub forma 
de „asasin“. Deşi dinastia haşișinilor a fost distrusă 
de mongoli, practica mistică s-a menţinut încă 2—3 
secole. Hașisul supravieţuieşte ca stupefiant mai ales 255 

sub forma modernă de marijuana, făcînd obiectul 
uneia din cele mai intense campanii antidrog. 

Printre alte plante halucinogene mai cităm unele 
specii de cactuşi şi ciuperci intrate de milenii în cultul 
unor populaţii băștinașe din America, Australia, India 
şi Extremul Orient. 

Astfel, indienii mexicani, care se pricep să extragă 
din unele specii de cactus vestita „pulca“ sau „vinul 
de manguey“, extrag din florile unei specii de cactus 
(Lophophora williamsii) o licoare  halucinogenă 
— peyotl sau pellote — folosită cîndva de vrăjitorii tri- 
burilor, așa-numiții „curanderos“, la ceremoniile de 
comunicare cu divinitatea sau Ín practica vindecătoare. 
Oamenii de știință au extras nu de mult din peyotl 
un alcaloid halucinogen, mescalina. 

Un capitol nou În istoria unor populații primitive, de 
o mare valoare etnografică, îl deschid recentele cerce- 
tări ale profesorilor Gordon Wasson şi Roger Heim ale 
căror explorări au scos în evidență rolul jucat de ciu- 
percile halucinogene în viața unor popoare primitive. 
Încă din perioada precolumbiană apar dovezi asupra 
folosirii ciupercilor „sacre“. Descoperirile arheologice 
confirmă existența unor astfel de practici rituale : sta- 
tuete reprezentînd „pietre-ciuperci“ găsite în Guate- 
mala, Tehuantepec şi împrejurimile oraşului Vera 
Cruz evocă ceremoniile organizate de preoții asteci. De 
asemenea, frescele de la Teopancalco şi Teotihuacan 
cuprind reprezentări de „ciuperci sacre“. 

În 1953 oamenii de știință au descoperit respectivele 
macromicete, aparținînd genului Psilocybe, şi au urmă- 
rit, în ţinutul totonacilor, riturile folclorice indiene care 
au la bază consumul lor de natură să provoace asistenţei 
o stare euforică impregnată cu viziuni și cu imagini 


premonitoare. 
Multă vreme oamenii de știință nu-și explicau cri- 
zele de nebunie colectivă — un fel de amok — care 

Fig. 45 Acum 20 de ani au fost descoperite 
primele ciuperci halucinogene. 


din Noua Guinee sau în regiunile Minj şi Mount Ha- 
gen. 

S-a dovedit că această nebunie colectivă cunoscută 
sub numele de Komugl tai (în limba yuwi, Komugl = 
ameţeală de urechi, nebunie ; tai = pasărea paradis, 
scuturîndu-şi frenetic aripile în perioada de nuntă) 
este provocată de ingerarea unor ciuperci, necunoscu- 257 

17 — Botanica distractivă 


te pînă atunci în ştiinţă. La populaţia australiană 
Kuma, ciupercile din neamul vineţelelor sau oiţelor 
(Russula ) acţionează asupra femeilor, provocîndu-le 
deliruri hilariante (așa-zisul ndaadl), iar cele din nea- 
mul hribilor (Manicus) asupra bărbaţilor, ducînd la 
acte de violenţă, agitaţii frenetice, întrerupte brusc 
printr-o prăbușire (Komugl tai, propriu-zis). 

La o distanţă de 3 000 km vest de Australia, în inima 
Indiei, există o populaţie micofagă, așa-numitul grup 
etnic al santalilor, cuprinzind cinci milioane de oameni 
răspîndiţi în statele Bihar și Orissa. Santalii împart 
fiinţele şi lucrurile în două categorii : însuflețite și ne- 
însufleţite. În această categorisire ciupercile, care 
poartă în general numele de ot în limba santală, fac 
parte ca toate plantele din lumea  neînsufleţită. O 
excepţie Însă reprezintă trei specii care, sub 
denumirea de putka, sînt trecute în rîndul făptu- 
rilor cu suflet. Cu toate marile dificultăţi întimpinate 
de oamenii de știință pentru a intra în contact cu 
aceste populaţii situate în locuri greu accesibile de 
munte, acoperite de junglă, s-a constatat că cele trei 
specii de ciuperci au și ele, ca şi cele din Mexic şi Noua 
Guinee, proprietăţi halucinogene. 

În ultimii zece ani cauzele și efectele ciupercilor 
halucinogene au fost puse în evidenţă de oamenii de 
știință. Astfel principiile halucinogene din ciupercile 
mexicane sînt două substanţe active: psilocybina şi 
psilocina, a căror sinteză a fost efectuată. Cît priveşte 
amanita orientală se ştie de foarte puţină vreme că 
factorii responsabili sînt acidul ibotenic, muscazona şi 
muscimolul. 

În ce constau efectele halucinogene ale ciupercilor? 
Unele sînt de ordin fiziologic : dilatarea pupilelor, în- 
cetinirea pulsului, furnicări în degete. Fenomenele psi- 
hotrope şi caracteriale sînt mai evidente : euforie, ma- 
nifestată prin limbuţie, veselie, riîsete nemotivate, eli- 

profunde ale subconștientului, tulburări în percepţia 
timpului și spaţiului (timpul pare mai lung sau mai 
scurt, distanţele se măresc sau se micşorează), apoi 
halucinaţii vizuale şi auditive. Se manifestă de aseme- 
nea o excitare a imaginaţiei care provoacă un verba- 
lism confuz, o incoerenţă bizară a frazelor puse pe 
hîrtie sau a imaginilor pictate, traducind viziuni dez- 
articulate. O doză mai puternică provoacă acte de vio- 
lenţă şi delir sau împinge la sinucidere. 

Studiul ciupercilor halucinogene a deschis orizon- 
turi noi medicinii şi etnografiei. Psylocibina, provo- 
cînd la unii bolnavi mintali retrezirea simțurilor refu- 
giate în subconștient, probabil va fi folosită în psihi- 
atrie. Ea va ajuta pe medic să regăsească la pacientul 
său preţioase elemente de informaţie graţie cărora ar 
putea alege terapeutica cea mai indicată. 

Aspectul mitologic și filozofic al descoperirii acestor 
ciuperci nu-i mai puţin pasionant: „N-ar fi exclus ca 
acest cult al ciupercilor sacre, prezent în colţuri dife- 
rite ale planetei să fie o trăsătură de unire preistorică 
între unele populaţii“, sugerează prof. Roger Heim. 

FLORA COSMICĂ EXISTĂ ? 


Scrutind universul 


Una din cele mai tulburătoare probleme ale biologiei 
în general și ale cosmobiologiei în special o constituie 
răspîndirea vieţii în Univers. 

Viaţa, ca una din formele de mişcare a materiei, 
apare ori de cite ori există condiţii favorabile într-un 
punct oarecare din Univers. 

Care sînt aceste condiţii prielnice ? 

Principiul unităţii materiei în Univers, dovedit fără 
putinţă de tăgadă prin detectarea spectroscopică a ace- 
lorași elemente în compoziţia chimică a întregii lumi, 
atrage după sine principiul unităţii vieţii în Univers. 

Viaţa ca mod de existență a substanţelor albumi- 

și se menţine între anumite limite bine statornicite. 
Indiferent de formele pe care le îmbracă materia vie, 
apariția şi existenţa lor sînt legate de anumite con- 
diţii. 

Viața nu poate apărea şi nu se poate dezvolta pe 
suprafaţa stelelor unde există temperaturi fantastice, 
ci doar pe suprafaţa planetelor, ale căror limite termice 
variază între —80"C şi 4+70*C. Sub —80"C se produce 
cristalizarea sucului celular, deci sfărimarea structurii 
intime, iar la peste +70°C are loc procesul de coagu- 
lare a substanţelor albuminoide, ceea ce face cu nepu- 
tinţă metabolismul. 

Este foarte adevărat că viaţa — cel puţin după da- 
tele experimentale obţinute pe planeta noastră — se 
menţine şi în afară de aceste limite. De pildă, bacilul 
ozokeritic, descoperit recent în ozokerită, suportă o 
temperatură de +85°C, iar sporii săi se menţin timp 
de 5 ore la o temperatură de +120*C şi la o presiune 
de o atmosferă. Cercetări recente de citologie au do- 
vedit că nu numai organismele inferioare, dar și 
unele organisme superioare rezistă în stare de anabi- 
oză la temperaturi cu mult sub limita critică. 

Desigur că viaţa, în anumite forme deosebit de re- 
zistente şi bine adaptate, se poate menţine și în astfel 
de medii neprielnice. Însă în nici un caz nu poate lua 
naştere în astfel de condiţii. Dacă s-ar găsi totuşi for- 
me de viață pe una din planetele cu o temperatură 
medie în afara limitelor amintite, n-am greşi apreciind 
că acestea ar fi relicte dintr-o anterioară perioadă geo- 
logică, mai prielnică din punct de vedere termic. 

În al doilea rînd, ca viaţa pe o planetă să fie po- 
sibilă, se impune ca planeta respectivă să fie cît mai 
stabilă sub raportul masei și să primească de la steaua 
ei o cantitate constantă şi cît mai uniformă de radia- 
ție luminoasă şi calorică. Pentru aceasta, orbita pla- 
netei trebuie să fie cît mai aproape de o formă cir- 
culară, deci raza ei să varieze în limite cît mai mici. 261 

În al treilea rînd, masa planetei trebuie să nu fie 
nici prea mică, nici prea mare, şi anume cuprinsă 
între 10% g şi 10% g. Dacă masa este prea mică, at- 
mosfera nu se poate menţine în jurul ei, iar forma- 
rea apei în stare lichidă nu e cu putinţă, chiar dacă 
temperatura este favorabilă vieţii. Dacă masa e prea 
mare, are o temperatură proprie prea ridicată şi reţine 
în jurul ei toate elementele existente în Univers, fără 
să dea posibilitate formării unei ambianţe chimice fa- 
vorabilă apariţiei vieții. 

În al patrulea rînd, în structura planetei hidrogenul 
trebuie să se afle în cantitate suficientă pentru a per- 
mite acumularea unor mase mari de apă necesare cir- 
culaţiei intense, care ajută la răspindirea diferitelor 
elemente pe suprafaţa acestuia. În cursul îndelungate- 
lon epoci geologice, datorită unei astfel de circulații a 
apei, masele oceanice în care a luat naştere viaţa au 
fost îmbogăţite cu toate elementele şi compușii indis- 
pensabili formării substanţelor albuminoide. 

În sfîrşit, în al cincilea rînd, vîrsta planetei, deci şi 
a stelei în jurul căreia evoluează, trebuie să fie sufi- 
cient de înaintată (cel puţin 2—3 miliarde de ani) pen- 
tru ca să poată avea loc o migraţie îndestulătoare a 
substanțelor minerale necesare constituirii corpurilor 
organice complexe, în special a albuminoidelor și pen- 
tru a trece prin selecţie de la protoforme de tipul coa- 
cervatelor la forme organizate de tipul celulelor. 

Care poate fi frecvenţa apariţiei unor forme de viață 
în Univers ? Aplicînd calculul probabilităților și ţinînd 
seama de condiţiile enumerate mai sus, numărul zone- 
lor din Cosmos unde putem întilni dovezi de viaţă vege- 
tală și animală este apreciabil. 

Viaţa poate apărea numai pe planete. Observațiile 
astronomice au stabilit că circa 900/ din numărul total 
de stele au planete şi deci condiţii pentru apariţia 

Dintre aceste stele, circa 800%% aparţin sistemelor 
duble sau multiple, iar din restul de 200%/ stele simple, 
peste 150%% sînt stele masive, actinice şi prin urmare 
stele relativ tinere; doar 50%; sînt stele suficient de 
vechi și stabile sub raportul masei și a constanţei de 
iluminaţie pentru a favoriza apariţia vieţii. 

Mergînd mai departe pe calea deducţiilor, doar 100%/ 
din planetele acestor stele vechi şi stabile prezintă 
limite termice vitale prin distanța favorabilă la care 
sînt situate faţă de steaua de care depind şi doar 0,1% 
au o masă mijlocie şi o orbită circulară. Dintre aces- 
tea cam 60%% au o vechime de cel puţin 3,5 miliarde 
de ani, cifră considerată pentru condiţiile terestre nece- 
sară evoluției de la coacervate la ființe raţionale. 

Tinînd seama că în sistemul nostru metagalactic 
există sute de milioane de galaxii, şi fiecare galaxie 
e formată la rîndul ei din miliarde de stele, pot exista 
sute de mii de planete pe care apariţia şi dezvoltarea 
vieţii sînt cu putinţă. 

Ce probe ne stau la îndemînă pentru dovedirea vie- 
ţii în Univers ? 

Meteoriţii, ambasadorii lumilor extraterestre, sînt 
probe geologice care pot fi supuse unui examen direct 
pentru descoperirea urmelor de viață sau a produselor 
activităţii vitale în Cosmos. 

Oamenilor de știință le stau la îndemînă mii de 
meteoriți şi de fragmente meteorice. În general, în 
meteoriţii pietroși există carburi apropiate de hidro- 
carburi. În 1857, F. Wöhler a extras din meteoritul 
căzut în Ungaria, aproape de Kaba, o hidrocarbură cu 
lanţ lung de tipul ozokeritei. Analiza chimică a meteo- 
ritului de la Orgueil, făcută de S. Kloez, a relevat 
prezența unei substanțe amorfe, foarte asemănătoare 
cu humusul, care se găsește în anumiţi combustibili 
minerali. Aceste constatări au condus în mod firesc la 
concluzia că hidrocarburile din meteoriți s-au format 268 

prin descompunerea unor organisme care au trăit odi- 
nioară în unele corpuri cereşti. 

Progresele chimiei organice au adus însă și dovada 
contrarie, și anume că aceste hidrocarburi se pot forma 
și pe cale anorganică, pornindu-se de la cogenită, 
(FeNiCo)aC, un mineral constituit din carbură de fier, 
nichel şi cobalt, frecvent în structura  meteoriţilor. 
M. Berthelot și P. Schutzenberger au arătat că aceste 
hidrocarburi sint asemănătoare cu cele care se for- 
mează în timpul topirii fierului la temperaturi ce ex- 
clud orice posibilitate de viaţă. 

Pentru a putea susține ipoteza biogenă a acestor 
hidrocarburi, era necesar să se pună în evidenţă pre- 
zența în meteoriți a unor germeni microbieni. Se ştie, 
de pildă, că germenii microbieni închiși într-un mediu 
termic izolator rezistă la temperaturi înalte și chiar la 
radiaţii și supraviețuiesc zeci de milioane de ani. 

O descoperire deosebit de interesantă în acest sens 
a fost făcută recent de profesorul german W. Dom- 
brovski care a izolat peste 40 de specii de bacterii 
încă necunoscute din cristale de sare de vîrstă per- 
miană. Aceste bacterii, după 180 milioane de ani, fiind 
introduse într-o soluţie specială nutritivă, au înviat 
şi au început să se înmulțească, prezentind un meta- 
bolism cu totul deosebit de cel al bacteriilor contem- 
porane. 

Nici radiaţiile cosmice, atît de vătămătoare pentru 
organisme, nu afectează unele microorganisme. S-a 
constatat, de pildă, că Micrococus radiogirans rezistă 
la intensitatea unui flux de raze gama superior celui 
existent în centurile de radiație ale Pămîntului. 

În lumina acestor date moderne apare deci plauzi- 
bilă descoperirea pe acești meteoriți a unor bacterii 
în stare de anabioză, care ar putea fi reactivate. În 
1932, Gh. Lipman a reuşit, după ce a sterilizat supra- 
fața meteoriţilor și a luat măsuri pentru împiedicarea 

bacterii vii în formă de bastonaşe sau coci prin intro- 
ducerea unei pulberi meteorice într-un mediu nutritiv. 
Analogia dintre bacteriile izolate din meteoriți și cele 
terestre a pus sub semnul întrebării, cercetările lui 
Lipman, care au fost considerate insuficient de bine 
puse la punct sub raportul asigurării unei sterilități 
perfecte. 

Abia după 30 de ani, în 1962, M. Calvin a reuşit să 
confirme cu precizie, la nivelul celei mai moderne teh- 
nici de laborator, prezenţa, unor fragmente de nucleo- 
proteide. Ulterior, cercetătorii belgieni au adus noi 
probe concludente în această direcţie, iar recent bio- 
logii americani Claus, Naghy şi Hennessey au identifi- 
cat rămăşiţe de microorganisme și mai ales de alge 
unicelulare în corpurile meteorice. Evident, un meteo- 
rit e mult prea mic pentru ca să permită deplasarea 
unor forme de viață. Dar meteoriţii pot proveni din- 
tr-un corp ceresc uriaș, care s-a sfărîmat şi unde unii 
cercetători presupun că au existat viețuitoare. 

Deocamdată, la atît se reduc dovezile concrete ale 
existenţei vieţii în Univers. 

În lărgirea sferei noastre de investigaţie cosmobio- 
logică, de un mare ajutor ne este analiza spectrală. 
Prin studierea spectrelor de absorbţie ale unor pla- 
nete unde s-ar putea manifesta viaţa, putem obţine 
unele date directe şi indirecte referitoare ia existența 
unor forme de viață vegetală. 

Datele directe se referă la prezența oceanului clo- 
rofilian, al cărui spectru caracteristic ar putea fi întil- 
nit pe suprafaţa planetelor. Unele dovezi ni le-a fur- 
nizat deocamdată doar analiza spectrală a oceanelor 
şi canalelor marţiene. 

Datele indirecte se referă la depistarea pe imagi- 
nea spectrală a benzilor caracteristice unor gaze le- 
gate de activitatea vitală a plantelor şi anume oxi- 
genul, azotul şi bioxidul de carbon, prezente în at- 265 

mosfera unor planete care întrunesc condiţiile nece- 
sare vieţii. 

Oxigenul molecular prezintă un interes cu totul 
deosebit. El s-a format pe cale biogenă în procesul de 
fotosinteză care are loc în plantele verzi. În planetele 
lipsite de fitosferă, oxigenul nu se găseşte în stare li- 
beră, el fiind absorbit treptat odată cu trecerea de la 
rocile eruptive la rocile sedimentare. 

Prezenţa oxigenului în atmosfera unei planete este 
asigurată exclusiv de procesul de fotosinteză. Dintre 
toate planetele, cel mai promiţător spectru în această 
privinţă îl au Marte și Venus. 

Condiţionarea vieţii pe o planetă de prezența oxi- 
genului molecular în atmosfera acesteia se izbeşte de 
unele greutăţi. Cunoaştem chiar pe planeta noastră 
numeroase organisme anaerobe, deci care n-au nevoie 
de acest gaz pentru procesele lor vitale. N-ar fi ex- 
clus ca pe alte planete viaţa organismelor inferioare să 
se fi adaptat în condiţii tolerabile de temperatură, unei 
compoziţii chimice a atmosferei cu totul deosebită ce- 
lei de pe Pămînt. Așadar, prezenţa oxigenului molecu- 
lar pe alte planete nu poate indica decît o oarecare 
analogie între viaţa vegetală a acestora şi vegetaţia 
terestră, al căror numitor comun este clorofila. 

Şi azotul molecular, după cum arată V. Vernadski, 
e de natură biogenă, apărînd în urma acţiunii organis- 
melor denitrifiante, de altminteri ca şi COz ca produs 
al respirației organismelor vii. Nu-i mai puţin posibil 
însă ca aceste două gaze să fi luat naştere şi pe cale 
abiogenă, primul în urma oxidării anorganice a amo- 
niacului cu degajare continuă de hidrogen, al doilea 
în urma activităţii vulcanice. Oricum, prezenţa lor 
oferă unele indicii care, asociate cu alte date de obser- 
vaţie, pot îngădui formularea unor presupuneri. 

În sfîrşit, analiza spectrală împletită cu analiza foto- 
grafiilor făcute cu filtre speciale poate să pună în evi- 

a apei, corpul chimic constituent al oricărui organism 
şi leagănul vieţii primordiale. Prezenţa unei hidro- 
sfere oricît de neînsemnată pe o planetă poate con- 
firma posibilitatea de manifestare a unor forme de 
viaţă. Astfel, la ora actuală, în urma cercetărilor astro- 
nomului francez Audouin Dollfus, s-a confirmat pre- 
zenţa vaporilor de apă pe suprafaţa planetei Marte. 

După Tikov metanul şi amoniacul se „formează în 
adîncul atmosferei planetelor gigante, în urma descom- 
punerii microorganismelor moarte“. Carl Sagan, unul 
din cei mai vestiți cosmobiologi americani, pretinde 
că substanţele organice necesare vieţii se pot forma în 
atmosfera lui Jupiter, bogată în amoniac, în urma des- 
cărcărilor electrice care se produc frecvent. 

Desigur că toate aceste dovezi raportate în multe 
cazuri la exemple terestre nu pot fi satisfăcătoare şi 
nu sînt capabile să dea o imagine clară a diversită- 
ţii și specificităţii formelor de viață din Univers. Nu 
vom reuși să obținem date concludente decît după ce 
se vor crea condiţii pentru zborurile interplanetare de 
lungă durată şi pentru cercetări minuţioase pe supra- 
faţa planetelor accesibile. 

Cert este însă că există viaţă în Cosmos şi că nu e 
atît de departe timpul cînd probele culese de astrona- 
uţi vor confirma unitatea legilor de dezvoltare a mate- 
riei vii în Univers. 


Printre planetele apropiate 


În ultima vreme atenţia cercetătorilor s-a concentrat 
asupra planetelor sistemului nostru solar, care sînt 
mai accesibile cercetărilor astronomice şi unde cosmo- 
nauţii vor face primele explorări. 

Pornindu-se de la premisa că în primul rînd con- 
dițiile de temperatură determină apariţia şi dezvolta- 
rea materiei vii, s-a putut calcula cu precizie zona de 267 

viaţă în cadrul sistemului solar — așa-numita exosferă, 
a Soarelui. Dacă considerăm că viața poate exista în- 
tre limitele termice de —70° şi +80, atunci spaţiul 
cuprins între 92 și 275 milioane km de Soare poate fi 
considerat ca zonă prielnică vieţii. În această zonă se 
găsesc trei planete: Venus, Pămîntul şi Marte. Tem- 
peratura medie anuală a planetei noastre, așezată în 
centrul acestei exosfere, este de +14°, a planetei Ve- 
nus, mai apropiată de Soare, de +50", iar a planetei 
Marte de —50°, ea fiind situată mai departe de izvo- 
rul călduros. 

Fără îndoială că planeta care a suscitat cele mai 
pasionante discuții a fost Marte studiată începînd 
din anul 1962 de sondele spaţiale sovietice Mars 
şi de cele americane Mariner. Deosebit de fruc- 
tuoasă pare a fi expediția pornită aproape simultan în 
decembrie 1971 de cei trei „cosmofotoreporteri“, — sta- 
ţiile Mars-2, Mars-3 şi Mariner-9. Ani în şir observa- 
ţiile lor vor fi transmise pe Pămînt. Este şi firesc ca 
„planeta roşie“ să stirnească cel mai înalt interes ştiin- 
tific. 

Suprafața ei, spre deosebire de a planetei Venus, 
este mai, accesibilă observațiilor astronomice, mai ales 
în timpul celor mai favorabile opoziții care au loc În 
fiecare 15 ani, cînd se apropie pînă la 35—45 milioane 
de km de pămînt. Cu ajutorul unor telescoape puter- 
nice ea poate fi apropiată pînă la 170 000 km. 

Particularitatea cea mai de seamă a acestei planete 
o formează canalele, descoperite în 1877 de I. Schia- 
parelli, studiate amănunțit de P. Lövell, B. Lyot şi 
A. Dollfus și care au dat naștere la o serie întreagă de 
speculații fantastice privind construirea lor de către 
ființe raționale, ajunse la o înaltă treaptă de civiliza- 
ție, în scopul irigării regiunilor sterpe ecuatoriale ale 
planetei cu apa provenită din topirea calotelor polare. 

Nimeni nu contestă existența acestor canale de na- 

Mariner-4. Recent, Mariner-9 a amplificat observaţiile 
antecesorului său, relevînd pămîntenilor un peisaj mar- 
țian cu falii de peste 2 000 m adincime, foarte asemă- 
nător cu zona canioanelor din vestul Statelor Unite. 
Cu nimic însă nu se poate proba caracterul lor artifi- 
cial. 

În schimb studiul mărilor marțiene, realizat prin 
analiza spectrală (fotografiile sondelor spațiale de la 
înălțimea la care sînt făcute nu rețin detalii asupra 
unor eventuale forme de viață), pare a confirma posi- 
bilitatea existenței unui anumit tip de vegetație. 

S-a constatat, de pildă, că zonele întunecate (mări) 
sînt de culoare roșiatică și că pe ele apar schimbări în 
decursul anului marțian privind configurația şi culoa- 
rea. Aceste schimbări încep primăvara, ating un maxi- 
mum în timpul verii şi dispar la sfîrşitul toamnei. 

Culoarea variabilă a mărilor s-ar datora prezenței 
unor plante al căror ciclu ontogenetic se desfăşoară în 
interiorul anului marțian. Ele încep să vegeteze odată 
cu începerea topirii calotelor polare, ating un maxi- 
mum de dezvoltare vara, atunci cînd condiţiile de tem- 
peratură sînt mai prielnice, și dispar toamna, cînd se 
instalează frigul. 

Împotriva acestei ipoteze s-au ridicat trei obiecţii 
fundamentale, şi anume : 

— la analiza spectrală a mărilor marțiene nu apare 
spectrul de absorbție al unor compuși organici și în 
special al clorofilei ; 

— spre deosebire de plantele terestre care, în scopul 
evitării supraîncălzirii, reflectă intens razele calorice 
infraroşii ale spectrului solar, presupusa vegetaţie 
marțiană, dimpotrivă, absoarbe cu energie razele in- 
fraroşii ; 

— dacă ar exista un ocean clorofilian, acesta ar tre- 
bui să aibă o culoare verde, şi nu una albăstrui-azu- 
rie sau roșcată cum o au mările marțiene. 

Împărtăşind aceste obiecţii, savanții sovietici A. Opa- 
rin şi V. Fesenkov au apreciat că modificările sezoni- 269 

ere ale mărilor marţiene nu sînt rezultatul activităţii 
vitale a plantelor, ci sînt de natură pur optică, feno- 
mene de reflecţie și polarizare a luminii, comune atît 
deşerturilor, cît şi mărilor. Ei au presupus de aseme- 
nea că matitatea petelor întunecate este un semn al 
lipsei de vegetaţie, întrucît vegetaţia lasă pete relie- 
fate, datorită densității organelor vegetative şi mai 
ales frunzișului a cărui suprafață întrece cu mult pe 
aceea a terenului ocupat de plantă. În general, aceşti 
savanţi consideră că petele întunecate se datoresc ac- 
tivităţii vulcanice. 

Un alt punct de vedere îl reprezintă școala lui 
G. A. Tihov, întemeietorul astrobotanicii, care a adus 
preţioase argumente în sprijinul existenței vieţii vege- 
tale pe Marte, înlăturind principalele obiecţii citate 
mai sus. 

Ținînd seamă că în linii mari condiţiile naturale de 
pe Marte sînt deosebite de cele de pe Pămînt, și pro- 
prietăţile optice ale plantelor de pe aceste planete 
variază simţitor. Plantele de pe Marte prezintă unele 
„ciudăţenii“ tocmai datorită adaptării lor la unii fac- 
tori geografici specifici. 

Particularitatea vegetației marţiene de a absorbi 
razele infraroșii a putut fi explicată pornindu-se de la 
analiza comparată a proprietăţilor optice ale plantelor 
terestre din regiunea temperată şi polară. În ambianța 
unei clime aspre, plantele absorb mai multe radiaţii 
calorice infraroşii, fenomen care probabil se petrece 
și pe Marte unde condiţiile de temperatură sînt ase- 
mănătoare acelora din zonele subarctice ale Pămîntu- 
lui sau de pe munţii înalţi. 

Recent, pentru a înlătura şi ultimele obiecţii privind 
lipsa spectrului de absorbţie al clorofilei și pentru a 
explica „ciudățeniile“ coloristice ale mărilor, școala 
lui Tihov a emis o presupunere interesantă și anume 
că clorofila a fost înlocuită în aparatul pigmentar al 

și cu pigmenţi analogi celor antocianici. Pigmențţii ca- 
rotinici dau acea culoare galbenă care face să se con- 
funde mările cu deșerturile. Cei antocianici, al- 
baștri, în contact cu un mediu acid dau o culoare ro- 
șie, tipică mărilor. Suprapunerea optică a ambelor cu- 
lori pigmentare (galben şi albastru) produce culoarea 
verzuie, atribuită acum cîtva timp de Mac Laughlin 
interacțiunii dintre compuşii chimici ai cenușii vulca- 
nice şi ai atmosferei, cu formare de cloriţi și epicoţi, 
minerale verzi. 

Matitatea petelor întunecate care n-ar corespunde 
reliefului dat de aglomerările de vegetație se explică 
simplu prin aceea că vegetația este rară, iar părţile 
vegetative ale plantelor foarte reduse. 

În acest fel, sintem în posesia unei explicaţii clare 
şi argumentate asupra proprietăților optice ale mări- 
lor marţiene, legate de activitatea vitală a plantelor. 

Fenologia, ramura meteorologiei care se ocupă cu 
fenomenele vieţii în legătură cu influenţele climatice, 
a venit de asemenea în sprijinul ipotezei lui Tihov. 
S. N. Sredinski, pornind de la observaţia că mările 
de pe emisfera sudică a lui Marte situate între 40° și 
60° latitudine capătă o coloraţie specifică „înmuguririi“ 
cînd Soarele se găseşte la amiază la o înălțime de 
52”—53" şi compariînd cu datele terestre, a constatat 
o uimitoare asemănare între comportarea mărilor mar- 
tiene şi a vegetației terestre. Începutul dezvoltării ma- 
sive a vegetației în partea europeană a U.R.S.S. are 
loc cînd soarele se găseşte la amiază la aceeași înăl- 
țime ca pe Marte, dat fiind că ambele planete au ziua 
aproape tot atît de lungă și au aproape aceeași încli- 
nare a axei de rotaţie față de planul orbitei. E drept 
că intensitatea radiaţiei solare pe Marte e mai slabă 
decit pe Pămînt, dar aceasta este compensată de fap- 
tul că pe Marte perioada de vegetaţie este de două 
ori mai lungă ca pe Pămînt, așa încît cantitatea totală 
de căldură primită sezonier de ambele planete este 
aproximativ egală. 

O nouă şi strălucită confirmare a ipotezei lui Tihov 
a adus-o în 1958 astronomul american W. Sinton, care 
a obținut benzi de absorbție în spectrul mărilor mar- 
țiene pe lungimile de undă de 3,46, 3,55 și 3,67 mi- 
croni. Primele două benzi sînt aceleaşi cu ale unui 
număr de plante terestre, iar ultima a fost găsită la 
algele marine. 

Cum se prezintă vegetația marțiană ? 

La această întrebare, care nu mai este de domeniul 
romanelor ştiințifico-fantastice, putem răspunde cu 
aproximație, ținînd seama de condițiile speciale de 
viață de pe această planetă. 

Temperatura scăzută, atmosfera uscată, solul extrem 
de arid fac ca clima de pe Marte să fie comparabilă 
cu clima unor platouri imaginare de pe Pămînt, situ- 
ate pe munți înalți de 18—20 km. Aşadar, un deşert 
alpin solar, secetos, cu o presiune atmosferică extrem 
de mică, aproape lipsit de oxigen, iată ce poate oferi 
această planetă ca mediu de viață. 

„În atare condiții, afirmă Tihov, pe Marte trebuie 
să crească o vegetație pitică, tîrîtoare, reprezentată 
în mod deosebit de ierburi şi tufe întinse de culoare 
verde-albastră. Unele asemănări îndepărtate cu plan- 
tele marţiene le pot avea ienupărul, coacăzul, muşchii, 
lichenii și alte plante ce se întîlnesc în zonele alpine şi 
regiunile polare“. În afara acestor vagi asemănări, da- 
tele existente ne fac să presupunem că pe această pla- 
netă există tipuri de organisme cu totul deosebite de 
cele de pe pămînt, atît sub raport morfologic cît şi 
fiziologic. 

S-a făcut o experiență crucială.  Microorganisme 
terestre au fost expuse de exobiologi condiţiilor mar- 
tiene, comunicate recent de sondele spaţiale ; atmosfe- 
ră de bioxid de carbon, sărăcie de apă, ger, radiaţii 
sporite. Cele mai multe s-au adaptat. Cu atît mai mult 
ar putea trăi acolo plante perfect acomodate condiți- 
ilor locale. 

S-au ridicat obiecţii că nici o imagine transmisă de 
sondele spaţiale n-a indicat existenţa unor forme de 
viață. Or, contraargumentează savantul american Sa- 
gan : „dacă se analizează fotografiile Pămîntului trans- 
mise de sateliții meteorologici, care circulă la înăl- 
țimi mult mai mici decit sondele marţiene, doar o 
imagine dintr-o mie relevă oarecum efectele prezenţei 
unei făpturi raţionale pe Terra“. 

Să ne oprim acum la Venus, cea de-a doua planetă 
a sistemului solar, unde se pare că există condiţii pro- 
pice vieţii. „Planeta furtunilor“ dă de mult de furcă 
astronomilor, deoarece este învăluită de un strat dens 
şi opac de nori gălbui. Iată de ce atenţia cercetători- 
lor s-a oprit la studierea atmosferei de deasupra pla- 
fonului de nori. 

Pentru prima dată, în 1761, Lomonosov a confirmat 
existența atmosferei pe Venus, cu ocazia determinării 
paralaxei solare şi a scării sistemului solar. Cînd dis- 
cul planetei a ajuns foarte aproape de Soare, marele 
savant rus a observat în jurul discului un cerc lumi- 
nos, trăgînd concluzia că în jurul lui Venus există o 
atmosferă îndeajuns de densă, care dispersează vizibil 
razele solare şi produce fenomenul crepuscular. 

În 1953, la Observatorul astrofizie din Crimeea, 
N. A. Kozîrev a obţinut spectograme foarte intere- 
sante care au lămurit o parte din misterul compozi- 
tiei atmosferice venusiene. În 1960, studiind aceste 
spectograme, fizicianul englez B. Varner a confirmat 
existenţa azotului în atmosfera acestei planete şi pe 
lingă aceasta a arătat că liniile spectrale neidentificate 
anterior aparţin oxigenului neutru şi ionizat, concluzie 
întărită de cercetările ulterioare. 

Astfel s-a putut stabili că atmosfera venusiană se 
compune din aceleași elemente ca şi atmosfera teres- 
tră, însă în proporţii deosebite. Cantitatea de oxigen 
este mai mare decît pe Marte, iar a vaporilor de apă 
mai mare ca pe Pămînt; în același timp este foarte 273 

mult crescută cantitatea de CO: liber. Existenţa oxi- 
genului neutru şi ionizat, a azotului ionizat şi a COz 
liber sînt o dovadă indiscutabilă a existenţei unor for- 
me de viaţă vegetală. 

Prezenţa masivă a CO: liber în atmosfera venusi- 
ană pare a fi a dovadă că această planetă are o lito- 
sferă foarte redusă. Dacă Venus ar fi avut continente 
întinse, atunci, în prezența apei care acţionează asu- 
pra rocilor minerale solide, ar fi avut loc neapărat fixa- 
rea CO: gazos şi producerea de corbonaţi. Acest feno- 
men ar fi dus la micșorarea COz din atmosferă. 

O altă ipoteză interesantă porneşte de la faptul că 
atmosfera lui Venus conţine mult COz, azot, vapori 
de apă şi puţin oxigen. 

Această compoziţie chimică a atmosferei a existai 
acum 300 milioane de ani și pe Pămînt. Dacă viaţa 
pe Pămînt are cirea 2 miliarde de ani, iar virsta 
atmosferei terestre cu compoziţia ei actuală este de 
circa 200 milioane de ani, atunci este uşor de presu- 
pus că o treime din istoria vieţii pe Pămînt s-a petre- 
cut în condiţiile unei atmosfere de „tip“ venusian, 
ceea ce n-a împiedicat dezvoltarea şi evoluţia impe- 
tuoasă a formelor vii. 

Suprafaţa lui Venus — cred unii savanţi — ar fi 
acoperită aproape în întregime de un ocean plane- 
tar termal, cu temperatura de 30°—50°, propice apa- 
riţiei unor forme de viață marină adaptate condiţiilor 
de termicitate destul de înaltă, de carbonatare accen- 
tuată și de vulcanism activ. Se pare că plantele acestei 
planete conţin în foarte mică măsură clorofilă — do- 
vadă cantitatea redusă de oxigen molecular eliberat — 
şi că folosesc în fotosinteză, paralel cu energia so- 
lară, CO2 atmosferic, precum energia calorică a apei 
şi CO, dizolvat în apă. N-ar fi exclus că alături de 
vegetația marină să existe și o vegetaţie terestră ase- 
mănătoare oarecum — dacă ţinem seama de condiţiile 

Fig. 46 Vegetaţia marțiană, 
săracă şi măruntă, seamănă oarecum cu cea terestră, 
a înaltelor platouri alpine (viziunea autorului). 


dezvolt=t pe Pămînt în mezozoic, în condiţii analoage 
de climă. 

Datele comunicate pînă în prezent de sondele sovie- 
tice Venusik, lansate spre „planeta furtunilor“, au dez- 
amăgit însă multe din presupunerile optimiste şi chiar 
fanteziste ale cosmobiologilor. Temperaturile par a os- 
cila în jurul valorilor de +300* C, presiunile ating ci- 
fre impresionante, iar pH-ul zonelor străbătute de 
sonde indică o aciditate pronunţată. Dar dacă formal 

Fig. 47 Clima caldă şi foarte umedă de pe Venus 

pare a favoriza dezvoltarea unei vegetaţii luxuriante, 
similare oarecum cu aceea din timpul erei mezozoice 
(viziunea autorului). 


aceste date infirmă prezenţa vieţii pe Venus, să nu 
uităm că și pe Pămînt s-au găsit microorganisiue care 
trăieso pînă şi în izvoarele care clocotesc sau în medii 
intens acide, că nici marile gropi oceanice, în ciuda 
presiunilor gigantice, nu sînt lipsite de vietăţi. 

Nu ne vom putea pronunţa cu hotărîre asupra exis- 
tenţei vieţii vegetale și animale de pe suprafața unor 
planete din sistemul nostru, pînă cînd omul nu va 
descinde pe suprafaţa lor ori le va studia din apro- 
piere. 

Omul, prieten și dușman 


Omul, cel mai bun prieten al florilor, cel care le cîntă, 
le cultivă, le ocroteşte, se înconjură cu ele, asigurîn- 
du-şi astfel aerul, hrana, poezia existenței, poate să le 
fie şi cel mai mare dușman ! Şi acest lucru se întîm- 
plă atunci cînd, asemenea unui copil înfierbîntat de 
jocul lui de-a stăpinitul naturii, de-a călătoritul mai 
repede, de-a trăitul mai comod și ameţit de uriaşele 
sale succese tehnice, devine un fel de „ucenic-vrăji- 
tor“ care, stîrnind duhurile naturii, nu le mai poate 
stăpîni, pregătind astfel cu propria lui nesăbuire stin- 
gerea vieţii de pe planeta noastră. El uită prea adesea 
înțeleptul precept al lui Bacon : „Nu stăpînim natura 
decit respectînd-o“. Pînă acum cîțiva ani erai socotit 277 

un utopist sau un retrograd dacă ai fi îndrăznit să 
denunţi pericolele concentrării industriale, ale mij- 
loacelor de transport ultrarapide, ale nepăsării cu care 
aerul şi apa erau infectate de fumul și deșeurile chi- 
mice ale giganţilor industriali. Astăzi însă ar fi pus la 
stilpul infamiei oricine ar refuza să înțeleagă, să de- 
nunţe şi să combată pericolele care ameninţă civiliza- 
ţia noastră. 

Ce-a provocat o asemenea radicală schimbare de 
optică ? În ultima vreme nu numai aparatele perfec- 
ționate, dar şi ochiul omului au înregistrat dovezile 
alarmante ale alterării profunde și distrugerii pe scară 
întinsă a ecosistemului nostru planetar, pricinuite de 
intensa poluare a văzduhului, apei şi pămîntului. „Noi 
le furăm generaţiilor viitoare — spunea un reputat 
savant american — nu numai lemnul sau cărbunele, 
ci şi chiar substanţele lor vitale cele mai esenţiale: 
apa, aerul și solul“. De pretutindeni, dar mai ales din 
ţările puternic industrializate, se înalță dramatice sem- 
nale de alarmă. Din ce în ce mai mulți savanţi denunţă 
poluarea, acest flagel al sfirșitului de mileniu. Apă- 
rarea mediului ecologic, bun fără naţionalitate şi pa- 
şaport al comunităţii umane, începe să devină nu nu- 
mai o problemă a unor organisme internaţionale, dar 
şi o problemă vitală pentru fiecare stat, de conștiință 
pentru fiecare om. În fond este vorba de supraviețu- 
irea biologică a speciei umane care, depunind efor- 
turi intense pentru a-și îmbunătăți nivelul de trai, 
atacă indirect fundaţiile pe care se întemeiază însăşi 
viaţa sa. 


Moartea apelor 


Plantele acvatice şi terestre sînt principalele surse de 
oxigen şi hrană pentru animale și oameni. 

Oceanele produc aproximativ 200%/ din hrana ome- 

278 nirii și ceva mai mult de jumătate din oxigenul pe 

care îl respirăm. Dintotdeauna ele au fost şi rezervo- 
rul de depozitare pe scară largă a produselor pro- 
cesului natural de poluare terestră. Ori, datorită 
imenselor cantităţi de deşeuri organice pe care le 
deversează în ultimele decenii apele rîurilor şi fluvi- 
ilor, la care se adaugă „mareele negre“ — pelicule 
de ţiţei provocate de descărcarea rezervoarelor de 
combustibil de mii de vapoare sau eșuarea petrolie- 
relor gigantice— fitoplanctonul se sufocă pe zone în- 
tinse. E lesne de înţeles că sărăcirea vegetației marine 
afectează o serie de lanţuri trofice. 

La rîndul lor, rîurile și fluviile din Europa și Ame- 
rica de Nord au aceeași soartă tragică. Puternica lor 
poluare cu deșeuri industriale provenite de la dife- 
rite fabrici din vecinătate sau cu pesticidele pe care 
apa ploilor le spală de pe sol (se știe ce efecte dezas- 
truoase a avut D.D.T.-ul), declanșează procesul de 
autooxidare, o formă de autopurificare în cursul căreia 
anumite bacterii acționează în prezența oxigenului cu- 
rățind rîurile și fluviile. Dacă substanţele organice și 
toxice se găsesc în cantităţi prea mari, în cursul acestor 
reacții chimice vor fi consumate mari cantităţi de oxi- 
gen, luate din rezerva vitală a florei şi faunei acvatice. 

Efectul poluării intense și prelungite este „moartea 
apelor“. Acestea se prefac într-un lichid tulbure, im- 
propriu pentru consum și nociv pentru viaţă. În Eu- 
ropa, situaţia cea mai critică se citează de-a lungul Ri- 
nului, unde pe anumite zone peștii au dispărut. În 
America, golful New-York-ului a primit pe drept cu- 
vînt numele „marea moartă“. Acolo se varsă enormele 
guri de canal ale metropolei și foamea de oxigen a de- 
şeurilor organice nu mai poate fi saturată de mareele 
oceanice. Pe distanţă de zeci de mii de kilometri pă- 
trați au dispărut pînă şi cele mai rezistente vietăţi 
— viermii de mîl subacvatic. 

Aerul în pericol 


„Deasupra fiecărui metru pătrat din suprafața pămîn- 
tului — afirmă ecologul francez Lucien Barnier — se 
înalță zece tone de aer, din care a cincea parte este for- 
mată din oxigen. De zeci de milioane de ani, din peri- 
oada ecarboniferului și a marii explozii vegetale de pe 
Pămint, acest stoc de oxigen a rămas aproape intact. 
Azi, flora continentală şi maritimă nu produce pe an 
mai mult decît a 1/7 500-a parte din rezerva globală de 
oxigen. Această producţie naturală este aproape în În- 
tregime cheltuită pentru asigurarea vieţii animalelor, 
pentru oxidarea metalelor expuse la aer şi pentru com- 
bustia din instalaţiile industriale. Adevăratul pericol va 
începe din momentul în care vom ataca mai mult de 
două sutimi din cantitatea de oxigen din atmosferă. 
Din momentul acela, oxidul de carbon, în exces, va 
pune în pericol viaţa omenească“. 

La ora actuală se ivesc destule motive de îngrijorare; 
chiar dacă nu este vorba de o distrugere a echilibrului 
gazos din compoziția atmosferei în stratele superioare, 
se poate vorbi de o invazie a gazului carbonic în stratele 
inferioare. De altminteri, în multe zone şi centre popu- 
late din lume aerul devine din ce în ce mai greu de 
respirat. Înspăimintătorul balaur  galben-cenușiu al 
„smogului“ — picla sufocantă care uneori transformă 
în adevărate camere de gazare mari centre populate ca 
Londra, New York, Tokio, Los Angeles, făcînd sute de 
victime — e una din formele de manifestare ale intoxi- 
cării aerului. Un singur automobil consumă la fiecare 
mie de km parcurşi întreaga cantitate de oxigen care 
i-ar fi fost necesară unui om pentru a trăi un an. La 
decolarea sa de pe aeroportul Orly, un turboreactor 
arde întreaga cantitate de oxigen pe care o poate pro- 
duce într-o noapte pădurea de la Fontainbleau situată 
în apropiere. Decoiarea unui singur cvadrireactor po- 

inimaginabilele cantități de oxigen de care au nevoie 
rampele de lansare și motoarele sondelor şi rachetelor 
spaţiale, pentru a invinge forţa gravitaţională a Pămîn- 
tului. 

Deosebit de primejdioase sînt gazele de eșapament. 
Ele se menţin zilnic 10—15 ore deasupra pămîntului, 
sub forma unei pături de 5—10 m înălţime, şi cuprind, 
după aprecierea savantului francez Robert Heim, peste 
150 produse chimice dintre care cele mai nocive sînt 
benzopirenul, anhidrida suliuroasă, oxidul și bioxidul de 
carbon. Două păsări lăsate într-o colivie la marginea 
unei străzi intens circulată de automobile au murit 
asfixiate după 5 ore. „Aerul poluat, spune specialistul 
american Howard Lewis, produce procese ireversibile 
în aparatul nostru respirator, ale cărui facultăţi de 
autoapărare scad, în timp ce circulaţia sanguină suferă 
dereglări, datorită surmenării inimii suprasolicitate. 
Frecvența bolilor de inimă şi a cazurilor de cancer 
pulmonar în ultimii 20 de ani este incontestabil favori- 
zată de «stress»-ul încordatei şi agitatei existenţe mo- 
derne ca şi de vicierea din ce în ce mai accentuată a 
aerului“. 

În epoca de început a dezvoltării industriei, oazele de 
verdeață deveniseră plămînii marilor orașe. Acești „plă- 
mâîni“, în multe colţuri ale lumii, nu numai că nu-și mai 
pot îndeplini cu succes menirea de purificare a aerului, 
dar ei înşişi sînt bolnavi. Bătrinii platani ai Parisului, 
cîntaţi de atitea generaţii de poeţi sau compozitori ca 
simbol al vigoarei, al purității şi al primăverii au 
început să se usuce şi să moară în lungul bulevardelor 
cu aerul suprapoluat. 

Mai grav încă ne apare faptul că, pentru a se face 
cît mai mult -loc automobilului, monstrul sacru al epo- 
cii noastre, în multe orașe din lume au fost sacrificați 
zeci de mii de copaci pentru lărgirea şoselelor şi ma- 
gistralelor. Acestea devin adevărate fluvii de substanţe 
nocive. La Paris, agenții de circulaţie se schimbă din 281 

3 în 3 ore, iar la Tokio şi Los Angeles ei dirijează la 
orele de vîrf circulaţia cu măști de gaz pe faţă. 

În ultimii 20—30 de ani, pădurile, doborite odinioară 
fără cruţare, au intrat oarecum în regimul exploatărilor 
raţionale. Totuși și azi milioane de hectare se defrișează 
pentru lărgirea culturilor. „Bumbac, tutun, orez, ara- 
hide, relatează Ioan Grigorescu în reportajul «Terra 
lansează un semnal grav : S.O.S.», storce seva pămîntu- 
lui, lăsiîndu-l numai după cîţiva ani de cultură inten- 
sivă arid, neputincios, bun de abandonat. O altă pădure 
sau o altă savană vor fi incendiate. În nordul Nigerului, 
Sahara avansează în fiecare an cu cîțiva kilometri. 
Zone aride iau locul pămintului cultivat în Brazilia, 
Mexic, India, Republica Malgașă, Australia și Indonezia; 
600/, din terenurile fermierilor americani sînt sleite. Ab- 
sența vegetației lipsește atmosfera de oxigen, trans- 
formă teritorii imense în pustiuri, modifică radical 
clima, declanșind secete, după care ritmul dezorganizat 
al ploilor intră în acţiune, provocînd inundaţii catastro- 
fale“. 

Neil Armstrong, primul om care a pus piciorul pe 
Luna sterilă, ne-a lăsat o mărturie relevantă: „Am fost 
frapat de faptul că Pămiîntul seamănă cu o oază de 
viaţă pierdută în imensitatea spaţiului sideral. Și cel 
mai important lucru este să înțelegem că insula aceasta 
era singura planetă care constituie un mediu potrivit 
pentru om. Dar ne-a izbit micimea zonelor înverzite şi 
fertilizate în comparaţie cu cenuşiul şi maronul spațţi- 
ilor mai mult sau mai puţin sterile“. Ca şi ‚marea 
moartă“ din golful New Yorkului, această imagine de 
ansamblu a Terrei, în care pustiurile încep să domine 
spaţiile verzi este un avertisment dat umanităţii. 


Putem fi optimişti € 


Evident. Oricît de mari ar fi pericolele poluării, ele 
n-au atins un grad atît de înalt de gravitate, încît să ne 
282 îndreptăţească gînduri pesimiste. Celebrul biolog fran- 

cez Jean Dorst, autorul cărţii Înainte ca natura să 
moară, primită cu mult interes de cititorii din ţara 
noastră, aprecia că „încă totul nu e pierdut, pentru că 
oamenii au început să devină conștienți de consecinţele 
grave ale poluării şi pentru că specialiştii sînt capabili 
să măsoare dimensiunile fenomenului şi au la îndemînă 
mijloacele tehnice pentru a lupta împotriva lui“. 

Natura nu poate fi salvată insă nici prin alierea ei cu 
progresul tehnic chemat să repare răul deja făcut, nici 
prin oprirea pe loc a progresului tehnologic şi întoar- 
cerea la vechea viaţă patriarhală, ceea ce ar fi o utopie. 
Singura cale pentru salvgardarea naturii este institui- 
rea unui control sever impus la nivel naţional și inter- 
naţional, printr-o legislaţie riguroasă şi reglementări 
obligator aplicabile. „Conferinţa internaţională pentru 
salvarea naturii“ ce s-a ţinut în iunie 1972, la Stock- 
holm, sub egida O.N.U., a dezbătut amplu modalitățile 
protejării mediului ambiant. „O bună parte a veniturilor 
noastre — scria economistul francez Jacques Burko — 
va trebui folosită pentru prevenirea sărăcirii umanităţii 
în ceea ce priveşte resursele ei vitale. Costul acestui 
efort trebuie calculat şi plătit... Chiar dacă sub raport 
economic lupta cu poluarea nu este aducătoare de 
profituri imediate, cîștigul de perspectivă, de care va 
beneficia întreaga omenire, este incalculabil“. 

Datoria omului modern este să accepte şi să respecte 
normele unei etici care se dezvoltă paralel cu aceea a 
existenței sociale. E vorba de etica ecologică, care re- 
glementează raporturile fireşti de convieţuire ale omu- 
lui cu ceilalți componenți ai biocenozei (plante, ani- 
male). Poluarea apei, văzduhului, pămîntului, pericli- 
tarea florei şi faunei, dereglarea echilibrului biologic 
sînt o consecinţă directă a încălcării grosolane a mora- 
lei „mediului înconjurător“. Albert Sohweitzer, unul 
din cele mai generoase şi luminate spirite ale veacului, 
scria în Declinul și regenerarea civilizaţiei: „Se poate 
crede, oare, că civilizația constă în reuşitele de ordin 

științific şi tehnic, că ea poate exista fără etică sau cu 
un minimum de etică? Omul este cu adevărat moral 
doar dacă se supune obligaţiei de a ajuta natura, impu- 
tindu-și faptul de a o fi vătămat!“ 

Tara noastră are o situaţie privilegiată. Cu toate că 
și la noi se fac resimţite unele efecte nocive ale poluării 
apelor şi atmosferei marilor oraşe, totuşi proporţiile 
stricării mediului ambiant sînt cu mult mai reduse de- 
cît în alte colțuri ale lumii, datorită măsurilor luate 
pentru protejarea naturii şi ridicate la rangul unei po- 
litici de stat. 

Pentru ceea ce gindesc străinii despre noi şi despre 
ce ar trebui să reflectăm noi înşine în legătură cu na- 
tura patriei noastre, semnificativ ni se pare un pasaj 
din interviul acordat „Scînteii“ de savantul francez 
Jean Dorst: „Este incontestabil faptul că dumnea- 
voastră, românii, aveţi o natură extraordinară, cu me- 
dii foarte diferite, cu un relief armonios, cu un ţinut 
unic în Europa, care este Delta Dunării. Se poate 
spune că, din punctul de vedere al capitalului natural, 
sînteţi posesorii unei comori unice. Cu toate că Româ- 
nia trece printr-o perioadă de intensă dezvoltare eco- 
nomică şi industrială, aţi reuşit să păstraţi acest bogat 
patrimoniu natural, aţi reuşit să menţineţi echilibrul 
între om şi mediul său, ceea ce nu se poate spune des- 
pre alte ţări. Vă doresc să păstraţi în continuare această 
comoară unică: natura frumoasei dumneavoastră pa- 
trii“. 

